
PREFAŢĂ 


Dezvoltarea materială şi spirituală a civilizației uma- 
ne este, fără îndoială, legată de capacitatea acesteia de 
a utiliza în folosul propriu resursele naturale ale plane- 
tei, punând între om şi natură forțe de producţie din ce 
în ce mai perfecţionate. Descoperirile ştiinţifice ale ulti- 
melor decenii au avut ca efect crearea unor mijloace teh- 
nice care, generalizate la scară planetară, permit utiliza- 
rea de către om a resurselor naturale într-un ritm înalt 
şi de o manieră fără precedent. Mijloacele tehnice ac- 
tuale fac posibilă utilizarea oricărei resurse dintr-o re- 
giune a globului în oricare altă regiune a acestuia, de- 
terminînd astfel relativa independenţă a consumului față 
de repartiția geografică. În acelaşi timp costul ridicat şi 
caracterul sofisticat al echipamentelor tehnologice desti- 
nate exploatării şi prelucrării multor resurse cu caracter 
economic au drept consecință dependența tot mai accen- 
tuată a dimensiunii consumului resurselor de nivelul teh- 
nologic. 

Semnificativ influențate de progresul tehnic, evolu- 
tia şi caracteristicile utilizării de către om a resurselor 
naturale se edifică pe fundalul dezvoltării istorice ine- 
gale a regiunilor globului, a vestigiilor unor structuri so- 
cial-politice profund inechitabile. În acest context consu- 
mul mondial de resurse este frapant caracterizat de dis- 
proporția în diferite ţări ale globului: ţările capitaliste 
dezvoltate au un consum ce depășește de multe ori pe cel 
al țărilor în curs de dezvoltare, cu toate că de multe ori 
resursele naturale sînt situate pe teritoriul celui de al 
doilea grup de ţări. Pledînd pentru o mai justă ordine 

internațională, președintele României, tovarășul Nicolae 
Ceaușescu sublinia că „este necesar să se asigure acce- 
sul tuturor ţărilor la materiile prime şi la sursele de 
energie, după cum trebuie să fie asigurat accesul tutu- 
ror statelor la cuceririle științei și tehnicii moderne, ți- 
nînd seama de faptul că lichidarea subdezvoltării, pro- 
gresul rapid al tuturor naţiunilor nu se pot realiza decît 
pe baza celor mai noi cuceriri ale ştiinţei și tehnicii con- 
temporane“l. 
Procurarea cu ușurință a resurselor naturale de că- 
tre țările capitaliste dezvoltate, chiar de la începutul epo- 
cii industriale, au determinat o direcţie nefastă, de risi- 
pire a acestora în afara necesităților vitale materiale și 
spirituale ale omului; mai mult decât atît, o proporţie în- 
semnată de resurse a fost și mai este încă destinată unor 
scopuri distructive. Cursa actuală a înarmărilor amenin- 
tă însăși existența vieții, înghițind resurse ce ar putea 
ameliora starea de subdezvoltare a unui mare număr de 
țări. Vorbind despre acest aspect al utilizării resurselor, 
tovarășul Nicolae Ceaușescu atrăgea atenţia că „trebuie 
să facem astfel încît resursele planetei să fie folosite nu 
în scopul războiului ci numai în slujba omului, a bună- 
stării tuturor naţiunilor, a progresului universal“?. 
Exploatarea, ani de-a rîndul a resurselor naturale în 
scop economic, prin intermediul unor grupuri restrinse 
ale societăţii, erijate în proprietari, a impus deseori cri- 
terii subiective de apreciere a importanței resurselor în 
raport cu necesităţile vitale reale àle umanităţii. În _con- 
secință resurse indispensabile menţinerii vieţii omului şi 
implicit a întregii biosfere au fost treptat deteriorate 
printr-un proces de poluare, în favoarea unor profituri 
cît mai mari. Consecinţă a unor concepţii economice lip- 
site de perspectivă generală și a unor tehnologii defici- 
tare, poluarea mediului, rezultată din utilizarea resurse- 
lor extrase din acesta, constituie o gravă problemă a epo- 
cii contemporane, care chiar dacă va fi parţial transfe- 
rată urmașilor noştrif, aşteaptă eforturi mai susținute de 
soluționare şi de la noi. 


1 Nicolae Ceauşescu: Știință-progres-pace, Editura politică, 
Bucureşti 1981, p. 35. 
2 Nicolae Ceauşescu: Op. cit, p. 32. 


Ultimele decenii dominate de explozia înformaţio- 
nală pun la dispoziția nu numai a specialiştilor dar şi a 
celorlalți oameni, un volum impresionant de cunoștințe 
despre dimensiunile și consumul resurselor naturale ale 
planetei, subliniind necesitatea gospodăririi lor în spiritul 
solidarităţii atît cu contemporanii cît şi cu generaţiile vii- 
toare. 

Cartea de față nu intenţionează să elucideze compli- 
catele probleme ale resurselor mondiale, ci doar să atra- 
gă atenţia că prea des evaluăm ca resursă doar ceea ce 
plătim în bani, uitînd de aerul nostru cel de fiecare cli- 
pă şi de multe altele indispensabile existenţei, că viața 
dăinuie de milioane de ani pe planetă fără ca resursele 
vitale să se fi epuizat, că omul nu este stăpînul absolut 
al biosferei, ci doar singura sa componentă raţională ca- 
re depinde însă profund de țesătura de înterrelaţii sta- 
bilite pe parcursul anevoios al evoluției sale biologice şi 
sociale, să sublinieze că omul are capacitatea şi obligația 
să asigure zborul navei cosmice numită Pămînt în con- 
diții de prosperitate pentru toţi pasagerii săi dincolo de 
viitorul previzibil. 


1. ECOLOGIA, MEDIUL AMBIANT, 
RESURSELE NATURALE, 
BIOSFERA 


1.1. ECOLOGIA ŞI METODA SISTEMICĂ 


Ecologia s-a constituit ca ştiinţă de sine stătătoare 
abia la începutul secolului al XX-lea, mult mai tîrziu de- 
cît alte științe biologice, într-un moment cînd volumul de 
cunoștințe acumulat de disciplinele analitice şi mijloa- 
cele moderne de informare au permis formularea unor 
generalizări de amploare. Definită pentru prima dată de 
E. Haeckel (1866) ca ştiinţă a relaţiilor dintre organis- 
mele vii și dintre acestea și mediul lor de viaţă, ecologia 
se limita la început doar la lumea animală, cu timpul în- 
să preocupările ecologiei au cuprins treptat numeroase 
domenii. Astăzi ecologia se interferează cu toate științele 
biologice, dar în mare măsură și cu cele tehnologice, eco- 
nomice şi sociale; rezultatele cercetării ecologice pătrund 
în toate sferele de activitate umană, tinzînd spre deter- 
minarea unei concepţii noi privind raporturile omului cu 
natura. În cadrul ecologiei s-au diferențiat rapid domenii 
particulare, menite să aprofundeze cercetările în raport 
cu specificul unor grupe de vieţuitoare — ecologia vege- 
tală, ecologia animală, ecologia umană; în raport cu di- 
ferite medii de viață — oceanologia, limnologia, biospeo- 
logia, ecopedologia, ecologia ecosistemelor terestre, ecolo- 
gia agricolă, ecologia așezărilor umane (ekistica) sau în 
raport cu modul de utilizare a resurselor naturale — eco- 
logia resurselor. 


Dezvoltarea impetuoasă a ecologiei a fost condițio- 
nată de adoptarea concepţiei sistemice și a metodei ce 
decurge din ea. Potrivit acestei concepții, întreaga ma- 
terie este organizată în sisteme cu grade crescînde de cu- 
prindere astfel că fiecare sistem este element component 
al unui sistem mai complex. Între elementele unui sis- 
tem, ca şi între sistemele cu acelaşi grad de generalizare, 
există interrelații complexe, astfel că fiecare depinde în 
grade diferite de toate celelalte. Decuparea din realitatea 
înconjurătoare a unui sistem se poate realiza numai pe 
considerente metodologice, întotdeauna acesta avînd nu- 
meroase legături cu ceea ce se consideră a fi exteriorul 
său. Sistemele care au cu exteriorul schimburi semnifi- 
cative numai de natură energetică se numesc închise, iar 
cele care realizează schimburi semnificative atît de na- 
tură energetică cît și de natură materială sînt sisteme 
deschise. În spiritul acestor definiţii, Pămîntul face par- 
te din categoria sistemelor închise, iar sistemele biolo- 
gice (organisme, populaţii, biocenoze, biosfera) din cate- 
goria celor deschise. Demersul sistemic sau holist con- 
feră o viziune integratoare asupra desfăşurării fenome- 
nelor naturale făcînd posibilă atît formularea unor legi 
generale cît și explicarea unor relaţii subtile din natură. 
Permanetizîind ca linie directoare abordarea sistemică, 
ecologia utilizează activ metodele matematicii statistice 
ale ciberneticii, ale modelării, alături de alte metode spe- 
cifice cercetării biologice. 

Ecologia resurselor naturale se cristalizează astăzi ca 
domeniu specific al cercetării ecologice, avînd drept obiec- 
tiv studiul resurselor planetei în raport cu utilizarea 
lor de către biosfera în care omul este conceput ca o 
componentă specifică şi nu ca stăpîn al acesteia. Inter- 
ferîndu-se cu bionica, ecologia resurselor naturale oferă 
societăţii, pe baza studiului proceselor biologice, nume- 
roase modele de utilizare a resurselor naturale în condi- 
ţii de menţinere a echilibrului între rata de consum și 
cea de regenerare, a reciclării permanente şi a optimi- 
zării randamentelor de transformare. Adoptarea treptată 
a acestor modele, realizate pe parcursul îndelungatei pe- 
rioade de evoluţie a lumii vii, de către tehnologia uma- 
nă va duce, dacă nu la rezolvarea integrală a problemei 
resurselor, cu siguranţă la ameliorarea sa. 

1.2. MEDIUL ÎNCONJURĂTOR ȘI RESURSELE NATURALE 


1.2.1. MEDIUL ÎNCONJURĂTOR NATURAL 
ŞI ARTIFICIALIZAT 


Pămîntul este singura planetă din sistemul solar și 
probabil printre puținele din uriașul număr de planete 
ale galaxiei noastre în care factorii fizico-chimici și ener- 
getici. întrunesc valori compatibile cu formele de viaţă 
pe care noi le putem concepe astăzi. Aceşti factori al- 
cătuiesc un ansamblu generat prin interacțiuni cosmice 
pe o anumită treaptă de evoluție a planetei în urmă cu 
milioane de ani şi se mențin din acele timpuri în limi- 
tele unor variații ce permit perpetuarea vieţii. Raportat 
la sistemele biologice (organisme sau comunităţi de or- 
ganisme) ansamblul acesta, ce cuprinde totalitatea for- 
melor de materie şi energie care le înconjoară, reprezin- 
tă mediul lor ambiant, sau mediul înconjurător. Astfel 
conceput mediul ambiant este o categorie cu dimensiuni 
infinite, ce se desfăşoară din imediata vecinătate a sis- 
temului considerat, pînă în spaţii cosmice incomensura- 
bile. Acesta reprezintă mediul general. În cadrul mediu- 
lui general se diferenţiază subansamblele de factori ce 
intervin direct şi semnificativ în structura și funcționa- 
rea sistemelor vii, aceștia reprezintă factorii ecologici di- 
recți iar întregul subansamblu este definit prin noţiu- 
nea de mediu ecologic eficient. Pe fondul mediului ge- 
neral ce caracterizează Pămîntul, se diferenţiază două ti- 
puri majore de mediu: acvatic şi terestru, caracterizate 
prin proprietăți contrastante, dar care se întrepătrund 
evident, gazele atmosferei fiind dizolvate în apă, iar umi- 
ditatea fiind prezentă în atmosferă. Diferenţele date de 
întrepătrunderea cantitativă a celor două medii, le sub- 
divide în mediu acvatic stagnant și aerat sau mediu te- 
restru arid şi umed. Continuînd analiza mediului în di- 
recția detalierii cazurilor concrete se constată o etero- 
genitate mare a acestuia, impusă de variația unuia sau 
altuia dintre factorii ecologici. Mărimea unor factori di- 
recți ca: temperatura, lumina, sau concentraţia unor com- 
puşi chimici dintr-un anumit punct de pe Pămînt este 
determinată de interferența altor factori cum sînt gravi- 
tația, latitudinea, orografia- etc., aceştia din urmă fiind 

denumiți factori ecologici indirecţi sau determinanti eco- 
logici. Limita dintre factorii direcţi şi cei indirecţi este 
foarte relativă, un factor ce acţionează direct asupra unui 
sistem biologic poate să acționeze concomitent în mod 
indirect asupra aceluiași sistem biologic; de exemplu ra- 
diaţia solară contribuie direct la realizarea regimului ter- 
mic din mediu dar indirect, ea condiționează și regimul 
hidric al acestuia. În consecinţă acţiunea unui factor es- 
te rezultatul influenţei concomitente a tuturor factorilor 
învecinați, fenomen ce corespunde unei acțiuni în com- 
plex. În cadrul complexului, rolul cel mai important îl 
joacă factorul ce se află cantitativ sub minimul necesar 
sau peste maximul suportat de către sistemul biologic 
considerat, acest factor (sau uneori grup de factori) se 
numeşte limitant în raport cu posibilităţile de dezvoltare 
sau supraviețuire ale sistemului biologic. Cunoașterea şi 
găsirea căilor de ameliorare a factorilor limitanţi repre- 
zintă unul dintre obiectivele principale ale cercetării eco- 
logice. Studiul acţiunii mediului asupra sistemelor biolo- 
gice şi a ponderii fiecărui factor constitutiv al său ne- 
cesită delimitarea unor unități elementare de mediu, ca- 
racterizate printr-o omogenitate şi stabilitate cît mai ma- 
re. Acţiunea devine însă foarte dificilă, atît ca urmare a 
modului de acţiune în complex a factorilor ecologici, cît 
și a modului diferit de abordare în studiul acestora, im- 
primat de evoluţia separată a diferitelor orientări ecolo- 
gice. Se utilizează astăzi mai frecvent pentru definirea 
unităților de mediu, noţiunile de biotop, stațiune şi ha- 
bitat, avînd un conţinut parţial sinonim. 

Biotopul caracterizează o porțiune elementară de me- 
diu reprezentată printr-un spaţiu în care factorii ecolo- 
gici realizează un ansamblu relativ omogen. De acest bio- 
top, care poate fi de natură organică sau anorganică, se 
atașează o comunitate de organisme, biocenoza, ce expri- 
mă în mare măsură gradul de omogenitate al biotopului. 
Termenul de stațiune este similar celui de biotop fiind 
însă utilizat cu precădere în studiile de vegetație. A spu- 
ne că biotopul (sau stațiunea) este omogen nu înseamnă 
că mediul trebuie să fie perfect uniform, ci că fiecare 
specie poate să găsească condiții de viaţă echivalente de 
la o extremitate la alta şi nu în fiecare punct al aces- 
tuia. 

Habitatul definește, într-o accepțiune restrînsă, me- 
diul în care trăieşte un individ biologic, iar într-o ac- 
cepțiune mai largă, condiţiile ecologice în care trăiește o 
anumită specie. Este evident că în primul caz noțiunea 
are un conţinut redus, referindu-se la o porțiune con- 
cretă cu grad ridicat de omogenitate şi condiționată spa- 
ţial. În al doilea caz noțiunea are un conţinut larg şi o 
definire spațială mai puţin concretă. Ea include totali- 
tatea mediilor în care se dezvoltă indivizii speciei consi- 
derate, astfel că habitatul speciei nu mai este în mod 
obişnuit o unitate omogenă de mediu. Omogenitatea ha- 
bitatului unei specii este în funcţie de toleranța pe care 
o manifestă faţă de variațiile factorilor ce edifică me- 
diul, putînd fi mai mare pentru speciile cu toleranță mică 
și mai redusă pentru speciile cu toleranță mare. Ten- 
dința dominantă în ecologia actuală constă în utilizarea 
termenului de habitat cînd se descrie mediul unui sis- 
tem biologic individual şi a termenului de biotop (care 
îl asimilează treptat pe cel de staţiune) cînd se descrie 
mediul unui sistem biologic supraindividual. 

Acţiunea factorilor ecologici este permanent modifi- 
cată prin reacția organismelor vii, astfel că nu există pe 
Pămînt decit medii concrete, proprii unor organisme sau 
comunităţi de organisme. Din asamblarea acestora se con- 
stituie mediul general al planetei, care diferă astăzi evi- 
dent de cel existent înainte de apariţia vieţii. Dintre toa- 
te componentele biosferei cele mai mari implicații în mo- 
dificarea mediului global le-a avut (pe planuri şi în pe- 
rioade cu totul diferite) plantele verzi și omul. 

Geneza fotosintezei, ca atribut al plantelor verzi, a 
însemnat, înainte de toate, instituirea unui sistem de sto- 
care a energiei solare, care a alimentat apoi, permanent, 
întregul şir de transformări biogeochimice de pe planetă. 
Prin intermediul plantelor verzi Pământul devine un sis- 
tem antientropic, capabil să înmagazineze energie, bilan- 
țul său termic devenind la început pozitiv, iar apoi echi- 
librat. Pe seama fotosintezei atmosfera Pămîntului se 
îmbogățește cu un nou element — oxigenul liber, ab- 
sent sau în cantități infime înainte de apariţia vieții. Me- 
diul terestru aerob este deci în mod cvasiexclusiv rezul- 
tatul activității plantelor verzi. Cu rol decisiv în edifica- 
rea mediului nostru actual plantele verzi rămîn tot atît 
de importante și în menţinerea sa pentru viitor. 

Omul întreprinde acţiuni deliberate asupra mediului 
său, destinate modificării acestuia în raport cu necesită- 
tile proprii imediate. Deși iniţiate foarte tîrziu în raport 
cu vîrsta Pămîntului și chiar cu cea a biosferei terestre 
aceste acţiuni capătă astăzi dimensiuni deosebit de pro- 
funde. Influenţa omului asupra mediului terestru s-a am- 
plificat într-un ritm accelerat cuprinzînd o regiune după 
alta, astfel că astăzi se poate afirma fără nici o îndoială 
că nu există punct de pe suprafaţa planetei în care să nu 
se simtă, într-o măsură mai mare sau mai mică, prezența 
omului. În funcţie de intensitatea influenţei umane se 
delimitează cu destulă aproximaţie existența unui mediu 
natural și a unui mediu artificializat, creat de om. Me- 
diul natural include fragmente ale scoarței terestre pe 
care fenomenele se desfășoară în cadrul parametrilor . u- 
nor echilibre puţin afectate de om; extins altădată la ni- 
velul întregii planete, acesta s-a restrîns progresiv oda- 
tă cu făurirea şi dezvoltarea civilizaţiei umane. Mediul 
în care activează societatea umană este modificat astfel 
că rezultanta fenomenelor ce se desfăşoară aici mani- 
festă abateri de la cursul specific natural. Omul adaugă 
elementelor naturale ale mediului noi elemente create 
prin activitatea sa socială (îmbrăcăminte, locuinţe, unel- 
te, produse cu diverse destinații), care modifică pe de o 
parte însăși ansamblul caracteristic mediului, iar pe de 
altă parte procesul de percepere a acestui ansamblu de 
către om. Între el şi mediu, omul interpune de la caz la 
caz elementele create în acest scop, făcînd indirectă per- 
ceperea ansamblului ecologic. În același timp, procesul 
de făurire a civilizaţiei a plasat omul într-un mediu nou, 
inexistent pentru alte ființe umane, mediul socio-cultu- 
ral, alcătuit din relaţiile de natură familială, profesiona- 
lă, culturală, etică, politică, juridică, etc. şi reprezentînd 
în esenţă semnificațiile și sensurile ideatice, pe care omul 
și le-a creat. Factorii socio-culturali constituie parte in- 
tegrantă a mediului umanizat, influențînd amploarea și 
sensul modificărilor produse de om în acest mediu, ca 
și modul de reflectare a acestor modificări în existența 
umană. Mediul locuit de oameni este spaţiul constituit 
dintr-un mozaic de medii naturale şi artificiale, create 
de către aceştia, alcătuind o entitate, denumită în mod 
frecvent prin noţiunea de oikumen (Oikoumene), care 
denumea şi la vechii greci lumea locuită, sau prin cea 

de sit sau loc care, cu un conţinut ceva mai restrîns, se 
atribuie unui peisaj modificat de om. 

Pentru a sublinia dimensiunile contribuţiei umane la 
crearea mediului terestru actual și tendinţa de amplifi- 
care a acestei contribuţii în viitor, unii ecologi propun 
utilizarea de termeni cum sînt cei de antroposferă, noo- 
sferă sau tehnosferă. Chiar dacă definesc în linii mari 
schimbările profunde determinate de om pe suprafaţa 
planetei, toţi acești termeni sugerează în mod riscant po- 
sibilitatea disocierii totale a mediului în care va trăi o- 
mul în viitor, de mediul natural preexistent apariţiei sa- 
le. Or cercetările actuale arată că, pe măsură ce se în- 
depărtează de leagănul evoluţiei sale ca specie (repre- 
zentat prin mediul natural), omul simte nevoia materia- 
lă şi spirituală acută de a-l regăsi, ceea ce face puţin pro- 
babil ca și în viitor el să poată supravieţui într-un me- 
diu total artificializat. Ar fi utopic a susține că omul va 
putea renunța la mediul creat deja de el dar nu este uto- 
pic a susține că omul dispune încă de posibilitatea îm- 
binării armonioase a acestuia cu mediul natural, a pre- 
întîmpinării degradării mediului general al planetei. 


1.2.2. RESURSELE NATURALE ALE MEDIULUI 


Resursele naturale pot fi definite ca elemente mate- 
riale, energetice și informaţionale, existente în mediu și 
în afara activităţii umane, susceptibile a fi utilizate, în- 
tr-un fel sau altul, de către sistemele RA re această 
accepțiune noțiunea de resursă naturală include pe de o 
parte elementele chimice și energia existentă pe Pămînt, 
iar pe de altă parte informaţia stocată sub formă de pro- 
grame genetice privind utilizarea primelor două tipuri de 
resurse. În contextul unor consideraţii de ordin general 
apare clar că resursele geochimice sînt limitate, masa și 
compoziţia planetei fiind în mod real constante, în timp 
ce principala resursă de energie, cea solară, are un ca- 
racter permanent, inepuizabil la scara existenţei biosfe- 
rei. Resursele informaţionale alcătuiesc o categorie apar- 
te; ele sînt limitate într-un anumit moment al evoluției, 

dar dispun de capacitatea naturală de diversificare ne- 
limitată în timp. 

Cu excepția omului, toate organismele vii utilizea- 
ză resursele naturale ale mediului numai în direcţia sa- 
tisfacerii vitale, numai pe baza informaţiei lor genetice 
şi numai de pe arealul pe care îl ocupă, printr-un con- 
tact direct cu aceste resurse. Omul utilizează resursele 
naturale într-un mod specific, nu numai pentru satisfa- 
cerea nevoilor sale strict biologice, ci şi pentru crearea 
mijloacelor de transformare a mediului, de satisfacere a 
unor cerințe create de dezvoltarea sa socială. El are ca- 
pacitatea să consume resursele într-un spaţiu și într-un 
timp adesea foarte îndepărtate de locul şi momentul în 
care acestea s-au constituit. Posibilităţilor de utilizare 
biologică a resurselor naturale pe baza informaţiei gene- 
tice a speciei, omul le adaugă posibilitatea de utilizare în 
direcţii variate, pe baza cunoștințelor cîştigate de socie- 
tate și transmise de la o generaţie la alta prin interme- 
diul limbajului vorbit sau scris; acest lucru face ca rit- 
mul de utilizare să se accelereze pe măsura progresului 
civilizației. 4 

Un element al mediului poate fi apreciat ca resursă 
naturală, în raport cu un organism sau orice alt sistem 
biologic, numai în măsura în care el atinge concentraţia 
şi forma de la care poate fi utilizat. De exemplu, disper- 
sate în soluţii apoase foarte diluate, substanţele organi- 
ce (incluse în krillul antarctic) nu reprezintă resurse geo- 
chimice sau energetice reale pentru peştii răpitori, de 
asemenea formele de energie calorică cu concentraţii e- 
nergetice reduse nu pot fi utilizate direct în procesele 
metabolice ale plantelor, ci numai sub formă de ener- 
gie luminoasă. În afara concentraţiilor și formelor utili- 
zabile ca resurse, elementele mediului reprezintă rezerve 
potenţiale, care la un moment dat pot să devină resurse 
reale. Evoluţia biosferei se corelează cu o permanentă 
diversificare a informaţiei genetice care a avut ca ur- 
mare transformarea în resurse a unui număr din ce în 
ce mai crescut de substanțe și forme de energie. Fotosin- 
teza a însemnat transformarea luminii în resursă de e- 
nergie pentru, plantele verzi şi indirect pentru toată bio- 
sfera, respirația aerobă a transformat în resurse energe- 
tice substanţele organice provenite ca deşeuri din glico- 

liză, expansiunea vieţuitoarelor în mediul terestru a lăr- 
git sfera de procurare a resurselor naturale .etc. Omul a 
extins nu numai modul de utilizare a resurselor naturale, 
ci a completat substanțial, pe parcursul istoriei, lista a- 
cestor resurse: piatra, bronzul, fierul, aluminiul, lemnul, 
combustibilii fosili, elementele radioactive şi multe al- 
tele s-au alăturat, ca resurse naturale proprii civilizaţiei, 
la resursele utilizate de către biosferă. În contextul aces- 
tor considerente se poate aprecia că orice element al me- 
diului reprezintă o resursă potențială sau rezervă care 
poate deveni resursă naturală reală în condiţiile evoluţiei 
informației genetice a lumii vii sau a cunoștințelor și po- 
sibilităţilor tehnice ale societății umane. 

Indiferent de felul resurselor, utilizarea lor cores- 
punde unui proces complex pe parcursul căruia se rea- 
lizează concentrarea selectivă în organism (sau alte sis- 
teme biologice) urmată de o nouă dispersie în mediu. La 
nivelul lumii vii au fost create, în procesul evolutiv, 
structuri şi mecanisme biologice care realizează ritmic 
concentrarea şi dispersarea resurselor naturale într-un 
proces pulsatoriu de mare amploare. În măsura în care 
aceste resurse dispersate pot fi din nou concentrate și 
reutilizate, ele sînt considerate a fi regenerabile. Resur- 
sele geochimice sînt regenerabile, ființe vii specializate 
realizînd pragul de concentrare necesar utilizării în cir- 
cuite închise a acestora. Resursele energetice dispersate 
în mediu prin utilizarea de către organismele vii au ten- 
dința, conform principiului al doilea al termodinamicii, 
să se repartizeze uniform, ceea ce la nivel planetar echi- 
valează cu pierderea ei parțială în spaţiul cosmic și im- 
posibilitatea de reutilizare. Pe de altă parte energia dis- 
persată și menținută încă la nivelul Pămîntului se ma- 
nifestă sub forme joase de energie legată ce nu mai poa- 
te fi reconcentrată decît în mică măsură de către orga- 
nismele vii. Aşadar resursele de energie odată utilizate 
nu se mai pot regenera, fiind nevoie de o aprovizionare 
permanentă din afara Pămîntului, aprovizionare care se 
realizează de la Soare, prin intermediul energiei radia- 
tive a acestuia. 

Concentrarea şi expansiunea resurselor informaţio- 
nale se realizează în cadrul unor procese speciale, le- 
gate de dezvoltarea ontogenetică și filogenetică a spe- 
ciilor, în care autoreproducerea, variabilitatea și selecția 
au rol esenţial. Rezultate prin procese evolutive, în con- 
diții nerepetabile, aceste resurse sînt neregenerabile. 

Discuţiile asupra problemei în ce măsură o resursă 
naturală este rezultatul exclusiv al factorilor naturali de 
mediu sau cel puţin parțial şi rezultatul activităţii uma- 
ne se desfășoară pe aceleași coordonate ca și discuţia de- 
spre caracterul natural al mediului. În măsura în care 
nu există porțiuni din mediul terestru, total neafectate 
de activitatea umană, nu există nici resurse perfect na- 
turale, ele fiind în grade diferite afectate de om. Oxi- 
genul atmosferic, apa, radiația solară, dintr-un biotop 
sînt evident resurse naturale, dar concentraţia lor şi în 
consecință calitatea atmosferei ca ansamblu de resurse 
nu mai este astăzi aceeaşi de acum zece mii de ani, ea 
poartă pecetea civilizaţiei umane. Există și resurse na- 
turale pe care organismele biosferei nu le pot utiliza di- 
rect şi pe care omul le utilizează numai pe baza unor 
cunoștințe dobîndite în viața socială și numai după o 
prelucrare prealabilă. Ele sînt la origine resurse natu- 
rale, dar includ pe parcurs o mare cantitate de muncă 
umană, așa cum este cazul combustibililor fosili, a me- 
talelor şi a altora, cu toate acestea sînt îndeobște soco- 
tite fără echivoc resurse naturale. În cadrul resurselor 
naturale considerate în raport cu biosfera se delimitează 
astăzi resurse naturale raportate la nevoile economiei 
umane; acestea din urmă au o circumscriere mai restrîn- 
să și sînt apreciate valoric sub aspect economic. Oxige- 
nul din aer este o resursă indispensabilă pentru orga- 
nismele aerobionte, dar găsindu-se din abundență în at- 
mosferă nu este socotită ca resursă economică; devine 
resursă economică numai atunci cînd îmbuteliat este uti- 
lizat în diverse activități medicale sau tehnice. În mod 
asemănător apa nu constituie o resursă economică în 
condiții de abundență, dar ea se transformă repede în- 
tr-o astfel de resursă în condiţii de insuficiență, cînd 
trebuie adusă de la distanță, sau stocată prin amenajări 
speciale, și furnizată contra cost. Activitatea economică 

umană face ca numeroase resurse naturale regenerabile 
la nivelul biosferei, aşa cum sînt cele geochimice, să se 
manifeste ca resurse neregenerabile sub aspect economic, 
mai ales ca urmare a ritmului de utilizare, dar şi a mo- 
dului specific în care acestea sînt imobilizate și disper- 
sate în mediu sub forma diverselor produse economice. 

Utilizarea resurselor naturale implică existenţa atît la 
nivelul biosferei cît şi al societăţii umane a unor relaţii de 
interdependenţă, astfel că una dintre resurse influen- 
țează modul şi nivelul de utilizare a altora. Tratarea se- 
parată a diverselor resurse naturale nu este decît o ne- 
cesitate impusă de ordinea de prezentare. Din acest mo- 
tiv sînt discutate separat ca şi categorii de resurse na- 
turale: resursele geochimice, resursele energetice, resur- 
sele informaţionale și resursele alimentare. Ultima cate- 
gorie se interferează cu primele două și a fost delimitată 
separat numai ca urmare a complexităţii şi stringenței 
cu care tratarea ei se impune astăzi la nivelul speciei 
umane. 


s 


1.3. BIOSFERA, BIOCENOZA 
ECOSISTEMUL 


Materia vie se dispune pe toată suprafața Pămîn- 
tului, formînd o peliculă cu grosime şi densitate varia- 
bilă, denumită, prin analogie cu celelalte învelişuri ale 
planetei, biosferă. Biosfera se întrepătrunde intim cu în- 
velişurile superficiale, ajungînd în hidrosferă pe toată 
grosimea ei, pînă la 10—11 km adîncime, în atmosferă 
pînă în apropierea ecranului de ozon la 22 km, iar în in- 
teriorul litosferei pînă la cca 4km. Aceste învelişuri re- 
prezintă mediul înconjurător abiotic cu care biosfera 
stabileşte schimburi permanente de materie, energie şi 
informație, în cadrul unui proces complex similar meta- 
bolismului. Metabolismul realizează unitatea dintre bio- 
sferă și învelişurile abiotice, conferindu-i caracterul de 
sistem deschis și stabil, în raport cu aceste învelișuri. 
Unitatea este atît de puternică, încît biosfera nu poate 

fi concepută decît ca element al sistemului terestru glo- 

bal, fapt ce face să fie deseori definită în contextul aces- 

tei unităţi (mai puţin precis), ca porțiune a planetei ce - 
conține fiinţele vii. 

Sistem viu de maximă complexitate, biosfera se edi- 
fică prin articularea unor subsisteme, delimitate după 
criteriul omogenității și denumite biocenoze. Biocenoza 
grupează într-o comunitate distinctă, relativ uniformă, 
toate organismele vii care populează un biotop într-o pe- 
rioadă determinată. Existenţa biocenozei este condiţiona- 
tă de desfășurarea neîntreruptă a schimburilor cu bio- 
topul, împreună cu care aceasta realizează un sistem 
caracteristic, denumit ecosistem. Ecosistemul poate fi de- 
finit ca unitate de bază a naturii, care integrează în- 
tr-un tot unitar biocenoza cu biotopul său, pe seama cu- 
rentului permanent de materie, energie și informaţie ce 
se stabilește între cele două componente. Acest curent 
asigură structura și funcționarea caracteristică a ecosis- 
temului și este rezultatul metabolismului complex al fi- 
înțelor vii din ecosistem. Compuşii minerali și energia 
din biotop sînt absorbite de către anumite specii și trans- 
formaţi în compuşi organici proprii biocenozei concomi- 
tent cu acumularea de negentropie. Procesul corespunde 
laturii ascendente a metabolismului (anabolism) iar spe- 
ciile care îl realizează reprezentate prin plante autotro- 
fe alcătuiesc împreună categoria producătorilor primari. 
Revenirea în biotop a materiei şi energiei absorbite. co- 
respunde laturii descendente a metabolismului (catabo- 
lism) și are loc treptat chiar din momentul înglobării lor 
în biocenoză, atît prin activitatea biologică a însăşi pro- 
ducătorilor primari, cît mai cu seamă prin activitatea 
speciilor heterotrofe de plante și animale, denumite con- 
sumatori. Catabolismul biocenotic este desăvîrșit de că- 
tre consumatorii de tipul microorganismelor, grupate în 
categoria descompunătorilor. În ecosistemele tinere bio- 
cenoza realizează un bilanţ pozitiv al schimburilor me- 
tabolice cu biotopul, avînd ca rezultat acumularea trep- 
tată de resurse din acesta. Pe măsura evoluției ecosis- 
temelor se stabilește un -echilibru a acestor schimburi, 
corespunzător stadiului de maturitate sau climax, carac- 
terizat printr-o structură și funcționare optimă în raport 
cu dimensiunile resurselor naturale. 

Ecosistemele cele mai răspîndite pe glob au struc- 
tura complexă, necesară realizării ambelor laturi ale me- 
tabolismului biocenotic, asigurată pe de o parte de acti- 
vitatea de sinteză a materiei organice de către produ- 
cători şi, pe de altă parte, de descompunerea acesteia de 
către consumatori. Astfel de ecosisteme sînt cunoscute 
ca ecosisteme majore. Alături de ecosistemele majore se 
pot delimita structural și funcţional ecosisteme mai re- 
strinse din a căror biocenoze lipsesc producătorii. Intra- 
rea materială și energetică în aceste biocenoze se rea- 
lizează sub forma unui import permanent de substanţă 
organică din ecosistemele majore, iar metabolismul lor 
este reprezentat numai de latura catabolică. Ecosistemele 
de acest tip sînt numite ecosisteme minore, putînd fi re- 
prezentate prin ecosisteme de peșteri, de adîncuri ale 
oceanelor, de ecosisteme edafice. Ecosistemele minore pot 
fi fără dificultate considerate şi ca elemente structurale 
ale ecosistemelor majore pe fondul cărora se edifică sau 
din care își procură substanțele organice. 

Din punct de vedere ecologic omul aparţine biosfe- 
rei. Dezvoltarea sa socială şi culturală îi conferă însă 
un loc dominant printre celelalte ființe ce alcătuiesc bio- 
sfera, dar el rămîne în continuare dependent de țesătura 
de relaţii ce se stabilesc între ființele ce alcătuiesc și 
asigură funcţionarea biosferei ca întreg. Omul exercită 
o puternică acțiune modificatoare nu numai la nivelul 
mediului înconjurător ci direct sau indirect și la nivelul 
biosferei. El exploatează ca resurse populații de plante 
și animale favorizînd sau frînînd dezvoltarea lor, vehi- 
culează la nivel planetar unele specii, modificînd com- 
poziţia biocenozelor naturale sau creînd biocenoze noi, 
corespunzătoare intereselor proprii, transformă biotopuri 
întinse şi prin aceasta ecosistemele de pe mari suprafeţe 
ale planetei. Ecosistemele create de om sau semnifica- 
tiv controlate de către acesta sînt ecosisteme artificiale 
sau antropice, denumite astfel în comparaţie cu ecosis- 
temele naturale puţin afectate de activitatea umană. Ac- 
tivitatea asiduă legată de procurarea de resurse îndeo- 
sebi pentru hrană, adăpost, îmbrăcăminte etc. situează 
omul într-o poziţie beligerantă față de biosferă și concep- 

tual în afara acesteia. Ideea potrivit căreia omul este 
stăpîn din afară al biosferei a fost promovată de reli- 
gia iudaică şi creștină, dominînd apoi cultura europeană 
pînă în zilele noastre, ea a motivat veacuri de-a rîndul 
agresiunea omului față de natura sălbatică şi în general 
faţă de biosferă. Viziunea globală pe care o realizează 
ecologia ultimelor decenii impune tot mai convingător 
concepţia despre omul parte integrantă a biosferei. 


2. RESURSELE GEOCHIMICE 


2.1. BIOSFERA ȘI RESURSELE GEOCHIMICE. 
MIGRAȚIA BIOGEOCHIMICĂ A ELEMENTELOR 


Elementele chimice care alcătuiesc masa Pămîntului 
sînt prezente sub formă de compuşi ce intră în alcătuirea 
mineralelor, disociaţi în soluţii apoase şi gaze, sau sub 
formă de compuşi organici. Ele au o dispersie neuniformă, 
determinată de tectonica scoarței terestre de-a lungul tim- 
purilor şi de activitatea biosferei. 

Mişcări tectonice de anvergură, legate mai ales de un 
vulcanism foarte intens, au caracterizat perioada de tine- 
rețe a planetei. Acestea au concentrat în anumite regiuni 
cantități apreciabile din unele minerale și au edificat, prin 
emanaţiile de gaze, atmosfera primitivă. După scăderea 
temperaturii pînă la punctul de condensare a apei în 
formă lichidă, migrarea elementelor dintr-o pătură în 
alta a scoarței sau dintr-o regiune în alta s-a accelerat. 
S-a instituit o circulaţie activă a apei între hidrosferă și 
atmosferă, au început să cadă ploi şi odată cu aceasta, 
apa să se scurgă la suprafața scoarței terestre. Ca mediu 
de dispersie sau solvent a numeroşi compuși, apa trans- 
porta elementele la mari distanţe dovedindu-se un fac- 
toc activ al migraţiei geochimice. 

Apariţia vieţii a avut loc pe fondul geochimic al 
oceanului planetar astfel că organismele s-au constituit 
în cea mai mare parte din elemente capabile să formeze 
combinații ușor solubile în apă sau stări gazoase stabile. 
Din mediu au fost selectate elementele necesare vieţii, 

într-o ierarhie ce nu depindea de concentrația lor: macro- 
elemente în proporţia cea mai mare (C, H, N, Ca, S, P, 
K, Mg şi uneori Fe şi Na) urmate de microelemente (B, 
Zn, Mn, Cu, Co, Cl etc.) şi ultraelemente (Au, Ru, Ra etc.) 
în proporţii mai mici, dar indispensabile. Din aceste ele- 
mente, sistemele vii au edificat molecule de factură ne- 
maiîntilnită, pe care le reînoiau permanent prin proce- 
sele metabolice. În felul acesta, apariţia vieţii a iniţiat 
un nou mod de migraţie a elementelor care parcurg nu 
numai straturile nevii ale scoarței ci şi biosfera. Aceasta 
migraţie, numită biogeochimică, a crescut în intensitate 
şi s-a diversificat pe măsura evoluţiei capacităţii ener- 
getice a biosferei și a diversităţii sale specifice. 

Primele viețuitoare, heterotrofe vehiculau un volum 
redus de atomi, utilizînd energia chimică a compușilor 
organici formaţi abiogen. Organismele chemoautotrofe 
au lărgit gama de compuși din care își extrag energia 
metabolică necesară, ele oxidau substanțe anorganice cu 
răspîndire mult mai largă în mediu, ceea ce le-a confe- 
rit, sub aspect energetic şi biogeochimic, o independenţă 
mai mare. Organismele fotoautrotrofe au avut posibilita- 
tea, prin captarea energiei solare, să amplifice migraţia 
biogeochimică a elementelor, putîndu-se estima, de 
exemplu, că biosfera actuală este străbătută în decurs 
de 13 ani de o cantitate de atomi de carbon de 10 ori 
mai mare decît întregul conţinut al scoarței. La travaliul 
biogeochimic direct al organismelor vii s-a adăugat cel 
realizat de unele complexe enzimatice, acumulate în 
sol sau soluții apoase, după moartea organismelor ce le 
produceau. Organismele fotoautotrofe au conectat bio- 
sfera la o sursă externă, inepuizabilă de energie — 
Soarele; sub aspect chimic activitatea biosferei a rămas 
însă în continuare legată de resursele limitate ale scoar- 
ței terestre. Perpetuarea sistemelor vii a fost posibilă în 
aceste condiţii numai prin utilizarea repetată a fondu- 
lui geochimic existent, în cadrul unor circuite bio- 
geochimice închise, după principiul că tot ce se elimină 
de către o categorie de organisme este utilizat de către 
o altă categorie. Instituirea circulaţiei ciclice a elemen- 
telor a avut loc concomitent cu apariţia și cuplarea unor 
procese biologice opuse: fotosinteză — respiraţie, nitri- 
ficare — denitrificare etc. 

Circuitul biogeochimic al elementelor se realizează 
în cadrul ecosistemelor, căile de migrare a atomilor fiind 
constituite pe de o parte din porțiuni ale biotopului, pe 
de altă parte din rețeaua trofică a biocenozei. Antrena- 
rea elementelor în ciclu se realizează de regulă prin acti- 
vitatea producătorilor primari ce asigură intrarea lor se- 
lectivă din biotop în biocenoză și totodată cea mai im- 
portantă acțiune de concentrare a elementelor în com- 
pușii organici sau soluţiile materiei vii. Proporția şi vi- 
teza cu care sînt absorbite elementele în biocenoză di- 
feră de la un ecosistem la altul profilîndu-se ca o carac- 
teristică distinctă (Fig. 2.1). Transferul elementelor prin 
lanţurile trofice de la un consumator la altul are un ca- 
racter selectiv mai pronunțat decît la nivelul producă- 
torilor şi se desfășoară concomitent cu o vehiculare ac- 

Fig. 2.1. Absorbţia anuală (kg/ha/an) de elemente minerale nutri- 

tive în diverse tipuri de ecosisteme terestre. 1. Pădure ecuato- 

rială; 2. Stejărişuri din zona temperată; 3. Stejăriş mediteranean; 

4. Făgete; 5.. Molidişe; 6. Tundre; 7. Stepa de cernoziom; 8, Stepe 

pe soluri sărăturate; 9, 10, 11. Culturi agricole de sfeclă, cartofi şi 
grîu (după P. Duvigneaud 1974). 

tivă pe spaţii largi. Unele elemente sau compuși chimici. 
realizează pe parcursul acestui transfer concentraţii 
crescînde, uneori pînă la doze letale (Pb, Hg, DDT) pro- 
cesul purtînd denumirea de amplificare biologică. Cate- 
goria consumatorilor şi îndeosebi microorganismele mi- 
neralizează substanțele organice transtferînd elementele 
din biocenoză în biotop; totodată aceste organisme rea- 
lizează o dispersie activă a elementelor fie direct, fie 
creînd prin mineralizare premisele unei levigări sau so- 
lubilizării active. 

Rezerva de elemente biogene, de care dispune eco- 
sistemul şi care alimentează ciclurile biogeochimice, se 
repartizează diferit în biocenoză şi biotop. În ecosiste- 
mele pădurilor ecuatoriale umede cea mai mare canti- 
tate a acestor elemente sînt localizate în biomasa ve- 
getală, substanța organică moartă fiind rapid descompu- 
să şi reabsorbită. Uneori elementele trec prin intermediul 
micorizelor direct din cadavrele descompuse în sistemul 
radicular al plantelor. Îndepărtarea învelișului forestier 
și cultivarea intensivă poate determina grave perturbări 
în ciclurile biogeochimice, manifestate prin spălarea 
rapidă a elementelor din biotop, cu consecințe ireversi- 
bile privind refacerea vegetației iniţiale. În zonele tem- 
perate se realizează pe lingă acumularea elementelor în 
biomasă şi o acumulare sub formă de compuși organici 
în humus. Formarea humusului determină o stagnare a 
ciclurilor biogeochimice asigurînd eliberarea lentă a ele- 
mentelor puse la dispoziția vegetației pe măsura necesi- 
tăţii de nutriție. Formarea humusului poate fi precedată 
de acumularea masivă de materie moartă vegetală sub 
formă de litieră (pădure) sau mulci (stepă) ceea ce în- 
cetinește desfășurarea circuitelor biogeochimice. 

Resursele minerale de elemente nutritive se menţin 
în sol adsorbite pe particulele coloidale, distrugerea aces- 
tora provocînd o accelerare a proceselor de levigare în 
adîncime. Îndepărtarea elementelor nutritive sau imobili- 
zarea lor în compuşi insolubili este provocată și de dez- 
echilibrul ionilor din soluţia solului. 

Ecosistemele marine înmagazinează în biomasă aproape 
integral principalele elemente nutritive (N, P), fapt ce asi- 
gură menţinerea lor în straturile superioare ale apei în 
condiţiile în care se manifestă tendința permanentă de imo- 
bilizare a fracțiunii abiotice în sedimente profunde. 

O) Mediul înconjurător 
®© Producători 


(Q) Consumatori (inclusiv reducatori) 


(5) Schimb de elemente chimice 


Fig. 2.2. Circuitul elementelor chimice în ecosisteme. 


În ecosistemele naturale se stabileşte, în cursul evo- 
luției lor spre starea de climax, un echilibru între ele- 
mentele intrate în biocenoză și cele eliberate în biotop, 
bugetul biochimic rămînînd în ecosistemele mature re- 
lativ constant (Fig. 2.2). Pierderile de elemente produse 
prin levigare de către apele de infiltrație, migrarea unor 
consumatori dintr-un ecosistem în altul sau exploatarea 
de către om sînt compensate la nivelul ecosistemelor te- 
restre naturale, printr-un aport suplimentar, datorat ploi- 
lor, curenților de aer sau descompunerii rocii mame a 
solului. La nivelul ecosistemelor marine pierderile sînt 
compensate de către elementele aduse de pe continente 
de către apele curgătoare. 

În cazul unor ecosisteme naturale, cum sînt man- 
grovele instalate în zona de vărsare a fluviilor tropicale, 
sau a ecosistemelor agricole exportul de elemente este 
atît de intens încît funcţionarea acestora este posibilă nu- 
mai printr-o aprovizionare externă, continuă cu elemen- 
te nutritive, în primul caz de către apele continentale ale 
fluviilor, în al doilea caz de către om. 

Ciclurile biogeochimice din ecosisteme se corelează 
la nivelul biosferei, rezultanta lor constituindu-se în ci- 
cluri globale de mare anvergură ce se desfăşoară pe arii 
întinse, cuprinzînd toate învelișurile exterioare ale pla- 
netei (litosfera, hidrosfera, atmosfera, biosfera). Se dis- 
ting în cadrul acestora, două tipuri de bază: tipul gàzos 
şi tipul sedimentar. Ciclul biogeochimic gazos, semnifi- 
cativ, ilustrat prin ciclul azotului, beneficiază de exis- 
tența unui rezervor uriaş — atmosfera, ce compensează ' 
toate pierderile şi de un număr considerabil de căi de 
transfer ce asigură prin feed-back stabilitatea în func- 
ționare. Ciclul biogeochimic sedimentar, așa cum este cel 
al fosforului, manifestă o strînsă dependență de ciclul 
apei, prezintă un rezervor de bază, localizat în depozite 
minerale continentale, căi de transfer mai puţin nume- 
roase decît tipul precedent și în consecință posibilităţi 
de autoreglare mai reduse. La aceste cicluri biogeochi- 
mice există tendința de transport a elementelor de pe 
continente și de sedimentare pentru o perioadă îndelun- 
gată în mediul marin. În cazul neintervenţiei totale a 
omului, procesele se realizează într-un ritm extrem de 
lent, astfel că ciclurile biogeochimice apar echilibrate nu 
numai în cadrul ecosistemelor ci şi în cadrul circulaţiei 
elementelor între mediul continental şi cel marin. 


2.2. ACTIVITATEA BIOSFEREI 
ȘI CONFIGURAȚIA GEOCHIMICĂ 
A PĂMINTULUI 


Activitatea biogeochimică a sistemelor vii se mani- 
festă în linii mari prin realizarea, în raport cu mediul, a 
două funcţii esenţiale: acumularea (concentrarea) şi dis- 
persarea selectivă a elementelor. 

Acumularea atomilor în organismele vii este în ge- 
neral independenţă de proporția în care aceştia sînt pre- 
zenţi în mediul extern, ca o consecinţă a caracterului 
selectiv al metabolismului, perfecționat continuu de-a 
lungul evoluţiei. Elemente cum sînt carbonul, azotul, fos- 
forul, realizează concentrații mult mai mari în substan- 
ţa vie decît în mediul înconjurător, în timp ce elemente 
ca siliciul, aluminiul, fierul ş.a. sînt într-o situație opu- 
să. Unele specii concentrează în organism elemente rare 
din fnediu, cum sînt: algele brune — iod, brom potasiu 
pînă la 18—200%/ din cenușă, lichenii — cupru, lintița 
(Lemna trisulca) — mangan etc. 

Acumularea de către organisme a unor elemente es- 
te uneori proporțională cu conţinutul lor în mediu, fe- 
nomenul avînd caracter de adaptabilitate, bine fixat ge- 
netic, ce conferă speciilor respective avantaje competi- 
tive şi caracteristici indicatoare: plantele halofile (Sali- 
cornia herbacea — acumulează pînă la 10,19%% ioni de 
Na, Cl, SO,), cele calcifile (Saxifraga aizoon) acumulea- 
ză şi secretă ioni de Ca, iar animalele marine inferioare 
realizează o compoziţie chimică generală similară cu so- 
luția mediului extern. La microorganismele chemoauto- 
trofe concentrarea unor elemente abundente din mediu 
este legată de procesul de extragere a energiei, prin oxi- 
darea sau reducerea unor compuși, așa cum este cazul 
azotului (Nitrosomonas sp., Nitrobacter sp.) fierului (Lep- 
totrix sp., Crenotrix sp.), sulfului (Thiobacillus sp.) sau 
altor elemente. 

Funcţia de acumulare biochimică se manifestă și 
prin trecerea unor elemente din stare gazoasă, cu capa- 
citate de difuziune ridicată (CO;, N, NH), în compuşi 
organici mai complecși accesibili unui număr mai mare 
de organisme sau cu posibilități de aglomerare în depo- 
zite fosilizate (cărbuni, salpetru). 

Acumularea biogeochimică, realizată de organismele 
vii în diferite perioade geologice, a avut ca efect con- 
stituirea pe această cale a unor zăcăminte minerale in- 
cluse în depozitele sedimentare continentale sau mari- 
ne. Zăcămintele de cărbune provin prin îmbogățirea în 
carbon a resturilor fosilizate de material vegetal, zăcă- 
mintele de petrol şi gaze naturale au la origine mate- 
rie organică transformată în hidrocarburi şi concentrată 
prin activitatea microorganismelor. Fosfatitele biogene, 

ce reprezintă majoritatea rezervelor actuale de fosfor, 
s-au constituit în zăcăminte prin depuneri marine prote- 
rozoice şi cambriene de fito și zooplancton, depozitele de 
guano au provenit prin acumularea dejecţiilor unor popu- 
laţii de păsări, iar cele de salpetru prin acumularea unor 
cadavre în zone restrînse de pe continente. Unele zăcă- 
minte minerale cu origine biogenă există alături de al- 
tele cu origine vulcanică sau metamorfică; de acest fel 
sînt numeroase zăcăminte de sulf formate prin activita- 
tea unor sulfobacterii, în condiţii similare celor actuale 
din Marea Neagră, zăcăminte de fier concentrat de fero- 
bacterii sau depozite de calcar şi siliciu provenite prin 
depuneri de cochilii. Efectul acumulării biogeochimice 
actuale devine evident în cazul unor metale grele sau 
substanțe toxice (DDT, produse organo-fosforice etc.) a 
căror concentrare de-a lungul lanțurilor trofice poate 
deveni periculoasă pentru consumatorii de ordin supe- 
rior, inclusiv pentru om. 

Dispersarea în mediu a elementelor este în general 
o funcţie dependentă de organismele mobile, acestea ve- 
hiculează la distanțe variate de locul absorbției, atomi 
pe care îi pun în libertate în urma proceselor de excre- 
ție sau după moarte, prin descompunerea substanțelor ce 
le alcătuiesc. Păsările migratoare transportă (chiar dacă 
nu în cantități semnificative) elemente la distanţe de mii 
de kilometri. Descompunerea cadavrelor şi dejecţiilor es- 
te însoţită de o dispersare accentuată a elementelor. Îna- 
inte de mineralizare substanța organică moartă consti- 
tuie sursă de hrană pentru numeroase animale saprofage 
care realizează o primă fază de dispersie, apoi resturile 
neconsumate şi cadavrele acestor consumatori sînt re- 
duse, de către bacterii și ciuperci saprofite, la compuși 
anorganici disociabili, ce trec în soluţii apoase sau gaze. 
Importanţa. activităţii biologice de dispersie constă în 
realizarea unor diluţii netoxice a elementelor și este evi- 
dentă mai cu seamă în absenţa ei. Observațiile efectuate 
în Australia după introducerea primelor bovine și stu- 
dii ulterioare asupra activităţii biogeochimice a copro- 
fagelor din Europa, subliniază travaliul uriaș de dispersie 
efectuat de coprofage pe păşuni; dejecţiile unei singu- 
re vaci ar scoate într-un sezon de pășunat (180 zile) pes- 
te 150m? pășune din circuitul economic. Prin activita- 
tea metabolică sau descompunerea cadavrelor, biosfera 

împrăștie în atmosferă și hidrosferă cantități importante 
de gaze, estimîndu-se (I. V. Vernadski, 1934) că 95—970% 
din substanţa vie se transformă după moartea organis- 
melor în gaze. Oxigenul atmosferic este aproape în ex- 
clusivitate rezultat din fotosinteza care asigură prin fo- 
toliza apei reîmprospătarea lui integrală. Concentraţiile 
celorlalte elemente din aer (azot, dioxid de carbon) se 
menţin constante în condiţii naturale tot ca urmare a 
activităţii biosferei, ce asigură nu numai absorbția ele- 
mentelor, ci şi revenirea acestora în. atmosferă. Activi- 
tatea de dispersie biologică devine deosebit de. impor- 
tantă şi în raport cu elementele radioactive, diluţia de- 
şeurilor din centralele nucleare putînd fi accelerată. 


2.3. OMUL ȘI RESURSELE GEOCHIMICE 


Activitatea umană se manifestă în mod direct sau 
indirect ca factor amplificator al circulaţiei biogeochimi- 
ce a elementelor, atît sub aspectul vitezei de desfășurare, 
cît şi sub aspectul geografic al fenomenului. 

Omul culegător şi vînător se integra armonic în lan- 
țurile trofice din ecosistemele în care îşi ducea existenţa, 
fără a exercita vreo acțiune perturbatoare serioasă asu- 
pra circuitelor biogeochimice naturale. 

Prin trecerea la practicarea agriculturii, în mod spe- 
cial la cultivarea pămîntului, omul a creat ecosisteme 
de tip nou, destinate producerii de hrană — agroecosis- 
teme, a căror cicluri biogeochimice sînt supuse unui con- 
trol continuu perfecționat pe parcursul dezvoltării isto- 
rice a societăţii. Prin exportul masiv de substanţă orga- 
nică, inclusă în recoltă, omul împiedică închiderea în a- 
groecosisteme a unor cicluri biogeochimice. Procesele de 
mineralizare şi revenire în biosferă a unor elemente au 
loc la distanțe apreciabile de locul unde ele au fost ex- 
trase şi, în mod obișnuit, în condiţii de concentrare pe 
arii restrînse, deoarece recolta este consumată în aşeză- 
rile rurale sau urbane. Compensarea pierderilor în ele- 
mente se realizează de către om pe seama transferului 
de elemente nutritive din alte ecosisteme sub formă de 

îng 'ăşăminte organice sau minerale. Aplicarea cu deose- 
bire a celor din urmă accelerează intrarea elementelor 
în biosferă și implicit ritmul de desfășurare al unor bio- 
geocicluri, cum sînt cele ale azotului, fosforului, potasiu- 
lui. Extinderea suprafeţelor cultivate şi exploatarea in- 
tensivă a solurilor au ca efect secundar accentuarea ero- 
ziunii solului și levigarea în profunzime sau prin cursu- 
rile rîurilor, a elementelor de pe continente în oceane. 
Elementelor spălate direct de pe terenurile agricole li se 
adaugă cele provenite din consumurile marilor aglome- 
rări urbane. Se apreciază că înainte de intervenţia omu- 
lui fluviile transportau anual cca 10 miliarde m? de alu- 
viuni pentru ca astăzi acest transport să ajungă la 21 mi- 
liarde mê. 

Ţinînd seama de ritmul redus de revenire doar a 
unor elemente în ecosistemele terestre, solurile antre- 
nate prin eroziune pluvială constituie împreună cu con- 
ținutul lor geochimic pierderi care modifică cu timpul 
în sens negativ condiţiile trofice ale biotopurilor teres- 
tre. 

Înlocuirea pe mari suprafețe a ecosistemelor natu- 
rale de climax avind cicluri biogeochimice stabile şi 
echilibrate, prin agrocosisteme mai simple, crează pe 
plan regional dezechilibre între diferitele laturi ale ci- 
clurilor biogeochimice gazoase (Nə, O», CO»), ducînd la 
intensificarea sau încetinirea unor transferuri. 

Activitatea industrială a societăţii lărgește sfera de 
intervenţie în migrarea elementelor, amorsînd cicluri bio- 
geochimice noi, sau modificînd profund ritmul de des- 
fășurare a unor cicluri existente, În majoritatea covârşi- 
toare a cazurilor activitatea industrială inițiază căi de 
circulaţie liniară și nu ciclică a elementelor, ceea ce cre- 
ează premisa epuizării în timp a resurselor minerale, con- 
comitent cu creşterea entropiei planetei. 

Fenomenul de industrializare impune consumuri e- 
norme de energie și metale pe arii restrînse, deseori de- 
„părtate de surse. Consumul energetic, alimentat azi a- 
proape exclusiv pe seama arderii combustibililor fosili 

_(93,40/0), antrenează în circuitul natural al carbonului re- 
surse imobilizate sub formă de sedimente, suplimentînd. 
semnificativ emisiunile naturale de CO, în atmosferă. 
Consumul de metale presupune o fază de extracție și 
prelucrare în care se concentrează cantităţi enorme de 

elemente dispersate în minereuri şi o fază-de utilizare 
ca produse finite, în care metalele suferă un proces de 
dispersie la suprafața pămîntului, mult mai amplu decît 
înainte de extracţie, din care decurg slabe posibilități de 
reciclare integrală. Arderea combustibililor fosili și pre- 
lucrarea mineralelor au ca efect secundar concentrarea la 
suprafaţa continentelor a unor elemente stabilizate în 
mod natural sub formă de compuși ai litosferei cum sînt 
metalele grele (Pb, Hg, As, etc.) și transformarea lor în 
substanțe toxice, cu largi implicaţii asupra desfășurării 
vieţii pe Pămînt. 

Industria produce numeroşi compuși chimici artifi- 
ciali ce adaugă căi și forme noi de vehiculare a elemen- 
telor în natură și implicit efecte noi asupra ciclurilor bio- 
geochimice naturale (mase plastice, pesticide etc.). 

Mobilizarea resurselor de elemente radioactive, în 
scopul producerii de energie sau scopuri militare, are 
drept consecință iniţierea unor cicluri biogeochimice noi 
pentru stadiul actual al Pămîntului, cu implicaţii ambi- 
entale imprevizibile. 

Întrucît activitatea omului vizează utilizarea exclu- 
sivă sau preferențială a unor elemente și compuși chi- 
mici numai în favoarea speciei proprii, neglijind de cele 
mai multe ori circulaţia lor globală, ea produce dezechi- 
libre apreciabile în ciclurile” biogeochimice naturale, cu 
tendinţa de înlocuire a circulaţiei ciclice printr-o circu- 
laţie liniară. Prosperitatea generaţiilor viitoare şi sufi- 
ciența resurselor geochimice pentru perpetuarea însăși a 
societății va depinde de implementarea de pe acum a 
unor tehnologii care să asigure circulaţia ciclică a resur- 
selor geochimice limitate ale Terrei. 


2.4. CIRCUITE BIOGEOCHIMICE GLOBALE 


2.4.1. CIRCUITUL CARBONULUI 


Circulația carbonului (Fig. 2.3) este strîns legată de 
activitatea energetică a biosferei, reducerea lui chimică 
la compuși organici constituind modul principal de în- 
magazinare și transfer al energiei de către sistemele vii. 

Fig. 2.3. Circuitul carbonului (după P. Ehrlich, A. Ehrlich 1970). 


Cea mai mare cantitate de carbon este localizată în 
litosferă sub formă de carbonat de calciu și magneziu din 
calcare şi dolomite (20!5—10154) sau sub forma depozite- 
lor fosile de carbon organic din cărbune, petrol și gaze 
naturale( 10134). Aceşti compuși ai carbonului participă 
într-o proporţie redusă la circuitul biogeochimic natural. 

Rezerva reală de carbon antrenat în circuitul bio- 
geochimic este constituită din cea a hidrosferei și atmo- 
sferei planetei. Apele marine și continentale conţin car- 
bon sub formă de CO, în soluţie, carbonaţi și bicarbonaţi 
(35:10!2 t) iar atmosfera conţine CO; în stare gazoasă 
(7: 1011 t) într-o concentraţie de 0,0320/. Între cele două 
medii există un permanent schimb, estimat la 100 miliar- 
de t/an, adică 1/7 din conţinutul atmosferei. 

Captat de către plante, CO; este transformat prin 
fotosinteză în glucide și mai departe în protide, li- 
pide etc. Diversele substanțe astfel elaborate servesc ca 
alimente şi materiale de construcție a plantelor și ani- 
malelor consumatoare, aproape 50%, din substanţa orga- 
nică uscată fiind constituită din carbon. Rezerva de car- 
bon din materia organică vie şi moartă a mediului te- 
restru este în mare, egală cu cea din atmosferă (62:10:04). 
Revenirea carbonului în atmosferă sau hidrosferă sub 
formă de CO, are loc în procesul de respiraţie al produ- 

cătorilor primari, consumatorilor şi  descompunătorilor, 
respiraţia ultimei categorii fiind legată de mineralizarea 
totală a materiei organice. 

Transferul carbonului din atmosferă în biosferă şi in- 
vers, manifestă oscilaţii diurne şi sezonale normale, im- 
puse de raportul fotosinteză-respiraţie. Ciclul carbonului 
poate fi însă accelerat sau diminuat pe spaţii largi ca ur- 
mare a modificării unor factori de mediu. Incendiile de- 
termină eliberarea bruscă în atmosferă de cantităţi mari 
de carbon din materia organică a ecosistemelor incendiate 
după care au ca efect reducerea capacităţii de fotosinteză, 
respectiv a revenirii carbonululi în biosferă. Concentrația 
locală a CO; din atmosferă mai poate crește şi prin erupții 
vulcanice ce activează resurse imobilizate în litosferă, in- 
jectînd în atmosferă oxizi de carbon. În unele condiţii are 
loc stagnarea carbonului sub formă de substanţe organice 
în humus, în turbării, în depuneri de calcar biogen (tufuri, 
recife de corali etc.) sau nămoluri sapropelice. 

Intervenţia omului în circuitul biogeochimic al carbo- 
nului datează din epoca în care el utilizează conştient fo- 
cul şi se accentuează treptat pe măsura extinderii terenu- 
rilor agricole în defavoarea pădurilor, fie prin incendieri, 
fie prin utilizarea lemnului drept combustibil. Începînd 
din secolul al XVIII-lea omul întroduce prin utilizarea 
combustibililor fosili, o nouă cale de mobilizare a unor 
resurse de carbon. Rata anuală de eliberare a carbonului 
din combustibili fosili este astăzi în jur de 5 miliarda 
tone (1/10 din cantitatea fixată de fotosinteză). Adausul 
nu poate fi compensat printr-o creştere a ratei de fixare 
fotosintetică astfel că are loc o creștere continuă a con- 
centraţiei de CO; în atmosferă, estimată pentru ultimul 
secol la 60 miliarde t respectiv 20 p.p.m. Pînă la sfîrşitul 
„secolului acumularea de CO; va crește și mai rapid la 
concentraţii de 0,0375—0,040/). Proprietatea CO; de a 
absorbi energia razelor infraroşii şi de a o elibera apoi 
treptat, crează un efect de seră, ce ar putea duce în vii- 
tor la ridicarea temperaturii medii pe Terra (pînă în 
anul 2000 cu aproape 2°C). Fenomenul, în interacţiune 
cu alte variabile (umiditate, nebulozitate, poluare), poate 
determina efecte imprevizibile asupra echilibrelor stabi- 
lite de-a lungul unui lung şir de ani. 

2.4.2. CIRCUITUL OXIGENULUI 


Judecînd după absența mineralelor oxidate din rocile 
sedimentare vechi, este posibil că atmosfera primordială 
a Terrei nu conţinea oxigen molecular. Gazele emanate 
în atmosferă de către vulcanii mult mai activi ai acelor 
timpuri îndepărtate erau în general sub formă redusă 
ceea ce face imposibilă îmbogățirea atmosferei din aceas- 
tă sursă. 

Rezerva de oxigen molecular s-a constituit prin pro- 
cese de suprafață constînd din fotodisocierea chimică a 
apei sub acţiunea razelor ultraviolete şi fotosinteza de 
către plantele verzi, astfel că circulaţia oxigenului se în- 
trepătrunde strîns cu cea a apei. Fotodisocierea, mult 
mai intensă în perioada de tinerețe a plantei, are loc 
astăzi doar în straturile superioare ale atmosferei și se 
apreciază că nu a produs de-a lungul perioadelor geolo- 
gice mai mult de 1015 t oxigen. Procesul de fotosinteză, 
iniţiat de apariţia organismelor fotoautotrofe acvatice și 
amplificat continuu pe măsura evoluţiei şi expansiunii 
acestora în mediul terestru, a avut un -rol hotăritor în 
îmbogățirea cu oxigen liber a atmosferei, cantitatea to- 
tală -produsă prin acest proces apreciindu-se la 13.10" t. 
Realizarea, probabil acum un miliard de ani, a unei con- 
centraţii de O; de numai 1%% din valoarea actuală, a fost 
suficientă pentru const'tuirea barierei de ozon ce a înce- 
put să protejeze biosfera împotriva razelor ultraviolete, 
făcînd posibilă expansiunea acesteia în mediul terestru. 
Cea mai mare parte a oxigenului molecular produs a 
oxidat mineralele din rocile vulcanice sau gazele elibe- 
rate prin erupții, astfel că astăzi cantitatea legată sub 
formă de oxizi se cifrează în jur de 13-10" t. 

Rezerva actuală de oxigen molecular, estimată la 
1015 t, se repartizează în cea mai mare parte în atmosferă 
(0,8:10:5 t) unde realizează o compoziţie procentuală me- 
die de 20,9460/. La aceasta se adaugă 0,2:10!54 oxigen 
dizolvat în hidrosferă. Între cele două rezervoare de oxi- 
gen există un schimb permanent, fitoplanctonul oceanic 
fiind un producător activ de O, ce difuzează în păturile 
inferioare ale atmosferei. Rezerva de oxigen molecular din 
atmosferă se menține constantă prin fluxul continuu eli- 
berat de procesul de fotosinteză. Prin fotosinteză plan- 
tele extrag, din molecula de apă, oxigenul, eliberînd anual 

în jur de 8-10! t; se instituie astfel un circuit permanent 
hidrosferă—litosferă—atmosferă. Amploarea acestui cir- 
cuit este atît de mare încît se estimează că întreaga can- 
titate de oxigen atmosferic se reînoieşte odată la 10 000 
de ani, iar după unii autori chiar odată la 3 000 de ani. 
Atmosfera este alimentată cu oxigen într-o. măsură re- 
dusă şi prin disocierea chimică a apei, sau transferul de 
ozon din învelișul atmosferic superior. Cea mai mare 
parte .a oxigenului eliberat este utilizat de organismele 
vii în respirație, avînd ca efect producerea dioxidului de 
carbon. O altă parte este imobilizat temporar prin oxi- 
darea emisiunilor vulcanice. ; 
Repercusiunile activității umane asupra ciclului oxi- 
genului se manifestă prin scăderea treptată a oxigenului 
molecular din mediu. Fenomenul se datorează în cea mai 
mare parte creşterii arderilor pe seama combustibililor fo- 
sili şi a reducerii cantității de apă curată disponibilă ca 
materie primă pentru producerea de oxigen şi restrînge- 
rea ecosistemelor naturale şi numărului de specii spon- 
tane capabile să asigure o rată înaltă de regenerare a oxi- 
genului. S-a calculat că între anii 1910—1970 concentra- 
ţia de oxigen atmosferic a scăzut cu 0,005% şi că la nivel 
global ritmul de scădere se va accentua în următorii ani 
ca urmare a unei creşterii anuale de 4% a necesităților 
industriale, concomitent cu reducerea vegetației forestiere 
cu 5—10 milioane ha anual, îndeosebi din mediul tropi- 
cal şi subtropical. Defrişarea pădurii tropicale constituie 
un serios motiv de nelinişte socotind după faptul că ea 
este cel mai activ producător de oxigen de pe planetă, ce 
degajă anual prin fotosinteză o cantitate de 55,5-10°t 
oxigen (în parte compensat de absorbția necesară respira- 
tiei). În S.U.A. covorul vegetal generează doar 40%% din O 
consumat aici, restul provenind din țările şi oceanele în- 
vecinate. Capacitatea de difuziune în atmosferă elimină 
manifestarea acută a perturbării ciclului oxigenului, ea 
devine însă vizibilă în bazinele acvatice. Procesele de 
eutrofizare determinate de afluenţa sporită de compuși 
organici sau poluanţi, provoacă dezechilibre în activitatea 
microbiologică ce duc la consumul integral al oxigenului 
dizolvat şi ulterior la eliminarea oricăror organisme aero- 
bionte. 
Extinderea transporturilor aeriene şi expulzarea în 
stratosferă a unor poluanţi industriali, afectează centura 

de ozon ce protejează Pămîntul împotriva radiaţiilor 
-ultraviolete, stîrnind motive de îngrijorare nu numai în 
legătură cu amplitudinea dezechilibrului în circuitul oxi- 
genului, ci cu însăşi. posibilităţile de perpetuare a vieţii. 


2.4.3. CIRCUITUL AZOTULUI 


Circulaţia azotului (Fig. 2.4) se realizează în cadrul 
unui ciclu de mare complexitate a cărui bună funcţionare 
este asigurată de rezerva uriaşă de azot liber din atmo- 
sferă. Constituită în mod primar prin erupțiile vulcanice, 
această rezervă se ridică la 3, 8, 10154, reprezentind 80%% 
din masa totală a aerului. Funcţionînd ca o supapă de si- 
guranţă, rezerva de azot atmosferic alimentează constant 
ciclul biogeochimic al elementului în moduri diferite. 

Sub acțiunea descărcărilor electrice sau radiaţii ultra- 
violete are loc pornind de la Nə şi O din aer formarea 
de oxizi de azot care odată cu ploaia sînt antrenați în sol. 
Cantitatea de azot astfel ajunsă în sol, poate varia între 
0,5 și 16 kg/ha/an, fiind estimată la nivel global la 4 mi- 
lioane t/an. 

Prin acţiunea microorganismelor fixatoare de azot din 
sol (Azotobacter, Clostridium etc.) şi a celor simbiotroie, 
prezente în nodozităţi de pe rădăcinile (Rhisobium la Le- 
guminosae, Actinomyces la Alnus) sau frunzele (Mycobac- 
terium rubiacearum la Rubiaceae) unor plante, sînt trans- 
ferate în biosferă sub formă de substanță organică canti- 
tăți apreciabile de azot, apreciate la 44 milioane t/ an. 
Fenomenul de fixare biologică are loc cu amploare mai 
redusă (10 milioane t/an) şi în mediul acvatic sau pe soluri 
umede, prin activitatea metabolică a unor alge albastre 
(Cyanophyta). Compuşii organici ai microorganismelor sînt 
fie înglobaţi în lanțurile trofice ale ecosistemelor, fie mi- 
neralizați rapid după moartea acestora. În contact cu ră- 
dăcinile plantelor, azotul mineralizat, de obicei sub formă 
de azotaţi, este absorbit şi transformat în aminoacizi iar 
apoi în proteine ale plantelor superioare. Aceste proteine 
constituie baza alimentaţiei azotate a numeroşi consuma- 
tori, cum sînt animalele, plante heterotrofe, microorga- 
nismele. O fracțiune din azotul proteic se elimină prin ex- 
creţie sub formă de compuşi mai simpli, altă fracțiune 
mai mare ajunge în sol după moartea organismelor. Des- 

compunătorii transformă progresiv azotul pînă la amoniac, 
cu participarea unui şir lung de specii. Amoniacul poate 
intra în ciclul de nitrificare ce se desfăşoară în sol, prin 
activitatea bacteriilor. Nitrosomonas oxidează amoniacul 
în azotit, iar Nitrobacter, azotiţii în azotaţi accesibili din 
nou plantelor superioare. Pe de altă parte, azotul este 
constant redat atmosferei de către bacteriile denitrifica- 
toare (Bacterium denitrificans, B. nitroxus etc.) prin redu- 
cerea nitraților sau amoniacului. 

Azotul poate părăsi ciclul ecosistemelor terestre fiind 
transportat de rîuri în oceane (30 milioane tone/an), aici 
o parte este reluat de organismele planctonului marin, 
intră în lanţul prădătorilor revenind prin intermediul pă- 
sărilor (guano) şi mamiferelor sau prin denitrificare pe 
uscat, cea mai mare parte este însă acumulată în sedi- 
mente profunde. 

Societatea agricolă intervine în ciclul azotului din 
ecosistemele de cultură, exportul de azot fiind compensat 
de către om prin îngrăşăminte naturale, (gunoi de grajd, 
guano). După 1844 omul iniţiază un proces artificial de 
fixare a azotului atmosferic în compuși minerali utilizați 
pe scară tot mai largă ca fertilizanţi ai terenurilor agri- 
cole. Astăzi se fixează pe scară industrială peste 40 mi- 
lioane tone azot, ceea ce înseamnă creşterea cu aproape 
50% a ratei globale de fixare. 

Cu toate procesele de denitrificare azotul fixat pe 
continente tinde să crească cu o rată de 9 milioane tone/an 
ca urmare a dezvoltării industriei de fertilizanţi şi a ex- 
tinderii culturilor de leguminoase. Efectele creșterii ne- 
controlate a concentraţiei de azot, manifestate deja regio- 
nal prin poluarea straturilor acvifere şi eutrofizarea ape- 
lor continentale, relevă perturbările provocate de dezechi- 
librul azotului şi în ciclul biogeochimic al celorlalte ele- 
mente. 


2.4.4. CIRCUITUL FOSFORULUI 


Principalele rezerve de fosfor sînt reprezentate prin 
roci de tipul apatitelor vulcanice şi depozitelor de origine 
biogenă cum sînt apatitele proterozoic — cambriene, de- 
pozitele de guano sau de animale fosilizate; în concentrații 
mai reduse sînt dispersate pe toată suprafața uscatului 
(Fig. 2.5). 

Fig. 2.5. Circuitul fosforului (după P. Ehrlich, A. Ehrlich 1970, modificat). 


Prin descompunere şi spălare de către ape, rocile ce- 
dează fosfor biocenozelor din ecosistemele terestre. Ab- 
sorbit de către plante, fosforul intră în alcătuirea compu- 
şilor macroergici (ATP) şi acizilor nucleici, condiţionînd 
desfăşurarea transferului de energie şi informaţie în siste- 
mele vii. Prin intermediul lanțurilor trofice compușii fos- 
forului sînt transferați animalelor consumatoare și des- 
compunătorilor. Comparaţia dintre masa biosferei (0,1%) 
și cea a fosforului (0,15%) din scoarța terestră sugerează 
dependența directă a dimensiunilor biosferei de cantitatea 
de fosfor disponibilă pe Pămînt. În virtutea legii mini- 
mului, fosforul apare ca factor limitativ al biosferei, bio- 
masa acesteia nu poate depăşi proporţional cantitatea glo- 
bală de fosfor disponibil. Fosforul organic conţinut de 
cadavre şi produși de excreție este mineralizat prin acti- 
vitatea descompunătorilor, putînd să fie reabsorbit de 
către plante; în condiţii favorabile formării humusului eli- 
berarea fosforului mineral este încetinită. O fracțiune din 
fosforul mineral poate fi imobilizată în sol, sub forma 
unor derivați insolubili (fosfaţi de Fe, Al, Mn), iar alta, 
drenată de către ape ajunse în rîuri iar de acolo în 
oceane. 

Fosforul ajuns în oceane alimentează  fitoplanctonul 
de pe platforma continentală şi lanţurile trofice pe care le 
susține. Odată cu cadavrele o parte din fosfor se pierde 
în depozite de mare adincime, iar alta se depune în ape 
puțin profunde, de unde poate fi recuperat de organis- 
mele vii. O revenire parţială a fosforului pe continente 
are loc prin intermediul păsărilor marine (guano) sau a 
pescuitului şi prin scoaterea la suprafață a depozitelor fo- 
silizate. Omul intervine de timpuriu în circuitul fosfo- 
rului, dar rezultanta acţiunilor sale apare cu adevărat 
perturbatoare abia în zilele noastre. Prin accelerarea pro- 
ceselor de eroziune datorată restrîngerii vegetației natu- 
rale, a utilizării pe scară largă a fertilizanţilor fosfatici 
în agricultură şi în ultlimul timp a extinderii detergenţi- 
lor, are loc o creştere semnificativă a ratei de scurgere 
a fosforului spre oceane. Se estimează că 3,5 milioane 
tone de fosfor (după Hutchinson — 1948, chiar 20 mi- 
lioane tone) iau anual drumul oceanelor, în timp ce doar 
10 000 tone se reîntorc pe continente sub formă de guano 
și 60 000 tone ca urmare a pescuitului, ceea ce nu com- 
pensează nici pe departe pierderile. 


42 


Rezervele exploatabile de fosfor, estimate la 10104 de 
rocă fosforică (cu 4% P+0;), localizate cu precădere în 
Africa de Nord şi Centrală, Australia, Brazilia, India, 
U.R.S.S., China, Vietnam şi Mongolia, dau siguranţa că, pe 
plan mondial, epuizarea lor nu va avea loc în viitorul 
imediat, dar continua levigare de pe continente va crea 
probleme generaţiilor mai îndepărtate. 


2.4.5. CIRCUITUL SULFULUI 


Sulful parcurge un circuit activ sub formă redusă 
(HS) sau oxidată (SO, SO,) străbătind cu intensitate va- 
riată toate învelişurile exterioare ale Pămîntului. Canti- 
tatea antrenată în acest circuit este evaluată la 185:106t 
(Kellog 1972). 

Cele mai mari cantităţi de sulf sînt dispersate în roci 
cu conţinut redus, în apa mărilor și oceanelor sau con- 
centrate în zăcămnite exploatabile de sulf nativ (294-106 t) 
şi pirită (678-106); evaluarea totală a acestor resurse este 
deosebit de dificilă. În atmosferă se găsesc cantități apre- 
ciabile de sulf (185-105 t) îndeosebi sub formă de SO,, dar 
în cantități mai reduse și ca HS, SO, și H,SO,. Alimenta- 
rea permanentă a atmosferei are loc prin activitatea bio- 
logică de descompunere a materiei organice (90-10° t/an), 
emisiuni vulcanice (2:10€ t/an), aerosoli la suprafaţa ocea- 
nelor. (43:106 t/an) sau activităţi umane: arderi ale com- 
bustibililor fosili sau metalurgia metalelor neferoase 
(100-106 t/an). Din rezerva atmosferică, sulful poate fi ab- 
sorbit direct sau prin intermediul apei de către organis- 
mele vii (25:10% t/an), unde formează compuşi de mare 
importanță metabolică. Odată cu apa, revin din atmosferă 
pe continente şi în oceane mari cantităţi de sulf 
(43-106 t/an). În condiţii de poluare cu SO, din regiunile 
industriale, ploile pot avea un pH pronunţat acid (4,5) cu 
consecințe nefaste asupra aprovizionării în elemente nutri- 
tive a solului, accelerînd procesul de levigare a acestora 
în profunzime sau imobilizarea lor. Procesele de levigare 
generală, dată de solubilizarea rocilor, de descompunerea 
biologică și îngrășămintele minerale, antrenează anual spre 
oceane în jur de 41:10€t sulf. Reechilibrarea naturală a 
circulaţiei se face prin transferul corespunzător de la 
oceane spre continente prin intermediul atmosferei. 

Societatea umană intervine în circuitul sulfului prin 
activarea resurselor fosile din litosferă, la început în can- 
tităţi reduse, apoi în cantități crescînde, astfel că azi, chiar 
în afara zonelor poluate, 1/3 din cantitatea de SO, din at- 
mosferă provine din surse antropogene (80% din arderea 
combustibililor şi 20% din metalurgie). Creşterea locală 
a concentraţiei de sulf (SO,) în marile aglomerări urbane 
şi industriale, induc fenomene de poluare ale atmosferei şi 
hidrosferei, elementul găsindu-se pe primele locuri în lista 
poluanţilor. Numai în S.U.A. se apreciază că sînt expulzate 
anual. în atmosferă 26,5:106t SO, din surse industriale. 
Metodele actuale de combatere ale poluării cu sulf au o 
eficiență relativ redusă, astfel că aceasta va continua să 
crească odată cu consumul de combustibili fosili, deter- 
minînd perturbări la scară regională activităţii biosferei. 
Satisfacerea necesităţilor economice de sulf se va realiza 
probabil și după anul 2000, posibilităţile fiind legate nu 
numai de zăcămintele native și de pirită, ci şi de desulfu- 
rarea altor resurse ale subsolului (99,5% din producţia de 
sulf a Franţei se obţine din desulfurarea gazelor naturale). 


2.4.6. CIRCUITUL METALELOR BIOGENE 


Resursele de elemente metalice variază în limite ex- 
trem de largi, reprezentind componente esenţiale ale ma- 
sei terestre, sau fiind prezente doar în concentraţii in- 
fime în alcătuirea acesteia. Înzestrate cu o reactivitate 
chimică ridicată, ele formează compuși stabili incluși în 
roci, sau disociaţi: sub formă de cationi în mediul acvatic. 

Volumul de cationi din organismele vii și circulaţia 
acestora prin biosferă se limitează la cantităţi reduse. Cu 
toate acestea ele reprezintă de regulă elemente indispensa- 
bile pentru buna desfășurare a proceselor vitale. Unele 
dintre aceste elemente participă cu rol nutritiv şi osmotic 
la echilibrarea soluţiilor mediului intern, așa cum sînt 
sodiul pentru animale şi potasiul pentru plante, altele ca 
siliciu, sau calciu intră în alcătuirea edificiului de susți- 
nere a organismelor. Rolul covîrșitor pe care cei mai mulţi 
cationi (Fe, Cu, Mg, Mn, Zn, Mo etc.) îl îndeplinesc în 
organismele vii se datorează participării lor în alcătuirea 

moleculelor de metaloproteine, cu funcţie enzimatică în 
procesele de oxido-reducere. Însăși funcţia enzimatică a 
acestor substanţe este centrată în jurul atomului metalic. 
Procese fiziologice, cum sînt respiraţia, fotosinteza, creş- 
terea şi formarea germenilor de reproducere, sînt deter- 
minate de metaloproteine pe bază de: fier, (hemoglobina, 
mioglobina, clorocruorina); cupru (hemocianina, cerulo- 
plasmina, ascorbinochinaza), magneziu (clorofila, enolaza, 
hexochinaza, carboxilaza), zinc (fosfataza alcalină, leciti- 
naze, carbozimaze, aldolaze); cobalt (vitamina B+). 

Cationii sînt absorbiți din soluții apoase prin feno- 
mene de membrană, de regulă cu ajutorul rădăcinilor la 
plantele terestre sau chiar direct din pulberile atmosfe- 
rice, prin organe aeriene. Din plante, ei trec prin inter- 
mediul rețelei trofice a ecosistemelor la diferitele categorii 
de consumatori. Alimentarea cu cationi a consumatorilor 
poate avea loc și prin absorbţia directă din apă. 

Eliberarea cationilor din sistemele vii are loc prin 
procesele de excreţie sau prin descompunerea materiei 
organice moarte. În mediul terestru sursa principală de 
cationi biogeni este solul aprovizionat permanent prin 
descompunerea rocii mamă, în cel acvatic cationii sînt 
prezenți, de regulă, în stare disociată şi aprovizionarea 
se face prin antrenarea acestor elemente din substratul 
mineral al continentelor. 

Transportul cationilor pe întinse arii geografice este 
cel mai adesea rezultatul scurgerii apelor de suprafaţă, 
dar nu rareori şi al curenților atmosferici. Vînturile, ce 
suflă la suprafaţa oceanelor sau solurilor uscate, trans- 
portă la distanţe considerabile aerosoli sau pulberi bogate 
în bioelemente minerale. Pulberi ridicate de furtunile din 
Sahara pot fi detectate deseori şi pe teritoriul Europei, iar 
pădurile ecuatoriale africane primesc în mod obișnuit 
cantităţi importante de elemente minerale nutritive aduse 
pe calea aerului din această regiune. 

Cantităţile reduse de cationi, necesare bunei funcţio- 
nări a sistemelor vii, fac ca, în general, resursele exis- 
tente să fie suficiente pentru aprovizionarea satisfăcă- 
toare a biosferei, și ciclurile biogeochimice să aibă un 
caracter echilibrat. i 

2.4.7. CONSUMUL ȘI NECESITĂŢILE 
DE METALE ALE SOCIETĂȚII UMANE 


Intervenţia activității umane în desfăşurarea migra- 
tiei biogeochimice a elementelor metalice îmbracă aspecte 
specifice, impuse de amploarea cu care aceasta se face 
simțită în raport cu desfășurarea naturală a acestei mi- 
graţii. Pentru satisfacerea nevoilor sale economice omul 
mobilizează resurse metalice ce depăşesc de multe ori can- 
titatea celor ce intră în circuitele biogeochimice naturale. 
Mai mult decît atît, omul eliberează în mediu cantităţi 
mari de metale grele (mercur, cadmiu, plumb, arseniu), 
fie ca produse secundare de pe urma arderii combustibi- 
lilor fosili sau a prelucrării minereurilor complexe, fie ca 
produse primare de primă necesitate în chimia pesticide- 
lor, coloranților (Hg, Ar), în transporturi (Pb). Prezente 
în concentraţii extrem de reduse în sistemele vii, ele pro- 
voacă intoxicații grave odată cu creșterea cantităţii lor în 
mediu, cunoscute la om sub numele de saturnism (Pb), 
mercurism (Hg), itai-itai (Cd) etc. Dezvoltarea societăţii se 
corelează cu utilizarea tot mai intensă a resurselor mine- 
rale, atît sub aspectul cantitativ, cât şi sub aspectul diver- 
sificării acestor resurse. 

La începutul dezvoltării societăţii, omul din paleolitic 
şi neoliticul inferior interpunea între el și natură unelte 
confecționate din lemn şi piatră cioplită. Trecerea la pre- 
lucrarea metalelor a însemnat un salt de importanţă ex- 
cepțională ce a dus la accelerarea dezvoltării societăţii. 
Utilizarea cuprului şi cositorului, aliate sub formă de 
bronz, au caracterizat o lungă perioadă din istoria ome- 
nirii, cunoscută ca epocă a bronzului. Metalurgia bronzu- 
lui a fost înlocuită pe scară largă de metalurgia fierului. 
Uneltele din fier au contribuit la creșterea considerabilă 
a productivităţii muncii în toate sectoarele de activitate, 
s-au creat premisele diviziunii muncii prin separarea meş- 
teșugurilor; perioada a fost definită ca epocă a fierului. 
Metalurgia fierului apărută în secolele XIV—XIII î.e.n. 
în Asia Mică şi extinsă de timpuriu în toată Europa şi 
Asia, domină întreaga istorie a civilizaţiei umane de pînă 
astăzi. Omul a început să prelucreze treptat și alte metale 
pe, care; le-a introdus în circuitul economic, diversificînd 
utilizările şi tehnologiile de prelucrare. 

Consumul de metale a înregistrat creşteri rapide înce- 
pînd cu secolul XVIII. Alături de consumul sporit de 
energie, posibil prin arderea combustibililor fosili, con- 
sumul ridicat de metale, marchează începutul primei re- 
voluții industriale. Industrializarea înseamnă creşterea 
continuă a producţiei de metale și diversificarea metale- 
lor utilizate. La nivelul anului 1977, industria minieră 
dispunea de o capacitate de producţie de 442,9 milioane 
tone minereu fier (55,5% Fe), 8,344 milioane tone metal 
cupru, 6,517 milioane tone metal zinc, 3,371 milioane 
tone metal plumb, 1,076 milioane tone metal nichel, 125 
milioane tone bauxită, cu ritmuri preliminate de creştere 
pînă în 1983 între 10% la cupru, 22% fier şi 41% la 
bauxită (fig. 2.6). 

Dezvoltarea impetuoasă a tehnologiei impune ritmuri 
exponenţiale de creştere a producţiei mondiale în ulti- 
mele trei decenii, odată cu extinderea pe scară largă 
(alături de fier) a utilizării aluminiului. Situaţia sugerea- 

ză inaugurarea începînd cu deceniul al VI-lea a unei 
noi etape în consumul de metale. Se apreciază că între 
1940 şi 1970 numai S.U.A. a folosit mai multe metale 
decît întreaga omenire pînă în 1940, şi că în 1980 con- 
sumul global de minereu de fier a fost cu 50% iar cel 
de metale neferoase cu 80% mai mare decît în 1973. 
„În U.R.SS. dezvoltarea industrială determină o dublare 
a extracţiei multor minerale utile la fiecare 8—10 ani. 
Civilizaţia actuală impune pe scară tot mai largă utili- 
zarea, alături de fier, a aluminiului. În aceste condiţii de 
creştere a consumului, deși destul de aproximative şi 
adesea contradictoriu estimate, resursele evidențiază 
pentru numeroase metale un ritm rapid de epuizare 
(Tabel 2.1). ! ZA 


Tabelul 2.1 
Rezervele mondiale cunoscute şi potenţiale ale unor resurse 
metalitere exploatabile i 
(după ONUDI 1974, din N. N. Constantinescu 1976) 


Ter- 

men 

de , 

Termen epui- 

de epuiza- zare 
Creşterea esti-l Rezervele |re în cond.| Rezervele în 

mativă a ratei| mondiale de creş- mondiale cond. 
Resursa  |-onsumului %| cunoscute |tereacon-| Potentiare da 

faţă de 1968 | (milioane sumului| (Milioane creş- 
tone) (ani) tone) tere 

a con- 

sumu- 
lui 

(ani) 
Aluminiu 6,3 1 060,23 45 3 519 000 172 
Aur 4,5 0,04 24 0,15 49 

Cositor 

(Staniu) 1,1 4,43 15 68 | 120 
Cupru 4,5 279,28 21 2 120 57 
Fier 2,0 87 743,80 82 2 035 000 229 
Mangan 2,4 660,90 47 42 000 271 
Nichel 3,4 66,68 53 5 773 155 
Niobiu 5,3 5,94 94 848 188 
Plumb 2,6 82,60 21 550 67 
Zinc 2,5 111,13 17 3 400 114 


Epuizarea resurselor de metale apare eșalonată pe o 
perioadă destul de mare, adesea la intervale suficiente pen- 
tru a permite substituirea uneia mai reduse prin alta mai 

abundentă. Analiza responsabilă a situaţiei trebuie să por- 
nească însă de la faptul incontestabil că mai devreme sau 
mai tîrziu resursele de metale sînt epuizabile, să îndemne 
la eforturi serioase de cercetare în domeniul introducerii de 
noi tehnologii privind extragerea metalelor și din alte re- 
surse astăzi inaccesibile, reducerea consumurilor prin mi- 
niaturizare şi reciclarea integrală a acestor resurse. Speran- 
tele noilor tehnologii sînt legate în primul rînd de exploa- 
tarea rentabilă a “elementelor din nodulii metaliferi de 
pe fundul unor platforme continentale marine, în a căror 
compoziţie se concentrează în jurul unui sîmbure calcaros 
depuneri de oxizi cu 2—30% Mn, 5—25%/ Fe, 0,2—10% Ti, 
0,03—0,5 Pb, 0,4—2,5 K. Extragerea metalelor, dispersate 
în apa mării sau în granite, presupune, datorită concentra- 
ţiei lor reduse, prelucrarea unei cantități enorme de apă 
sau rocă şi apare chiar în condiţii tehnologice acceptabile, 
limitată de consumurile mari de energie. 

Cele mai eficiente măsuri de prelungire a duratei de 
epuizare le constituie deocamdată reducerea consumurilor 
specifice concomitent cu restrîngerea, prin substituire, a 
unor elemente mai rare la utilizări strict impuse şi cu 
reciclarea metalelor vechi. Din iniţiativa a patru ţări euro- 
pene (Belgia, Franţa, Anglia şi Olanda) a fost creat încă 
în 1948 Biroul Internaţional al Recuperării, ce numără 
azi 24 ţări membre şi îşi propune coordonarea eforturilor 
naţionale pentru implementarea tehnologiilor de reciclare 
a unui mare număr de resurse materiale, îndeosebi meta- 
lice. În S.U.A. se reciclează astăzi 70% din fier, 600/ din 
cupru, 48% din aluminiu, aprecierile specialiștilor indi- 
cînd posibilități de intensificare a acestei reciclări. Româ- 
nia acordă o atenţie sporită aprovizionării din resurse 
proprii cu materii prime minerale printr-o activitate geo- 
logică de prospectare susținută. Activitatea de recuperare 
şi valorificare a metalelor se desfăşoară pe baza decretelor 
Consiliului de Stat nr. 465/1979 și nr. 146/1980 în cadrul 
activităţii mai largi a Centralei pentru recuperarea şi va- 
lorificarea materialelor refolosibile. 


2.4.8. CIRCUITUL APEI 


Circulaţia tuturor elementelor geochimice este condi- 
ționată în cel mai înalt grad de circulaţia apei (Fig. 2.7), 
fie că aceasta le include în molecula ei, așa cum este ca- 

zul oxigenului și hidrogenului, fie că ea constituie mediu 
de disociere sau dispersie a compuşilor acestor elemente 
pe care le transportă în toate învelișurile Pămîntului. Re- 
zervele totale de apă ale planetei noastre, cea mai bo- 
gată din întregul sistem solar, se estimează la 1,46 mi- 
liarde km? (1,4-10!8 t). Deşi nu reprezintă decît o mică 
parte din masa totală, apa este cea mai abundentă sub- 
stanță de la suprafața Pămîntului acoperindu-l în propor- 
ție de 71,7% prin acumulări uriașe ce formează mări şi 
oceane. 

Apa mărilor şi oceanelor totalizează 1,30 miliarde km? 
(97,2% din totalul global), în timp ce resursele de apă 
dulce nu se ridică peste 8,3 milioane km? (2,8% din can- 
titatea totală). Cea mai mare cantitate de apă dulce se 
află sub formă de gheaţă în cele două mari calote din 
Antarctica şi Groenlanda, o altă fracțiune este prezentă 
sub formă de vapori în atmosferă, în general pînă la 
5 000 m înălţime, iar restul, sub formă lichidă, la supra- 
fața continentelor sau în litosfera acestora (Tabel 2.2). 


Tabelul 2.2 


Structura resurselor de apă 
(după Nace şi Leopold, 1964 din P. Duvigneaud, 1974). 


Resursele de apă Volum în km? % din total 


1. Apa lichidă 


Oceane 1 300 000 000 97,2000 
Lacuri cu apă dulce 123 000 0,0090 
Lacuri şi mări interioare 100 000 0,0080 

(adesea sărate) 
Cursuri de apă 1 230 0,0001 
Apa din sol 65 000 0,0050 
Ape freatice (pînă la 800 m) 4 000 000 0,3100 
Ape profunde 4 000 000 0,3100 
2. „Apa solidă 
Gheţari şi calote polare 32 500 000 2,500 
“Gheţari ai regiunilor temperate 

şi tropicale $ 1 000 0,0001 
3. Apa sub formă de vapori 
Apa din atmosferă 12 700 0,0010 
4. Apa conținută în organismele 

vii 400 0,00005 


:50 


Ca urmare a impactului energiei solare, apa realizează 
o circulaţie complexă, parcurgînd toate învelişurile exte- 
rioare ale Pămîntului prin intermediul unui ciclu fizic, 
vizînd trecerea dintr-o stare de agregare în alta şi a unui 
ciclu chimic, ce presupune descompunerea şi resinteza mo- 
leculei din elementele componente. Cele două cicluri se 
constituie astăzi ca laturi ale aceluiași fenomen. Ele se 
întrepătrund inseparabile în biosferă şi asigură transpor- 
tul apei pe arii geografice întinse. 

Energia solară produce la nivelul oceanelor o evapo- 
rare anuală în jur de 400 000 km, iar la nivelul conti- 
nentelor o evapotranspiraţie de 65 000 km?/an, apă ce 
revine la suprafața Terrei sub formă de precipitaţii. Mai 
mult de 35 000 km? din cei 100000 km? cît reprezintă 
precipitaţiile continentale provin din ocean şi se reîntore 
în acesta prin apa fluviilor (25 000 km?) sau se infiltrează 
în straturile acvifere (10—15 000 km?) reîntorcîndu-se lent 
în mări cînd rocile sînt saturate. Are loc în cest mod 
o trecere permanentă de apă prin atmosferă spre conti- 
nente şi o revenire a acesteia prin scurgeri în oceane, 
într-o perioadă estimată la 10—12 zile. Distribuţia canti- 
tăţii de precipitaţii constituie, alături de temperatură, unul 
dintre elementele esenţiale pentru edificarea tipurilor de 
climat pe continente: există regiuni abundent aprovizio- 
nate cu apă pe tot parcursul anului (1 000—2 000 mm) în 
contrast cu altele ce suferă permanent de lipsa de apă 
(100—250 mm) sau în care o perioadă ploioasă alternează 
cu alta aproape lipsită de precipitaţii. Biosfera, în mod 
special prin vegetaţie, intervine activ în circulaţia apei 
la nivelul continentelor. Covorul vegetal funcţionează ca 
un ecran care interceptează şi evaporă în atmosferă o 
parte din precipitaţiile căzute, înainte ca acestea să par- 
vină la sol. În zona temperată fracțiunea aceasta poate 
ajunge, în păduri, pînă la 250%% din total. 

Apa infiltrată în sol este reținută în proporţie în- 
semnată de către stratul de litieră al substanțelor orga- 
nice moarte, împiedicînd infiltrarea în pînzele subterane 
sau scurgerea rapidă prin cursurile de suprafaţă. În unele 
ecosisteme forestiere, cum sînt jnepenişurile montane, va- 
loarea acestei retenții poate merge pînă la 42,8% din pre- 
cipitaţiile căzute, echivalînd cu cca 5000 t apă/ha. Apa 
din straturile superficiale este absorbită de către rădăci- 
nile plantelor şi transpirată în atmosferă sau se evaporă 

Fig. 2.7. Circuitul apei. 


direct din sol. Cantitatea apei revenită în felul acesta în 
atmosferă, definită ca evapotranspiraţie, este estimată pen- 
tru regiunile temperate la 3 000—7 000 t/ha. La o canti- 
tate medie anuală de precipitaţii de 771 mm, cum este ca- 
zul R. F. Germania, s-a calculat că mai mult de jumătate 
(404 mm) se reintorc în atmosferă, o parte semnificativă 
(38%/,) revenind prin transpiraţia plantelor. Cantitatea de 
apă transpirată este în echilibru cu cantitatea de precipi- 
taţii căzute. În cazul în care plante cu transpiraţie foarte 
intensă cum este eucaliptul (2500 mm/an) sînt cultivate 
în regiuni cu precipitaţii inferioare acestei transpiraţii, ele 
se alimentează cu apă din pinza freatică funcționînd ca 
pompe ce coboară această pînză. 

Cantitatea de apă infiltrată în sol ce depăşeşte capaci- 
tatea sa maximă de reţinere, se scurge în pînza freatică 
unde rămîne mai mult timp sau revine la suprafaţă sub 
formă de izvoare. 

Concentrația de apă din mediu induce la organisme 
adaptări morto-fiziologice specifice, capabile să regleze 
fluxul de apă care le străbate. În mediul acvatic cantita- 
tea de apă satisface în orice moment necesităţile organis- 
melor hidrofile, irigînd din abundență nu numai interiorul 
ci şi exteriorul acestora; acţiunea diferențiată se manifestă 
în acest mediu prin conţinutul în alte elemente cum sînt 
sărurile, suspensiile sau gazele. Bilanţul de apă al orga- 
nismelor terestre se realizează printr-un permanent echi- 
libru dinamic între aportul și pierderile de apă. Intrarea 
apei în organisme are loc prin absorbţia în rădăcină la 
piantele superioare, printr-o porţiune a tubului digestiv la 
animale, odată cu alimentele ingerate, prin traversarea 
cuticulei (frunze, acarieni) sau tegumentului (amfibieni). 
Pierderile de apă se fac prin transpiraţie şi evaporare la 
nivelul epidermiei sau tegumentului la plante şi animale, 
respiraţie şi excreție urinară sau dejecţii la animale şi 
excreţie prin gutaţie la plante. În biotopuri cu umiditate 
mare, organismele numite higrofile (rogozuri, amfibieni) 
utilizează cantităţi însemnate de apă, îndeosebi la plante 
circulaţia înregistrînd valori ridicate. În biotopuri cu umi- 
ditate redusă organismele xerofile își perfecţionează me- 
canisme de îmbunătăţire a bilanţului hidric, reducîndu-și 
pierderile de apă prin îngroșarea cuticulei (frunze de 
leandru) sau tegumentului (reptile, insecte), dezvoltarea la 

plante a unor ţesuturi acvifere (iarba surzilor, Agave), lo- 
calizarea internă a organelor respiratorii (mamifere), re- 
ducerea apei din dejecţii (antilope, păsări), prin utilizarea 
de apă metabolică obţinută din transformarea altor sub- 
stanțe (gîndacul de făină, dromaderul) sau prin adaptări 
etologice ce privesc micșorarea ritmului vital în perioada 
de maximă uscăciune (animale de deşert). Între cele două 
extreme organismele mezofile prezintă un metabolism 
adaptat alimentării moderate cu apă. 

Implicaţiile profunde pe care apa le are în metabo- 
lismul plantelor se reflectă sintetic în corelaţia cu pro- 
ductivitatea primară a acestora. Pentru elaborarea unei 
unităţi de substanţă organică planta absoarbe un anumit 
număr de unităţi de apă, raportul dintre cantitatea de 
apă şi substanţă uscată produsă purtînd denumirea de 
consum hidric specific. El înregistrează valori reduse 
pentru plantele din zone aride, sugerînd un randament 
ridicat de utilizare a apei, comparativ cu cele specifice 
climatelor umede: mei — 311, sorg — 322, porumb 368, 
grîu — 518, cartofi — 636, lucerna — 831. Consumul 
specific constituie rezultatul unei îndelungi adaptări a 
regimului hidric al plantei, la condiţiile de umiditate a 
mediului în care vegetează şi constituie un indice in- 
dispensabil pentru buna gospodărire a resurselor de apă 
din zonele deficitare. Există o dependenţă semnificativă 
între acţiunea combinată a umidității şi temperaturii pe 
de o parte şi mărimea productivităţii primare pe de altă 
parte, dimensiunile și repartiţia geografică a productivi- 
tății estimată pe baza valorilor acestor doi factori fiind: 
similară celei determinate prin măsurători concrete. 

Din cantitatea de apă, ce reprezintă consumul spa- 
cific al plantei, cea mai mare parte este eliminată prin 
transpiraţie, servind în principal la transportul substan- 
telor nutritive sau termoreglare și numai o mică parte 
este utilizată ca materie primă în fotosinteză. Această 
fracțiune este descompusă, prin fotoliza biochimică, în 
hidrogen şi oxigen. Primul element este folosit ca dona- 
tor de electroni în sinteza substanțelor organice şi în- 
magazinarea sub formă chimică a energiei solare, cel de 
'al doilei este eliberat în atmosferă. Procesele de ardere 
biologică (respiraţia) sau chimică duc la refacerea mole- 
culei de apă din cele două elemente. Apare evident că 
fotosinteza, cuplată cu respiraţia, determină un circuit 

biogeochimic de anvergură între hidrosferă-biosferă-at- 
mosferă, avînd ca efect reînnoirea permanentă atît a ma- 
sei de apă, cît şi a celei de oxigen. În acest mod ciclul 
apei se împletește strîns cu ciclul oxigenului şi al carbo- 
nului. Fotodisocierea apei în oxigen şi hidrogen mai are 
loc în cantităţi reduse şi pe cale abiotică swb influenţa 
energiei razelor ultraviolete (în acest caz procesul fiind 
însă mult mai activ) sau în procese industriale. 

Volumul uriaş de apă de pe Pămînt face ca inter- 
venţia directă a omului în circulaţia globală a acesteia 
să rămînă pînă astăzi şi probabil şi în primele decenii ale 
următorului secol, nesemnificativă. Pe plan regional omul 
influențează direct sau indirect circulaţia apei, amploa- 
rea acestei influențe fiind cu atît mai mare cu cît volu- 
mul de apă ce aprovizionează regiunea este mai redus. 
Acumularea apei în lacuri de baraj, irigaţiile, utilizarea 
apei desalinizate tind să rețină apa pe continente o peri- 
oadă mai lungă decît în mod natural. Cu toate acestea, 
activitatea umană legată de reducerea suprafețelor împă- 
durite, dezvoltarea agriculturii şi industriei au ca rezul- 
tantă accelerarea scurgerii în oceane şi perturbarea echi- 
librului hidric al unor regiunii continentale prin aridi- 
zarea climatului. Concomitent se produce o încetinire a 
ritmului de reîmprospătare a apei prin fotosinteză — 
respiraţie, efect al reducerii covorului vegetal şi poluării. 


2.4.9. CONSUMUL ȘI NECESITĂŢILE DE APĂ 
ALE SOCIETĂȚII UMANE 


Pentru societatea de vînători şi culegători, premer- 
gătoare celei agricole, apa constituie, ca şi pentru cele- 
lalte fiinţe ale biosferei, doar un element vital absolut 
obligatoriu. Fiecare individ se limita în general la un 
consum minim de 2—2,5 1 apă pe zi, necesar reîmprospă- 
tării apei din corp, ce reprezintă proporţia deloc negli- 
jabilă de 65—70%/ din greutate. Modul de procurare și 
atitudinea omului față de apă sînt de pe atunci diferite 
în funcţie de abundența ei în biotop. În regiuni aride, 
apa constituia o resursă pe care omul trebuia să o îm- 
partă cu celelalte componente ale ecosistemului în care 
îşi ducea viața; prezenţa apei condiţiona nemijlocit pre- 
zenţa hranei şi existența însăși. În regiuni cu suficiente 

resurse, apa a constituit un bun comun inepuizabil, ac- 
cesibil tuturor ființelor vii, la fel ca aerul; omul nu se- 
siza direct nici posibilitatea epuizării şi nici dependenţa 
strictă a cantităţii de hrană de cantitatea de apă. 

Societatea bazată pe agricultură a amplificat depen- 
dența omului de resursele de apă, distribuţia acestor re- 
surse punîndu-şi puternic amprenta nu numai asupra 
atitudinii omului față de apă ci şi a modului de dezvol- 
tare a populațiilor umane din diverse regiuni. Cantitatea 
redusă de precipitaţii şi implicit vegetaţia săracă (dia 
care des&ori o oaie își asigură hrana de pe 2 ha) au ge- 
nerat de timpuriu păstoritul nomad a cărui practică a 
dominat veacuri de-a rîndul existența a numeroase po- 
poare din centrul Asiei şi nordul Africii. 

Termenul „nomad“ are aceeași origine cu „numid“, 
adică locuitor al regiunii aride: Numidia, din nordul 
Africii. Păstoritul nomad, în mod obișnuit o trashuman- 
ță ciclică, legată de distribuţia diferită a precipitațiilor 
în regiuni învecinate se mai practică şi azi în ţinuturile 
semiaride ale Africii de către triburile fulb& (vestul 
Africii), sau în Asia de către mongoli, apreciindu-se ca 
fiind modul cel mai eficace de exploatare a resurselor 
de hrană pe care le oferă aceste ţinuturi nu numai pen- 
tru perioada actuală ci și pentru viitorul apropiat. 

Cultura plantelor în zonele cu deficit de umiditate 
este legată din timpuri străvechi de irigarea terenurilor. 
Cu mai bine de 7 000 de ani în urmă, Sumerul îşi clădea 
bunăstarea pe practicarea unei agriculturi irigate. Civi- 
lizaţiile Orientului Apropiat, la fel ca cele din nordul 
Africii, își datorează într-o măsură considerabilă prospe- 
ritatea, unui sistem de irigaţii bine pus la punct. Nilul 
își trimitea apele spre ogoarele Egiptului printr-un sis- 
tem de canale şi diguri ce împărțea ţara în careuri (no- 
me), descrise de Herodot încă în sec. V. î.e.n. Tigrul, 
Eufratul şi Karunul fertilizau cu apele lor cîmpia Meso- 
potamiei, printr-un sistem de canale mereu refăcute și 
„menținute pînă în jurul anilor 1000—1200 e.n. 

Apa destinată agriculturii era, în mod obişnuit, ca- 
nalizată direct din văile riurilor ce străbat regiunea se- 
cetoasă, sau din acumulări în spatele unor baraje. În re- 
giuni lipsite de cursuri permanente, apa destinată iriga- 
țiilor şi nevoilor menajere era procurată din fîntîni şi 
distribuită printr-o rețea ingenioasă de galerii subterane 

ce se menţin şi azi sub numele de Kanat în Podişul Ira- 
nian, Karez în Turcia sau Foggara în Sahara; întreaga 
rețea de astfel de apeducte subterane depăşeşte în Sahara 
algeriană 8 000 km (R. Furon, 1963). Surse tradiţionale 
de apă, cu care îşi potoleau setea ţinuturile aride, li s-au 
adăugat în timpul din urmă: apele fosile, scoase de la 
adîncime prin fîntîni arteziene. ! 

Agricultura din regiunile calde aride şi semiaride 
furnizează hrană pentru un număr limitat de locuitori, 
întreţinînd ecosisteme fragile, strict dependente de canti- 
tatea de apă, ce reprezintă resursa cea mai de preţ. Omul 
consumă şi azi, ca şi în trecut, cea mai mare cantitate de 
apă nu pentru nevoi fiziologice directe sau menajere, ci 
pentru producere de hrană, el controlează utilizarea re- 
surselor de apă în detrimentul celorlalți componenți na- 
turali ai ecosistemelor. Defecţiuni în modul de gospodă- 
rire a apei, sau doar perioade prelungite de secetă, pot 
duce la prăbuşirea 'acestor ecosisteme, aşa cum s-a întîm- 
plat în Orientul Apropiat, prin deteriorarea sistemelor 
de irigație şi sărăturarea solurilor, sau în zona Sahelu- 
lui, ca urmare a secetei neobișnuite din anii 1965—1975. 
Consecințele unor astfel de prăbuşiri se manifestă prin 
scăderea puternică a numărului de locuitori, migraţiuni 
masive, uneori prin înlocuirea ocupaţiei de agricultor cu 
cea de păstor nomad. | 

Civilizația Europei s-a edificat pe fondul unei abun- . 
dente alimentării cu apă, insuficiența- acesteia făcîndu-se 
resimțită de-a lungul anilor doar regional. Dezvoltată în 
locul unei vegetaţii forestiere, agricultura a beneficiat 
aici de un aport de precipitaţii suficiente principalelor 
culturi, astfel că irigarea s-a practicat pînă nu de mult 
pe suprafeţe reduse. Agricultura utilizează îndeosebi apa 
din precipitaţii; apele de suprafaţă și cele freatice șatis- 
fac din plin nevoile fiziologice şi menajere ale societăţii. 

Aprovizionarea cu apă a așezărilor urbane antice de- 
notă grijă pentru sănătatea publică. Aducţiunea era asi- 
gurată prin tuburi de ceramică de la izvoare din apro- 
piere, sau de la cisterne care acumulau apa, iar distribu- 
ţia se realiza prin cădere liberă, la fîntînile publice și 
particulare. Roma antică dispunea, desigur alături de alte 
orașe romane de cele mai bune sisteme de alimentaţie cu 
apă din cîte ni s-au păstrat din acea perioadă. 

Aglomerările urbane ale evului mediu erau deficitare 
în aprovizionarea cu apă; în condiţiile în care distribui- 
rea apei era considerată secundară, uneori chiar şi la 
curţile nobiliare, apare pe lîngă consumul menajer şi un 
consum industrial de apă. Ateliere meșteșugărești, cum 
sînt tăbăcăriile, vopsitoriile, fierăriile etc., solicită canti- 
tăți crescînde de apă. Odată cu dezvoltarea și aglomera- 
rea lor, apar primele probleme majore de poluare a cursu- 
rilor de apă. Creşterea consumului de apă înregistrează 
un salt exponențial la jumătatea secolului al XIX-lea, 
corespunzător revoluţiei industriale, şi rămîne indisolubil 
legat de industrializare. Se apreciază că faţă de 1900 con- 
sumul de apă era în 1960 de 7 ori mai mare iar în 1980 
de peste 12 ori mai mare. În România consumul de apă 
înregistrează ritmuri spectaculoase, impuse de industria- 
lizare şi urbanizare, consumul de apă în orașe crescînd 
în raport cu 1944 de 12 ori în 1966 şi de peste 25 ori în 
1980. 

Consumul mondial de apă era la nivelul anului 1975 
de cca 3000 km?, repartizat foarte neuniform sub aspec- 
tul geografic și al structurii. El înregistrează valori de 
1 200—1 500 m*/an/loc. în S.U.A., 500 m3/an/loc. în Fran- 
ţa şi abia 40 m*/an/loc. în unele ţări subdezvoltate din 
zonele aride ale Pămîntului. Structura globală a consu- 
mului de apă estimată la 5% consum menajer, 720/% con- 
sum agricol şi 22% consum industrial, variază în limite 
foarte largi de la o ţară la alta, în funcţie de regimul 
lor pluvial și gradul de dezvoltare industrială. Consumul 
menajer şi municipal se bazează pe ape de bună calitate, 
normal, cu un conţinut de săruri sub 0,5 g/l, fără ioni 
toxici, bacteriologic nepatogene. Deși teoretic, acest con- 
sum, apreciat la 300 km, ar putea fi acoperit în toate 
țările lumii, anchete ale O.M.S. arată că, în 1975, în tă- 
rile în curs de dezvoltare (exclusiv China), doar 77%% din 
locuitorii orașelor şi 22% din locuitorii zonelor ruraie 
beneficiau de o alimentare corespunzătoare cu apă. Apele 
menajere uzate au o încărcătură ridicată de deşeuri or- 
ganice, germeni patogeni şi, începînd mai ales din 1950, 
concentraţii crescînde de detergenți. Ameliorarea în vii- 
tor a aprovizionării cu apă potabillă ridică problema pro- 
tecţiei împotriva poluării a cursurilor de apă şi pînzelor 
freatice, pentru orașe promovarea unei reţele duble de 
distribuţie cu apa potabilă şi industrială iar pentru sate 

iniţiative locale, puţin costisitoare, de asigurare şi salu- 
brizare a resurselor potabile, în spiritul celor întreprinse 
pe scară largă în China şi în alte ţări în curs de dezvol- 
tare. (M. Batisse, 1976). 

Nevoile de apă pentru agricultură sînt satisfăcute în 
regiunile temperate mai ales din apa ploilor; în zonele 
calde, aride şi semiaride sînt necesare resurse suplimen- 
tare, furnizate de apa rîurilor sau apele subterane. Apa 
utilizată în agricultură trebuie să fie lipsită de ioni toxici 
și să aibă un conţinut redus de săruri, sub 1 g/l (chiar 
dacă în condiţii de control și drenaj viguros poate ajunge 
la unele culturi pînă la 4 g/l). Irigaţiile solicită un vo- 
lum considerabil de apă din care cea mai mare parte se 
consumă efectiv prin evapotranspirație, astfel că după 
metoda clasică de irigare un hectar de grîu necesită în 
medie pe an în jur de 7000 m? apă iar unul de orez 
15 000 mê. Lacurile de baraj, destinate irgaţiilor, şi re- 
ţeaua de canale adaugă consumului pierderi mari de apă 
prin evaporare sau infiltrare. Lacul creat de barajul de 
la Assuan (Egipt) înregistrează pierderi evaluate la 15 mi- 
liarde m3/an, ceea ce înseamnă că pentru fiecare 8 1 aduși 
de Nil, unul se pierde. Pierderile din canalele de irigație 
pot ajunge adesea pînă la 80%% din debit. 

Cu toate că irigaţiile reprezintă o risipă formida- 
bilă de apă, ele constituie pentru regiuni uriașe singura 
modalitate de extindere a suprafeţelor cultivate şi ame- 
liorare a bazei alimentare, cerîndu-se a fi extinsă peste 
tot, acolo unde ea devine posibilă. Datele consemnate de 
FAO apreciază că în 1970 au fost irigate pe glob 226 mi- 
lioane ha, cu un consum de 2571 km? apă, existînd ten- 
dința de extindere a acestor suprafeţe la 225—230 mili- 
oane ha în 1975, 270—300 milioane ha în 1985 şi peste 
400 miloane în anul 2000. În acelaşi spirit s-a stabilit că 
limita extremă a suprafețelor irigate ar fi dublă celei 
din 1985 şi că aceasta ar necesita o cantitate de apă de 
700 km3/an. Cea mai rapidă creştere a suprafeţelor iri- 
gate va fi înregistrată de ţările în curs de dezvoltare: de 
la 72 milioane ha în 1965, la 92 milioane ha în 1975 și 
114 milioane ha în 1980. 

“Resursele reduse de apă constituie factorul limitativ 
al extinderii irigaţiilor în numeroase ţări. India singură 

are cca 38 milioane ha irigate, cu o creștere anuală de 
peste 1 milion ha; această ţară consumă cea 370 km? apă 
pe an din care 95%, pentru irigaţii. Suprafaţa ce ar pu- 
tea fi irigată se ridică la 100 milioane ha, dar în condi- 
ţiile tehnologice de astăzi resursele de apă sînt insufi- 
ciente. Situaţia este asemănătoare şi în Israel, deşi agri- 
cultura utilizează 75% din consumul total. Necesarul de 
apă dulce pentru irigarea întregii suprafeţe teoretic po- 
sible ar depăși de peste 20 ori consumul actual, ridicîn- 
du-se la peste 40 000 km*/an; din acesta cel puţin jumă- 
tate trebuind să fie obţinută prin desalinizare.. Cererea 
de energie, evaluată după tehnologia prezentă, ar crește 
numai în acest sector de 5—10 ori, ceea ce, judecînd 
după situaţia actuală energetică, este puţin probabil că 
va fi curînd satisfăcută. Chiar în condiţiile unei posibile 
extinderi a irigaţiilor, climatologii vorbesc despre posi- 
bilitatea unor limite climatice care datorită intensificării 
evaporaţiei și creşterii nebulozităţii ar putea determina 
răcirea climei şi restrîngerii zonelor agricole de la limita 
nordică. 

Zootehnia intensivă instituie un nou consum, acela 
din complexele zootehnice de “tip industrial. Cantități 
apreciabile de apă sînt utilizate pentru pregătirea hranei 
sau îndepărtarea dejecţiilor și rezidurilor. Sint necesare 
ape potabile cu calități chimice şi microbiologice ridicate, 
în schimb apele evacuate au o încărcătură de suspensii 
organice şi germeni biologici care depășesc capacitatea 
lor de autoepurare. Apele uzate din marile complexe zo- 
otehnice necesită măsuri constisitoare de tratare și eva- 
cuare, ele constituie surse reale de poluare atît a pînze- 
lor cît şi a bazinelor rîurilor, pe mari distanţe. 

Utilizarea apei în agricultura intensivă a ultimelor 
decenii se confruntă cu grave probleme de poluare, pe 
de o parte, datorită industriei, pe de alta, agriculturii 
însăşi. Cantităţile sporite de îngrășăminte chimice, între 
care azotaţii deţin primul loc, reprezintă un permanent 
pericol de contaminare a pînzelor freatice și cursurilor 
de apă, cazul întinsei regiuni agricole din Illinois fiind 
convingător relatat de B. Commoner (1972). Se adaugă 
acţiunii de poluare a apelor, utilizarea pe scară largă a 
pesticidelor, duse de către ape pînă la pînzele subterane 
şi rîuri şi în numeroase cazuri pînă în apele marine. 
Utilizarea D.D.T.-ului a fost abandonată sau foarte re- 

strînsă în cele mai multe ţări ale lumii, cu toate aces- 
tea, cercetări făcute pe modele matematice arată că se 
află în biosferă atît de multă substanţă activă încît ea 
va continua să persiste în apa mărilor şi carnea peștilor 
marini chiar după anul 2020. i 

Consumul industrial de apă diferă, în limite foarte 
largi, de la o ţară la alta, reprezentind 80% din total în 
țări industriale cu climat oceanic, cum sînt cele din Eu- 
ropa occidentală, 40—50% în ţări industriale: cu cerere 
de apă pentru irigaţii (S.U.A., U.R.S.S., Franţa) şi frac- 
țiuni neglijabile în ţări în curs de dezvoltare cu climat 
arid (India). Consumul industrial cuprinde trei categorii 
de întrebuințări ce diferă mult între ele atît în ceea ce 
priveşte consumul real cît și gradul de uzură: ape de 
răcire, ape pentru încălzire (producere de aburi) şi ape 
de fabricaţie. i 

Apele de răcire sînt utilizate în mod special în cen- 
trale termice, în unele ţări reprezentind 60% din tota- 
lul consumului hidric. O termocentrală cu putere insta- 
lată de 100 MW necesită un consum zilnic de 3 460 t apă 
pentru răcire. Ca şi cele destinate producerii- de abur, 
aceste ape pot avea o calitate mediocră și permit reci- 
clarea corelată cu economisirea de energie. Cea mai 
mare parte a acestor ape, deversate în rîuri își limitează 
acţiunea de poluare doar la creșterea temperaturii din- 
tr-un anumit sector. Termocentralele nucleare au un con- 
sum considerabil mărit de apă. Pentru a prelucra 1 g 
material fisionabil sînt necesare 20 t apă, la care se 
adaugă încă apa pentru răcirea propriu-zisă. Apa utili- 
zată este poluată radioactiv. 

Apa de fabricație intră în compoziția produselor sau 
este utilizată în tratamentul lor. Cea mai mare cantitate 
de astfel de apă este consumată de industriile: chimică, 
siderurgică şi alimentară. Se utilizează 1000 t apă pen- 
tru 1 t fibre sintetice și de două ori mai mult pentru 
1 t cauciuc sintetic, 225 t apă pentru o tonă hîrtie; 1,5 t 
apă pentru 1 tonă aluminiu, 0,3 t apă pentru 1 t oțel; 
100 t apă pentru 1 t zahăr sau 0,5 t apă pentru un ani- 
mal sacrificat în abator. Consumul de fabricație necesită 
apă cu calități ridicate îndeosebi dacă este vorba de in- 
dustria alimentară, gradul său de uzură atinge în schimb 
valori ridicate. 

Sînt deversate odată cu aceste ape cantităţi apre- 
ciabile de poluanţi, reprezentaţi prin produși chimici to- 
xici, săruri, metale grele, deşeuri organice sau agenţi 
patogeni. Se apreciază că numai la nivelul Americii de 
Nord totalul deversării anuale de substanţe solide în 
suspensie (din care cea mai mare parte revine industriei) 
este de 6,82 milioane tone. Conform normelor S.U.A. se 
elimină printr-o tratare primară 44,3% din cantitatea 
de poluanţi, în urma tratării secundare 5,7% din rest iar 
a tratării terțiare 2,2% din ceea ce a rămas. Rinul este 
apreciat ca un imens canal colector al Europei ce trans- 
portă zilnic 300 t hidrocarburi petroliere, 40 000 t clo- 
rură de sodiu și potasiu și multe alte impurități mai 
mult sau mai puţin toxice, la care se adaugă mari can- 
tităţi de substanţe organice. Rîuri din România cum sînt 
Jiul, Tiîrnava Mare, Bahluiul, Trotuşul, Argeșul, Oltul 
etc. chiar dacă nu ating gradul de poluare al Rinului 
dau suficiente motive de îngrijorare în legătură cu cali- 
tatea apelor lor. ` 

Deversările deşeurilor organice, la care se adaugă 
deseori cele de azotaţi și fosfați, determină proliferarea 
rapidă a microorganismelor din bazinele acvatice, avînd 
drept consecință consumul de oxigen şi odată cu aceasta 
moartea oricăror organisme aerobe. Procesul se numește 
eutrofizare, este favorizat de o slabă mobilizare a stra- 
turilor de apă şi vizează îndeosebi lacurile. Aprecierea 
unei astfel de poluări se exprimă în cererea biochimică 
de oxigen necesară organismelor pentru efectuarea des- 
compunerii — C.B.0.). Lacuri cum sînt Erie, Ontario, 
Michigan (S.U.A.), Leman, Constanţa (Elveţia) sînt ame- 
ninţate cu asfixierea totală ca urmare a eutrofizării; re- 
aducerea lor la viaţă necesită costisitoare acţiuni de ae- 
rare sau chiar dragare totală cu evacuarea întregii can- 
tități de apă şi nămol ca în cazul lacului Palici (Jugo- 
slavia). 

Bazinele maritime sînt obiectul poluării provocate 
de deversarea în ele a conţinutului rîurilor cît și a obiec- 
tivelor miniere, industriale și urbane litorale sau în ul- 
timul timp a unor cantităţi apreciabile de hidrocarburi 
provenite din accidente de transport sau extracţie. Ba- 
zinele unor mări închise cum sînt Caspica sau Medite- 
rana, dar şi a numeroase golfuri şi porţiuni litorale sînt 
într-o stare critică din punct de vedere al poluării. Eco- 

logii apreciază că în cazul în care nu se vor lua măsuri 
eficace de combatere a poluării moartea biologică a Me- 
diteranei- va surveni cu siguranţă la începutul secolului 
următor. 

Capacitatea de autoepurare a apelor poluate este în 
bună parte rezultatul activităţii metabolice a vieţuitoa- 
relor care le populează și care realizează fie degradarea 
rezidurilor organice fie concentrarea poluanţilor de către 
anumite specii. Purificarea prin descompunerea rezidu- 
rilor organice are loc cu consum ridicat de oxigen, deci 
numai în condiţiile unei aerări corespunzătoare. Pentru 
unii poluanţi (fenoli, ioni de metale grele, pesticide pro- 
duși radioactivi) viețuitoarele acvatice realizează de-a 
lungul lanțurilor trofice din ecosisteme o concentrare a 
acestora în corpul lor. Această concentrare are ca efect 
pe de o parte o purificare a mediului acvatic dar în ace- 
laşi timp şi amplificarea riscului de contaminare gravă 
a unor vieţuitoare de la capătul terminal al lanțurilor 
trofice, între care şi omul. 

La apele subterane, absenţa sau în orice caz sărăcia 
în specii face ca odată poluate, purificarea lor să se rea- 
lizeze într-o perioadă extrem de lungă de timp. 

Cercetări de ansamblu desfășurate îndeosebi în de- 
ceniul hidrologic 1964—1974 şi continuate apoi în cadrul 
Programului Hidrologie Internaţional inițiat începînd cu 
anul 1975, apreciază că nevoile globale de apă de cca 
3.000 km? în 1975 vor fi de ordinul a 4000 km? în 1985 
și de 6 000 km? în anul 2000. (fig. 2.8). La acea dată la 
fel ca şi acum societatea va putea conta pe un debit ex- 
ploatabil al rîurilor de numai 12000 km? de apă (mai 
bine gospodărit decît astăzi) adică în jur de un sfert din 
debitul total. La acesta se va putea adăuga volumul de 


Fig. 2.8. Emblema Conferinţei ONU pentru poz 
apă — Mar del Plata, 1977. 

apă regularizat prin rezervoare artificiale ajuns azi la 
cca 2000 km? şi cel al apelor subterane. Repartizarea 
geografică şi debitul neregulat al rîurilor face ca mari 
cantități de apă cu excelente calități să nu poată fi uti- 
lizate în regiuni aride, volumul enorm de apă al Ama- 
zonului neputînd servi pentru irigarea Saharei și nici 
măcar a regiunilor aride ale Braziliei. 

Apele subterane, constituie rezerve apreciabile (ta- 
bel 2.2) a căror exploatare este avantajoasă datorită 
apropierii de cele mai multe ori de zona în care este ne- 
voie de ele, protecției față de poluare și evaporare, ex- 
ploatării eşalonate şi cu investiții mai mici decît cele 
necesare creării de rezervoare de suprafaţă. Pentru toate 
aceste motive utilizarea apelor subterane a crescut mult 
în ultimele decenii, în Franţa estimîndu-se că 60% din 
apele utilizate provin din pînze subterane și numai 40% 
direct din cursurile de suprafață. Importanţa apelor sub- 
terane este covîrșitoare pentru regiuni deșertice cum sînt 
Sahara sau Kara-Kum. Acumulate la adîncimi mari pîn- 
zele arteziene ale deşerturilor au provenienţă fosilă, s-au 
acumulat probabil în perioadă pluvială a glaciaţiunii 
wurmiene, rata lor actuală de regenerare fiind foarte 
lentă. Pentru Sahara se estimează existența unui bazin 
artezian imens (Continental terminal și Continental in- 
tercalaire) cu o suprafață le 600 000 km? inclus în ori- 
zonturi de nisip şi gresie poroasă pe o grosime de 500 m, 
la adîncimi ce variază între 75 m la El Golea şi 1700 
lîngă Touggourt. Volumul de apă al bazinului a fost eva- 
luat la 6:10!3 m? şi este alimentat azi de ploile ce cad 
pe ansamblul suprafeţei bazinului (Hamadele şi Marele 
Erg). Se apreciază (P. Pallas 1972) să ar fi posibil fără 
pericolul de epuizare rapidă, mărirea debitului de ex- 
ploatare de la 24 m?/s în 1970, la 76 m?/s în 2000 ceea 
ce ar permite creșterea proporțională a suprafeţelor iri- 
gate de la 45 000 la 95000 ha şi satisfacerea deficitului 
actual de apă. 

România se situează printre ţările cu resurse reduse 
de apă dulce, debitul mediu anual al rîurilor sale fiind 
de 35 miliarde m? asigurînd doar 1750 m? pe locuitor, 
în timp ce pe ansamblul Europei cantitatea medie pe lo- 
cuitor este de 4 800 mè. Pentru majoritatea rîurilor există 
fluctuații mari, debitele maxime fiind de la cîteva sute 
la câteva mii mai mari decît cele minime, astfel că apro- 

vizionarea în ritmul solicitat de economia naţională este 
legată de o regularizare a rîurilor şi crearea bazinelor 
de acumulare. Se prevede că prin astfel de măsuri hi- 
droameliorative stocul utilizabil de apă al riîurilor noas- 
tre, evaluat astăzi la 6 miliarde m*/an, să ajungă pînă la 
28 miliarde m*/an; la acesta se va adăuga rezerva pîn- 
zelor subterane mai intens exploatată. O bună gospo- 
dărire a apelor nu înseamnă numai creşterea stocurilor, 
ci şi optimizarea modului de folosință, în primul rînd 
prin reciclarea apelor industriale, protecţia împotriva 
poluării, reducerea consumurilor specifice în industrie 
şi agricultură. Gospodărirea raţională a apelor ţării con- 
stituie o problemă naţională de primă importanţă, ce 
prevede un complex unitar de măsuri, eșalonat pe 25— 
30 ani, în cadrul Programului naţional de perspectivă 
pentru amenajarea bazinelor hidrografice, coordonat de 
Consiliul Naţional al Apelor. Cadrul juridic al întregii 
activităţi de gospodărire a apelor din România este asi- 
gurat de Legea privind gospodărirea apelor în R. S. Ro- 
mânia din 20 aprilie 1972, care vizează crearea rezer- 
velor de apă, prevenirea acţiunilor destructive provocate 
de apă, utilizarea judicioasă a resurselor şi protecţia ca- 
lităţii apelor. 
La nivel mondial omenirea nu va fi confruntată cu 
o penurie globală de apă, nevoile actuale şi cele previzi- 
bile situîndu-se sub rezerve. Cu toate acestea analizînd 
situația reală se constată că cererea actuală depășește 
posibilităţile de alimentare în unele regiuni industriale 
sau regiuni aride. Rezolvarea problemei apei în astfel de 
regiuni este realizabilă printr-o planificare realistă a 
dezvoltării economico-sociale pornind nemijlocit de la 
asigurarea necesarului de apă din resurse accesibile şi 
menţinerea calităţii acestor resurse. Mărirea cantităţii de 
apă dulce, disponiblă într-o regiune sau alta, prin pro- 
cedee neclasice se lovește de consumuri energetice şi 
preţuri de cost ridicate. Apele subterane profunde pot 
ameliora aprovizionarea unor regiuni, în măsura în care 
gradul lor de mineralizare nu este prea ridicat, utiliza- 
rea lor necesită însă cheltuieli mari pentru forare şi 
pompare. 
7 Transportul apei la mari distanțe din rîuri cu debite 
foarte abundente este posibil sub aspect tehnic prin con- 
ducte închise care le-ar proteja de poluare şi evaporaţie 

dar economic proiectele reclamă resurse financiare şi 
materiale enorme. 

Desalinizarea apei de mare reprezintă o soluţie pen- 
tru ţări ce dispun de resurse abundente de energie. În 
contextul problemelor energetice actuale, procedeul nu 
va furniza pînă la sfîrşitul secolului cantităţi suticient 
de mari şi de ieftine de apă compatibile cu o irigație pe 
scară largă chiar dacă desalinizarea se va realiza cu dju- 
torul energiei nucleare. Remorcarea ghețarilor pînă în 
regiuni aride rămîne deocamdată, tehnic, de domeniul 
viitorului. 

1 Pentru multe regiuni ale globului ameliorarea apro- 
vizionării cu apă depinde de măsuri mai puţin spectacu- 
loase vizind regularizarea scurgerii prin amenajarea ba- 
zinelor hidrologice, acumulări, împăduriri etc. şi com- 
„baterea mai eficientă a poluării. 


Viaţa s-a perpetuat pe Pămînt de-a lungul unei lungi 
perioade de milioane de ani, avînd ca suport aceleași re- 
surse _geoehimice limitate, existente şi azi. Miracolul aces- 
tei continuități constă doar în utilizarea repetată a aces- 
tor resurse în cadrul unor circuite naturale închise, apă- 
rute şi perfecționate prin evoluţia biosferei. Viaţa va 
continua să existe și în viitor într-o măsură proporţio- 
nală cu menţinerea caracterului ciclic al consumului de 
elemente. Dezvoltarea ascendentă a societății umane în 
condiţii de bunăstare și de satisfacere a nevoilor sale va 
fi fără îndoială posibilă şi în viitor dar ea va depinde 
strict de instituirea, în spiritul acelorași legi naturale, a 
unor circuite tehnologice închise, de utilizare a resurse- 
lor geochimice ale Terrei. 


3. RESURSELE ENERGETICE 


3.1. ORIGINEA RESURSELOR ENERGETICE 
ALE PĂMÎNTULUI 


Cele două resurse primare de energie din universul 
observabil sînt atracţia gravitaţională şi fuziunea termo- 
nucleară. Prima este implicată în formarea sistemelor 
solare, prin condensarea nebuloaselor cosmice şi în 
amorsarea reacţiilor termonucleare din stelele care au 
atins masa critică necesară. Fuziunea termonucleară este 
responsabilă de sinteza numeroaselor elemente chimice 
și de generarera energiei radiante produsă prin conver- 
sia materiei. 

În funcţie de localizarea celor două surse primare, 
întreaga energie de care dispune Pămiîntul poate fi au- 
togenă — proprie planetei şi alogenă — primită din afa- 
ra acesteia. 

Resurse autogene: Atracția gravitaţională a Terrei 
constituie o sursă inepuizabilă de energie. Ea imprimă 
corpurilor în cădere o acceleraţie de 981 m/s?, fiind cea 
care transformă energia potenţială a apelor în energie 
cinetică, respectiv în energie hidraulică. 

Energia reacţiilor nucleare de dezintegrare naturală 
a nucleelor grele, radioactive din masa Pămîntului este 
sursa principală de energie geotermică, apreciată azi la 
puterea de 50—60 milioane kW, dar mult mai mare în 
primele perioade care au urmat nașterii planetei. Aceas- 
tă energie se manifestă la suprafaţă prin fenomene de 
vulcanism, prezența unor centre de magnetism, bazine 
şi izvoare de apă termală, acumulări de căldură în roci. 

Proceselor energetice nucleare naturale de pe planeta 
noastră li s-au adăugat după 1942, cele produse şi con- 
trolate de către om. 

Resurse alogene: Gravitaţia celui mai apropiat corp 
ceresc, luna determină fenomenul ciclic al mareelor care 
prin fluxul şi refluxul de înălțimi apreciabile, din unele 
regiuni de coastă, dezvoltă o energie mare, inepuizabilă. 

Reacţiile de fuziune termonucleară din Soare fac ca 
asupra Pămîntului să se reverse un flux continuu de 
energie radiantă ce depăşeşte 10" MW constituind cea 
mai importantă componentă a bugetului energetic al pla- 
netei. Durata reacţiilor din Soare apare de dimensiuni 
astronomice conferind acestui tip de energie un caracter 
inepuizabil în raport cu perioada de existenţă a biosferei 
terestre. 

Energia radiantă solară, neuniformă repartizată pe 
glob, determină, prin fracțiunea sa calorică apariţia cu- 
renților de aer şi apă respectiv a energiei eoliene şi a 
energiei curenților marini; tot ea provoacă evaporarea 
apei, condiţie obligatorie de formare și regenerare pen- 
tru energia hidraulică. 

O fracțiune redusă din energia spectrului vizibil al 
radiaţiei solare este convertită şi stocată de către plan- 
tele verzi sub formă de energie chimică a compuşilor or- 
ganici; acești compuși stau la baza aproape a întregii 
cantități de energie a combustibililor fosili, cunoscuţi as- 
tăzi. 


3.2. BIOSFERA ŞI RESURSELE ENERGETICE 


3.2.1. CONVERSIA ENERGIEI ȘI APARIȚIA VIEȚII 


Numeroși compuşi de interes biologic au putut fi 
sintetizaţi din precursori anorganici, prin consum de 
energie din diferite surse, prezente în nebuloasa solară 
sau pe Pămiîntul primitiv. Experiențe de laborator şi 
analiza substanțelor din meteoriți sau provenite de pe 
planetele explorate, susțin în mod convingător posibili- 
tatea unor astfel de sinteze. 

Se apreciază (J. Oro, L. S. Miller, Ch. Urey, 1977) că 
formele înalte de energie cum sînt: energia vîntului so- 
lar, radiaţia ultravioletă, energia descărcărilor electrice, 
energia vulcanică sau energia produsă de impactul mete- 
oriților cu atmosfera terestră au avut valori mult mai 
mari în trecutul geologic determinînd inducerea locală 
de sinteze organice. 

Sinteza abiotică a unor compuși organici a putut fi 
indusă şi fără participarea formelor înalte de energie, 
prin realizarea de amestecuri cu proprietăți catalitice de- 
pendente de temperatură (reacţia Fischer-Tropsch) ce au 
putut da naștere la aminoacizi, baze purinice şi pirimi- 
dinice sau alți compuşi azotaţi. Adesea reacţiile de con- 
densare au putut avea loc şi la temperaturi scăzute în 
medii apoase favorizate de concentraţii ridicate sau de 
adsorbția pe diverse roci. 

Substanțele organice formate abiotic s-au concentrat 
cu timpul în bazine acvatice formînd potrivit concepţiei 
lui Oparin (1924) și Haldane (1929) „bulionul primitiv“ 
din care au evoluat, prin intermediul unor formaţiuni 
prebiotice numite coacervate (microsfere) sau abionţi, 
primele forme de viaţă. 

Primele organisme dotate cu capacitate metabolică 
și de înmulţire, erau porbabil asemănătoare bacteriilor, 
se hrăneau anaerob extrăgind energia prin intermediul 
procesului de fermentație anaerobă (glicoliză), din sub- 
stanțe organice abiotic sintetizate. Ele s-au înmulţit ra- 
pid achiziționînd noi echipamente enzimatice pentru uti- 
lizarea componentelor mediului, astfel că în decursul 
timpului situaţia a evoluat spre instalarea unui dezechi- 
libru între sinteza de noi substanţe și consumul lor, 
amenințind cu epuizarea treptată a energiei libere și 
instalarea unei stări de entropie maximă. În acest sta- 
diu critic a crescut presiunea selectivă în rîndul organis- 
melor existente, orientînd evoluţia spre perpetuarea 
unor mutante capabile să utilizeze o sursă suplimentară 
de energie accesibilă — energia luminoasă a Soarelui. 
Aceste organisme au devenit fotoautotrofe. 

Apariţia sistemelor celulare capabile de fotosinteză 
a creat premisele menţinerii vieţii pe Pămînt, prin ini- 
țierea unor circuite biologice indispensabile atît la ni- 
velul -biosferei, cît şi al fiecărei celule în parte. 

Prin fotosinteză s-a putut regenera substanţa orga- 
nică pe cale de epuizare, asigurîndu-se astfel necesarul 
de energie al anaerobelor preexistente şi tot prin acest 
proces a început să fie utilizat dioxidul de carbon pro- 
dus ca deșeu al glicolizei de către heterotrofele anaerobe. 
Eliminarea prin fotosinteză, a oxigenului molecular 
a dus la schimbarea compoziţiei atmosferei străvechi şi la 
apariţia procesului de aerobioză, cu implicaţii favorabila 
asupra bilanţului energetic din celule. 

La nivelul celular se cuplează două procese ener- 
getice, fotosinteza cu respirația aerobă, într-un gigantice 
ciclu chimic, în care CO; şi HO sînt convertite în sub- 
stanţă organică și oxigen iar acestea din nou în CO; şi 
H,O. Utilizînd energia solară, organismele  fotosisteti- 
zante sînt energetic autonome şi reprezintă cele mai com- 
plexe și complete sisteme de conversie a energiei. 


3.2.2. COMPUŞI BIOENERGETICI 


Captarea -energiei din mediu, conversia dintr-o formă 
în altă, vehicularea și stocarea de către sistemele biolo- 
gice se realizează cu participarea unui număr însemnat 
de compuși biochimici dintre care menţionăm pentru: 
a) — captarea şi conversia energiei luminoase în energie 
chimică liberă: clorofila şi carotenoizii; b) — conversia de 
energie chimică liberă în energie chimică potențială și 
transportul intracelular: compuși macroergici cu fosfor 
(ATP), nicotinamida (NAD), nicotinadenindinucleotidfos- 
fat (NADP) şi coenzima A (CoA); c — stocarea şi trans- 
portul extracelular: glucide, lipide, protide; 

a) Compușii capabili să convertească energia lumi- 
noasă în energie chimică posedă sisteme de duble legă- 
turi conjugate care implică prezența unor electroni labili 
ce pot fi desprinși din moleculă cînd aceasta este trans- 
pusă în stare de excitație prin iradiere luminoasă şi 
transferați altor substanțe acceptoare. Odată cu aceşti 
electroni este transferată şi energia ce a produs excitaţia, 
iar moleculele revin în stare iniţială de repaus. Clorofila 
a și b sînt compuși complecși și au la baza structurii chi- 
mice un ciclu tetrapirolic cu un atom central de Mg şi un 
radical fitol. Pigmenţii clorofilieni absorb radiaţiile roşii 
(6 000—7 000 A”), funcţionînd ca şi capcane de cuante 

de energie şi elimină din molecula lor electroni energi- 
zaţi încărcaţi cu surplus de energie prin care amorsează 
conversia energiei luminoase în energie chimică 
(V. Eşanu, 1972). 

Carotenoizii, prezenți în celule, absorb şi ei energia 
luminoasă dintr-o zonă a spectrului, complementară clo- 
rofilei şi elimină electroni energizați pe care îi cedează 
clorofilei. 

b) Compuşii ce realizează vehicularea şi conversia 
energiei chimice dintr-o formă în alta au capacitatea de 
a înmagazina o cantitate mare de energie în legături spe- 
ciale macroergice şi de a o ceda acolo unde şi cînd este 
necesar. Legăturile macroergice au la bază radicali cu 
fosfor, element de cea mai mare importanță în transpor- 
tul şi distribuția intracelulară a energiei. Transferul se 
face printr-un proces biochimic general de cuplare a reac- 
țiilor exergonice cu reacții energonice în care compușii 
macroergici joacă rolul de intermediar comun (Fig. 3.1). 

Acidul adenozin-trifosforic (ATP) este, fără rezerve, 
cel mai important transportor şi acumulator de energie 
disponibilă metabolic, reprezentant al unei clase mai 
numeroase de compuşi macroergici cu fosfor. El este pre- 
zent în celulele tuturor organismelor animale şi vegetale 
pe toată scară filogenetică şi în același timp produsul fi- 


Reacție exoenergetică Reacție endoenergetică 
A———B Sistemde C —D 
cuptare D 


Fig. 3.1. Cuplarea reacțiilor biochimice celulare în funcție de 
eliberarea sau consumul de energie (după L. Peusner 1974). 

nal al celor mai importante procese al metabolismului 
energetic. Molecula sa este constituită din adenină, B-ri- 
boză (sau f-dezoxiriboză) şi 3 molecule de acid fosforic, 
ataşate prin legături de tip ester. -Hidroliza unui singur 
radical fosfat duce la formarea de acid adenozin difosfo- 
ric (ADP) şi la eliberarea unei energii de cel puţin 
7000 cal/Mol (după unii autori, „in vivo“, pînă la 
12 000 cal/Mol, utilizabilă în alte procese metabolice. Re- 
facerea ATP are loc din ADP şi acid fosforic prin con- 
sum echivalent de energie, pe seama unor reacţii exergo- 
nice. Sistemul ATP = ADP-+P este asemuit cu o baterie 
celulară de energie, în care ATP reprezintă forma de ba- 
terie încărcată, iar ADP pe cea descărcată. 

În celule există și alți compuşi macroergici cu fosfor, 
alcătuind o scară termodinamică marcată de fosfoenolpi- 
ruvat (DG-12 800 cal/Mol) și glicerol 1-fosfat (DG-2 300 
cal/Mol). În această scară ATP ocupă poziţie centrală. 
Prin capacitatea sa de a fixa sau elibera cantităţi mode- 
rate de energie, ATP asigură transferul treptat de ener- 
gie prevenind pierderile inutile, însuşire ce îi conferă o 
importanţă metabolică deosebită. 

Includerea energiei în compușii chimici alimentari ca 
şi eliberarea din aceşti compuși, are loc prin mecanisme 
de oxireducere, în care reacţii de oxidare sînt cuplate cu 
reacţii de reducere. Prin cedare de electroni, un compus 
donator se oxidează reducîndu-și potenţialul energetic în 
timp ce compusul acceptor de electroni se reduce şi își 
măreşte potenţialul energetic. În celulă transferul de 
electroni, şi odată cu ei transferul de energie, se rea- 
lizează în trepte, de-a lungul unui lanţ de transportori 
înzestrați cu potenţiale energetice descrescînde. 

Nicotinamid-dinucleotidul (NAD) reprezintă cel mai 
caracteristic şi răspîndit transportor de electroni de-a 
lungul secvențelor metabolice redox implicate în toate 
procesele bioenergetice. Molecula NAD este formată din 
adenină, 2 molecule de riboză, nicotinamida şi 2 radicali 
fosforici, prin procese complexe de sinteză. 
© Nicotin-adenin-dinucleotid-fosfat (NADP) diferă de 
NAD, numai prin prezenţa unei grupări fosfat, ataşată la 
molecula ribozei. Molecula sa intră în componenţa de- 
hidrogenazelor care transferă electroni sistemelor redox 
ale proceselor de biosinteză, îndeplinind rol de transpor- 

tor al electronilor energizați, necesari reducerii CO, la 
glucoză. 

Coenzima A (CoA) constituie un component esenţial 
al respirației aerobe, ce întroduce în ciclul Krebs grupă- 
rile acetil, reprezentind materia primă din care se extrage 
energia pe parcursul acestui ciclu. Formula chimică ase- 
mănătoare cu cea a ATP și NAD este alcătuită din acid 
adenozin-trifosforic, acid pantotemic şi cisteamida. Ea 
include gruparea tiolică (SH) foarte activă, care avînd 
caracter de alcool, formează împreună cu gruparea ace- 
tat din acidul piruvic sau acetic un ester. Prin esterifi- 
carea unor compuşi cu CoA are loc ridicarea conţinutului 
energetic cu cel puţin 8000 cal/Mol, ceea ce permite 
intrarea acestora în ciclul respirator. 

c) Stocarea îndelungată a energiei chimice și transfe- 
rul ei între organismele ce alcătuiesc biosfera se reali- 
zează prin intermediul unor compuşi macromoleculari mai 
stabili de tipul glucide, lipide, protide. Aceşti compuși 
constituie rezerva din care se extrage, prin glicoliză, sau 
fosforilare oxidativă, energia metabolică necesară. Conţi- 
nutul energetic rezultat prin oxidarea lor completă are 
valori apreciabile. 

Zaharidele (oze, hidraţi de carbon) sînt compuși cu C, 


H, O, înmagazinează cantităţi variate de energie şi sînt 


prezenţi în natură ca mono sau polimeri: glucoza — 
3692 cal/g, zaharoza 3945 cal/g, amidonul şi celuloza 
4 182—4 185 cal/g. 


Lipidele simple (gliceride) provin din  esterificarea - 


glicerinei cu un acid gras, fosforilcolină sau colină. Deşi 
în general cu molecule mai mici decît a polizaharidelor, 
lipidele au prin complexitatea edificiului chimic, un con- 
ținut energetic mai mare de 9 200—9 300 cal/g. 

Protidele (proteine) reprezintă polimeri ai unor ami- 
noacizi în compoziţia cărora participă frecvent pe lîngă 
C, H, O, N şi alte elemente. Cantitatea de energie în- 
globată depinde de dimensiunea moleculei și complexi- 
tatea legăturilor sale chimice fiind apreciată în jur de 
5 500—5 700 cal/g. 

Organismele vii sînt specializate pentru extragerea 
energiei din anumite clase de compuși organici, pe care 
îi utilizează ca resurse alimentare, astfel că la nivelul 
biosferei se realizează o diversificare apreciabilă ce asi- 
gură exploatarea completă a tuturor resurselor energetice. 

3.2.3. CONVERSIA, STOCAREA ȘI ELIBERAREA ENERGIEI 
ÎN CELULĂ 


Conversia, stocarea şi eliberarea energiei în celule se 
realizează prin procese metabolice apărute şi perfecţio- 
nate treptat pe parcursul evoluţiei. Foarte variate ca 
forme de manifestare, aceste procese au la bază meca- 
nisme comune reprezentate prin fermentație, fotosinteză 
și respiraţie aerobă. 

Fermentaţia (Glicoliza, Respirația anaerobă) a fost 
definită ca existență a vieţii fără oxigen liber. Aceasta 
reprezintă cel mai vechi şi totodată cel mai general pro- 
ces energetic. A apărut odată cu primele manifestări ale 
vieţii, în condiţiile atmosferei lipsite de oxigen, de pe 
Pămînt şi constituia mijloc de existență a primelor or- 
ganisme ce-și extrăgeau energia necesară din substanţele 
organice abiotic formate în perioada premergătoare apa- 
riţiei vieţii. Ea a dăinuit atît de mult încît s-a fixat pu- 
ternic în metabolismul celular, supraviețuind în conti- 
nuare și în condiţiile unei atmosfere mult îmbogăţite în 
oxigen, atît ca proces unic de procurare a energiei de 
către unele organisme cât şi ca primă etapă într-un pro- 
ces mai complex ce presupune în unele faze şi partici- 
parea oxigenului. 

Fermentaţia (glicoliza) are loc în citoplasma celule- 
lor, fără a se evidenția dependenţa ei de o structură spe- 
cială și constă dintr-un șir de reacţii de oxidoreducere, 
ce au rezultat degradarea glucozei și eliberarea de 
energie. 

Reacţiile de fermentație sînt amorsate prin ataşarea 
la molecula de glucoză a 2 radicali fosfat, proveniţi din 
transformarea a două molecule de ATP în ADP, deci cu 
consumul a 14 000 cal. Apoi glucoza este scindată în două 
molecule de acid piruvic, printr-un lanţ de reacţii cu 
9 secvenţe, comun tuturor variantelor de fermentație şi 
reprezentînd glicoliza propriu-zisă. De la acid piruvic, 
procesul fermentativ urmează căi variate în funcţie de 
compusul organic ce joacă rol de acceptor al electronilor 
rezultați în prima etapă. În consecinţă se deosebesc după 
natura produșilor finali o fermentație lactică, alcoolică, 
butirică, propionică etc. 

Sub aspect energetic descompunerea unei molecule 
de glucoză la acid lactic, înseamnă eliberarea a 52 000 cal/ 

Mol. Din această energie cca 28 000 cal se stochează sub 
forma a 4 molecule de ATP ce se formează în prima 
etapă de glicoliză propriu-zisă. Luînd în considerare con- 
sumul energetic iniţial pentru amorsarea procesului, re- 
zultă un cîştig energetice net de minimum 14000 cal 
depozitat în cele două molecule ATP sintetizate de novo. 
Randamentul procesului biochimic de glicoliză rezultă a 
fi deci de 27%, comparabil sub acest aspect cu a altor 
procese energetice. Valorificarea energetică a glucozei se 
oprește însă la acid lactic sau alți produși ce se elimină 
în mediu ca deşeuri deși mai conţin o cantitate aprecia- 
bilă de energie. Raportînd cantitatea de energie extrasă 
şi depozitată în ATP la cantitatea totală conținută în mo- 
lecula de glucoză (686 000 cal/Mol) eficienţa fermentaţiei 
este de numai 2% tocmai ca urmare a eliminării sub 
formă de deşeu a unei mari cantităţi de compuși ener- 
getici. 

Primele organisme fermentative nu au utilizat după 
toate probabilitățile ca substrat energetic glucidele ce se 
găseau în oceanul primar în cantităţi cu mult mai mici 
decît astăzi cînd ele provin de pe urma fotosintezei. Ele 
utilizau, aşa cum fac astăzi bacteriile de tip Clostridium, 
alte tipuri de compuşi organici ca alcooli, acizi carboxi- 
lici, aminoacizi, relativ abundenţi în mediul prebiotic. Din 
bacterii de acest tip au putut evolua celulele anaerobionte 
cu echipamente enzimatice mai complexe existente as- 
tăzi. Mecanismele de extragere a energiei la unele sulfo- 
bacterii sau bacterii denitrificante pot fi considerate ca 
variante ale fermentaţiei în care acceptorii de electroni 
produşi nu sînt compuşi organici ci anorganici (S02-, 
NO: ). 

Fotosinteza (Asimiliţia clorofiliană) constituie proce- 
sul de oxidoreducere în care dioxidul de carbon este re- 
dus de către ionii de hidrogen la glucoză cu utilizarea de 
energie luminoasă, în prezenţa clorofilei. Apărută într-o 
perioadă în care primele sisteme vii reprezentate de he- 
terotrofe anaerobe erau amenințate cu dispariţia ca ur- 
mare a epuizării resurselor prebiotice de substanțe or- 
ganice (Cap. 3.21), fotosinteza face posibilă utilizarea 
CO; provenit ca deşeu din fermentație şi a energiei lu- 
minoase solare. Ea poate fi considerată ca cel mai im- 
portant proces biologic, care se extinde pe aproape in- 
treaga scară filogenetică de la alge la plantele cu flori, 

asigurînd scheletul de carbon necesar substanţelor plas- 
tice ale sistemelor vii precum şi în mod practic întreaga 
energie metabolică a acestora. 

Fotosinteza are loc, cu excepţia organismelor pro- 
cariote, în organite celulare specializate numite cloro- 
plaste (Fig. 3.2) prezente în organele verzi. La plantele cu 
flori, cloroplastele sînt numeroase în fiecare celulă, au 
formă lenticulară cu lungime de 3—10 microni şi grosi- 
mea de 0,5—2 microni. Cloroplastul este învelit de o mem- 
brană dublă lipoproteică ce delimitează spre interior o 
matrice lipsită de pigmenţi asimilatori — stroma. În stro- 
ma se evidențiază, cu microscopul electronic, un sistem” 
de structuri lamelare lipoide de forma unor cisterne apla- 
tizate, dispuse în vrafuri etajate ca niște veritabile pile 
convertizoare legate în serie, numite tilacoide. Cele mai 
multe tilacoide conţin încastrați sau adsorbiţi pe mem- 
brana lor pigmenţi asimilatori (clorofile şi carotenoizi) au 
culoarea verde şi alcătuiesc grana. Pigmenţii asimilatori 
sînt grupați în agregate corpusculare de cîteva sute de 
molecule, socotite ca unităţi funcţionale fotosintetice sau 
cuantosomi dispuşi în straturi monocorpusculare. Este 
probabil ca absorbția primară a fotonilor și transferul 
energiei lor precum și generarea de electroni și protoni 
sau chiar de ATP şi NADPH, să nu aibă loc decît în anu- 
mute puncte numite centri de reacţie care funcţionează ca 
nişte capcane de fotoni. La alge, cloroplastele sînt mari, 
în număr de 1—2 într-o celulă şi poartă denumirea de 
cromatofouri. 

Procesul de sinteză a substanțelor organice, de bază 
cum este glucoza, are loc pe parcursul unui lung șir de 


Fig. 3.2. Schema cloroplastului din celulele mezofi- 

lului frunzei: 1 — Membrană externă, 2 — Stroma, 

3— Lamele stromatice, 4— Grana (dupăE. Broda 
1975). 

reacții dintre care unele se desfășoară la lumină (faza 
Hilll) şi altele la întuneric (faza Blackman). 

Reacţiile fotochimice din cloroplaste se petrec la nive- 
lul tilacoidelor. 

Pe parcursul lor se realizează în două etape succesive, 
convertirea energiei luminoase în energie chimică. În pri- 
ma etapă un foton care întîlnește molecula de clorofilă a 
îi cedează acesteia energia, inducînd o stare de excitație ` 
soldată cu expulzarea unui electron încărcat cu surplus 
de energie. Aceasta înseamnă că energia electromagnetică 
luminoasă, absorbită de clorofila a este transformată în 
energia cinetică a electronilor expulzați. În etapa a doua, 
energia cinetică a acestor electroni se transformă în ener- 
gie chimică pe care o depozitează moleculele de ATP sau 
NADPH sintetizate pe parcursul unor lanţuri de reacţii 
redox, organizate în două fotosisteme cuplate intre ele. 

Electronul energizat poate parcurge un ciclu de 
reacţii de-a lungul căreia își pierde energia și revine la 
molecula de clorofilă a pe care o reduce în stare normală. 
Transferul de electroni în acest ciclu este cuplat cu sin- 
teza de ATP din ADP şi radical fosforic. Fiecare pereche 
de electroni eliberează peste 50 000 cal şi pentru fiecare 
din aceştia se sintetizează 2 molecule ATP. 

Alţi electroni ce părăsesc molecula excitată de cloro- 
filă a au o traiectorie aciclică. Prin intermediul unui lanţ 
redox specific ei sînt transferați la molecula de NADP pe 
care împreună cu un ion H* (rezultat din scindarea foto- 
catalitică a apei), o reduc la NADPH+HY. Forma redusă 
NADPH-+H* deţine un înalt potenţial reducător (—0,32 V) 
cu care intră în reacțiile de biosinteză din faza de în- 
tuneric. 

Electronii pierduţi de clorofila a şi transferați spre 
NADP vor fi completaţi de către alți electroni proveniţi 
din clorofila b. Molecula acesteia din urmă elimină şi ea 
prin fotoexcitaţie electroni energizaţi care parcurg un 
lanţ de transportori pînă la clorofila a pe care o readuc 
în stare normală. Pe parcursul acestui drum, electronii 
cedează energia lor care este recuperată prin sinteza a 
2 molecule de ATP din ADP și radical fosforic. Golurile 
din molecula de clorofila b, formate prin fotoexcitare, sînt 
completate de către electroni proveniţi din scindarea 
apei ce reprezintă în ultimă instanţă donatorul real de 
electroni pentru realizarea reacţiilor din faza de lumină. 

Scindarea apei se realizează tot pe seama unei părţi din 
energia absorbită de pigmenţii clorofilieni avînd ca rezul- 
tat formarea de O, ce se eliberează în mediu, de H* ce 
participă la ridicarea potenţialului reducător al NADP şi 
de electroni ce regenerează molecula de clorofila b. 

Faza de întuneric a fotosintezei corespunde reac- 
țiilor de producere a glucozei prin utilizarea energiei sto- 
cate în molecule de NADPH-+H* şi ATP. Cei doi produşi 
ai reacţiilor fotochimice trec prin membrana granelor în 
stroma, unde sînt utilizaţi treptat pentru reducerea CO, 
la molecula de glucoză. Pe parcursul reacțiilor de transfer 
a energiei la glucoză, NADPH-+H* şi ATP revin la ca- 
pacitatea iniţială de reîncărcare cu energie luminoasă 
întrînd din nou în faza de lumină a fotosintezei. Energia 
luminoasă captată în faza inițială ajunge, la sfîrşitul 
acestei faze, energie chimică potenţială a glucozei şi mai 
departe a altor glucide, lipide sau protide. 

Reducerea unei molecule de CO; în gruparea CH.0O, 
socotită a fi cea care dă naștere glucozei prin polimeri- 
zare, necesită 4 electroni ce trebuie ridicați la o dife- 
rență de potențial egală cu 1,2 V. Aceasta înseamnă că 
pentru obţinerea fiecărei grupări CHO se consumă: 
4X1,2X2 300—110 000 cal, ceea ce la o repetare de 
6 ori a grupării în molecula de glucoză, echivalează cu 
660 000 cal procurate pe seama transportorilor de elec- 
troni (NADPH). Diferența pînă la 686 000 cal/Mol cât se 
obţine din glucoză, prin arderea totală, este preluată din 
moleculele de ATP formate prin fosforilare. Pe de altă 
parte, reducerea unei molecule de CO; se realizează prin 
absorbția a 8 cuante de energie luminoasă de cîte 
45 000 cal (din domeniul albastru și roșu) adică pentru 
întreaga moleculă de glucoză se absoarbe o cantitate de 
6X8X43 000 cal=2 064 000 cal. Raportind cantitatea de 
energie înglobată în molecula de glucoză la cea absor- 
bită de clorofilă rezultă că eficiența reacțiilor chimice 
primare ale fotosintezei este de 32% în condiţii optime 
de saturație (V. Eşanu 1972). 

În realitate randamentul întregului proces de foto- 
sinteză are în funcție de energia la care se raportează 
cîştigul net, valori mult mai reduse deoarece nu pot fi 
atinse condițiile ideale de desfăşurare iar produşii pri- 
mari sînt transformați prin reacții cu consum de energie 
în polimeri mai complecși. Astfel plantele cheltuiesc 

pentru formarea a 1 g celuloză 1,11 g glucoză, bilanţul 
energetic fiind de 0,88, pentru 1 g grăsimi cca 2,8 g glu- 
coză iar pentru 1 g proteină 1,68 g glucoză, ceea ce arată 
că pentru sinteza substanțelor ce intră în componența 
organismelor se consumă însemnate cantităţi de energie. 
Fotosinteza organismelor procariote (bacterii şi alge 
albastre) manifestă o serie de trăsături caracteristice ce 
sugerează asemănarea cu glicoliza şi eventualitatea deri- 
vării ei din acest proces. Energia necesară transportului 
de electroni pentru reducerea CO; la glucoză este procu- 
rată ca şi în cazul plantelor verzi prin absorbţia luminii 
de către un pigment specific, bacterioclorofila. Fotobac- 
teriile nu conţin plastide ci numai cel mult tilacoide for- 
mate în strînsă legătură cu membrana  citoplasmatică. 
Captarea energiei şi conversia în faza de lumină are loc 
în tilacoide (care la unele specii nu au putut fi puse în 
evidenţă) iar faza de întuneric în citoplasmă, ceea ce 
înseamnă că fotosinteza şi respirația nu sînt total com- 
partimentate. Din fotosinteza bacteriană lipseşte fotosis- 
temul care să elibereze O, ceea ce face ca bacteriile să 
nu fie capabile să realizeze fotoliza apei. Agenţii: redox 
sînt mai apropiaţi de cei din lanțul respirator decît de 
cei din cloroplastele plantelor superioare sau algelor 
verzi. Furnizorii de electroni, necesari readucerii mole- 
culei de clorofilă la stare normală, sînt reprezentaţi cel 
mai adesea prin HS, S, SO, iar furnizorii protonilor 
H* pot fi HS, NH,, H» sau chiar H,O disociată 
(H*+OH-) şi nu fotolizată. Există o grupă de bacterii 
fotoorganotrofe la care substratul donator de electroni 
este o substanță organică asimilată împreună cu CO; sau 
în locul lui, constituind concomitent și sursă de C pen- 
tru scheletul moleculei de glucoză. Ca agent reducător ce 
intră în ciclul reacţiilor de sinteză a glucozei, procario- 
tele utilizează NADY (specific dehidrogenazelor impli- 
cate în glicoliză şi respiraţia aerobă) în locul NADP spe- 
cific fotosintezei algelor verzi şi plantelor superioare. 
Cu toate diferențele apreciabile între fotosinteza pro- 
cariotelor şi cea a eucariotelor au fost identificate în fo- 
tosinteza algelor verzi un moment intermediar, de tran- 
ziţie, ce conferă unitate evolutivă procesului. Astfel în 
absenţa oxigenului, în atmosferă de hidrogen şi ilumi- 
nare slabă, algele verzi pot produce hidrogenaze adap- 
tive similare celor de la bacterii, ceea ce arată că este 

posibil ca în aceste condiţii să se fi făcut trecerea spre 
fotosinteza generalizată la eucariote. 

Respirația aerobă (Fosforilare oxidativă) Primele or- 
ganisme cu respiraţie aerobă au derivat probabil din bac- 
terii fotosintetizante anaerobe, printr-un fenomen de 
transformare a fotosintezei în respiraţie. Fotosinteza şi 
respirația conțin secvențe asemănătoare prin natura tran- 
sportorilor de electroni (flavoproteine, citocromi, quinoze) 
şi ambele se desfăşoară la eucariote în structuri ordonate 
pe baza unor fenomene de membrană. Influenţa mutuală 
a fotosintezei și respirației este clar evidenţiată la proca- 
riote (alge albastre și bacterii), cuplarea lor mai slabă fiind 
la eucariote o consecință a separării structurale a mito- 
condriei de cloroplast. Este cert că o astfel de tranziţie 
a durat timp îndelungat implicînd numeroase specii foto- 
sintetizante și trecînd prin etape de organisme facultativ 
aerobe (E. Broda, 1975.). 

Respirația aerobă se petrece în mitocondrii care sînt 
organite celulare de 2—3 microni lungime şi 1 micron 
grosime, a căror număr variază de la 10—20 la unele mi- 
croorganisme pînă la 200 000 în celulele mari ale unor or- 
ganisme pluricelulare.  Mitocondria este constituită din 
două membrane lipoproteice, una externă întinsă și alta ` 
internă cu numeroase pliuri ca niște creste sau tuburi — 
tip crista şi tip tubulus, ce măresc considerabil suprafața 
şi realizează o compartimentare netă. Pe membrana in- 
ternă, numeroși corpusculi sferici, pedunculaţi — oxizomi, 
constituie suportul enzimelor care alcătuiesc ansambluri 
ale lanţului respirator. În compartimente se găseşte un 
material semifluid numit matrix în care sînt localizate 
enzimele respirației propriu-zise cunoscută sub denumi- 
rea de ciclul Krebs (Fig. 3.3). 

Bioenergetic, respirația aerobă constituie o continuare 
a proceselor anaerobe de extragere a energiei din princi- 
palele categorii de compuşi biochimici (glucide, lipide, 
protide). Produsul fiind al glicolizei este acidul piruvic. 
Acesta poate fi oxidat sub acţiunea enzimei piruvat-de- 
hidrogenoza și în prezența NAD, CoA și ATP se formează 
prin intermediul mai multor reacţii cuplate, acetil coen- 
zima A (acetil-CoA), NADH, CO., ADP și P. Acetil-CoA, 
îmbogăţită energetic cu cel puţin 8 000 cal pe parcursul 
acestor reacţii, reprezintă forma activată a compusului 
capabil să intre în procesul propriu-zis de respiraţie. 

Fig. 3.3. Schema mitocondriei: 1 — Membrana 


externă, 2 — Matrix, 3 — Crista, 4 — Membra- 
na internă, 5 — Oxizomi (după E. Broda 1975). 


Prima etapă a respirației reprezintă un proces ciclic 
în care pornindu-se de la acetil-CoA se produc compuşi 
cu potenţial redox negativ, furnizori de ioni H şi elec- 
troni energizaţi (coenzime reduse). În a doua etapă aceștia 
sînt preluaţi de transportorii lanțului respirator şi duși 
pînă la O, pe care îl reduc cu formare de H:O. Pe parcur- 
sul transferului de electroni se eliberează energia care 
este recuperată concomitent -prin fosforilare oxidativă, în 
moleculele de ATP. 

Oxidarea completă a unei molecule de glucoză (soco- 
tind și primele trepte anaerobe) se soldează cu formarea 
a 38 molecule de ATP din ADP și radical fosfat, ceea ce 
înseamnă înmagazinarea ca energie liberă a unei cantităţi 
de minimum 266 000 cal. Raportînd această cantitate la 
686 000 cal, cît se eliberează prin arderea in vitro a unei 
molecule de glucoză, reiese că eficiența procesului respi- 
rator este de 40%/. Dacă se consideră că în celule, energia 
de hidroliză a ATP ajunge la aproximativ 120 000 cal/Mol 
atunci randamentul urcă la valoare apreciabilă de 600/. 

Organismele anaerobe extrag din molecula de glucoză 
sub formă de energie disponibilă metabolic doar 14000 
cal, pe cînd organismele aerobe ajung în final să extragă 
din molecula glucozei 266 000 cal. Pentru procurarea ace- 
leiaşi cantităţi de energie primele consumă de aproape 20 
de ori mai multă glucoză decît cele din a doua categorie. 
Randamentul fermentaţiei este evident mai mic, dar ade- 
sea ea reprezintă unica sursă de supraviețuire a organis- 
melor. Ea a stat probabil sub aspect evolutiv la baza tu- 
turor celorlalte procese energetice. 

Cele trei procese energetice fundamentale, fotosinteza, 
glicoliza şi respiraţia aerobă se armonizează într-un an- 
samblu unitar în celulele fotosintetizante, care reprezintă 
cele mai complete sisteme de conversie, stocare și vehi- 
culare a energiei. Unele dintre celule pot fi lipsite de ca- 
pacitatea de fotosinteză sau de capacitatea de respiraţie 
aerobă, dar în mod practic toate manifestă posibilita- 
tea de realizare a unor reacţii de glicoliză, procesul aces- 
ta reliefîndu-se. ca unanim generalizat în bioenergetică 
(Fig. 3.4). 


3.2.4. CONVERSIA, STOCAREA ȘI TRANSFERUL ENERGIEI 
ÎN BIOSFERĂ 


Activitatea sistemelor vii este integral susținută de 
fluxul de energie solară ce se revarsă asupra Pămîntului. 
Din cantitatea totală doar 2/3 străbat atmosfera, restul 
fiind reflectată în spaţiul cosmic. Cantitatea interceptată 
anual este de ordinul a 5:10% kcal (1,75-1017 W) ceea ce 
înseamnă la latitudine medie, un impact de 9—10 miliarde 
kcal/ha/an. Proporţional cu suprafața, această energie se 
repartizează inegal 1,4:10% kcal pe continente și 3,6: 1020 
kcal pe întinsul oceanelor. Din energia incidentă la su- 
prafaţă, parte este reflectată, iar parte este absorbită în 
funcţie de însușirile substratului. Suprafeţele cu vegeta- 
ție absorb energia în proporție mai mare decît cele go- 
lașe, funcționînd ca ecrane absorbante; Ele adaugă frac- 
țiuni calorice absorbite și o bună parte din fracțiunea lu- 
minoasă. În general este estimat pentru o vegetaţie densă 
din zona temperată că 17%/, din radiaţia solară este reflec- 
tată, 70%% absorbită de vegetaţie și 13%/, transmisă de ea 
spre sol. Aceste constatări sugerează certe posibilităţi de 
îmbunătăţire a bugetului termic al planetei prin extin- 
derea suprafețelor înverzite. 

În cursul iradierii directe este absorbită de 
către scoarța terestră sau apa mărilor o cantitate aprecia- 
bilă de energie solară reprezentată prin fracțiunea calo- 
rică a acesteia. Energia calorică degajată de substrat în 
atmosferă reduce fluctuațiile de temperatură ce ar putea 
deveni catastrofale în urma întreruperii, noaptea, a ira- 
dierii. Prin acest fenomen se crează o ambianţă generală 
constantă, caracteristică Pămîntului și favorabilă desfășu- 
rării vieţii. 

Fig. 3.4. Conversia, stocarea și circulaţia energiei în celulă. 


Mărimea fluxului de energie solară variază îr, funcţie 
de latitudine, determinînd existența pe glob a zonelor de 
climă ecuatorială, tropicală, temperată şi rece în nume- 
roase variante. Zonele climatice impun răspîndirea spe- 
ciilor în funcţie de cerințele lor față de temperatură, ast- 
tel că biosfera manifestă o zonalitate latitudinală analoagă 
celei climatice. Se pot deosebi în raport cu cerințele față 
de căldură tipuri de specii: megaterme, mezoterme, micro- 
terme și hekistoterme ultimele trăind frecvent sub O°C. 
Energia termică intervine în mod direct în desfășurarea 
la organismele vii a unor procese fiziologice cum sînt res- 
pirația, transpiraţia, creşterea şi dezvoltarea, mișcarea, 
etc., determinîndu-le intensitatea, dar şi indirect, modifi- 
cînd acţiunea altor factori ecologici, de care acestea de- 
pind. În cursul evoluţiei se realizează atît la plante cît și 
la animale adaptări menite să asigure traversarea de 
către organism a perioadelor cu deficit sau exces de căl- 
dură în mediu. Adaptările converg, pe de o parte, spre 
stabilirea unei concordanţe între fiziologia organismelor și 
condiţiile ecologice şi, pe de altă parte, spre perfecționa- 
rea unor mecanisme, care să confere organismelor o cît 
mai mare independenţă energetică în raport cu variațiile 
termice ale mediului. În primul caz speciile nu dispun de 
mecanisme eficiente pentru menţinere constantă a tempe- 
raturii interne şi respectiv a intensității metabolice astfel 
că energia termică din mediu joacă rol esenţial atît în dez- 
voltarea individuală cît și în activitatea biologică curentă. 
Astfel de specii se numesc poikiloterme. Parcurgerea pe- 
rioadelor critice se face prin reducerea intensității proce- 
selor biologice în fază de sămînţă sau ou, prin hibernare 
şi quiescenţă. În cazul al doilea speciile dispun de meca- 
nisme capabile să menţină o temperatură internă și func- 
ţii constante, în condiţiile unor variaţii termice ale mediu- 
lui, pe seama energiei metabolice extrase din hrană. Aces- 
te specii sînt denumite homeoterme şi constituie un grup 
restrîns reprezentat de păsări și mamifere. Atît depen- 
denţa poikilotermelor cît şi independenţa homeotermelor 
față de variațiile termice ale mediului sînt relative. Poi- 
kilotermele, chiar dacă înregistrează variaţii ale tempera- 
turii în dependenţă de cea a mediului extern, au, totuși, 
o temperatură internă. proprie care diferă cu cîteva ze- 
cimi de grad, sau chiar cîteva grade de cea din exterior. 
Situaţia este evidentă atît în condiţii de temperaturi joase 

cînd trunchiurile copacilor sau corpul unor reptile absorb 
radiaţia solară directă ridicîndu-și temperatura, cît şi în 
cazul temperaturilor înalte cînd de obicei prin transpira- 
ţie le scade temperatura internă sub cea a mediului. La 
homeoterme temperatura nu este perfect constantă, ea 
variază însă în limite reduse printr-o corelare mai strictă 
între pierderea și producerea de căldură prin mecanisme 
în care sînt implicate în primul rînd transpiraţia şi res- 
piraţia. Peste anumite limite ale variaţiei temperaturii me- 
diului, respectiv a bugetului său caloric, mijloacele de re- 
glare devin insuficiente, iar organismele își reduc treptat 
procesele biologice și implicit consumul şi producerea de 
căldură, intrînd într-o stare de hibernare asemănătoare 
cu cea a poikilotermelor. Energia calorică absorbită de or- 
ganisme din mediul ambiant intervine în desfăşurarea 
unor procese biochimice îmbunătățind bilanțul energetic 
al metabolismului acestora, ea nu poate fi însă înmaga- 
zinată pentru un timp mai îndelungat în sistemele bio- 
logice. 

ii Stocarea reală, de durată, a energiei solare are loc 
doar prin conversia ei în energie chimică în procesul de 
fotosinteză și priveşte numai radiaţia vizibilă, fotosinte- 
tic activă. Această radiaţie cu lungimea de undă cuprinsă 
între 400 și 750 totalizează la nivelul Terrei o cantitate 
de cca 2,5:10% kcal/an. Rata de conversie a energiei so- 
lare în energie chimică a compuşilor organici se definește 
ca productivitate primară. Productivitatea primară se ra- 
portează fie la sisteme biologice individuale cum sînt or- 
ganismele fie la sisteme supraindividuale — populații, bio- 
cenoze (ecosisteme), biosferă. Aprecierea se face prin can- 
titatea de carbon (grame) fixat sub formă organică sau 
prin unităţi de energie (kcal, Waţi) la unitate de suprafaţă 
şi timp. Deoarece o parte din energia fixată este consu- 
mată de însăși producătorii primari (îndeosebi prin respi- 
raţie) se deosebește o productivitate primară brută ce ex- 
primă întregul travaliu de conversie efectuat de plantele 
fotosintetizate şi o productivitate primară netă ce exprimă 
partea stocată, disponibilă altor componente ale biosferei. 

Productivitatea primară brută -variază foarte mult de 
la un ecosistem la altul în funcţie de factorii biotopului 
(lumină, temperatură, apă, elemente nutritive) realizînd 
pe glob o distribuţie neuniformă (P. Duvigneaud 1976). 

Tabelul 3.1. 
Repartizarea productivităţii primare nete și a fixării energiei pe glob în 1950 (după H. Lieth 1972). 


Productivitatea netă primară Acta anpa 
RR | vatoarea 
Unitatea de vegetaţie a RP en oa N Total, 
minme | aproxi | Topā | CAVE [upcame| Pron: 
Zone continentale 
— Păduri 50,0 1290 64,5 277,0 
Păduri tropicale umede 17,0 1000—3 500| 2000 34,0 4,1 8,2 139,4 
Păduri verzi în sezon umed 7,5 600—3 500| 1500 11,3 4,2 6,3 47,2 
Păduri verzi în vară 7,0 400—2 500| 1000 7,0 46 4,6 32,2 
Păduri scunde (Chepparal) 1,5 250—1 500 800 1,2 49 3,9 5,9 
Păduri mixte de regiuni tempe- i 

rat-calde 5,0 600—2 500| 1000 5,0 4,7 4,7 23,5 
Păduri boreale (Conifere) 12,0 200—1 500 500 6,0 48 2,4 28,8 
— Formaţiuni de împădurire 7,0 200—1 000 600 4,2 4,6 2,8 19,6 
— Tufişuri scunde 26,0 2,4 10,2 
Tundra i 8,0 100— 400 140 1,1 45 0,6 48 


'Tufişuri deşertice 
— Pajişti 
Regiuni tropicale 
Regiuni temperate 
— Deşerturi 
Regiuni aride 
Regiuni înghețate 
— Terenuri cultivate 
— Ape dulci 
Bălţi şi mlaștini 
Lacuri și rîuri 
Total (zone continentale) 
Zone oceanice 
Recife şi estuare 
Platforme continentale 
Mare liberă 


Zone de revenire a apelor 
funde 


Total (zone oceanice) 
TOTAL (glob terestru) 


pro- 


18,0 
24,0 
15,0 
9,0 
24,0 
85 
15,5 
14,0 
4,0 
20 


2,0 


149,0 


2,0 
26,0 
332,0 


0,4 


361,0 


510,0 


10— 250 


200—2 000 
100—1 500 


100—4 000 


800—4 000 
100—1 500 


500—4 000 
200— 600 
2— 600 


400— 600 


15,0 
10,5 


100,2 


41,5 


55,0 


155,2 


45 


0,3 


28 


84 
2,3 


9,0 
1,6 
0,6 


2,5 


686,9 


Mările adinci şi terenurile aride au o slabă bază pro- 
ductivă de 0,5-10 cal/m?/an, uneori mai mică de 0,1106 
cal/m?/an. Cu toate că factorii limitanţi sînt complet dife- 
riţi (elementele nutritive în oceane și apa în terenurile 
aride) ca dealtfel şi producătorii (alge şi respectiv plante 
cu flori) oceanele adînci şi terenurile aride sînt deșerturi. 

Formațiunile ierboase (preerii, stepe), mările litorale, 
lacurile adinci, pădurile de pe soluri uscate şi culturile 
extensive medii, au o productivitate de 0,5 la 4:105cal/ 
m?/an (în medie 1-10° kcal/m?/an). 

Pădurile şi pajiștile mezofile, lacurile puţin adinci și 
ogoargle co cutturi permanente au o productivitate de 
4—12:106 cal/m?/an. 

Pădurile ecuatoriale, cîmpurile cu culturi intensive 
tropicale, (banane, trestie de zahăr) formațiunile aluviale, 
estuarele şi recifele de corali au o productivitate de pînă 
la 10—30-106 cal/m?/an (Tabel 3.1). Capacitatea maximă 
de fixare a energiei luminoase se apreciază că nu poate 
depăși în nici un ecosistem 30—40-:10% cal/m?/an, ca ur- 
mare a concentraţiei factorilor limitanți ai procesului de 
fotosinteză. Randamentul realizat în conversia energiei 
solare de către ecosisteme atinge chiar în condiţiile op- 
time de cultură și zile favorabile de vară doar 12%/ din 
radiaţia luminoasă fotosintetic activă sau 4—50/ din ra- 
diaţia solară incidentă. În medie, raportată la energia so- 
lară anuală, eficacitatea fotosintezei frapează prin valo- 
rile și mai reduse pe care le înregistrează: 1,2% în păduri, 
0,66 în culturi, 0,66 în pajiști, 0,13 în tundră, 0,06% în 
deșert. Aceasta înseamnă că din cantitatea totală de ener- 
gie solară, incidentă la suprafața Pămîntului, este conver- 
tită şi stocată în compuși organici 0,3%/ la nivelul ecosis- 
temelor terestre și 0,12% la nivelul ecosistemelor ocea- 
nice, adică între 0,15 şi 0,18 la nivelul întregii biosfere. 
Eficienţa redusă a fotosintezei constatată în natură, com- 
parată cu eficiența teoretică maximă (33%/) a reacţiilor 
biochimice de conversie, îndreptățește speranța îmbună- 
tăţirii în viitor a acestei eficienţe. 

Cu tot randamentul redus al productivităţii, s-a cal- 
culat că anual este sintetizată la nivelul biosferei o canti- 
tate de cca 155,2:10!104 materie organică, echivalentă cu o 
cantitate de energie fixată de 686,9-10!8 kcal. (Tabel 3.1). 
Dacă se ia în considerare că producția anuală totală a in- 
dustriilor chimică, metalurgică şi minieră este de ordinul 

a 9:101% iar producţia anuală de energie atinge doar 
0,5825-1015 kcal (8321,3 Mtec), adică în medie doar 9%/9 
din cea solară convertită şi stocată de plante, apare preg- 
nant faptul că fotosinteza constituie de departe cel mai 
grandios proces de transformare chimică şi energetică de 
pe planeta noastră. 

Biomasa producătorilor (din care 82%/, reprezintă, în 
ecosistemele terestre, lemnul pădurilor) constituie între- 
gul suport energetic al proceselor vitale. Energia stocată 
în această biomasă este transferată odată cu hrana la or- 
ganismele incapabile de fotosinteză — consumatori și 
descompunători prin intermediul reţelelor trofice ale eco- 
sistemelor. Un număr nebănuit de organisme, animale și 
plante saprofite sau parazite consumă substanţele orga- 
nice produse în fotosinteză, utilizînd energia pe care o 
conţin sau stocînd-o în propriile substanţe. 

Intensitatea cu care are loc transferul energetic de 
la nivelul plantelor autotrofe la nivelul consumatorilor se 
definește cu ajutorul conceptului de productivitate secun- 
dară. Productivitatea secundară se exprimă în mod ase- 
mănător cu cea primară, prin cantitatea de substanţa or- 
ganică sau cantitatea de energie (cal, waţi) pe care orga- 
nismele heterotrofe de pe o anumită suprafaţă le asimi- 
lează într-o unitate de timp. Stabilirea productivităţii se- 
cundare la nivelul biosferei implică studii mult mai difi- 
cile decît cele ce privesc productivitatea primară, astfel 
că aceste studii vizează cu predilecție sfera proceselor care 
duc la sinteza de substanţe organice animale utilizate ca 
hrană de către om. Transferul energiei de la un organism 
la altul respectiv de la un nivel trotic la alt nivel se rea- 
lizează în toate cazurile concomitent cu transformarea 
treptată a energiei libere inclusă în structuri organice or- 
donate, la forme joase de energie ce se răspîndește în me- 
diu ca energie legată, fără a mai putea fi utilizată de că- 
tre sistemele vii. În virtutea acestor fenomene, funcționa- 
rea ecosistemelor şi la nivel global a întregii biosfere este 
condiţionată de intrarea energetică permanentă din exte- 
rior, astfel că circulaţia energiei prin ecosisteme are un 
evident caracter aciclic (Fig. 3.5). Randamentul transferu- 
lui energetic de la un nivel trofic inferior la altul superior 
este admis în jurul valorii de 100/,. În mod obișnuit erbi- 
vorele utilizează în jur de 10%% din energia acumulată de 
plantele consumate iar carnivorele de ordinul I doar 100/ 

PRODUCĂTORI MODIFICARE POTENȚIAL ENERGETIC 


Fig. 3.5. Conversia şi circulaţia energiei în ecosistem. 


din energia conținută de erbivorele consumate. Aceasta 
înseamnă că randamentul de transformare realizat de car- 
nivorele de ordinul I raportat la energia conținută de 
plante, este de 1%/ iar raportată la energia;solară incidentă 
de numai 0,0005%/,; randamentul acesta infim scade la va- 
lori şi mai mici dacă lanţul trofic cuprinde mai multe ve- 
rigi. Chiar şi în cazul unor animale domestice (porci, gă- 
ini) la care prin ameliorare s-au obţinut randamente de 
conversie de pînă la 15—250/, valoarea lui rămîne totuși 
redusă. Ecosistemele tinere ale biosferei cum sînt cele din 
stadiile de înţelenire şi împădurire sau cele agricole se 
caracterizează printr-un bilanţ energetic pozitiv. Proce- 
sele de fixare a energiei depășesc pe cele de degradare, 
determinînd o creştere a stocului energetic odată cu creş- 
terea biomasei din ecosistem. 

În ecosistemele mature de climaz, ale biosferei se sta- 
bilește un echilibru între activitatea producătorilor și cea 
a consumatorilor în așa fel că întreaga cantitate de ener- 
gie fixată se eliberează, fiind utilizată în realizarea circu- 
laţiei biogeochimice a elementelor. Scurgerea energiei se 
face în flux continuu prin biocenoza a cărui stoc energe- 

tic rămîne vreme îndelungată aproape constant, la valori 
caracteristice, printr-o reglare complexă de tip feed-back. 
Mărirea consumului energetic peste posibilităţile de fi- 
xare a producătorilor determină prăbuşirea ecosistemului, 
urmată în mod natural de instalarea și evoluţia unui nou 
ecosistem. Noul ecosistem evoluează spre un echilibru ca- 
racterizat de alte valori specifice ale fluxului energetic. 
Apariţia printre producători a unor populaţii cu eficienţă 
fotosintetică sporită poate duce la o creştere rapidă a bio- 
masei și implicit a energiei stocate în prima fază. După 
aceea se statorniceşte un echilibru bazat pe un flux ener- 
getic amplificat. 

În istoria sa geologică Pămîntul a parcurs faze în 
care factorii ecologici au realizat pe arii întinse biotopuri 
favorabile unei creșteri rapide şi semnificatve a producti- 
vităţii primare. Climatul umed și cald, la care se adaugă 
conținutul ridicat în bioxid de carbon al atmosferei din 
perioada carboniferă a erei paleozoice şi din mezozoic au 
favorizat activitatea fotosintetică a primelor plante te- 
restre de talie mare (aparţinînd încrengăturii ferigilor), in- 
tensificînd în mod simţitor producerea de substanţă vege- 
tală. Este posibil ca numărul consumatorilor să nu fi cres- 
cut şi să nu se fi răspîndit în mod proporţional atît de ra- 
pid, astfel că a putut avea loc acumularea masivă de ma- 
terial vegetal respectiv de energie, fără să fi fost imediat 
descompus. Izolarea ulterioară a acestor depozite vegetale, 
prin includerea lor în sedimente a dus la formarea cărbu- 
nilor de pămînt, proces echivalent cu ferecarea în adîn- 
curi a unei cantităţi apreciabile de energie solară. În me- 
diul marin, biomasa organismelor vegetale şi animale 
moarte, izolate la adîncimi mari (poate în mod similar cu 
cele din Marea Neagră) au putut da naştere zăcămintelor 
de hidrocarburi reprezentînd şi ele rezerve de energie so- 
lară acumulate cu mult timp înainte de perioada actuală. 

Sensul natural al evoluţiei energetice a biosferei con- 
stă în amplificarea fluxului energetic ce străbate sistemele 
vii. Fenomenul se realizează pe seama perfecţionării me- 
canismelor biochimice, a diversificării speciilor şi ocu- 
pării tuturor biotopurilor favorabile vieţii. 

3.3. OMUL ȘI RESURSELE ENERGETICE 


3.3.1. POZIȚIA ENERGETICĂ A OMULUI ÎN BIOSFERĂ 


Dezvoltarea civilizaţiei umane s-a realizat concomi- 
tent cu o creștere continuă a consumului de energie, de- 
venită simbol al posibilităţilor știinţifico-tehnice ale omu- 
lui contemporan. 

Pe primele trepte de existenţă, în paleolitic, omul 
consuma o cantitate de energie echivalentă cu conţinutul 
hranei necesară traiului, adică în jur de 1 800 kcal/zi/om 
(2 kWh). Ea servea la întreţinerea funcţiilor vitale, la 
compensarea pierderilor de căldură și la deplasarea în 
mediu, reprezentînd consumul energetic alimentar. Pe 
această treaptă de dezvoltare omul nu se deosebea ener- 
getic de celelalte componente ale biosferei. Prima mare 
descoperire care l-a situat pe om într-o poziţie energetică 
unică printre celelalte vieţuitoare a constituit-o utilizarea 
conştientă a focului. Prin această descoperire omul şi-a 
suplimentat consumul energetic, adăugînd celui alimentar 
un consum specific destinat pregătirii hranei, încălzirii 
locuințelor, îndepărtării animalelor sălbatice. Consumul 
suplimentar era asigurat prin arderea lemnului și repre- 
zenta o categorie nouă — consumul casnic, apreciat în so- 
cietatea de culegători și vînători la cca 1800 kcal/om/zi 
(2 kWh). Ea contribuia în parte şi la o îmbunătăţire a con- 
ținutului energetic al raţiei alimentare, astfel încît con- 
sumul energetic al societăţii neolitice preagricole este 
apreciat la 4 500 kcal/om/zi (5 kWh). Economia energetică 
a acestei societăţi ce se perpetuează şi azi la unele popu- 
laţii primitive din Africa și Australia era stabilă; ea avea 
la bază energia solară convertită prin fotosinteză iar rata 
de consum a acesteia nu depășea pe cea de regenerare. 

Trecerea la cultivarea plantelor și domesticirea ani- 
malelor, în urmă cu 9—10 000 de ani, a deschis o eră nouă 
în energetica planeteti. Consumul energetic alimentar se 
realiza în condiţii de siguranţă mai mare. Deși în raport 
cu individul nu a înregistrat creșteri spectaculoase, la 
scară planetară, datorită înmulţirii populaţiei, acest con- 
sum a devenit net superior celui din perioada anterioară. 
Pentru procurarea hranei, omul cheltuia în perioada de 

început a agriculturii cca 3 600 kcal/om/zi (4 kWh). Sur- 
plusul de energie conţinut în hrană era convertit prin in- 
termediul animalelor domestice în energie necesară cul- 
tivării pămîntului și transportului. Consumul casnic de 
energie asigurat doar de lemn a ajuns la nivelul alimen- 
tar, astfel că un om consuma în această perioadă cca 
7—8 000 kcal/zi. Societatea agricolă a dăinuit peste 9 mi- 
lenii, ea depindea energetic, ca şi cea premergătoare, ex- 
clusiv de resurse regenerabile de energie de provenienţă 
solară. Cultul soarelui atît de răspîndit la civilizațiile an- 
tice subliniază o profundă cunoaștere a acestei depen- 
denţe. Consumul energetic avea valori asemănătoare de 
la o regiune la alta, neexistînd decalaje semnificative nici 
între ţări. 

Extinderea terenurilor de cultură și a pășunilor, co- 
relată cu înmulțirea populaţiei umane și dezvoltarea ora- 
șelor a determinat restrîngerea treptată a pădurilor, eco- 
sistemele cu cea mai intensă activitate de conversie şi sto- 
care a energiei solare. O parte din păduri au furnizat lem- 
nul pentru construcţii şi combustibil, o altă parte tot atît 
de mare a fost incendiată pentru a lăsa loc terenurilor 
agricole. Consumul energetic efectiv, la care se adăuga 
risipa provocată prin incendiere intenţionată, a depășit în 
numeroase regiuni rata de regenerare a energiei prin fo- 
tosinteză, echilibrul energetic al acestor regiuni a devenit 
labil iar consecințele ambientale catastrofale. Procesul a 
început să aibă repercursiuni globale prin micșorarea se- 
rioasă a intrării energetice. Omul a iniţiat deja în această 
etapă un proces de degradare a activităţii energetice a 
biosferei. 

Civilizaţiile antice introduc în balanţa lor energetică 
și resurse de energie cum este cea hidraulică — pentru 
irigaţii sau mori şi cea eoliană pentru transport, dar pon- 
derea lor rămîne cu totul neînsemnată înainte de începu- 
tul celui de al doilea mileniu al erei noastre. Abia în ju- 
rul anului 1400 se poate vorbi cu adevărat despre utiliza- 
rea pe scară largă a energiei hidraulice și eoliene. Avîntul 
meșteșugurilor din acea perioadă solicita energia mecanică 
a căderilor de apă, utilizabilă fără o conversie prealabilă 
și la îndemîna concentrărilor umane din burguri, Naviga- 
tori îndrăzneţi deschid calea pe mare spre Asia Orientală 
şi spre pămînturile nou descoperite ale Americii, inaugu- 

rîn. epoca unui înfloritor comerț maritim mondial, bazat 
multă vreme exclusiv pe energia eoliană. 

Materia organică vegetală, îndeosebi lemnul, rămîne 
în continuare, mulţi ani, singurul furnizor de energie ca- 
lorică. Se apreciază că deja în secolul al XV se utilizează 
pentru procurarea hranei 6 300 kcal/om/zi (7 kWh) pentru 
consumul casnic 11600 kcal/om/zi iar pentrut transport 
900 kcal/om/zi (1 kWh) ceea ce înseamnă un consum to- 
tal de cca 27 000 kcal/om/zi (30 kWh). 

În numeroase regiuni pădurile au dispărut sub pre- 
siunea crescîndă a consumului energetic, al necesităților 
de material de construcţie și de suprafeţe agricole. În ab- 

senţa lemnului, societatea a început să introducă în circu- 
itul energetic combustibilii fosili. Inventarea mașinii cu 
aburi (1689) și utilizarea în siderurgie a cocsului (1717) a 
deschis perspectiva convertirii energiei combustibililor fo- 
sili în energie mecanică și a utilizării lor în siderurgie. 
Acești noi combustibili aveau concentrată o cantitate mai 
mare de energie utilă pe unitate de volum, în raport cu 
lemnul, ceea ce determină nu numai avantaje în raport 
cu utilizarea ei ci și cu transportul. Primul combustibil fo- 
sil este cărbunele. El a stat la baza revoluţiei industriale, 
echivalentă, de fapt, cu o revoluţie energetică. În decurs 
de numai patru secole consumul de energie pe cap de lo- 
cuitor s-a triplat în ţările industrializate. Diferenţele re- 
gionale nesemnificative în privinţa consumului de energie 
din societatea de tip agricol se accentuează treptat în cea 
industrială prin utilizarea combustibililor fosili care nu 
numai că au o distribuţie regională neuniformă ci necesi- 
tă şi tehnologii speciale de conversie dintr-o formă în altă. 
Unele ţări rămîn la stadiul energetic caracteristic dezvol- 
tării agricole, altele, mai puţine la număr, utilizează can- 
tităţi din ce în ce mai mari de energie, parcurgînd o etapă 
de industrializare rapidă. Se estimează că în jurul anului 
1800 în ţările dezvoltate se utilizau cca 78 000 kcal/om/zi 
(87 kWh) dintre care 7200 kcal/om/zi pentru hrană, 
33 000 kcal/om/zi (36 kWh) pentru nevoi casnice şi comer- 
ciale, 24 300 kcal/om/zi (27 kWh) pentru industrie şi 
13 800 kcal/om/zi (16 kWh) pentru transporturi. 

Secolul al XIX-lea este marcat de două invenţii de 
mare importanţă în evoluţia ulterioară a energeticii: pe 
de o parte generatorul de curent electric ce dă posibilita- 
tea producerii în centrale (1881) şi distribuirii noii forme 

de energie către un număr sporit de consumatori și pe de 
altă parte motorul cu ardere internă (1860), ce diver- 
sifică şi mai mult modalităţile de utilizare a energiei 
petrolului. Consumul crește într-un ritm accelerat tri- 
Plîndu-se din nou, dar de data aceasta în mai puţin de două 
secole (1980 față de 1800), mai ales pe seama proliferării 
consumului industrial. Consumul energetic al celor mai 
avansate ţări industriale (S.U.A.) la nivelul deceniului 
1970—1980, atinge cifra deloc neglijabilă de cca 243 000 
kcal/om/zi (270 kWh) repartizat în general în felul urmă- 
tor: 10 000 kcal/om/zi (11 kWh) pentru hrană, 67 000 
kcal/om/zi (75 kWh) pentru nevoi casnice și comerciale, 
100 800 kcal/om/zi (112 kWh) pentru industrie și 65 000 
kcal/om/zi (72 kWh) pentru transport. (I. Purica 1979), 
(Tabel 3.2). 


Tabelul 3.2 


Evoluţia consumului de energie în decursul istoriei (I. Purica 1981) 


Consumul de energie kWh/zi/om 


Anul — e Aer | Mijloace de utilizare 
Hra- |Câsnic findus- |'Trans- (în plus) 
nă  |COMer-| trial | port | Total 
cial 
100000 î.e.n. 2 (0 0 0 2 alimente 
10000 î.e.n. 3 2 0 0 5 foe 
7000 î.e.n. 4 4 Q 1 8 tracţiune animală 
1400 e.n. 7 14 8 È 29 mori, nave 
cu pînze 
1800 e.n. 8 36 27 16 87 maşini cu abur 


1970 e.n. 11 75 | 112 172 | 270 centrale electrice 
motoare cu explo- 
zie 

5 Cp i a S a a aa ut 

z á a 
Marimea lug. $ 
= 200 mil tone echivalent cărbune 


Fig. 3.6. Reprezentarea țărilor în funcție de consumul de energie 
(după J. Tinbergen, 1976). 


Combustibilii fosili conferă omului autonomie față de 
activitatea energetică a ecosistemelor în care trăieşte; el 
are posibilitatea să consume în mod necontrolat energie 
solară stocată cu mult timp înainte de apariția sa ca spe- 
cie, în locuri de cele mai multe ori îndepărtate de cel al 
depozitării. În țări ca Japonia, R.F. Germania și Anglia 
consumul a ajuns să depășească de 2—5 ori conversia fo- 
tosintetică locală, cu toate că la scară globală consumul 
nu reprezintă decît 9%/, din energia astfel convertită. 

Dezvoltarea industrială accentuează treptat diferen- 
tele regionale privind consumul de energie astfel că la 
nivelul deceniului al VIII-lea al secolului nostru apar 
inegalităţi flagrante între ţări şi chiar între regiuni în- 
tinse; un număr redus de ţări capitaliste industrializate 
consumau 61,0%/, din cantitatea mondială de energie, ţă- 
rile socialiste europene (inclusiv U.R.S.S.); 22,70/, iar ţă- 
rile în curs de dezvoltare a lumii a treia (inclusiv R. P. 
Chineză) doar 9,%/ (Fig. 3.6). Primul loc în ceea ce pri- 
veşte consumul anual de energie primară pe cap de locu- 
itor îl ocupă S.U.A. cu peste 11-000 kg cc/an (77:10%kcal) 
și ţările occidentale europene cu 4000 kg ce/an (28:105 
kcal) în timp ce ţările africane și asiatice în curs de dez- 
voltare consumă sub 312 kg cc/an (2,2-106 kcal), unele 
chiar mai puţin de 50 kg ce/an (0,35-106 kcal). Structura 
consumului energetic al țărilor industrializate relevă o 
mare risipă de energie produsă prin utilizarea ei în scopuri 
nevitale, în timp ce numeroase ţări subdezvoltate suferă 
de o penurie cronică de energie, care ar putea să le ame- 

lioreze situaţia economico-socială pînă la cote acceptabile. 
Îmbunătăţirea bilanţului energetic al Terrei înseamnă în 
viitor nu numai mai multă energie ci şi o repartizare mai 
echitabilă pe plan regional şi industrial şi o utilizare a ei 
doar în scopuri vitale. Consumul de energie fosilă crează 
pentru prima dată probleme majore .de poluare chimică 
a mediului. Sesizată de la început (cauză a atitudinii ostile 
faţă de introducerea cărbunilor în circuitul energetic al 
Angliei) problema poluării prin extragerea energiei din 
combustibili fosili devine tot mai stringentă nu numai 
pentru prezent ci şi pentru generaţiile viitoare. Poluării 
chimice specifice fiecărui tip de combustibil i se adaugă 
în timpul din urmă poluarea termică determinată de con- 
centrarea pe suprafețe restrînse a unor emisiuni ridicate 
de căldură produsă de om. În oraşe mari cum este New- 
York fluxul de căldură generat de om poate ajunge la 
630 W/m? şi tot la fel va ajunge și în centrele nucleare 
viitoare; efectul local este evident, atât în privinţa rejetu- 
rilor termice din atmosferă cît mai ales a celor din rîuri. 
Meteorologii apreciază că nu vor avea loc perturbări cli- 
matice globale grave atîta timp cît rejeturile termice nu 
vor depăși 50%% din energia solară medie incidentă la sol, 
dar pentru Europa deși nivelul acestora este numai 0,3— 
0,50% astăzi, urmează tendinţa periculoasă de creștere pînă 
la 100%% în 2050. Efectului termic direct i se va mai adăuga 
şi efectul de seră determinat de creşterea conţinutului de 
CO, din atmosferă prin arderea combustibililor fosili. 
Energia combustibililor fosili constituie prima formă de 
energie neregenerabilă utilizată de om; cunoștințele actu- 
ale ne fac să înţelegem fără echivoc că ea este epuizabilă 
şi că utilizarea ei nu constituie decît o etapă de tranziţie 
în dezvoltarea societăţii. 

La jumătatea secolului nostru (1954) energetica mar- 
chează un nou salt: punerea în funcţiune a primei cen- 
trale nucleare-electrice. Aceasta a însemnat introducerea 
în circuit a unor noi combustibili — elementele radioac- 
tive şi inaugurarea unei noi etape energetice. 


3.3.2. RESURSELE ENERGETICE ACTUALE ȘI POTENȚIALE 
ALE POPULAȚIEI UMANE 


Consumul energetic mondial a crescut concomitent cu 
"modificarea ponderii diferiților purtători de energie şi di- 
versificacrea tehnologiilor de conversie a unor forme în 

Fig. 3.7. Evoluția structurii consumului energetic uman 1840—2000 
(după I. Popescu, E. Turcu 1978). 

altele. (Fig. 3.7). Structura sa actuală se va menține pro- 
babil asemănătoare, pînă la sfîrşitul secolului (Tabel 13.3.) 
dar va înregistra modificări remarcabile în secolul urmă- 
tor, odată cu implementarea de noi tehnologii care să di- 
versifice sursele energetice cu perioadă lungă de epuizare 


Tabelul 3.3. 


Consumul mondial de energie la nivelul anilor 1974 şi 2000 
(după C. Mihăileanu, 1979) 


Consumul * 
Consumul estimat 
Sursa de energie $ 1974 în 2000 Durata de epuizare 
Mt ce ` O ÎMtec | 1% 
Cărbune - 2530,7 | 30,4 | 5500 | 20,9 | 100—150* (300**) 
Petrol 3566,8 | 42,8 | 9400 | 35,8 | 25— 35 (70) 
Gaze naturale 1668,2 | 20,1 | 4750 | 18,1 | 30— 40 (50—80 
Hidroenergia 477,7 5,8 | 1150 4,4 pă 
Surse nucleare 77,9 0,9 | 4950 | 18,9 | 72*** (?) 
Surse neconvenţic 
nale — = 500 1,9 = 
Total 8 321,3 | 100 be 250 | 100 că 


* în raport cu resursele sigure 
** în raport cu resursele potenţiale (pentru energia nucleară în 
reactoare cu neutroni rapizi) 
*** în reactoare clasice 

şi să racordeze consumul societăţii la resursa inepuizabilă 
de energie soiară. 

Satisfacerea în viitor a necesităţilor de energie, mereu 
crescînde, ale societăţii, îmbrățișează o arie nemaiîntilnită 
de probleme a căror soluţionare este dependentă de nu- 
meroși factori de natură tehnologică ambientală şi poli- 
tică, individualizaţi la fiecare resursă în parte. 

Cărbunele domină energetica mondială între anii 1880 
(cînd se impune în defavoarea lemnului) şi 1950. După 
această dată ponderea lui în consumul mondial scade de 
la 60%% (1 500 Mtec/an) în 1950, la numai 30; (2 530 Mtte/ 
/an) în 1974, deşi consumul absolut crește simţitor. Din 
cantitatea totală, 400%/ se utilizează pentru producerea de 
electricitate, 33%/, pentru încălzit şi alte activităţi indus- 
triale, 170%% pentru producerea de oțel, iar restul pentru 
alte activităţi. Cu toate că criza petrolului a readus în 
actualitate cărbunele, prevăzîndu-se pentru anul 2000 
creşterea producţiei pînă la 5500 Mtec, acesta va repre- 
zenta şi atunci doar 20,90%% din consumul mondial anual. 
Mai mult de jumătate din zăcămintele de cărbune (620/9) 
se găsesc pe teritoriul U.R.S.S., S.U.A. şi R. P. Chineză. 
Ritmul în care a crescut consumul de cărbune este sufici- 
ent relevat de faptul că din 1940 pînă în 1975 s-a consu- 
mat tot atîta cărbune cît de la introducerea lui în circuitul 
energetic pînă în 1940, iar de acumpînă în anul 2000 con- 
sumul total va creşte şi mai rapid. 

România dispune de zăcăminte apreciabile de cărbu- 
ne, reprezentate însă prin cărbune inferior (lignit, huilă şi 
cărbune brun), fapt ce determină încă o pondere redusă 
(17,7% în 1978) a acestuia în bilanțul energetic al ţării. 
Eforturi sporite vizează ridicarea participării sale în ur- 
mătorii ani prin utilizarea cu precădere în termocentrale 
electrice. 

Amplificarea consumului de cărbune este limitată de 
costul ridicat al extracţiei şi transportului ce îl face încă 
necompetitiv cu hidrocarburile. Se așteaptă de la cerceta- 
rea următoarelor decenii, înlocuirea exploatării tradiţio- 
nale cu gazeificarea în subteran, transformarea în com- 
bustibili lichizi cu preţuri comparabile cu ale petrolului, 
soluţii pentru ieftinirea transportului. Sub aspect ambien- 
tal cărbunele constituie cea mai poluantă sursă energetică 
fosilă. Prin arderi, se emit în atmosferă cantităţi impre- 
sionante de cenușă; chiar în condiţii de reţinere a 

95—99,5%, din pulberi, o centrală electrică de 2000 MW, 
cu cărbune, elimină anual în atmosferă 42 000 t de parti- 
cule solide și alături de acestea, oxizi de sulf, azot, dio- 
xid de carbon. Oxizii de sulf și azot sînt nocivi pentru 
biosferă, însă costul ridicat al instalaţiilor de reţinere fac 
ca puţine centrale să aibă astfel de instalaţii. 

Petrolul este cunoscut din antichitate; utilizarea sa 
pe scară largă este strîns legată de victoria, începînd cu 
anul 1890, a motorului cu combustie internă. Treptat, pe- 
trolul devine pîinea transporturilor, -neînlocuind, dar 
eclipsînd cu repeziciune, cărbunele în balanţa a numeroa- 
se țări. Extracţia şi transportul petrolului sînt mult mai 
ieftine decît a cărbunelui cu toate că cele mai multe ba- 
zine producătoare sînt îndepărtate de marii consumatori. 
Producţia mondială de petrol crește în ritm ameţitor: 
67 000 t în 1860, 21 milioane t în 1900, 276 milioane t în 
1938, 1086 milioane tone în 1960, 2832 milioane t în 1973. 
În mai puţin de trei sferturi de secol volumul de produse 
petroliere s-a multiplicat de 135 ori, iar cota de partici- 
pare la consumul energetic mondial evoluează de la 10%, 
în 1920, la 190%% în 1938, 26% în 1950 şi 43074, în 1974 
(3566,8 Gtec, R. Sedillot, 1979). Consumul de petrol nu 
înseamnă numai energie, chimia macromoleculară face din 
el o prețioasă materie primă, mai ales pentru producerea 
de cauciuc sintetic. 

România se numără printre primele ţări din lume care 
au început exploatarea zăcămintelor de petrol, figurînd 
mult timp pe primele locuri atît ca producător cît şi ca 
exportator; ritmul înalt de exploatare imprimat de socie- 
tățile străine și românești înainte şi mai cu seamă în tim- 
pul celui de al doilea război mondial a dus la epuizarea 
unor importante rezerve. 

Procesul de industrializare al României socialiste a 
făcut să crească necesarul de petrol nu numai pentru ne- 
cesităţi energetice ci şi ca materie primă pentru industria 
chimică, astfel că acest necesar depășește astăzi producția 
autohtonă fiind parţial acoperit din import. Prin Progra- 
mul energetic național adoptat în anul 1979 se prevede ca 
obiectiv major pentru cîştigarea independenţei energetice 
a țării, reducerea ponderii petrolului în balanța energetică 
prin utilizarea altor resurse şi întrebuințarea acestuia în- 
deosebi pentru industria chimică. 

Energetica mondială actuală depinde în cel mai înalt 
grad de petrol, criza declanșată în 1973 prin creșterea de 
4,5 ori a preţului de către ţările producătoare (2,59 dolari 
barilul în ianuarie 1973 la 11,65 dolari barilul în ianuarie 
1974 şi apoi treptat, la peste 40 dolari barilul în 1981) 
atrage în mod brutal atenţia asupra acestei dependențe, 
dar nu numai atît. Societatea ia act de preţul derizoriu 
de pînă atunci al petrolului, care a favorizat timp de ju- 
mătate de secol o risipă inadmisibilă și de faptul că flu- 
viul de ţiţei își epuizează cu repeziciune izvoarele, criza 
declanșează căutarea cu febrilitate a altor surse energe- 
tice, statele îşi propun măsuri de austeritate şi realizarea 
independenţei energetice. La nivelul noilor preţuri și al 
celor profilate în perspectivă, resurse vechi (cărbune, bio- : 
masă, hidroenergie) şi noi (energie termonucleară, sola- 
ră, geotermică etc.) încep să redevină competitive. Criza 
bulversează economia mondială, dar semnalul de alarmă 
precede epuizarea totală lăsînd un răgaz de 3—4 decenii 
pentru căutări de soluţii alternative. Rezervele de petrol 
sînt evaluate şi comparate cu consumul, omenirea rămîne 
stupefiată, constată că în decurs de 30—35 de ani resurse- 
le sigure vor fi epuizate. Valoarea acestor resurse, con- 
firmate de foraje, erau în 1974 de cca 80—90 miliarde 
tone. Rezervele sigure se concentrează îndeosebi în cinci 
zone continentale (Orientul Mijlociu cu 3/4 din total, Si- 
peria, America de Nord, Nordul Africii, America de Sud) 
şi două zone maritime (Marea Nordului şi Golful Mexic). 
Existenţa unor întinse regiuni neexplorate și creșterea de 
opt ori în decursul ultimelor două decenii a rezervelor 
sigure îndreptățește speranţa că vor mai fi descoperite și 
alte resurse şi că era petrolului se va prelungi pînă în 
deceniile 5—7 ale anului 2000, dar cu tot optimismul, 
speranțele ţin doar de amînarea epuizării, resursele rămî- 
nînd finite. 

Setea crescîndă de petrol determină o largă toleranță 
față de poluarea produsă de prelucrarea şi consumul lui, 
ea nu va constitui în următoarele decenii argumente în 
favoarea limitării consumului, iar eforturile, deși mai in- 
tense, nu vor stăvili tendința de creștere a poluării. Po- 
luarea determinată de extracţie şi transport vizează în- 
deosebi mediul marin. Nu rareori erupții scăpate de sub 
control au deversat în Marea Nordului şi Golful Mexic 
cantităţi apreciabile de petrol; în mod asemănător, avarii 

ia petroliere din ce în ce mai mari, sau simple operaţii de 
întreţinere, completează cantitatea petrolului irosit anual 
în mare, calculat în jur de 10 milioane tone sau chiar mai 
mult. În stadiul de consum, petrolului i se poate imputa 
creşterea semnificativă a oxizilor de sulf și azot, ce de- 
termină degradarea vegetației, semne de asfixiere, căderea 
de ploi acide cu efecte de podzolire a solurilor. Arderea 
petrolului pune în libertate, anual, la nivelul Terrei, 
1000 tone mercur şi, în urma adaosului la benzină, de 
plumb-tetraetil, o cantitate de plumb, ce ajunge numai în 
S.U.A. şi Europa la 350000 t anual. La acestea se mai 
adaugă şi alte metale grele, la fel de toxice. De extinderea 
producţiei de petrol se leagă în mare măsură şi poluarea 
mediului cu detergenţi, cauciuc şi alte substanţe macro- 
moleculare. 

Gazele naturale, reprezentate prin gaz metan și gaze 
de sondă, au urmat aceeaşi creştere spectaculoasă a pon- 
derii în consumul mondial. Ele nu depășeau 10% în 1950, 
fiind utilizate aproape exclusiv (920%) în ţările ocidentale 
industrializate, dar se ridicau în 1974 la 20% din consu- 
mul global, creșterea înregistrîndu-se mai ales pe seama 
țărilor socialiste şi în curs de dezvoltare. Apreciate la 
55 000—60 000 miliarde m” rezerve sigure şi 80—170 000 
miliarde m? rezerve probabile, gazele naturale ar putea 
asigura în condiţiile unei dublări a extracţiei consumul 
pentru 30 ani, cu rezerve sigure şi 50—80 de ani cu re- 
zerve probabile. Rezervele mondiale de gaze se reparti- 
zează în principal pe teritoriile: U.R.S.S. — 400%/, Iran — 
14079, S.U.A. — 9,50%, Algeria 5,5%, Arabia Saudită — 
2,76%, Olanda — 2,7%. 

În România gazul metan acoperea 47,90% din consu- 
mul energetic al anului 1980, în cea mai mare parte pen- 
tru producerea de curent- electric (44,7% din total în 
1975). Combustibil fosil ideal prin puterea sa calorică 
mare (10 000 kcal/m?) metanul este în același timp o im- 
portantă materie primă a industriei chimice, fapt pentru 
care în următorii ani el își va reduce treptat ponderea 
în balanţa energetică a ţării noastre, în avantajul utilizării 
superioare. Limitarea folosirii lui în calitate de combusti- 
bil ar putea fi dictată şi la nivel mondial de extinderea 
folosirii în > chimie. 

Şisturile bituminoase și nisipurile asfaltice conţin 
18—25%, hidrocarburi, fiind relativ răspîndite pe glob. 

Neexploatate în trecut, ca urmare a costului ridicat, aces- 
te rezerve vor putea acoperi deficitul energetic al unor 
țări mai ales în producerea de curent electric. Șisturile 
bituminoase estimate la cca 506 miliarde tone petrol (710 
miliarde tcc) sînt localizate mai ales în S.U.A., Brazilia, 
Canada, Zair, iar nisipurile asfaltice apreciate la 440 mi- 
lirde tone petrol (621 miliarde tec) în cea mai mare can- 
titate în Canada, Venezuela, S.U.A. Problemele pe care, le 
ridică exploatarea şisturilor sînt legate de costul ridicat, 
deoarece pentru obținerea unei tone de petrol se impune 
manipularea pînă la 38 tone substanță solidă, de poluarea 
prin gaze de ardere și prin cenușa ce reclamă mari supra- 
feţe de depozitare. 

În România, şisturile bituminoase sînt concentrate în 
Munţii Banatului şi vor fi utilizate într-o primă etapă în 
termocentrala Anina. 

Biomasa. Criza energetică a readus în actualitate 
combustibilii regenerabili, utilizaţi de om la începutul 
civilizaţiei sale. Lemnul a constituit primul suport ener- 
getic al societăţii umane. Restrînse treptat de către om, 
pădurile au convertit tot mai puţină energie solară şi au 
furnizat tot mai puţină masă lemnoasă. Din suprafaţa glo- 
bului, zonele forestiere dețin 4126 milioane ha, ceea ce 
înseamnă o rezervă de 300 miliarde m3 lemn, echivalent 
cu 2:10" tce. Utilizarea energetică este limitată azi de va- 
lorificarea superioară a lemnului în numeroase produse de 
larg consum. Cu toate acestea, consumul de lemn pentru 
energie este de peste 900/ în ţările în curs de dezvoltare 
şi înregistrează chiar şi în energetica unei ţări avansate 
ca S.U.A., creşteri de 150% anual, reprezentind 204 în 
1979 (=1/2 din energia nucleară) şi probabil 707 în anul 
2000. Faptul sugerează o creştere absolută a ultilizării 
lemnului și pe plan mondial. 

Societatea actuală își îndreaptă stăruitor atenţia spre 
utilizarea altor. resurse vegetale ce pot fi convertite în 
forme convenabile de combustibili. Fermentarea biomasei 
unor plante acvatice, ca zambila de apă (Eichornia crassi- 
pes) din unele rîuri tropicale din Africa și America de 
Sud sau alga brună (Macrocystis pirifera) din zone mari- 
time litorale ar putea produce cantităţi apreciabile de gaz 
metan destinat nevoilor locale. Prin fermentare, numeroa- 
se țări prevăd obţinerea de gaz metan din reziduuri ve- 
getale sau dejecţii provenite din zootehnie în instalaţii de 

capacitate mai mare sau mai mică. Rezultate imediate 
sînt prevăzute în obţinerea din biomasa vegetală a alcoo- 
lilor etilic şi metilic ce vor înlocui în numeroase țări ben- 
zina utilizată în transporturi. Specialiştii apreciază că Bra- 
zilia, prin utilizarea a numai 2%/, din suprafața agricolă a 
țării, va putea produce suficient alcool (din trestie de za- 
hăr) pentru a înlocui importul de benzină şi că deja în 
1980 cca 20% din combustibilul circulaţiei rutiere ar fi 
alcool ce nu mai produce poluare cu plumb. Suedia pre- 
vede producerea în 1990 a 400 000 m? etanol din sfeclă 
de zahăr. Chiar dacă resursele energetice ale biomasei nu 
vor influenţa profund balanţa energetică mondială, preo- 
cupările în acest domeniu marchează lărgirea gamei de 
resurse regenerabile pentru viitor şi rezolvarea locală prin 
mijloace variate a penuriei de energie. 

Energia eoliană a fost devreme folosită prin conver- 
sia directă în energie mecanică, instalaţii de acest gen 
fiind și azi competitive cu cele care utilizează energia 
combustibililor fosili. Conversia energiei eoliene în ener- 
gie electrică presupune utilizarea sa astăzi în instalaţii cu 
putere redusă, destinate mai ales agriculturii sau unor 
unități consumatoare izolate. Într-un viitor mai îndepărtat 
se prevede şi construcţia unor centrale de 1—10 MW. În 
România este prevăzută utilizarea unor electrocentrale 
eoliene, pînă la 10 kW, instalate în zone favorabile, cum 
sînt litoralul, Delta Dunării, Dobrogea şi Bărăgan. În ast- 
fel de zone ea va contribui la compensarea consumului 
energetic din agricultură. 

Energia eoliană va avea şi în viitor o pondere redusă 
determinată de caracterul intermitent al vînturilor şi de 
dificultăţile de stocare în perioade cu consum redus; ins- 
talaţiile gigant ocupă mult teren şi produc poluare sonoră 
accentuată, perturbînd activitatea din ecosistemele limi- 
trofe. 

Energia hidraulică se numără printre cele mai vechi 
şi constante resurse energetice regenerabile. Reducerea 
ponderii sale în consumul global actual pînă la 5,8%% nu 
se datorează renunţării la ea ci exploziei bine cunoscute 
a energiei fosile. În 1920, jumătate din curentul electrice 
produs în lume provenea pe seama energiei hidraulice în 
timp ce astăzi proporţia a scăzut abia la un sfert. Poten- 
ţialul hidroenergetic al rîurilor, economicește utilizabil pe 
întreaga planetă, este apreciat la 2 266 Gw (9 807 miliarde 

kWh) din care cea mai mare parte o deţin Asia (689 GW) 
şi Africa (437 GW). Investiţiile ridicate pe care le nece- 
sită amenajările hidroenergetice, determină un grad de 
valorificare foarte inegal a acestei resurse de la o regiune 
la alta: 539%% în Europa, 7,5% în Asia, 1,5% în Africa, 
34,20%, în America de Nord, 5%/ în America Latină, 140/ 
în Australia şi Oceania. Există țări ce se găsesc abia la 
începutul valorificării majore a energiei hidraulice în 
timp ce altele realizează un grad înalt de valorificare (El- 
veţia 900%, Italia 72%, Franţa 650). 

România dispune de un potenţial hidroenergetic eva- 
luat la 38—40 miliarde kWh/an, din care 700% pe rîurile 
interioare și 30% pe Dunăre. Se apreciază că se vor putea 
construi pe baza acestui potenţial 855 hidrocentrale cu o 
putere de 13 000 MW, echivalentă cu întreaga putere ac- 
tuală instalată. Pînă în 1977 a fost amenajat 25% din po- 
tenţialul utilizabil a rîurilor mari. 

Energia hidraulică este lipsită de orice emisiuni po- 
luante, cu toate acestea, amenajări hidroenergetice de 
mare amploare pot determina grave dezechilibre ecolo- 
gice. Sub presiunea apei acumulate în lacuri, se produc 
dese cutremure locale pe seama activității unor falii 
preexistente, în regiuni tropicale, acumulările pot fi în- 
soțite de proliferarea vegetației ce stînjenește viaţa sub- 
acvatică și funcționarea turbinelor sau de proliferarea bo- 
lilor parazitare. În aval de baraj, efectele acumulării ape- 
lor sînt întodeauna perturbatoare, consecințele asupra 
productivității ecosistemelor de aici luînd proporții ca- 
tastrofale ca și în cazul Assuan (cantitatea de sardele pes- 
cuite de Egipt în Mediterana: 15 000 t înainte de bararea 
Nilului, în 1965, 500 t în 1968 și nimic în 1971). Lacu- 
rile de acumulare inundă terenuri întinse, de multe ori 
ocupate de ecosisteme cu productivitate biologică ridica- 
tă; într-o viziune sintetică, energia ce s-ar fi putut “stoca 
prin fotosinteza de către aceste ecosisteme ar trebui scă- 
zută din totalul produs. Lacurile de baraj au efecte cli- 
matice favorabile în regiuni aride, îmbunătățesc naviga- 
ţia și pot fi utilizate pentru producerea de pește, printr-o 
exploatare rațională. 

Energia mareelor, apreciată la o putere de ordinul a 
10% MW, poate. fi amenajată într-o proporţie redusă. Cea 
mai mare centrală electrică de acest gen se află în Franţa 
la Rance cu o putere de 240 MW. Deși se vor construi în 

viitor şi alte centrale în diferite ţări ale lumii, extinderea 
lor va fi limitată de costul ridicat al investiţiei. Ecologic, 
incintele barate se vor modifica dar fără ca efectele să 
fie dăunătoare. 

ý Energia geotermică constituie o sursă utilizabilă, cu 
precauție, o lungă perioadă de timp. Cele mai accesibile 
apar bazinele subterane cu apă termală ca sursă pentru 
încălzirea locuințelor, serelor sau ca apă menajeră. Cen- 
tralele electrice geotermice au încă puteri reduse, la scară 
globală (cca 1 300 MW din care 700 MW în Italia şi Noua 
Zeelandă) dar proiecte de viitor prevăd creşterea consi- 
derabilă a participării lor la satisfacerea nevoilor energe- 
tice. În Japonia urmează a fi instalate pînă în anul 2000, 
centrale geotermice cu putere de 6—10 000. MW iar în 
S.U.A. de peste 40 000 MW. Se apreciază că în Europa 
Occidentală exploatarea rațională a resurselor de ape 
termale cu reglarea debitului prin reinjectarea apei în 
adîncime-ar permite să se acopere 5—10%/, din consumul 
energetic al țărilor respective. Ş 

România dispune de resurse mari de energie geoter- 
mică în Carpaţii Meridionali, Valea Oltului, Dobrogea, 
Piemonturile Vestice, această energie fiind deja utilizată 
cu succes în Bihor pentru încălzirea locuinţelor şi serelor 
sau ca apă sanitar-menajeră. Prin extinderea preconizată, 
această resursă va ajunge să reprezinte în anul 2000 pînă 
la 0,6—0,70/ din energia primară a ţării. 

Rezervele sigure de ape termale de 60—90* la adîn- 
cimi de pînă la 1600—2 000 m sînt competitive cu alte 
surse energetice în condiţiile unei exploatări moderate a 
pînzei subterane. Sub aspectul impactului cu mediul, uti- 
lizarea energiei geotermale ridică probleme legate de: mi- 
neralizarea lor puternică ce -atrage după sine antrenarea 
la suprafață a unor compuşi de sulf și metale grele cu 
efect toxic asupra biosferei, în mediu se elimină rejeturi 
termice similare celor din centralele cu combustibil fosil. 
Exploatarea zăcămintelor de ape termale poate duce la 
alunecări de teren și cutremure sau la epuizarea rapidă a 
acestora, fapt pentru care reinjectarea apei devine nece- 
sară mărind costul energiei şi reducînd competivitatea 
instalaţiilor. 

Energia nucleară, debutează la scară industrială abia 
în 1954 odată cu punerea în funcţiune a unei modeste 
centrale nuclearoelectrice de 5 MW, la Obsimk, (U.R.S.S.), 

avînd la baza procesul de fisiune a nucleelor de uraniu. 
După această dată, numărul şi puterea instalată a acestor 
centrale cresc rapid, ajungînd la 200 în 1979 cu putere 
totală de 200 MW; alte 350 se află în construcţie, puterea 
lor fiind de 200 000 MW. Se apreciază că la nivelul anu- 
lui 2000, ponderea energiei nucleare va reprezenta 15— 
19%% din consumul mondial şi cca 35% din consumul 
destinat producerii de energie electrică, ceea ce o înfă- 
țișează ca cea mai importantă componentă a creşterii 
producției de energie în următorii 30 de ani. Energia ca- 
lorică provenită de la unele tipuri de reactori va substi- 
tui în scurtă vreme cocsul în oțelării din Japonia și Bra- 
zilia și alți combustibili fosili în termoficarea oraşelor 
(Suedia, U.R.S.S., Finlanda). 

Combustibilul nuclear pentru centralele atomoelec- 
trice cu fisiune, este reprezentat de uraniul U? ce se 
extrage din oxidul de uraniu natural şi de U2% ce se ob- 
ține din toriu. Rezervele mondiale de oxid de uraniu (fără 
țările socialiste) sînt estimate la cca 1 milion tone (echi- 
valent cu 770 000 tone uraniu natural), răspîndite în cea 
mai mare parte în S.U.A., Canada, Australia şi sudul 
Africii. Toriu este prezent îndeosebi în depozite aluvio- 
nare din India, S.U.A. și Canada. În reactoare regene- 
ratoare cu neutroni rapizi, uraniul nefisionabil poate fi 
transformat în plutoniu Pu? şi Pu 21, utilizabil pentru 
o nouă producere de energie, ceea ce echivalează cu o 
creştere sensibilă a gradului de utilizare a combustibilului 
nuclear natural. 

Folosirea rezervelor de uraniu în reactori nucleari cu 
neutroni lenți, utilizaţi azi, poate conduce la producerea 
unei energii termice de cca 600.10! kWh, de două ori 
consumul estimat pentru anul 2000, constituind totuși 
doar o soluție temporară pentru energetica viitoare. Dacă 
reactorii cu neutroni rapizi vor înlocui, așa cum se spe- 
ră pînă la sfîrşitul secolului, pe cei actuali, energia 
termică echivalentă a resurselor de uraniu ar fi de 
40 000: 1012 kWh, ceea ce ar satisface necesarul de energie 
al secolului XXI, după care energetica bazată pe fuziunea 
nucleară şi cea solară va fi suficient de dezvoltată ca să 
înlocuiască energia de fisiune. 

Energetica nucleară bazată pe fuziunea nucleelor de 
deuteriu-tritiu sau deuteriu-deuteriu, aflată încă în stadiu 
de experienţă se apreciază că va putea fi aplicată indus- 

trial în următorii 25—50 ani fiind capabilă să ofere ome- 
nirii cantităţi de ordinul 7:103 Q în primul caz și 10: Q 
în al doilea caz, suficiența resurselor de deuteriu din apele 
planetei fiind de ordinul secolelor. 

Energia nucleară de fisiune este forma cu cel mai ac- 
tiv ritm de creştere cu toate că extinderea ei şi mai largă 
este limitată de costul de două ori mai ridicat al centra- 
lelor nuclear-electrice față de cele clasice, terenul întins 
necesar lacului destinat răcirii rezidurilor nucleare, peri- 
colul proliferării armelor, nucleare. i 

Sub aspectul protecţiei mediului, centralele nucleare 
sînt la ora actuală surse de poluare mai reduse decît multe 
obiective chimice sau energetice cu combustibili fosili. Ele 
constituie însă motivul unei neliniști profunde în ce pri- 
vește riscul total pentru existența omenirii: centralele nu- 
clearo-electrice produc reziduri (actinide), cu radioactivi- 
tate îndelungată ce vor ajunge pînă în anul 2000 la 
270:10% Curie, în cazul utilizării reactoarelor termice ac- 
tuale şi de 10 ori mai mult prin utilizarea pînă în anul 
2020 a reactorilor cu neutroni rapizi, depozitarea lor în 
cea mai mare siguranţă constituind o problemă tot mai 
dificilă la nivelul anului 2000. Contaminarea radioactivă 
a ecosistemelor se realizează printr-o concentraţie trep- 
tată de-a lungul lanțurilor trofice cu ritmuri ce depind 
de specie şi vîrsta indivizilor. Radiațiile produc perturbări 
evidente asupra diviziunii celulelor mărind frecvența mal- 
formațiilor, pot produce sterilitate, limitînd expansiunea 
sau chiar existența unor populaţii și în consecinţă modi- 
ficări de proporţii semnificative în echilibrele naturale ale 
biosferei. Acumulări radioactive din organismele animal și 
uman se corelează curent cu apariția unor forme de cancer. 

Energetica nucleară mai are un aspect mult mai neli- 
niştitor, acela al înarmării nesăbuite cu arme de distru- 
gere în masă. Nivelul atins de producerea acestor arme în- 
trece cu mult pe cel care ar produce distrugerea întregii 
biosfere. Perpetuarea pe Pămînt a vieţii va depinde și 
din punctul de vedere nuclear doar de modul în care 

mo sapiens va şti să fie suficient de înțelept. 

Energia solară este caracterizată printr-o disponibili- 
tate generalizată, absenţa de consecinţe negative pentru 
mediu, tehnologie diversificată şi importanța posibilităţii 
de aplicare de către ţările în curs de dezvoltare. Cu toate că 
judecînd cantitatea totală de energie susceptibilă a fi utili- 

zată aceasta apare ca modestă, energia solară poate deveni 
pentru populaţiile din zonele “tropicale, sursă majoră de 
energie în condiţiile în care populaţia este redusă sau răs- 
pîndită în sate; impactul social al acestei surse energetice 
poate avea o importanță mult mai mare decît se întrevede. 

Cu toată dispersia ridicată a, energiei solare aplicațiile 
sale sînt economic justificate, sau vor putea deveni în ur- 
mătoarele deceniia Ele se grupează în mai multe direcţii: 
a — Încălzirea apei menajere (50—100*C), încălzirea apei 
pentru necesităţi industriale pînă la 300°C, uscarea cerea- 
lelor, lemnului, desalinizarea apei, b — Producerea de 
curent electric destinat pompării apei (80 kW) sau ali- 
mentării unor localităţi (cu realizări demonstrative în 
Mexic și Mali), c — Producerea unor combustibili gazoşi 
prin optimizarea fermentării de către bacterii a unor de- 
şeuri agricole şi industriale. Utilizarea energiei solare sub 
tormă de căldură la temperaturi joase are deja asigurată 
baza tehnică necesară, iar convertirea ei în energie elec- 
trică se va putea realiza în condiţii competitive pînă 
în 1986. Conversia în combustibili gazoşi a biomasei ce 
a înmagazinat energie solară se produce deja în staţii 
pilot, numeroase ţări între care şi România, avînd pro- 
grame ample de extindere a acestei utilizări. 

În numeroase țări utilizarea energiei solare pentru 
climatizarea locuinţelor se prevede a aduce însemnate eco- 
nomii de energie fosilă, în S.U.A. această economie fiind 
estimată anual la 170 milioane barili de petrol (139— 
71,10% kWh). Pe seama energiei solare se prevăd a fi con- 
struite centrale electrice care vor întrece semnificativ pu- 
terea celei instalate pentru prima oară la Odeillo — 
Franța (64 kW), ajungînd în S.U.A. şi Europa la 3,5— 
10 MW şi în Japonia la 1—1,5 MW. Conversia directă în 
fotopile la prețuri competitive se prognozează de către 
N.A.S.A. a se realiza deja pînă în 1985—1990. 

Deși nu va ocupa decît o pondere relativ redusă în 
bugetul energetic global (1—20/)) energia solară conver- 
tită tehnologic va ajunge la nivelul anului 2000, pînă la 
10%% în Franța (cît gazele naturale) și 70% în S.U.A. (în 
2025 probabil 250%) sugerînd o tendinţă reală de creştere. 

În România se prevede a se economisi anual de pe 
urma instalării convertorilor solari pentru uscarea lemnu- 
lui, încălzirea apei menajere şi pentru climatizarea con- 
strucţiilor social-culturale, a locuinţelor o cantitate de 

2,6 milioane tce. Limitele în utilizarea acestei energii 
inepuizabile sînt impuse de dispersia foarte mare, de re- 
partizarea neuniformă în timp şi spaţiu geografic şi mai 
ales de lipsa unor tehnologii ieftine de conversie şi sto- 
care în forme larg accesibile. 

Rezultate ale unor cercetări fundamentale dau spe- 
ranța obţinerii într-un viitor nu prea îndepărtat a hidro- 
genului prin fotoliza apei, în soluții apoase pe catalizatori 
adecvaţi sau prin mecanisme specifice etapei primare a 
fotosintezei. Iniţierea unui ciclu energetic al hidrogenului 
ar echivala cu o nouă eră energetică care ar satisface nu 
numai foamea mereu crescîndă de energie dar ar şi feri de 
poluare mediul ambiant. 

Sursa majoră şi inepuizabilă de energie pentru toate 
fiinţele vii de pe planeta noastră este Soarele. Conectarea 
la sursa solară se realizează prin intermediul plantelor 
fotosintetizante, care convertesc energia luminoasă în 
energia chimică a unui mare număr de compuși organici, 
accesibili selectiv, tuturor consumatorilor din biosferă. În- 
tre cantitatea de energie intrată şi cea consumată la nive- 
lul tuturor sistemelor vii s-a stabilit în decursul evoluţiei 
un echilibru natural care asigură funcţionarea nelimitată 

~I biosferei şi utilizarea optimă a resurselor energetice. 

Omul inițiază, prin intermediul unor tehnologii de 

) conversie, utilizarea de resurse energetice inaccesibile ce- 
lorialte specii, în scopuri care de regulă depășesc necesi- 
tățile sale strict biologice. Consumul energetic uman a 
crescut proporțional cu dezvoltarea civilizației întrecînd 
pe numeroase teritorii rata actuală de conversie fotosin- 
tetică şi instituind la` nivel global un proces de scădere 
a resurselor energetice stocate pe Pămînt. Tendintele de 
epuizare a resurselor. energetice fosile, intens exploatate 
astăzi, atrag atenția asupra faptului ca omul va rămîne în 
viitor dependent de fluxul energetic solar şi că perioada 
energetică actuală este numai de tranziţie spre un nou 
nivel al echilibrului dintre consum și energia solară con- 
vertită. Omul dispune de răgazul şi posibilitățile tehnolo- 
giei de restabilire a noului echilibru dar este necesar ca 
întreaga societate să fie conştientă de faptul că acesta nu 
va fi numai rezultatul unor acțiuni pentru amplificarea 
conversiei ci şi a altor acțiuni mai numeroase şi mai di- 
versificate de gospodărire eficientă a energiei, îndeosebi 
pentru nevoi, vitale. 

4. RESURSELE GENETICE 


4.1. INFORMAȚIA GENETICĂ 


Cercetările din ultimele decenii ale geneticii şi bio- 
chimiei au stabilit că păstrarea peste veacuri a asemănă- 
rii fiinţelor nu se rezumă doar la formele lor observabile, 
ci ajung pînă la detaliul substanţelor ce le alcătuiesc. Di- 
versitatea de structuri și funcţii, realizate în lumea vie, 
este în întregime determinată de diversitatea proteinelor 
structurale care alcătuiesc edificiul celular, precum şi de 
diversitatea proteinelor catalizatoare care determină for- 
marea de noi și variate molecule organice. Informaţia pri- 
vind sinteza proteinelor și mai departe a tuturor celorlalţi 
compuși se transmite de la părinţi la urmași sub forma 
unui mesaj genetic, asemănător cu un veritabil program, 
ce cuprinde toate instrucţiunile de construcție și funcţio- 
nare a noului organism. Mesajul este înscris prin simbo- 
luri în molecula de acid dezoxziribonucleic (ADN), iar la 
virusuri, în absenţa acestuia, în acid ribonucleic (ARN). 
ADN este un polimer alcătuit din două catene răsucite 
elicoidal în jurul unui ax comun, alcătuite din elemente 
specifice nucleotide. Nucleotidele se compun din dezoxi- 
riboza unită cu una din bazele azotate, adenina, timina, 
guanina sau citozina şi cu un radical al acidului fosforic. 
Cele două catene au o structură complementară astfel că 
una impune cu stricteţe felul și ordinea nucleotidelor în 
cealaltă, făcînd posibilă reproducerea perpetuă a molecu- 
lei de ADN prin autocopiere. Reproducerea moleculei se 
realizează prin separarea celor două catene, urmată de 
reconstituirea de către fiecare dintre ele a unei catene 

Fig. 4.1. Mecanismul reduplicării de tip semiconsservativ a infor- 
mației genetice incluse în molecula de ADN. 


complementare noi; acest mecanism dă naştere la două 
molecule identice pornind de la structura inițială. Conse- 
cința directă a fenomenului constă în posibilitatea de mul- 
tiplicare nelimitată a informației moştenită de la părinți 
în toate celulele descendenților. ADN este localizat în ge- 
neral în structuri specifice numite cromozomi incluşi în 
nucleul celular (fig. 4.1). 

Proteinele sînt polimeri alcătuiți din secvențe de 
aminoacizi. Caracterul liniar al celor doi polimeri, pro- 
teina și acidul nucleic, permite stabilirea unei corespon- 
dențe între elementele moleculelor lor, în mòd asemă- 
nător cu stabilirea corespondenței simbolurilor dintr-un 
limbaj în altul; „limbajul nucleic“ utilizează ca simboluri 
combinații de cîte trei baze azotate numite codoni iar 

„limbajul proteic“ utilizează drept simboluri aminoacizi. 
Traducerea dintr-un limbaj în altul se face prin interme- 
diul unui cod care dă echivalența simbolurilor celor două 
limbaje și care poartă numele de cod genetic. Ordinea 
unităților de ADN impune întotdeauna pe cea a unităţilor 
proteice astfel că transferul de informație dintr-un limbaj 
în celălalt are loc obligatoriu în aceeaşi direcţie, de la 
acid la proteină şi niciodată în sens invers. Un fragment 
de ADN constituit dintr-o secvență particulară de nu- 
cleotide, care conţine toate instrucțiunile necesare sintezei 
sau controlului ratei de sinteză a unei proteine, repre- 
zintă o unitate fundamentală cunoscută sub denumirea de 
genă. Gena echivalează cu o propoziţie din mesajul gene- 
tic pe care părintele o transmite urmaşilor prin interme- 
diul elementelor de reproducere. Întreaga informaţie ge- 
netică de care dispune un individ, reprezentată prin 
totalitatea genelor sale constituie genotipul acestuia. Ge- 
notipul poate fi integral moştenit de la mamă, aşa cum se | 
întîmplă în cazul reproducerii asexuate sau al reproducerii 
sexuate autogame la plante, fapt ce are ca urmare unifor- 
mitatea pronunțată a indivizilor dintr-o populaţie, prove- 
nită foarte adesea dintr-un ascendent comun. În cazul 
organismelor cu reproducere sexuată, genotipul provine 
din îngemănarea, în celula ou, a mesajului genetic matern 
cu mesajul genetic patern. Genotipurile indivizilor dintr-o 
populaţie cu astfel de reproducere diferă în limite mai 
largi de la unul la altul deoarece ele se constituie din 
recombinarea variată a mesajelor genetice ale celor doi 
părinţi. 

Informaţia transferată de la părinţi la urmaşi se mul- 
tiplică prin autocopierea ADN-ului în toate celulele nou- 
lui organism. Apoi pentru a putea fi descifrată, această 
informație este copiată prin intermediul aceluiaş tip de 
limbaj pe un alt acid nucleic — acidul ribonucleic mesa- 
ger (ARNm) şi transferată din nucleu la ribozomii din 
citoplasmă, în care se sintetizează proteinele. Pe baza co- 
piei se asamblează aminoacizii conform ordinii dictate de 
ordinea nucleotidelor adică are loc o traducere, conform 
codului genetic, a informaţiei din acidul nucleic în pro- 
teină. Transferul informaţiei genetice din ADN la ARN 
mesager constituie procesul de transcripție iar cel de 

transfer de la ARN mesager la molecula de proteină, pro- 
cesul de translație. 

Complexitatea proceselor de transcripție și translație 
a informaţiei genetice face posibilă apariţia de erori care 
determină diferenţe între genotipuri ce provin din acelaşi 
părinte. Dacă se adaugă la aceasta şi numeroasele posibi- 
lităţi de recombinare la descendenţii sexuaţi a genelor pro- 
venite de la părinţi, diferenţele dintre genotipurile indivi- 
zilor aceleași populaţii apar şi mai evident. În consecinţă 
înseamnă că genotipul unui individ nu exprimă decît o 
parte din informaţia pe care o deţine populaţia sau res- 
pectiv specia căreia îi aparţine. Întreagă informaţie gene- 
tică de care dispune o populaţie (respectiv specia) se con- 
stituie ca un fond comun de gene la care participă toți 
indivizii ce o alcătuiesc la un moment dat — se poate 
vorbi deci despre un genofond (gene pool), constelație de 
gene, patrimoniu genetic al unei populaţii sau specii. Ge- 
nofondul populaţiei nu conţine numai genele ce se ma- 
nilestă la exterior prin caractere fenotipice, el include 
un număr considerabil de gene a căror manifestare este 
înhibată prin interacţiunea intergenică (în cazul genelor 
cu penetranță mică) sau datorită mediului (în cazul gene- 
lor cu expresivitate mică), dar care în anumite condiţii 
ecologice pot să se evidenţieze. Între indivizii populaţiei 
se realizează, prin reproducere sexuată, un permanent 
schimb de informaţie ereditară sub forma unui curent de 
gene cu atît mai intens cu cît numărul indivizilor com- 
ponenţi și viteza de succesiune a generaţiilor sînt mai 
mari. Curentul de gene din interiorul populaţiei imprimă 
acesteia un grad de omogenitate și stabilitate proporţio- 
nal cu intensitatea sa. Scăderea bruscă a numărului de 
indivizi dintr-o populaţie, ca urmare a modificării nefa- 
vorabile a condiţiilor ecologice, poate avea drept conse- 
cinţă fie scoaterea unor genotipuri de sub acţiunea omo- 
genizatoare a curentului de gene şi accelerarea procesului 
evolutiv, fie întreruperea curentului normal de gene, in- 
stalarea unor fluctuații de limită şi în cele din urmă ex- 
tincţia populaţiei. Populaţiile unor specii cu indivizi nu- 
meroși și înmulţire rapidă (talofite, animale nevertebrate) 
își pot restabili cu uşurinţa starea de echilibru a geno- 
fondului trecînd cu succes peste condiţiile nefavorabile 
ale mediului şi dovedindu-se ecologic stabile. Refacerea 
rapidă a unor populații de bacterii diminuate prin trata- 

ment cu antibiotice, pe seama unor genotipuri sau poate 
a unui singur genotip rezistent la antibiotice, ilustrează 
suficient de clar fenomenul. În contrast, speciile cu re- 
producere înceată, cum sînt majoritatea plantelor şi ani- 
malelor superior organizate (cromofite, vertebrate), sînt 
sensibile la schimbări bruşte de mediu, echilibrul geno- 
fondului lor se reface cu greu astfel că ecologic sînt fra- 
zile. O criză ecologică poate fi fatală pentru astfel de 
_ Specii așa cum s-a dovedit pentru grupele de reptile me- 
zozoice uriașe şi cum se dovedeşte astăzi pentru nume- 
roase grupe de vertebrate expuse poluării. 

Populaţiile ce intră în componența unei biocenoze 
realizează prin asocierea genofondurilor proprii un geno- 
fond caracteristic biocenozei respectiv ecosistemului. Ba- 
rierele genetice dintre specii exclude posibilitatea unui 
schimb de gene în cadrul genofondului ecosistemului, 
astfel că relaţiile informaţionale se realizează nu prin 
vehiculare la nivel genetic, ci la nivel ecologic prin co- 
nexiuni paragenetice. O populaţie din biocenoză recep- 
ționează un tip de informaţie ecologică, direct prin inter- 
mediul indivizilor proprii specializaţi în acest sens, sau 
prin intermediul altei populaţii capabile să o recepţio- 
neze. În ambele cazuri informaţia introdusă în ecosistem 
se distribuie celorlalți componenți în funcţie de reţeaua 
de interacțiuni declanșînd un mare număr de reacţii. Ea 
intervine la nivelul genofondurilor populațiilor, modifică 
prin selecţie naturală raportul de gene și orientează ast- 
fel procesele evolutive de la acest nivel. Așadar, ecosis- 
temul funcționează ca o matrice ce permite legătura între | 
informaţia genetică şi condiţiile ecologice (V. Soran, 
N. Boşcaiu, 1974). Stadiile tinere ale ecosistemului cores- 
pund unei presiuni selective pronunţate, resimţite la ni- 
velul genofondurilor ce se integrează în biocenoza ace- 
stuia. O parte din speciile ce colonizează biotopul sînt 
eliminate nereușind să dezvolte populaţii cu genofond 
stabil, eliminarea are loc direct, ca urmare a neconcor- 
danței cu factorii fizico-chimici existenţi, sau indirect, sub 
acţiunea altor specii. În stadiul de maturitate corespun- 
zător climaxului, între genofondurile ecosistemului există 
interrelaţii complexe ce asigură echilibrul fiecărui geno- 
fond în parte; condiţiile din acest ecosistem au efect sta- 
bilizator la nivelul informaţiei ereditare. Introducerea 
bruscă a unei specii în ecosistem sau apariţia unei mu- 

taţii cu expresivitate mare datorată îndeosebi poluării 
chimice ori radiologice este echivalentă cu o suplimen- 
tare a cantității de informaţie şi implicit cu instituirea 
unui nou canal de introducere a informaţiei — reţeaua 
de canale informaţionale existentă devine inadecvată. 
Dezvoltarea populațiilor pînă la dimensiuni care să asi- 
gure viabilitatea speciei poate fi stopată de interacţiunea 
celorlalte componente și specia este eliminată; dimpo- 
trivă dezvoltarea populațiilor sale poate fi accelerată prin 
interacţiunea celorlalte componente ale ecosistemelor. În 
ultimul caz proliferarea noii specii are acţiune perturba- 
toare asupra interrelaţiilor deja statornicite ducînd de 
regulă la eliminarea fără echivoc a unor specii autoh- 
tone. Eliminarea nu se produce de regulă prin distruge- 
rea directă a indivizilor populațiilor ci prin degradări la 
nivelul genofondului acestora, Efectul produs de intro- 
ducerea unui genofond străin într-un ecosistem este si- 
milară cu introducerea unui factor fizico-chimic poluant, 
putîndu-se vorbi în consecinţă de existența unei poluări 
genetice sau biologic-informaţionale la nivelul ecosiste- 
melor. 


4.2. PATRIMONIUL GENETIC MONDIAL 


4.2.1, FORMAREA ȘI EVOLUȚIA PATRIMONIULUI GENETIC 
MONDIAL 


Primele forme de viață au apărut probabil în urmă- 
cu 3,5 miliarde de ani, din compuși organici abiotic sin- 
tetizați în oceanul primar, ca urmare a intervenţiei unor 
surse variate de energie. 

Experienţe de laborator au demonstrat că inclusiv 
proteinele şi acizii nucleici, substanţe complexe care stau 
nemijlocit la baza vieţii, au putut proveni pe cale abio- 
tică acumulîndu-se cu timpul în soluţia oceanului primar. 

Reprezentate prin coacervate proteice (în concepţia 
Oparin—Haldane) primele forme de viață manifestau la 
început capacitatea de creştere prin absorbţia selectivă de 
noi compuşi din mediul extern şi capacitate de înmul- 

tire prin scindarea indivizilor ajunşi la un anumit volum 
Este probabil că în faza incipientă coacervatele fiice să fi 
putut reproduce în condiţii ecologice identice, compoziţia 
aproximativă a coacervatelor mamă prin faptul că în 
urma scindării se moștenea un complex coloidal cu oare- 
care afinitate specifică în privința absorbției unor com- 
puși din mediu. Nu este exclus a considera acest proces 
de realizare prin absorbţie a noilor coacervate ca avînd 
la bază un model primitiv informaţional. Adevărata ca- 
pacitate de transmitere informaţională de la coacerva- 
tele mamă la coacervatele fiice a putut avea loc numai 
odată cu integrarea în compoziţia acestora a cel puţin o 
moleculă de acid nucleic, proces ce echivalează cu inclu- 
derea unei gene. 

Gena primordială se apreciază că a apărut indepen- 
dent, în soluţia nutritivă din oceanul străvechi reprezen- 
tată printr-o moleculă destul de simplă de ADN. Proba- 
bil că prima etapă a evoluţiei ADN-ului a fost marcată 
de apariția unor molecule monocatenare din două apoi 
din trei și în sfîrșit din patru tipuri de nucleotide. Chiar 
dacă cele patru baze azotate ce stau la baza nucleotidelor 
nu erau identice cu cele de azi ele îndeplineau totuşi 
funcţii asemănătoare. Odată cu apariţia de noi baze azo- 
tate a avut loc o creștere în lungime a macromoleculei 
de ADN prin adiţia de nucleotide şi totodată o mărire a 
capacității de înmagazinare a informaţiei prin amplifica- 
rea posibilităţilor de combinare a secvențelor nucleoti- 
dice. 

Autoreproducerea ADN-ului monocatenar se realiza 
inițial prin fragmentarea catenei apoi prin autoreplicare, 
molecula veche servind ca matrice pentru molecula nouă. 
Saltul cel mai important în evoluția ADN-ului a fost 
marcat prin trecerea de la structura monocatenară la cea 
bicatenară; noua structură asigura transmiterea fidelă a 
informației prin autoreplicare. 

Evoluţia ADN a continuat prin îmbogățirea sa în 
nucleotide şi prin diversificarea secvenţei bazelor azo- 
tate în moleculă, sub influenţa unor agenţi externi cu 
caracter mutagen. Are loc în acest fel o acumulare trep- 
tată de gene ce îmbogățesc şi diversifică de-a lungul tim- 
pului, stocul de gene existent (N. Ceapoiu 1976). 

Moleculele de ADN din soluția oceanului primitiv 
s-au integrat în complexul coloidal al coacervatelor 

într-un moment greu de stabilit astăzi, după unii cer- 
cetători chiar din primele faze ale constituirii coacer- 
vatelor. În această accepțiune evoluţia şi diversificarea 
genei primordiale a avut loc în corelaţie strînsă cu pro- 
teinele formelor primitive de viaţă, fapt ce a favorizat 
constituirea treptată a codului genetic şi transferarea in- 
formaţiei de la ADN la proteine. Lipsite iniţial de un su- 
port proteic, specific, genele au fost treptat incluse pe 
parcursul unei lungi perioade evolutive în formaţiuni 
speciale numite genofori la procariote şi ulterior în cro- 
mozomi la eucariote. Analiza conţinutului de nucleotide 
din astfel de formaţiuni arată că ele variază între 
103—3-107 la procariote (începînd cu virusurile) şi 
3:10%—101 la eucariote, deci de la 1000 la 10 miliarde 
fapt ce ne sugerează că o complicare a organizării şi o 
intensificare a interacțiunilor dintre organism şi mediu 
corespunde unei alungiri a secvenţelor nucleotidice. 

O bacterie este rezultatul traducerii informaţiei ge- 
netice cuprinse într-o singură moleculă de ADN, cu lun- 
gimea de circa un milimetru, constituită din cel puţin 
20 000 000 de semne. Omul are însăla bază celula ou ce 
cuprinde mai multe molecule de ADN alcătuind o sec- 
vență nucleotidică cu lungimea de aproape doi metri și 
conținînd cîteva miliarde de semne (F. Jacob 1972). In- 
formaţia genetică pe care fiecare specie o deţine în geno- 
fondul populațiilor sale s-a realizat nu numai pe parcur- 
sul evoluţiei proprii, ea este rezultatul unui proces mai 
lung care privește întregul lanț de strămoși definit de 
E. Racoviţă prin categoria de spiță. În cadrul spiței a 
avut loc o permanentă adiţionare sau pierdere de gene, 
tradusă la nivel fenotipic prin diversificarea speciilor şi 
adecvarea lor la condiţiile ecologice dintr-un mediu dat. 
Așadar constituirea genofondului unei specii echivalează 
cu decantarea informaţiei genetice pe parcursul unui nu- 
măr impresionant de generaţii anterioare (aparţinînd spe- 
ciilor strămoși), în raport cu condiţiile ecologice nerepe- 
tabile ce au caracterizat istoria Pămîntului. 

Genofondurile tuturor speciilor şi respectiv a tutu- 
ror populațiilor biologice existente pe glob alcătuiesc ge- 
nofondul biosferei, genofondul mondial sau patrimoniul 
genetic mondial. Inclus în genofondurile celor peste 4,5 
milioane specii actuale, acest patrimoniu genetic repre- 
zintă un stoc de resurse informaționale unice ce nu pot 

fi nici regenerate şi nici substituite. Ele au provenit prin 
selecția în timp a informaţiei deţinute de alte 1,6—16 mi- 
liarde specii ce s-au perindat pe planetă de la apariţia 
primelor viețuitoare pînă astăzi. Diversificarea patrimo- 
niului genetic mondial a avut un ritm natural accelerat, 
speciile dispărute pe cale naturală fiind depășite nu nu- 
mai prin complexitate ci și prin număr de către cele 
nou formate. Se apreciază astfel că la începutul cam- 
brianului numărul de specii existente era de numai 
25 000, pentru ca azi, după cca 600 milioane de ani, să 
ajungă de ordinul milioanelor. Repartizarea pe glob a 
resurselor informaţionale, respectiv a speciilor, urmează 
o distribuţie neuniformă dependentă în mare parte de 
factorii esenţiali de temperatură și umiditate, ceeace face 
ca să existe și sub acest aspect regiuni bogate în specii, 
cum sînt cele ecuatoriale umede, alături de altele sărace, 
aşa cum sînt regiunile deficitare în apă, căldură sau sub- 
stanțe nutritive din pustiurile uscate, calotele glaciare 
sau largul oceanelor. Dimensiunile uriașe ale patrimoniu- 
lui genetic mondial şi tendinţa sa spontană de diversifi- 
care sugerează caracterul inepuizabil al acestora în con- 
dițiile neintervenţiei din exterior al vre-unui factor per- 
turbator; este absolut necesar însă ca şi atunci cînd se 
judecă dimensiunile acestui patrimoniu să se ţină seama 
de structura și repartizarea sa pe regiuni geografice. 

În decursul unei perioade scurte de timp societatea 
umană a exercitat ọ influenţă semnificativă asupra patri- 
moniului genetic al biosferei, fie ca rezultantă a unor 
acțiuni voluntare, fie ca rezultantă a unor acţiuni invo- 
luntare, cu efect sumativ neprevăzut. Omul determină 
prin activitatea sa diferenţierea, în cadrul patrimoniului 
genetic mondial, a două secţiuni specifice prin compoziţie 
şi funcțiuni: patrimoniul genetic agricol şi patrimoniul 
genetic microbiologic. 

Iniţierea de către omul neolitic a procesului de cul- 
tivare a unor plante şi domesticire a unor animale, în- 
seamnă în esență declanșarea unui val evolutiv ce con- 
tinuă neîntrerupt de peste 10 000 de ani, producînd nenu- 
mărate soiuri şi rase. Omul diferenţiază treptat pe par- 
cursul acestui proces un genofond agricol dependent de 
el, ce se perpetuează, ca entitate distinctă, alături de ge- 
nofondul spontan al biosferei, numai printr-o perma- 
nentă îngrijire; în același timp genofondul agricol dobîn- 

deşte o importanță covîrşitoare pentru existenţa umană, 
de el depinzînd asigurarea cu hrană a societăţii. Tipul in- 
terrelațiilor dintre genofondu] uman și agricol sugerează 
pe cel existent între partenerii unei simbioze. 

Inventarea microscopului (1675) a deschis pentru om 
perspectiva asupra lumii microorganismelor atrăgînd, ce-i 
drept destul de tîrziu, atenția asupra unei laturi nebă- 
nuite a patrimoniului genetic mondial. Perfecționările 
aduse microscopului, concomitent cu punerea la punct a 
unor tehnici de izolare din mediul natural şi cultivare în 
laborator, a pus în evidență faptul că activitatea lor este 
cauza a numeroase fenomene utilizate de om veacuri de-a 
rîndul (fermentația laptelui, a vinului, dospirea pîinii) 
sau a numeroase fenomene dăunătoare (alterarea alimen- 
telor, îmbolnăvirea omului, animalelor sau a plantelor) şi 
a declanșat cercetarea lor pe multiple planuri. Au fost 
izolate în scurt timp populaţii de microorganisme din 
genofondul spontan şi au fost create în laborator linii 
mutante posedînd calități favorabile omului, s-a consti- 
tuit în felul acesta un stoc genetic relativ instabil men- 
ținut ca unitate distinctă a genofondului mondial, la fel 
ca cel agricol, numai prin grija omului. Întreaga infor- 
mație genetică, conținută în populaţiile de microorga- 
nisme controlate de către om, reprezintă patrimoniul ge- 
netic microbiologic, a cărui importanţă pentru societatea 
umană se conturează cu tot mai multă pregnanţă. 

Pătrunderea în intimitatea proceselor de transmitere 
a informaţiei genetice va oferi omului de mîine posibili- 
tatea de a influența și mai activ patrimoniul genetic 
mondial. Ingineria genetică, deşi încă la început de drum, 
iniţiază o etapă nouă în activitatea creatoare din acest 
domeniu. Omul va putea asambla, probabil, genotipuri 
artiticiale, fie prin combinarea unor gene existente, fie 
chiar prin sinteza „de novo“ a altora. Introducerea voită 
sau accidentală a unor astfel de genotipuri în patrimoniul 
genetic spontan al biosferei va provoca cu siguranță un 
lanț de efecte cu consecințe imprevizibile pentru evolu- 
ţia ulterioară a vieţii pe Pămînt, dar aceste efecte pozi- 
tive sau negative vor depinde numai de înțelepciunea 
omului. 

Din nefericire omul nu a acţionat mumai în mod 
creator asupra patrimoniului genetic mondial. Într-o pe- 
rioadă de cîteva milenii şi în unele regiuni doar de cîteva 

secole el a provocat dispariţia rapidă a numeroase specii 
fără a avea posibilitatea să le înlocuiască în aceaşi mă- 
sură cu altele noi, astfel că dezvoltarea societăţii umane 
se corelează cu un proces continuu de eroziune sau sără- 
cire a patrimoniului genetic mondial. Cel puţin 5—10 
specii de plante şi animale se sting prematur în fiecare 
an, ca urmare directă sau indirectă a activităţii umane. 
Raportate la dimensiunile globale ale patrimoniului ge- 
netic cifrele nu par îngrijitoare, dar se cuvine subliniat 
faptul că speciile care dispar sînt în primul rînd animale 
sau plante superior organizate, de maximă importanţă 
pentru economia mediului ambiant şi pentru prosperitatea 
societăţii umane, și că în nici o regiune a Pămîntului ob- 
servaţiile nu ne îndreptățesc să sperăm că pierderile sînt 
compensate de diferenţierea în același ritm a altor spe- 
cii. Gîndind la durata de existenţă viitoare pe care o do- 
rim societăţii umane şi biosferei în general, ritmul de 
eroziune genetică, cu evidentă tendinţă de accelerare, 
constituie o problemă tot atît de neliniștitoare, ca și cea 
a epuizării unor resurse energetice sau geochimice. 


4.2.2. FUNCȚIUNI ŞI PRINCIPII DE CONSERVARE A PATRIMONIULUI 
GENETIC MONDIAL 


Ecologia se află încă la începutul unor generalizări de 
amploare privind funcțiunile pe care geneofondul dife- 
ritelor specii îl joacă în rețeaua complicată de interac- 
ţiuni din care este formată biosfera. Cu toate acestea, da- 
tele acumulate deja, stabilesc cu destulă precizie efectele 
impactului uman la nivelul diferitelor secţiuni ale patri- 
moniului genetic mondial, schițîind măsurile ce se impun 
a fi luate pentru diminuarea efectelor negative ale aces- 
tui impact: 


Patrimoniul genetic spontan 


Biosfera se constituie ca un ansamblu de ecosisteme 
în care fiecare specie reprezintă piesa componentă a mai 
multor circuite cu triplă semnificație materială, energe- 
tică şi informațională. Nesesizată de multe ori în țesătura 
de interrelații din ecosistem, importanța unei specii se 
evidențiază cu claritate atunci cînd ea este eliminată. Ast- 
fel, distrugerea sau reducerea unor efective de carnivore 

din anumite regiuni au scos în evidență că acestea au nu 
numai un rol regulator ci şi unul sanitar, în raport cu 
populaţiile de specii erbivore din ecosistemele regiunii. 
În absenţa carnivorelor presiunea selecţiei naturale scade 
la nivelul genofondului erbivorelor, permițind acumula- 
rea, mai ales în populaţiile mici, a unor gene cu efect 
negativ asupra vitalităţii și instituirea unei stări de declin 
ducînd pînă la extincţie. 

Discuţiile naive despre utilitatea sau inutilitatea unei 
specii, purtate nu numai cînd se evaluează prezentul ci 
şi viitorul, demonstrează că deseori se pierd din vedere 
funcţii esenţiale pe care biosfera le poate îndeplini nu- 
mai ca urmare a diversităţii sale. Complexitatea ecosis- 
temelor asigură un ritm înalt al funcţiilor sale, scăderea 
numărului de circuite, respectiv de-specii, provoacă o în- 
cetinire a proceselor și odată cu aceasta a stocării ener- 
giei solare, circulaţiei și regenerării a unor resurse fun- 
damentale pentru omenire, cum sînt apa și oxigenul. Fap- 
tul că vegetaţia unor ţări industrializate cum sînt R. F. 
Germania, Anglia, nu generează nici jumătate din oxige- 
nul consumat, nu se datorează numai unui consum in- 
dustrial ridicat, ci restrîngerii ecosistemelor naturale com- 
plexe, în favoarea celor artificiale (îndeosebi agricole) mai 
simple; restul de oxigen consumat de aceste ţări se re- 
generează în teritorii limitrofe. 

Genofondul speciilor spontane conferă biosferei, prin 
dimensiunile și complexitatea sa, un înalt grad de stabi- 
litate. Ecosistemele care compun biosfera sînt cu atît mai 
stabile și au o capacitate de regenerare mai mare, cu cît 
sînt mai bogate în specii. Pauperizarea în specii echiva- 
lează cu distrugerea unei părți din reţeaua de circuite, 
duce la perturbări în funcţionarea ecosistemului și la sta- 
tornicirea unor fluctuații care peste o anumită limită 
pot determina prăbuşirea ecosistemului. În virtutea ace- 
lorași legi, biosfera sărăcită în ecosisteme poate fi cu 
ușurință expusă degradării şi apoi nimicirii. Rațiunea de 
a exista pledează pentru conservarea diversităţii, nu nu- 
mai în virtutea menţinerii eficienței funcţionale a bio- 
sferei, ci şi pentru menţinerea capacităţii ei de autore- 
generare. 

Din numărul impresionant de specii ce alcătuiesc 
biosfera omul utilizează astăzi pentru necesități directe 
doar o parte infimă, altora nefiindu-le nici măcar bă- 

nuită utilitatea economică. Se cultivă astăzi în scopuri 
alimentare în jur de 300 specii ce reprezintă doar 0,1% 
din totalul de cca 286 000 specii de plante cu flori și 
se consumă un procent şi mai mic de specii de pește, 
în raport cu cele 7 000 de specii apreciate a fi prezente 
în mările şi oceanele planetei. Dispariția unei specii, 
oricare ar fi ea, Înseamnă pierderea irecuperabilă a unei 
resurse genetice potențial valorificabile pentru bunăsta- 
rea omenirii. Cazul mucegaiului Penicillium notatum şi 
a celorlalte microorganisme producătoare de antibiotice 
devenite peste noapte specii de cultură de importanță 
covîrşitoare pentru omenire este suficient de edificator. 
Studii recente atrag atenția asupra calităților alimentare, 
medicinale, ornamentale sau industriale a numeroase 
specii de plante spontane, semnalînd introducerea lor în 
circuitul economic: trifoiul cu fructificație subterană (Tri- 
folium subterraneum) introdus pe păşunile aride din 
Australia a contribuit în mod spectaculos la îmbunătă- 
țirea valorii lor furajere; specii de Euphorbia au şansa 
de a fi cultivate în scopul obținerii de hidrocarburi ener- 
getice; e sigur că există multe specii ce vor acoperi 
în viitor mai activ alte nevoi vitale ale omului. Ecosis- 
temele tropicale sînt adevărate rezervoare pentru ale- 
gerea a noi specii alimentare sau medicinale, în regiuni 
în care solicitările sînt deosebit de stringente. Sinteze 
ale unor cercetări îndelungate subliniază valoarea pe care 
speciile spontane ale covorului vegetal din România o au 
sub aspect furajer (Puşcaru-Soroceanu E., 1963), medi- 
cinal (Constantinescu C., Agopian A., 1973) sau orna- 
mental (Păun M., Palade L., 1976) şi perspectiva utili- 
zării lor mai eficiente. 

Speciile sălbatice vegetale şi animale, înrudite cu 
cele domestice, pot constitui resurse de gene de rezis- 
tență față de boli sau dăunători, posibil a fi transferate 
prin tehnici proprii ameliorării. Încrucișări ale grîului 
cu specii sălbatice (Aegilops umbellata, Agropyron sp.) 
au dus la transferul de cromozomi sau fragmente de 
cromozomi pe care se găseau genele de rezistență a aces- 
tora la boli cum sînt rugina sau făinarea. 

Păstrarea în fauna țării noastre a bourului (Bos pri- 
migenius) ar fi oferit astăzi largi posibilități de amelio- 
rare ştiinţifică a unor însușiri de -rezistență la bovine 
sau, poate, chiar premisele permanentizării unor rase în 

zona forestieră mai înaltă. Introducerea unei specii spon- 
tane în circuitul economic sau transferarea din genofon- 
dul lor a unor gene la speciile domestice sînt limitate 
de cunoștințele asupra valorii lor, a tehnicilor de utili- 
zare sau adesea de lipsa unei necesități imperioase. Am- 
bele procese se desfăşoară în timp, pe seama unui geno- 
fond, a cărui valoare nu poate fi real evaluată, decit în 
momentul ivirii condiţiilor de domesticire. Toate acestea 
constituie argumente pentru menţinerea unui genofond 
spontan, cît mai variat. 

Evoluţia îndelungată a omului, în cadrul unor “eco- 
sisteme naturale sau puţin artificializate, a determinat 
pe plan spiritual stabilirea cu natura sălbatică a unor 
raporturi de adincă rezonanţă afectivă. Perturbarea aces-: 
tor raporturi are serioase implicaţii asupra zonelor adinci 
ale trăirii emoționale, fiind una din cauzele carenţei afec- 
tive şi a numeroaselor boli psihice ale marilor metropole 
capitaliste (N. Boșcaiu, 1977). Numeroase anchete arată 
că 11—240/, din locuitorii acestora sînt psihopaţi, pentru 
care evadările de la sfîrşitul săptămînii şi vacanţele în 
zone naturale nu sînt decit încercări de restabilire, chiar 
şi pentru o scurtă durată, a legăturilor cu natura. Studii 
de cuantificare a acțiunii binetfăcătoare a unor ecosisteme 
complexe cum sînt pădurile, asupra stării de sănătate 
şi regenerare psihică a populației umane, mergînd pînă 
la exprimarea economică a acestor efecte, aduc noi ar- 
gumente în pledoaria pentru conservarea integrală a ge- 
nofondului spontan. Ecosistemele biosferei reprezintă 
structuri funcţionale, ce oferă populațiilor umane nu nu- 
mai cadrul dezvoltării sale materiale, ci şi spirituale. 
Ele asigură, în ansamblul și prin constituenţii lor, re- 
sursele informaţionale, inclusiv cele emotive, pentru 
creaţia culturală, regăsindu-se cu vigoare în culturile 
populare pe care le circumscriu, împreună cu alți fac- 
tori, unor teritorii ecologice şi geografice precis delimi- 
tate. Spaţiul carpato-dunărean pe care Lucian Blaga (1936) 
îl denumea atît de plastic „spaţiul mioritic“ este leagă- 
nul spiritualităţii româneşti de o bogăţie și originalitate 
inegalabile parte integrantă a patrimoniului cultural al 
umanităţii. Sărăcirea patrimoniului genetic mondial şi 
uniformizarea ecosistemelor apar ca pericole nu numai 
pentru bunăstarea materială a omenirii ci şi pentru evo- 
luţia sa spirituală în viitor, 

Procesul de eroziune a patrimoniului genetic spon- 
tan are un caracter de lungă durată, pe parcursul căruia, 
acțiuni disparate, cu rezultate imprevizibile, s-au con- 
jugat cu acţiuni conștient distrugătoare, emanate din 
calitatea de stăpîn al biosferei, pe care și-o atribuia omul. 
Culesul și vînătoarea, primele ocupaţii ale omului, asi- 
gurau la început întregul necesar de hrană, fără a con- 
stitui o primejdie reală pentru genofondul spontan. Trep- 
tat însă ele s-au amplificat prin perfecţionarea mijloace- 
lor materiale şi diversificarea utilizării anumitor specii, 
permanentizînd extragerea din ecosisteme a anumitor 
specii erbivore preferate pentru hrană și înlăturarea unor 
carnivore concurerite. Acestor acțiuni impuse de lupta 
pentru supravieţuire, omul le-a adăugat cu timpul ca- 
priciile vînătorii sau colectării mult mai distrugătoare, 

Fig. 4.2. Bourul (Bos primi- 

genius), animal dispărut din 

fauna României, (1) şi re- 

prezentarea lui pe stema 

Moldovei (2) (după Al. Fi- 

lipaşcu 1969 şi N. Mănes- 
cu 1972) 

pentru satisfacţii emoţionale sau estetice. Păstoritul şi 
agricultura “au necesitat dintotdeauna spaţii întinse de 
pe care ecosistemele forestiere, cele mai complexe şi mai 
stabile de pe glob, au fost înlăturate „prin foc și fier“ 
lăsînd locul unor ecosisteme ierboase mai simple şi eco- 
logic mai fragile. Transformarea profundă a habitatelor 
a dus la dispariţia unui număr impresionant de plante 
și animale, evidenţiată cu brutalitate în teritoriile geo- 
grafice, relativ tîrziu ocupate de europeni. Dispariţia to- 
tală sau reducerea alarmantă a efectivelor unor mami- 
fere europene, ca bourul (Bos primigenius) (Fig. 4.2), 
Zimbrul (Bison bonasus), capra alpină (Capra ibex), leul 
european (Panthera leo). castorul (Castor fiber), rîsul 
(Lynx lynx), marmota (Marmota marmota) iar în unele 
țări chiar și a lupului (Canis lupus) este rezultatul com- 
binat al unei vînători îndelungate şi al extinderii eco- 
sistemelor antropogene. Restrîngerea în America de 

Fig. 4.3. Reducerea ariei de-răspîndire a bizonului 

(Bison bison) în America de Nord, 1 — astăzi, 2 — în 

anul colonizării (după G. A. Petrides 1961 din 
J. Dorst, 1969). 

Nord, pînă la efective critice a bizonului (Bison bison) 
evaluat la începutul secolului al XVIII-lea la 75 milioane 
exemplare (Fig. 4.3) sau dispariţia totală a porumbelului 
migrator (Ectopistes migratorius) din care doar în Wis- 
consin (pe 2 200 km?) se estimau în 1871 circa 136 mi- 
lioane de indivizi, a fost săvîrşită într-o perioadă uimitor 
de scurtă de 30—40 de ani printr-o vînătoare inutilă şi 
absurdă. Pătrunderea europenilor în Africa a amplificat 
vînătoarea pentru fildeş a elefantului (Loxodonta afri- 
cana), apreciată pe baza statisticilor comerciale din ju- 
rul anilor 1880, la 60 000—70 000 exemplare pe an, iar 
moda feminină a podoabelor cu pene a rezervat un des- 
tin tragic unor specii de păsări, pentru care albatrosul 
lui Steller (Diomedea albatros) din Oceania, a devenit 
un adevărat simbol (4. Dorst, 1969). 

Dispariţia arborelui de santal (Santalum fernadezia- 
num) din America de Sud sau rărirea tisei (Taxus bac- 
cata) din Europa este rezultatul exploatării pentru lem- 
nul valoros, în timp ce specii ca floarea de colț (Leonto- 
podium alpinum) sau ghinţura galbenă (Gentiana lutea) 
s-au rărit considerabil datorită caracterului lor decorativ 
şi respectiv medicinal. Alte specii ca bujorul de stepă 
(Paeonia tenuifolia) sau vipera de stepă (Vipera ursini) 
sînt periclitate, ca urmare a desțelenirii în scopuri agri- 
cole a habitatelor lor. 

Introducerea accidentală sau conştientă din motive 
economice sau sentimentale a unor specii de animale și 
plante pe teritorii izolate geografic, într-un cuvînt po- 
luarea genofondului acelor teritorii au avut în nume- 
roase cazuri grave consecințe asupra faunelor și florelor 
autohtone. Introducerea intenționată a mamiferelor pla- 
centare în Australia şi în Insulele Galapagos constituie 
un pericol iminent pentru bogată faună de marsupiale şi 
respectiv de reptile ale acestora. Transportul accidental 
al filoxerei (Filoxera vastatrix) în Europa ar fi. provocat 
cu siguranță decimarea speciei de viță de vie europeană 
(Vitis vinifera) în absenţa intervenţiei prompte a omu- 
lui. Introducerea într-un masiv forestier a unor prove- 
niențe cu slabă valoare economică poate provoca prin 
producerea masivă de polen o depreciere a calităţii des- 
cendenţilor rezultați prin hibridare. 

Omul contemporan a adăugat amenințărilor profe- 
rate veacuri de-a rîndul asupra unor anumite specii, 

o ameninţare. neselectivă, de vaste proporţii asupra în- 
tregului genofond, definită prin poluarea mediului am- 
biant — concept încărcat de neliniştitoare semnificaţii. 
Introducerea în circuitele biosferei de substanţe cu efect 
biocid (insecticide, raticide, ierbicide) în vederea distru- 
gerii unor specii dăunătoare sub aspect sanitar sau eco- 
nomic imediat a dus în numeroase cazuri nu la înlătu- 
rarea acestora ci a altor specii utile omului. Producerea 
de reacții nucleare, îndeosebi în scopuri militare deter- 
mină o poluare radioactivă cu adînci implicaţii asupra 
genofondului mondial. Efectelor toxice cumulative, ma- 
nifestate la nivel fiziologic, li se adaugă altele de natură 
mutagenă, ce, vor putea, în timp, afecta nu numai struc- 
tura genofondurilor uneia sau alteia dintre specii, ci prin 
eliminări selective însăși structura patrimoniului genetic 
mondial. 

Ideea de ocrotire a naturii sălbatice răzbate din 
scrierile civilizaţiilor antice europene cu constatări pri- 
vind restrîngerea unor specii şi deteriorarea mediului 
circumediteranean ca urmare a unei exploatări neraţio- 
nale a resurselor sale. În evul mediu această idee se 
materializează în Europa îndeosebi prin rezervarea de 
către proprietarii de pămînturi a unor teritorii destinate 
protejării vînatului sau promulgarea, de către unii prin- 
cipi, de legi ce reglementau această îndeletnicire. În ma- 
rile civilizaţii asiatice (chineză şi indiană), ca şi în ci- 
vilizaţiile americane precolumbiene, ideea de ocrotire a 
speciilor spontane avea un solid suport etic, izvorît din 
însăși concepția filosofică a acestor civilizaţii despre 
omul armonios integrat în natură. 

Conceptul de ocrotire a naturii sălbatice, în sensul 
adoptat de ştiinţa contemporană, a început să se cristali- 
zeze abia la sfîrșitul secolului al XIX-lea. Gravele de- 
vastări, provocate naturii americane după colonizare, au 
determinat protestul vehement al cîtorva pionieri clar- 
văzători, ce.a dus la votarea de către Congres a legii 
din 1 martie 1872, prin care se înființa primul pare 
naţional din lume (Yellowstone) cu scopul de a pune 
la adăpost de om specii de animale și plante, priveliști 
deosebite, dar care să servească şi ca loc de recreere. 
Exemplul american a fost repede urmat. În anii de 
cumpănă dintre cele două veacuri s-au semnat actele 
de naştere a majorităţii parcurilor naţionale existente 

astăzi, refugii vaste, destinate conservării patrimoniului 
genetic mondial. Curind, după amplificarea acţiunii de 
ocrotire a naturii sălbatice, a apărut necesară instituirea 
unei colaborări internaţionale eficace, menită nu numai 
să favorizeze schimburi de date ştiinţifice într-un do- 
meniu atît de nou şi de complex, ci să facă posibilă 
şi întreprinderea unor acţiuni de conservare de mare 
anvergură. Din această necesitate au fost create nume- 
roase organisme regionale, unificate în 1948 sub egida 
UNESCO în- Uniunea Internaţională pentru Ocrotirea 
Naturii și a Resurselor sale (UICN). Cu sediul la Morges 
în Elveţia, organizaţia cuprindea în 1978 425 membri 
din 100 ţări (49 state, 104 agenţii guvernamentale, 261 
organizaţii neguvernamentale și 11 aderenţi particulari). 
Marile obiective ale UICN sînt cu claritate enunțate de 
A. Munro, director general al organizaţiei, cu ocazia ani- 
versării în 1978 a 30 de ani de la înființarea acesteia. 
Iniţiative particulare internaţionale, la care au aderat 
şi unele instituţii interguvernamentale, au adus servicii 
semnificative operei de ocrotire a patrimoniului genetic 
mondial, prin procurarea de mijloace financiare destinate 
documentării sau acţiunilor directe de conservare. Între 
acestea Fondul Mondial pentru Natura Sălbatică (W.W.F.), 
creat în 1961, a sprijinit peste 1 700 proiecte de ocrotire 
în 100 de state. 

Cercetările ecologice, desfășurate cu asiduitate pe 
terenul ocrotirii speciilor spontane, a îmbogăţit treptat 
concepția generală despre valoarea lor, impunîndu-le la 
loc de cinste alături de marile cre- 
aţii ale umanităţii. La 16 noiem- 
brie 1972 UNESCO adoptă „Con- 
venția pentru Protecţia Patrimo- 
niului Cultural și Natural“ al ome- 
nirii în care se definesc unitar cele 
două componente ale. acestui pa- 
trimoniu, incluzînd şi „habitatele 
pentru specii de animale și plante 
amenințate, care au o valoare uni- 5 
versală excepțională din punct de Fig. 4.4. Emblema Con- 


se sps FRA venţiei pentru patrimo- 
vedere ştiinţific sau conservativ“, piul mondial, cultural şi 
(Fig. 4.4). 


natural. 

Programele ONU privind mediul şi resursele sale, 
între care programul „Omul și biosfera“ (MAB), impre- 
sionant prin complexitatea sa, rezervă proiecte speciale 
studiului şi ocrotirii genofondului spontan. 

Activitatea de conservare a speciilor spontane s-a 
diversificat, îmbrăcînd întreaga gamă, de la propaganda 
în rîndul opiniei publice, pînă la acţiuni concrete de 
protejare integrală sau dirijată. Uniunea Internaţională 
pentru Conservarea Naturii şi Resurselor sale (UICN) 
publică periodic așa-numitele „liste roșii“ prin care in- 
formează asupra speciilor amenințate cu extincţia. Se 
consemnează în aceste liste de condamnaţi, numai din- 
tre vertebratele terestre, 257 specii de mamifere, 398 
specii de păsări, 186 specii de amfibieni și reptile la care 
se adaugă nu mai puțin de cca 20 000 specii de plante. 
Animale ca tigrul (Felix tigris), leul (Panthera leo), uran- 
gutanul (Simia satyris), rinocerul unicorn (Rhinocerus 
unicornis), ursul panda uriaș (Ailuropoda melenoleuca), 
condorul californian (Gymnogypsus californianus), dropia 
(Otis tarda), vulturul pleșuv (Gyps fulvus) ş.a. au as- 
tăzi efective neînchipuit de mici. Cu mult mai sugestive 
sînt listele roşii ce raportează pericolul pauperizării ge- 
nofondului la valorile mai limitate ale unor regiuni. În 
U.R.S.S. o astfel de listă apreciază că 4000 de specii de 
plante (cca 1/5 din floră) necesită măsuri de ocrotire, 
iar 511 specii sînt practic în curs de totală dispariţie. 

Speciile rare sînt decretate monumente ale naturii, 
alături de fenomene geologice şi peisagistice de impor- 
tanță deosebită. Ele sînt conservate în teritorii definite 
după suprafață, gradul de intervenţie a omului și auto- 
ritate tutelară: rezervaţie naturală integrală, rezervaţie 
sau arie cu natură sălbatică, pare naţional, rezervaţie di- 
rijată, rezervă a biosferei. 

Rezervaţia naturală integrală (sau strictă) repre- 
zintă o zonă destinată să protejeze în mod absolut un 
mediu cu flora şi fauna sa; orice intervenţie umană fiind 
exclusă, în afara celor cîțiva cercetători care urmăresc 
evoluția populațiilor vegetale și animale. Ele sînt de obi- 
cei înconjurate de zone tampon în care acțiunea umană, 
deşi prezentă, este limitată. Rezervaţia Roșca—Buhaiova 
din Delta Dunării în care clocește singura mare colonie 
de pelicani (Pelecanus onocrotalus) din Europa este una 
din aceste rezervaţii. Neintervenţia omului nu înseamnă 

întotdeauna garanţia de supravieţuire a unei specii. În 
cazul plantelor de finețe s-au selecționat de-a lungul 
timpului ecotipuri adaptate cositului periodic. Eliminarea 
cositului în rezervaţii integrale poate duce la modifica- 
rea echilibrului din ecosistem şi concurarea speciilor 
ocrotite de către altele, fenomen sesizabil la noi în re- 
zervațiile de finețe de la Valea lui David sau Zaul de 
Cîmpie. În cazul acestora, neintervenţia înseamnă men- 
ţinerea unui statut de veacuri. 

Rezervaţiile sau ariile cu natură sălbatică constituie 
o categorie ce îmbină scopurile de conservare a naturii 
cu cele de recreere. Ele sînt accesibile turismului limitat, 
cu mijloace primitive așa cum sînt la noi rezervaţiile 
naturale din Cheile Nerei, Cheile Turzii. Uneori aceste 
arii reprezintă zonele tampon ce mărginesc rezervaţiile 
integrale, alcătuind împreună cu acestea entităţi com- 
plexe de conservare. 

Parcul naţional circumscrie o zonă naturală întinsă 
cu ecosisteme netransformate prin exploatare sau ocupa- 
ție umană, unde specii vegetale și animale au habitatele 
lor caracteristice cu fenomene geologice sau privelişti de 
mare valoare estetică. Parcurile naţionale sînt ocrotite 
de către autoritatea cea mai înaltă din stat iar vizitarea 
lor este autorizată în anumite condiţii pentru scopuri re- 
creative educative sau culturale. Întinderea parcurilor 
naţionale este fixată la minimum 1000 ha dar poate 
ajunge la peste un milion ha cum sînt Wood Buffalo — 
America de Nord (4 500 000 ha), Manu — America de 
Sud (1532806 ha). Solonga — Africa (3000000 ha). 
Fiordland — Noua Zeelandă (1 225 000 ha) etc. Pentru. te- 
ritorii mai reduse, cu regim de conservare asemănător, 
dar care poate fi stabilit şi de altă autoritate decît cea 
supremă, se utilizează denumirea de rezervaţie analoagă. 
parcurilor naţionale. Lista Naţiunilor Unite din 1974 
(V. Dinu, 1979) menţionează un număr de 1010 teritorii 
cu statut de parc național sau rezervaţie naturală națio- 
nală, însumînd semnificativa cifră de 144 196 316 ha. 

Speciile a căror populaţii au ajuns la efective cri- 
tice ce nu-şi mai pot asigura perpetuarea în condiţii per- 
fect naturale sînt ocrotite în . rezervaţii dirijate, în care 
omul crează condiții cvazioptimale, prin amenajarea ha- 
bitatelor şi preîntimpinarea cosangvinizării. Rezervaţiile 
de acest tip pot constitui surse de recolonizare în vechiul 

areal al speciilor, ca în cazul zimbrului (Bizon bonasus) 
din rezervaţia Bialowieza — Polonia. În cazul plantelor, 
supraviețuirea unor specii este deseori asigurată în gră- 
dini botanice. Consemnăm însemnătatea pe care o au 
pentru conservarea și îmbogățirea genofondului forestier, 
arboretele constituite din specii provenite din regiuni 
îndepărtate ale globului în care poate fi studiată com- 
portarea ecologică şi productivă a acestora în condiţiile 
țării noastre în scopul utilizării lor economice, fără a 
provoca poluarea genofondului autohton (Arboretele de 
la Simeria, Bazoș, Arcalia etc.). 

Amplele cercetări ecologice, patronate de către O.N.U. 
în cadrul programului Om și Biosferă (M.A.B.), conferă 
astăzi noi valenţe acţiunii de conservare, prefigurînd 
combinarea protejării ecosistemelor reprezentative ale 
biosferei cu studiul funcţionării lor, cu exploatarea și 
analiza impactului uman asupra ecosistemelor naturale și 
punerea la punct a mijloacelor de supravieţuire la acest 
impact. Astfel de arii reprezentative, ce includ deopotrivă 
ecosisteme naturale și modificate, în care se acordă aten- 
ție deosebită tuturor speciilor și nu numai unora, decla- 
rate monumente ale naturii, care permit continuitatea 
cercetării cu valoare de generalizare cît mai largă, au fost 
declarate rezerve ale biosferei. În ianuarie 1977, 27 ţări 
au declarat oficial un număr de 118 rezerve ale biosfe- 
rei cu suprafață variind între 1 000 şi 70 000 000 ha, la 
care s-au adăugat anual noi suprafeţe. 

România se numără printre ţările care concentrează 
pe un teritoriu relativ restrîns un genofond spontan in- 
estimabil, păstrat de-a lungul anilor într-un cadru na- 
tural, puţin alterat. Preocupările oamenilor de știință 
pentru ocrotirea valorilor științifice şi estetice ale florei 
și faunei autohtone, parte integrantă din mișcarea pro- 
tecționistă mondială, au parcurs o lungă etapă pînă la 
concretizarea lor în „Legea pentru protecţia monumen- 
telor naturii“ din 7 iulie 1930, ce a avut- ca efect și în- 
ființarea în cadrul Ministerului Agriculturii și al Do- 
meniilor de. atunci, a unui for special „Comisia Mo- 
mentelor Naturii“, însărcinată cu problemele de ocro- 
tire. Prin stăruința unor personalităţi de prestigiu ca 
E. Racoviţă, Al. Borza, A. Popovici-Bâznoșanu şi alţii, 
Comisia a declarat pînă în 1935, un număr de 34 re- 
zervaţii naturale, între care şi Parcul Naţional Retezat. 

Cadrul legislativ în care se desfășoară ocrotirea naturii 
a fost aprofundat, în condiţiile marii dezvoltări sociale 
a României de după cel de al doilea război mondial, prin 
legi- cu referiri speciale la genofondul spontan: Decretul 
Consiliului de Miniștri 237/18 octombrie 1950; Legea pri- 
vind protecţia mediului înconjurător 9/1973; Legea pri- 
vind economia vînatului şi vînătoarea 26/1976, la care 
se pot adăuga numeroase altele ce vizează protecţia ha- 
bitatelor și gospodărirea rațională a resurselor. 

Cu toate acestea, lista speciilor ocrotite prin lege 
în ţara noastră, cuprinde un număr extrem de restrîns 
(16 plante şi 22 animale), ce nu ilustrează nici bogăţia 
şi nici pericolul în care se găsesc numeroase alte specii 
în condițiile unei transformări tot mai profunde a eco- 
sistemelor naturale. Din ea lipsesc numeroase alte specii 
cu răspindire restrinsă în România, uneori în staţiuni 
ce marchează limita nordică sau sudică a arealului lor 
european, după cum şi unele specii ocrotite de fapt în 
anumite rezervații din ţară. 

Speciile de plante ocrotite ca monumente ale naturii: 
1. Angelica archangelica — angelica; 2. Cypripedium cal- 
ceolus — papucul doamnei; 3. Daphne blagayana — ie- 
dera albă; 4. Daphne cneorum — tulichina; 5. Fritillaria 
meleagris — lalea pestriță; 6. Gentiana lutea — ghinţura 
galbenă; 7. Iris graminea — stînjenel; 8. Larix decidua 
var. polonica — zada; 9. Leontopodium alpinum — floa- 
rea de colţ; 10. Nigritella rubra — sîngele voinicului; 
11. Nymphaea lotus-thermalis — drețe, nufărul termal; 
12. Paeonia peregrina var. romanica — bujorul româ- 
nesc; 13. Rhododendron kotschyi — smîrdarul; 14. Rus- 
cus b. aculeatus — ghimpele; 15. Taxus baccata — tisa; 
16. Trollius europaeus — bulbucii de munte. 

Speciile de animale ocrotite ca monumente ale na- 
turii: 

1. Rupicapra rupicapra — capra neagră; 2. Lynx lynx 
— rîsul; 3. Gypaëtus barbatus aureus — vulturul bărbos; 
4. Neophrodon perenopterus — vulturul egiptean; 5. Gyps 
fulvus — vulturul pleşuv sur; 6. Aegipius monachus — 
vulturul pleșuv negru; 7. Aquila crysaëtos — acvila de 
munte; 8. Tetrao urogallus (femela) — cocoşul de munte; 
9. Lyrurus tetrix — cocoşul de mesteacăn; 10. Corvus co- 
rax — corbul; 11. Otis tarda (femela) — dropia; 12. Otis 
tetrax — spurcaciul; 13. Casmerodius albus — egreta 

mare; 14. Egretta garzetta — egreta mică; 15. Platalea 
leucorodia — stîrcul lopătar; 16. Himanthopus himantho- 
pus — piciorongul; 17. Pelecanus onocrotalus — pelicanul 
alb; 18. Pelecanus crispus — pelicanul creţ; 19. Tadorna 
tadorna — călifarul alb; 20. Tadorna ferruginea — călifa- 
rul roșu; 21. Testudo greca ibera — broasca ţestoasă; 22. 
Testudo hermani hermani — broasca ţestoasă de uscat. 
Rezervaţiile naturale din România includeau în 1965 
(E. Pop, N. Sălăgeanu, 1965) un număr de 130 teritorii, to- 
talizînd cca 75 000 000 ha, dintre care peste 50 teritorii 
au ca obiective principale sau includ pe lîngă obiective 
peisagistice, geologice, palentologice şi sarcini de conser- 
vare a unor populaţii de plante și animale rare în Ro- 
mânia și în lume (Fig. 4.5). — Numerotarea corespunde 
cu prezentarea pe hartă 
1. Parcul Naţional Retezat; 
2. Pietrosul Mare; 
3. Rezervaţia Pîrîul Peţea — Oradea; 
4. Defileul Crișului Repede; 
5. Finaţele Clujului; 
6. Rezervaţia Suatu; 
7. Rezervaţia Zaul de Cîmpie; 
8. Cheile Turzii; 
9. Rezervaţia Scărişoara — Belioara; 
10. Rezervaţia Intregalde; 
11. Rezervaţia Dosul Laurului; 
12. Mlaștina Sîncrăieni — Ciuc; 
13. Mlaștina Valea Mijlocie — Tușnadul Nou; 
14. Tinovul Mohoş — Tuşnad; 
15. Mlaştina eutrofă — Hărman; 
16. Rezervaţia Dumbrava Vadului; 
17. Rezervaţia Bilea; 
18. Parcul dendrologic Simeria; 
19. Pădurea Bejan — Deva; 
20. Rezervaţia Satchinez; 
21. Cheile Carașului; 
22. Beuşniţa — Cheile Nerei; 
23. Valea Mare — Moldova Nouă; 
24. Muntele Domogled — Valea Cernei; 
25. Cazanele Dunării; 
26. Rezervaţia Gura Văii — Vîrciorova; 
27. Rezervaţia Stîrmina — Ostrovul Corbilor; 
28. Rezervaţia Pocrina Tismana; 

Fig. 4.5. Harta rezervațiilor naturale biologice din România; legenda conform numerelor 
din text, pag. 134—136 (după E. Pop şi N. Sălăgeanu 1965). 


29. Rezervaţiile din Parîng; 

30. Rezervaţia Muntele Cozia; 

31. Piatra Craiului Mare; 

32. Rezervaţiile din Bucegi; 

33. Rezervaţiile din Penteleu; 

34. Complexul de izvoare Corbii Ciungi; 

39. Rezervaţia Snagov; 

36. Pădurea Seaca — Optășeani; 

37. Tinovul Lucina — Găina; 

38. Tinovul Poiana — Stampei; 

39. Codrul Slătioara; 

40. Ceahlăul; 

41. Cheile Bicazului; 

42. Fiîneţele Bosanci; 

43. Fîneţele din Valea lui David; 

44. Pădurea Hîrboaca 

45. Dunele fluviatile Hanul Conachi; 

46. Pădurea Valea Fagilor — Luncaviţa; 

47. Rezervaţia Valea lui Traian; 

48. Rezervaţia Fîntiniţa — Murfatlar; 

49. Delta Dunării cu rezervaţiile Pădurea Letea, Roş- 
ca — Buhaiova — Hrecișca, Perişor — Zătoane, 
Periteasca — Leahova; 

50. Rezervaţia ornitologică Histria — Since; 

51. Rezervaţia de dune maritime Agigea; 

52. Rezervaţia Hagieni. 

Se adaugă acestor rezervaţii mai importante, un nu- 
măr destul de mare de teritorii, delimitate în cadrul fon- 
dului forestier cu funcţii şi regim de conservare asemă- 
nătoare, administrate de organele silvice, astfel că de fapt 
suprafeţele supuse conservării genofondului spontan sînt 
mult mai întinse. Menţionăm deasemenea că, începînd 
din anul 1979, România înscrie în Patrimoniul Cultural 
şi Natural al Omenirii trei teritorii cu statul de rezervă 
a biosferei, localizate în Munţii Retezat, Munţii Rodnei 
şi Delta Dunării corespunzătoare vechilor rezervaţii natu- 
rale. 

Transformările profunde ale ecosistemelor naturale şi 
peisajului, ce însoțesc dezvoltarea economică accelerată a 
României atrag atenţia asupra necesităţii unor măsuri 
mai ample de conservare a patrimoniului nostru natural. 
Studii complexe aprofundează principiile de conservare, 
corespunzătoare etapei actuale de dezvoltare a României, 

propunînd lărgirea listei monumentelor naturii şi rezer- 
vaţiilor naturale (Z. Qarcea, 1979) şi fundamentînd un 
nou proiect de lege privind conservarea patrimoniului 
natural, supusă dezbaterii specialiștilor. Între cele peste 
350 teritorii propuse a fi consemnate ca rezervaţii natu- 
rale, rezervații. peisagistice sau științifice, (cele mai multe 
avînd deja un regim corespunzător de ocrotire) subliniem 
propunerile privind înfiinţarea unor întinse parcuri naţio- 
nale totalizînd remarcabila suprafaţă de 589 546 ha: Rete- 
zat — existent deja din anul 1935, Rodna, Călimani, 
Cozia, Valea Cernei, Cheile Nerei, Semenic, Delta 
Dunării. 


Patrimoniul genetic agricol 

Patrimonul genetic agricol s-a individualizat, ca parte 
distinctă a patrimoniului genetic mondial, prin activitatea 
selectivă impusă de om. Fiecare specie cultivată sau do- 
mesticită a parcurs, în esență, de-a lungul existenţei sale, 
trei etape (A. T. Szabo, 1978). , i £ 

Prima etapă corespunde evoluției speciei în condiții 
naturale, Genofondul populațiilor sale este supus presiu- 
nii selective a habitatelor și reflectă gradul de adaptare al 
speciei; la un moment dat acest genofond are o structură 
echilibrată şi stabilitate mare în raport cu condiţiile eco- 
logice existente. 

Cea de a doua etapă începe odată cu selecția primi- 
tivă, cînd omul identifică şi extrage, din genofondul eco- 
sistemelor naturale, eșantioane, caracterizate prin însu- 
şiri ce îi sînt favorabile. Se constituie astfel populaţii a 
căror genofond diferă de al populațiilor spontane prin 
frecvența diferită a unor gene, impusă și perpetuată de 
om, Aceste populaţii devin pe parcursul a nenumărate 
cicluri de selecţie soiuri şi rase primitive. 

Procesul de cultivare și domesticire a speciilor se 
pare că a fost inițiat în majoritatea cazurilor în centrele 
genice sau în apropierea lor, astfel că genofondul agricol 
tradițional are ca bază de plecare ansambluri de gene de 
maximă complexitate. Genofondul soiurilor şi raselor pri- 
mitive se menţine în stare de bogăţie și heterogenitate 
ridicată, determinată de amplitudinea variaţiei individua- 
le, comparabile în mare măsură cu cele din populaţiile 

naturale. Prin hibridare în cadrul aceleaşi specii sau chiar 
cu specii diferite, genofondul agricol primitiv s-a îmbo- 
gățit permanent cu gene provenite din populaţiile spon- 
tane. Soiurile şi rasele primitive au fost introduse de om 
în toate regiunile locuite, ocupînd în consecință nișe eco- 
logice cu condiţii foarte variate. Dispersia geografică şi 
ecologică pronunțată a determinat diferențieri de noi so- 
iuri sau populaţii locale, cu structură genetică adecvată 
noilor condiţi ecologice. Fenomenul are ca urmare păstra- 
rea, sau chiar lărgirea, valenţei ecologice a speciei, prin 
capacitatea ei de a ocupa medii cu condiţii de la cele 
optime la cele mai precare. 

Durata îndelungată a procesului de constituire şi ca- 
racterul local al soiurilor şi raselor primitive au determi- 
nat strînse relații de coevoluţie între genofondul acestora 
și genofondul populațiilor spontane de pe teritoriul în 
care s-au format. Expresia cea mai evidentă a acestei co- 
evoluţii o constituie mărirea frecvenţei unor gene de re- 
zistenţă la boli și dăunători. Speciile de viță americană au 
dobiîndit, prin coevoluţie cu filoxera, gene de rezistenţă la 
acest parazit pe care viţa europeană evoluată în absenţa 
lui, nu le posedă. Frecvente la plante, genele de rezistență 
față de unii paraziți sînt prezente și la rase primitive de 
animale; bovinele „brachyceros“ din Africa Occidentală cu 
coarne scurte și talie redusă sînt puternic tolerante la try- 
panosomiază. Numărul mare de soiuri și rase primitive, 
larg distribuite pe tot globul, face ca genofondul agricol 
tradițional să aibă un caracter complex și stabil în ansam- 
blul său. 

Etapa a treia de evoluție a speciilor cultivate și res- 
pectiv domesticite îşi are începuturile în secolul al XIX, 
odată cu introducerea pe scară largă, în ameliorare, a se- 
lecţiei individuale. Această metodă deosebit de eficace 
a avut ca efect creşterea spectaculoasă a productivităţii, 
ea a restrîns însă brusc variabilitatea naturală a soiurilor 
şi a raselor, realizînd un nivel ridicat de omogenizare a 
genofondurilor. S-au creat stocuri de gene destinate în- 
mulţirii, izolate și permanent verificate pentru asigura- 
rea uniformităţii ca o condiţie esențială pentru produc- 
tivitatea ridicată. Evoluţia genofondului agricol nu a mai 
continuat să se interfereze cu a celui spontan în cîmpuri 
sau grupuri heterogene ci are loc izolat în colecţii înfiin- 

tate în cadrul marilor centre de ameliorare. Condiţiile 
ecologice asigurate de om tind în aceste centre spre con- 
stante optime, necesare valorificării integrale a potenţia- 
lului genofondului. Numeroase soiuri şi rase intensive 
actuale sînt rezultate prin extragerea dintr-o populaţie a 
unui număr restrîns de genotipuri sau chiar a unui singur 
genotip, astfel că baza ereditară a lor devine foarte re- 
strînsă. Aprecierea este valabilă chiar și în cazul în care 
genotipul selecționat întruneşte gene de la unul, două sau 
chiar mai multe soiuri sau rase diferite. Liniile consang- 
vinizate şi hibrizii proveniţi din aceste linii, cu care ope- 
rează curent amelioratorul modern sînt exemple revela- 
toare de populații cu genofond uniformizat. Genofondul 
unei rase de animale urmează de multe ori, chiar după 
constituire, un proces de omogenizare şi pauperizare prin 
utilizarea metodei de însămînţare artificială ce necesită 
un număr restrîns de reproducători masculi. În Franţa 
se apreciază că 300—400 tauri sînt suficienți anual pen- 
tru însămințarea artificială a trei sferturi din efectivul 
de vaci existent, 

Soiurile şi rasele intensive, puţine la număr, reali- 
zează producţii foarte mari ceea ce face să se extindă cu 
repeziciune în toate regiunile globului. Printr-un proces, 
generalizat în ultimele două decenii, acestea au înlocuit 
un număr extrem de mare de soiuri şi rase primitive, sor- 
tite pieirii. Eliminarea unui soi primitiv (sau specie) poate 
fi și rezultatul renunţării la cultivarea unor terenuri din 
zone cu condiţii ecologice vitrege ce nu asigură o pro- 
ductivitate socotită azi rentabilă economic. Alacul (Triti- 
cum monococecum) se cultiva în epoca bronzului pe tot 
cuprinsul spaţiului carpato-dunărean, treptat cultura sa 
a fost restrînsă în țara noastră la zonele cu climat aspru 
din Munţii Apuseni, unde a continuat să supravieţuiască 
mult timp după înlocuirea sa în regiunile de cîmpie cu 
griul comun (Triticum vulgare). Cercetări recente (A. T. 
Szabo, 1978), arată că declinul său s-a accentuat brusc 
între 1955—1965, făcînd să dispară în decursul unei gene- 
raţii o specie cultivată în acest spațiu geografic din epoca 
de piatră, fără însă a fi înlocuit cu alt soi sau specie cul- 
tivată, competitivă în condiţiile de aici. Nișa sa ecolo- 
gică a rămas liberă iar terenurile ocupate a căror pro- 

Fig. 4.6. Răspîndirea culturilor de alae (Triticum monococcum) în 
Transilvania în sec. XV—XX) şi eroziunea genetică a speciei în 
sec. XX (după A. T. Szabo 1978, modificat). 


ducţie satisfăceau o parte din nevoile furajere locale a 
început să fie gospodărite sub nivelul anterior (Fig. 4.6). 

Dispersia pe suprafețe extrem de mari a unui soi 
intensiv îl aduce în contact cu numeroase populații spon- 
tane, producătoare de boli, față de care genofondul aces- 
tuia nu conţine gene de rezistenţă. Chiar în cazul în care 
un soi intensiv are iniţial gene de rezistență față de un 
anumit parazit, este posibil ca aceste gene să devină la 
un moment dat inutile, ca urmare a apariţiei în popula- 
ţiile parazitului a unor rase noi, sau a proliferării unor 
rase cu efective reduse şi localizare limitată. Apariţia în 
S.U.A. a unei rase noi de Helminthosporium. maydis, la 
care s-au dovedit sensibili toți hibrizii de porumb cu cito- 
plasma T, au determinat în unele state pierderi de pînă 
la 50%% din recoltă, agravate de uniformitatea sortimen- 
tului cultivat. Soiurile de grîu Caucaz, Aurora, Lovrin 10 
au fost eliminate din cultură deoarece pe parcursul cîtor- 
va ani au favorizat proliferarea de rase de rugină şi făi- 
nare, față de care erau sensibile şi care produceau dimi- 
nuări apreciabile ale recoltei. 

Genofondul alcătuit dintr-un număr redus de soiuri 
şi rase cu bază genetică restrînsă şi uniformizată se dove- 
dește deosebit de vulnerabil la factorii perturbatori nu 
numai biologici ci şi climatici. 

Amelioratorii secolului al XX-lea au creat soiuri și 
rase cu calități deosebite, dar ei au avut la îndemînă un 
tezaur genetic constant și diversificat de-a lungul unei 
perioade, ce corespunde cu însăși istoria societății umane, 
din care au selecționat sau pe baza căruia au realizat com- 
binaţii valoroase de gene. Restringerea sortimentului de 
soiuri şi rase va frusta pe viitorii amelioratori de acest 
privilegiu. Revoluţia știinţifico-tehnică conturează meto- 
dele. noi de ameliorare dintre care cele mai promițătoare 
se anunță procedeele privind transferul de gene indivi- 
duale de la un organism la altul. Succesul unor astfel de 
metode va depinde cu siguranță nu numai de gradul de 
stăpînire a acestor metode, ci într-o măsură decisivă şi de 
rezervele de gene pe care omul le va avea la dispoziţie în 
acel moment. Apare în acest context necesitata fără echi- 
voc a conservării resurselor genetice din agricultura şi 
zootehnia tradițională în folosul generaţiilor viitoare. Or- 
ganizarea realistă a conservării genofondului agricol 
nu înseamnă renunțarea la extinderea soiurilor și rase- 
lor intensive, ea are la bază crearea de stocuri speciale 
de gene, numite destul de impropriu bănci de gene. Banca 
de gene reprezintă o colecţie de soiuri sau rase cu im- 
portanţa actuală şi de perspectivă, pe care omul le con- 
servă în vederea utilizării lor în procesul de ameliorare. 
Sarcinile băncilor de gene constau în: colectarea mate- 
rialului genetic din țara aparținătoare și de peste hotare, 
studiul materialului şi informarea amelioratorilor precum 
şi conservarea cît mai strictă și economică a resurselor 
genetice deţinute. Primele bănci de gene au fost create 
pentru plantele de cultură, avînd ca precursori colecţiile 
de soiuri ale centrelor de ameliorare, provenite din di- 
verse regiuni ale globului şi menținute în condiţii de izo- 
lare prin cultivarea în cîmpuri experimentale, Inventa- 
rierea sistematică a tutror formelor de plante cultivate 
existente într-un teritoriu este organizată pentru prima 
dată în S.U.A., începînd cu anul 1898; acest inventar în- 
registra pînă în 1970 peste 350 000 probe de seminţe in- 
trate. Mult mai tîrziu, în 1958, a fost creat la Fort Col- 
lins (Colorado) Laboratorul naţional pentru conservarea 

semințelor din S.U.A. sau Banca de gene de la Fort 
Collins, capabilă să depoziteze pentru durată lungă 
180 000 probe de semințe de cîte 450 g, aparținînd la nu- 
meroase specii. Preocupări pentru colectarea şi păstra- 
rea unor forme ale plantelor de cultură (soiuri, populații 
locale, ecotipuri etc.) şi sălbatice se înregistrează în 
U.R.S.S. de la începutul acestui veac, dar ele se concre- 
tizează în colecţii de o deosebită importanţă prin truda 
neobosită a savantului N. I. Vavilov, ctitor al Institutului 
de fitotehnie din Leningrad (V..R.) înființat în 1925. 
N. I. Vavilov este organizatorul unei serii de expediţii 
întreprinse în mai multe zone de pe glob pentru colecta- 
rea de material genetic şi fondatorul teoriei centrelor 
genice (de maximă diversificare şi adaptare) a plantelor 
de cultură şi a concepţiei ştiinţifice despre necesitatea 
conservării resurselor genetice la plantele cultivate și 
spontane. 'Transferate din 1976, colecţiile institutului 
leningrădean au constituit baza pentru Banca de gene 
din Krasnodar cu o capacitate de 500 000 probe din care 
250 000 deja existente şi păstrate în condiţii controlabile. 

În România resursele genetice ale plantelor agricole 
constînd din peste 250 000 probe se află încă sub formă 
de colecţii în cadrul staţiunilor de ameliorare a plantelor. 
Proiectul unei bănci naţionale de gene din domeniul 
plantelor agricole urmează a fi realizat în perioada ime- 
diat următoare prin înființarea la I.C.C.P.T. Fundulea a 
viitoarei secţii centrale de studiu şi conservare a resur- 
selor genetice, avînd o capacitate de conservare, reînmul- 
tire periodică și studiu de 100 000 de probe alese dintre 
cele existente sau provenite din schimburi viitoare. 

Greutățile pe care le ridică organizarea și funcţio- 
narea unor astfel de bănci sînt legate nu numai de cu- 
legerea și păstrarea materialului genetic ci în egală mă- 
sură de evaluarea şi alegerea obiectivă a celor mai valo- 
roase genotipuri, raportate la necesităţile actuale şi de 
perspectivă precum și de evidenţa, studiul şi valorifi- 
carea informaţiilor existente. 

Alături de băncile naţionale de gene pe care diverse 
ţări le-au organizat deja în funcție de necesitățile proprii 
(LN.T.A.-Argentina, Copenhaga-Danemarca, Gatersleben- 
R.D.G., Braunschweig-R.F.G., Bari-ltalia, Hirotsuca-Ja- 
ponia, Ismir-Turcia, Tăpiszele-Ungaria etc.) au fost crea- 
te, prin cooperare internaţională, unităţi specializate, ce, 

tind să cuprindă în colecţiile lor mostre din întregul 
genotond al unor categorii de specii cultivate, cum sînt 
cele de la Centrul internaţional de ameliorarea porum- 
bului şi griului (CIMMYT-Mexico), Institutul Internaţio- 
nal de cercetări pentru orez (IRRI-Filipine). Pe lîngă 
FAO își desfășoară activitatea Consiliul internațional 
de resurse genetice vegetale (International Board of Plant 
Genetic Resources — I.B.P.G.R.), ce dispune de un bu- 
get propriu destinat acţiunilor de conservarea şi infor- 
mare în domeniul acesta. Schimbul de informaţii este 
ușurat de apariţia revistei Genetic Resources Newsletter. 
Importanţa pe care o are conservarea resurselor genetice, 
face ca la consfătuirea tehnică de la Beltsville — 1972, 
FAO să-şi propună înfiinţarea unei reţele internaţionale 
de bănci de gene pentru toate plante agricole, 

Păstrarea îndelungată a eșantioanelor de seminţe are 
ca urmare scăderea puterii de germinaţie și apariţia de 
automutaţii în genotipul acestora. Semințele din banca 
de gene sînt controlate periodic, iar dacă puterea lor de 
germinaţie scade la 50/, sînt reînmulţite. Prin conser- 
vare în condiţii controlate la —20*C și 50/ umiditate, cer- 
cetări recente (Roberts H. E., Ellis H. R., 1977) apreciază 
prelungirea fără modificări genetice a duratei de păstrare 
la orz (Proctor) — 70 ani, orez (Norin) — 300 ani, grîu 
(Atle) — 78 ani, mazăre (Meteor) — 1090 ani, ceapă (White 
Portugal) — 28 ani, în acest context este de așteptat ca 
băncile de gene să fie mai larg generalizate şi îmbogăţite. 

Conservarea genofondului animalelor domestice con- 
stituie o necesitate tot atit de urgentă ca şi conservarea 
genofondului plantelor de cultură; realizarea ei are însă 
implicaţii financiare şi organizatorice mult mai mari. 
Conservarea unei rase presupune întreţinerea unor popu- 
laţii suficient de mari, uneori în condiţii economice nea- 
vantajoase, fapt pentru care numeroase institute de ame- 
liorare consideră mai firesc să achiziţioneze genotipuri 
din diverse părţi ale lumii decît să abordeze soluționarea 
de viitor a conservării. 

Primele inițiative în organizarea unor bănci de gene 
animale au fost întreprinse în 1964 de către Societatea de 
Zoologie din Londra care crează, sub denumirea de bancă 
de gene, o colecţie de 16 rase din diverse specii. Utilita- 
tea unei astfel de colecţii a fost recunoscută atît pe plan 
ştiinţific cît şi practic, astfel că în 1973 se înființează cu 


143 


sprijinul crescătorilor de animale, organizația The Rare 
Breeds Survival Trust (Trustul pentru conservarea rase- 
lor rare) avînd ca sarcină constituirea unui fond de date 
privind proprietarii şi rasele pe care le deţin, cu carac- 
teristicile biologice necesare programelor de ameliorare, 
promovarea cercetării, utilizării în ameliorarea şi con- 
servarea raselor, precum și popularizarea raselor, ca bu- 
nuri aparţinînd patrimoniului naţional. 

Iniţiativa engleză a fost urmată la puţin timp de o 
dezbatere în cadrul FAO (Roma 1966) asupra priorităţilor 
privind evaluarea, utilizarea şi conservarea resurselor 
genetice animale, în urma căreia grupa de studiu stabi- 
lită în acest scop recomandă pentru conservare: rase de 
animale de fermă larg utilizate în lume ca surse de pro- 
teine sau de energie de tracţiune (taurine, bivoli, oi, cap- 
re, porci, păsări, cai, asini), animale adaptate la condiţii 
speciale de mediu (cămila în deșert, lama, alpaqa, guana- 
co, vignona în platourile înalte andine, iakul în platou- 
rile înalte ale Asiei Centrale), animale cu caracteristici 
speciale (rezistente la boli sau paraziți), animale amenin- 
ţate cu dispariţia sau cu diluția caracterelor ca urmare 
a încrucișării și animale domestice mici ce s-au dovedit 
utile în anumite circumstanţe (iepurele, cobaiul etc.). Ală- 
turi de rase și specii propuse pentru conservare, ca 
stocuri de gene necesare viitoarelor programe de amelio- 
rare, se impune și păstrarea ca obiect de cercetare ştiin- 
ţifică a unor rase cu mecanisme fiziologice de adaptare la 
condiții speciale (viață pe insule izolate, nutriţie cu iarbă 
de mare, rezistență la boli) şi a unor rase de impor- 
tanţă istorică şi estetică în scopuri instructiv-educative 
(S. Oprescu, 1977). 

Dificultăţile pe care le ridică conservarea raselor im- 
pun evaluarea cît mai completă a resurselor genetice și a 
utilității lor în perspectivă, ţinînd, pe de o parte, seama 
de performanțele productive ale acestora, iar, pe de altă 
parte, de posibilităţile de realizare a acestor performan- 
te, în condiţiile ecologice concrete ale diverselor nișe eco- 
logice de pe Pămînt. Evaluarea unei rase în afara con- 
diţiilor ecologice sau supraestimarea posibilităţilor econo- 
mice de schimbare a acestor condiţii poate duce la înlo- 
cuirea unei populaţii locale, persistente în condiţii grele 
de mediu, cu una care să nu reziste sau să nu fie econo- 
mică în astfel de condiţii. Reducerea sau pierderea în 

U.R.S.S. a unor rase adaptate condiţiilor de stepă și se- 
mideşert (vacile Kalmiîţka, Sura de stepă, oile Gissarskaia, 
Kurdiuk) sau adaptate condiţiilor din Siberia (vacile 
iakute, găinile ucrainene, Uşanki) este apreciată ca o 
gravă pierdere pentru economia unor întinse regiuni geo- 
grafice. În România, rasele de bovine Sură de stepă sau 
porci Stocli şi Mangaliţa, astăzi cu efective reduse, erau 
bine adaptate exploatării extensive din Delta Dunării şi 
din alte zone. 

Conservarea resurselor de gene ale animalelor do- 
` mestice poate fi realizată prin: 1. Menţinerea unei rase 
în linii pure, optim dimensionată și scoasă de sub in- 
fluența factorilor ce pot modifica frecvenţa genelor în 
populații sau a unor populaţii noi, create prin amestecul 
raselor şi liniilor supuse conservării; cel de al doilea pro- 
cedeu, mai ieftin, are dezavantajul de a păstra doar gene 
separate și nu ansambluri de gene. 2. Bănci de gene sub 
formă de colecţii de spermă, embrioni și ovule congelate 
(asemănătoare celor de material vegetal), ce ar urma să 
fie utilizate în momentul necesar, prin metode ce vor fi 
perfecţionate în viitor. 

În România, primele iniţiative de conservare a geno- 
fondului animalelor domestice au fost întreprinse prin 
ameliorare în zootehnie impun conservarea unor rase 
rietăţi de găini. Necesităţi ale programului naţional de 
ameliorare în zootehnie impune conservarea unor rase 
locale bine adaptate la condiţii speciale: Mocăniţa şi Sura 
de stepă dintre bovine, Stocli și Mangaliţa dintre porcine, 
Carnabat, Țurcana şi unele subpopulaţii de Ţigaie dintre 
ovine, precum și rase importante cu efective reduse în 
România: bovine — Jersey, Roşie daneză, porci — Pe- 
trov, Marele alb sovietic, oi — Romney-Marsh, Suffolk 
etc. (C. Drăgănescu, 1975). Aceste rase fac parte integran- 
tă din patrimoniul naţional, pe care sîntem obligaţi a-l 
lăsa urmașilor, cît mai bogat. 


Patrimoniul genetic microbiologic 

Investigaţii masive au dus la izolarea de sușe micro- 
biene naturale sau crearea în laborator, de linii mutante 
posedînd proprietăți optime în vederea utilizării lor în 
procese de mare amploare legate de dezvoltarea econo- 
mică și gestiunea mediului ca: detoxificarea rezidurilor, 
epurarea apelor poluate, fermentația produselor alimen- 

tare, fixarea microbiană a azotului atmosferic, captarea 
energiei solare prin fotosinteză, producerea de substanţe 
antibiotice şi vaccinuri etc. Stimulate de importanţa eco- 
nomică a tehnologiilor microbiene, numeroase ţări şi-au 
constituit stocuri genetice ` reprezentate prin culturi de 
microorganisme integrate în patrimoniul naţional propriu 
și protejate juridic în mod asemănător cu alte bunuri 
componente ale acestui patrimoniu. În acest sens recenta 
hotărire a Curţii Supreme a S.U.A. de a extinde regimul 
invențiilor asupra suşelor microbiene izolate este suficient 
de revelatoare. Stingerea unei sușe microbiene echiva- 
lează practic cu a unui soi sau rase de organisme supe- 
rioare, „deoarece este foarte greu să izolezi o nouă replică 
exactă a unei suşe particulare, întrucît rezervorul natu- 
ral este aproape infinit în dimensiuni şi complexitate 
cînd se consideră la scara unei celule“ (Da Silva și colab. 
1976). Mai mult decît atît, mutantele obţinute prin culti- 
vare sau tehnologii genetice nu au nișe specifice în na- 
tură, singurul lor mediu de trai fiind culturile de labora- 
tor; pierderea unor astfel de suşe este definitivă şi ire- 
cuperabilă. Se cuvine a se sublinia situația particulară a 
genofonului microbian al solurilor, supuse proceselor de 
eroziune și modificat în urma aplicării de îngrășăminte 
chimice și pesticide, precum și importanța pe care acesta 
o va avea în viitor, nu numai ca rezervor pentru extra- 
gerea de suşe valoroase, ci și ca ansamblu biologic cu 
activitate fertilizatoare pentru terenurile agricole. 
Importanţa ştiinţifică şi practică a colecţiilor de cul- 
turi de microorganisme impune conservarea cu responsa- 
bilitate a acestora. Un exemplu de conservare eficientă şi 
cooperare internaţională în acest domeniu îl constituie 
acela al populaţiei mucegaiului producător de penicilină 
(Penicilium notatum) izolată de A. Fleming în 1928 şi 
distribuită gratuit tuturor laboratoarelor din lume, inte- 
resate în studiul antibioticului. Pe sușa izolată de A. Fle- 
ming au fost efectuate toate experiențele pînă în 1943, 
și tot din ea au fost obţinute în S.U.A. primele loturi de 
penicilină industrială. Activitatea de căutare a noi sușe 
mai productive s-a desfășurat ulterior pe mostre prove- 
„nite din întreaga lume şi pe un număr impresionant de 
mutante obținute în laborator. Pînă la urmă din aproape 
100 000 de sușe examinate au fost reţinute doar cîteva 
care produceau în condiţii de cultură îmbunătăţite, de 

aproape 1 000 ori mai multă penicilină decît sușa inițială. 
Nu reprezintă oare şi suşa inițială şi cele ulterior izolate 
(unele aparţinînd și altor specii) resurse de o deosebită 
importanţă pentru omenire? 

Necesitatea unei cooperări eficiente și stabile în do- 
meniul conservării, studiului şi aplicaţiilor resurselor 
genetice microbiene a fost subliniată de UNESCO încă 
din 1946, prin încurajarea activităților de studiu şi im- 
plementare a tehnologiilor microbiologice. Începînd din 
1962 odată cu fondarea Organizaţiei Internaţionale de 
Studii a Celulei (I.C.R.O.) cele mai multe acţiuni desfă- 
șurate de UNESCO în această direcţie se desfășoară în 
cooperare cu această organizație. Tot în 1962, adunarea 
de la Ottawa a Asociaţiei Internaţionale a Societăților de 
Microbiologie (I.A.M.S.) a stabilit o secţie pentru colecţii 
de culturi, care în 1966 devine Federaţia Mondială pentru 
Colecţiile de Culturi (W.F.C.C.), organism cu activitate 
prodigioasă în organizarea conservării şi schimbului de 
culturi de microorganisme. După Conferința Naţiunilor 
Unite asupra mediului (Stockholm 1972), Programul Na- 
țiunilor Unite pentru Mediu (P.N.U.E.), subliniind deca- 
lajul enorm între ţările dezvoltate şi cele în curs de dez- 
voltare în domeniul resurselor și tehnologiilor microbio- 
logice, lansează un program mondial special, vizînd con- 
servarea resurselor genetice microbiene şi accesibilitatea 
lor pentru ţările în curs de dezvoltare. În spiritul acestui 
deziderat a fost constituit Comitetul P.N.U.E. — UNESCO 
— I.C.R.I. de microbiologie, care la reuniunile din 1974 
și 1975 propune crearea unei Reţele Mondiale de Centre 
de Resurse Microbiologice (MIRCEN), care va încorpora 
unităţi funcţionale regionale şi interregionale, axate pe 
gestiunea, distribuţia şi utilizarea resurselor de gene 
microbiene. Reţeaua de centre va spori eforturile pentru 
conservarea resurselor genetice şi mai ales a celor de bac- 
terii fixatoare de azot (Rhisobium) din ţări în curs de 
dezvoltare, cu vocaţie agrară, va favoriza perfectarea 
unor noi tehnologii microbiene, destinate dezvoltării eco- 
nomiei rurale și va servi pentru instruirea şi difuzarea 
cunoștințelor în microbiologie. Prima etapă în crearea 
acestei reţele de colecţii a constat din instituirea, la Uni- 
versitatea Queensland — Brisbane (Australia), a unui 
centru mondial de stringere a datelor asupra microorga- 
nismelor, universitatea dispunînd nu numai de o impor- 

tantă colecţie de culturi, ci şi de un repertoar mondial al 
colecțiilor de culturi de microorganisme, editat în cola- 
borare cu Asociaţia Internaţională a Societăților de Micro- 
biologie şi cu sprijinul altor organizaţii internaţionale. 
A urmat înființarea unui centru tehnologic la Institutul 
Karolinska din Suedia, al unui centru regional la Bang- 
kok (Thailanda) și numeroase reuniuni internaţionale pe 
tema utilizării microorganismelor. În ansamblul de preo- 
cupări microbiologice se detașează importanţa deosebită 
pe care tehnologiile legate de acestea le vor avea în viitor 
pentru rezolvarea unor probleme majore ale omenirii, 
legate de resursele alimentare (culturi de alge și levuri), 
fixarea azotului atmosferic de către bacterii în forme 
accesibile plantelor superioare, resursele energetice, 
reciclarea deșeurilor etc. Ultimele progrese ale cercetă- 
rilor privind transferul de gene fixatoare de azot la or- 
ganisme ce nu au această capacitate, anunţă deja avanta- 
jele de care vor beneficia generaţiilor viitoare. Pe de altă 
parte experienţe ce utilizează molecule de ADN artificial 
mergînd pînă la „sinteza“ de microorganisme noi, cu 
acțiune neprevăzută asupra echilibrului biosferei, relevă 
marea responsabilitate ce planează asupra colecţiilor de 
culturi microbiologice. 

Patrimoniul genetic+mondial. reprezintă un ansamblu 
de resurse informaţionale unice, codificate în molecula 
de acid dezoxziribonucleic. Constituite pe parcursul unui 
îndelungat proces evolutiv nerepetabil, aceste resurse 
nu pot fi nici regenerate și nici substituite de către om, 
ele au însă capacitatea intrinsecă de a se autoreproduce 
și diversifica nelimitat în condiţii naturale. Perpetuarea 
diversităţii acestor resurse asigură stabilitatea, capacita- 
tea de funcţionare și autoregenerare a biosferei, condiţio- 
nînd fără echivoc existența societății umane în condiţii 
de bunăstare materială și spirituală. Omul contemporan 
are obligaţia etică de a transmite generaţiilor viitoare un 
patrimoniu genetic cît mai bogat, care să asigure acestora 
atît resursele fundamentale materiale şi energetice nece- 
sare desfășurării vieţii, cît şi resursele îmbunătăţirii con- 
diţiei lor spirituale. 


5. RESURSELE ALIMENTARE 


5.1. BIOSFERA ȘI RESURSELE ALIMENTARE, 
RELAŢII TROFICE 


Noţiunea de resursă alimentară are un conţinut larg, 
definind în termeni foarte generali starea în care orga- 
nismele vii extrag din mediu elementele chimice şi de- 
seori energia metabolismului propriu. Resursele alimen- 
tare se diversifică în raport cu particularităţile speciilor 
şi locul pe care ele îl ocupă în ecosistemele biosferei. Cu 
toate acestea se pot deosebi după conţinutul lor energe- 
tic două categorii de resurse alimentare: resurse mine- 
rale, care, furnizează organismelor atomii necesari edifi- 
cării proprii, și resurse organice, ce conțin pe lîngă acești 
atomi şi energie stocată sub formă de legături chimice. 

Plantele -verzi și unele microorganisme utilizează 
drept resurse de hrană elemente geochimice sau compuși 
anorganici ai acestora (apă, săruri minerale, bioxid de 
carbon) pe care le transformă în substanţe organice pro- 
prii, prin procese de foto și chemosinteză. Energia nece- 
sară utilizării acestor elemente nu este înglobată în resur- 
sele alimentare ci absorbită din mediu pe alte căi. Astfel 
de specii sînt numite autotrofe sau producători primari. 
Producătorii primari nu manifestă specificitate pronun- 
țată față de resursele elementare, o gamă restrinsă de 
substanțe organice fiind utilizată de către toate plantele 
autotrofe. Mecanismele de absorbţie și metabolizare pri- 
mară pînă la compușii organici cei mai simpli sînt dese- 
ori comune întregului regn vegetal sau cel puţin unor 
grupe foarte largi de plante. 

Animalele şi plantele lipsite de mecanisme foto sau 
chemosintetizante utilizează ca resurse de hrană com- 
puși organici ce le furnizează atît necesarul de atomi 
constitutivi cît și energia înmagazinată în legături chimi- 
ce, prin sinteze anterioare la nivelul producătorilor pri- 
mari. Acestea sînt organisme heterotrofe sau consuma- 
tori. Consumatorii manifestă specificitate mai pronunţată 
decît producătorii primari față de resursele de hrană. 
Fiecare specie este dotată cu echipamente enzimatice bine 
fixate genetic, capabile să prelucreze un grup mai larg 
sau mai restrîns de compuși organici, totodată fiecare 
specie prezintă, îndeosebi la animale, adaptări particu- 
lare în raport cu modul de procurare și ingerare a hra- 
nei. În consecință accesul la resursele de hrană este con- 
diţionat, în principiu, de compoziţia chimică, starea fizică 
și dimensiunile organismului. O specie poate avea acces 
la un număr mai mic sau mai mare de resurse alimen- 
tare fiind stenofagă sau eurifagă. Speciile stenofage utili- 
zează o gamă restrînsă de resurse, pe care însă le trans- 
formă în substanțe proprii, pe parcursul unor procese 
metabolice cu randament ridicat. Stenofagia corespunde 
unei perfecţionări evolutive; ea conferă însă, sub raport 
ecologic, vulnerabilitate speciei. Reducerea sau lipsa 
resursei nutritive, corespunzătoare specializării, atrage de 
multe ori după sine dispariţia speciei din ecosistem, așa 
cum deseori se întîmplă cu unii paraziți, în absenţa gaz- 
dei devenită obligatorie. 

Speciile eurifage utilizează, între anumite limite, un 
număr variat de resurse alimentare, dispunînd de un set 
larg de enzime, asociindu-se în simbioze sau consumînd 
selectiv numai un anumit tip de compuși din hrana con- 
sumată. Randamentul global de utilizare înregistrează 
valori mai reduse decît în cazul stenofagiei, dar acest 
tip de hrănire conferă speciilor avantaje în competiţia 
interspecifică, făcînd posibilă substituirea unor resurse 
deficitare, cu altele mai abundente, şi ca atare perpetua- 
rea speciilor în condiţii precare. 

Specificitatea față de o anumită resursă de hrană 
face posibilă conviețuirea pe acelaşi teritoriu a mai mul- 
tor populaţii cu regimuri alimentare complementare. Între 
aceste populaţii, aparţinînd la specii diferite, se stabilesc 
conexiuni trofice de tipul unor lanţuri, potrivit cărora 
fiecare specie se hrăneşte pe seama altei specii, consu- 

mînd-o direct sau utilizînd produșii ei metabolici, în ace- 
lași timp specia respectivă constituie resursă de hrană 
pentru altele. Uriginea unui lanț trojic se consideră a fi 
procesul de intrare energetică, respectiv de sinteză a 
substanţelor organice de către producătorii primari care 
alcătuiesc baza trofică. Producătorii primari (plante) sînt 
utilizaţi ca hrană de către consumatori fitofagi (erbivore, 
granivore, frugivore, sugătoare de sevă, fitoparaziţi), iar 
aceștia, la rîndul lor, de către consumatori zoofagi (car- 
nivore, insectivore, zooparazite etc.). Masa organică lipsită 
de viață a producătorilor și consumatorilor este utilizată 
pînă la epuizarea totală a conţinutului lor energetic de 
către consumatorii necrofagi denumiți și reducători. 
Mărimea şi complexitatea lanțurilor trofice variază 
în limite foarte largi, substanța organică putînd fi vehi- 
culată de-a lungul unui întreg șir de consumatori sau, 
dimpotrivă, poate fi redusă rapid la starea anorganică, 
părăsind lanţul trofic. Lanţul trofic elementar, de tipul 
producător-consumator, presupune existența, pentru o 
specie, a unui singur consumator, care să mineralizeze 
întreaga sa biomasă. Această situaţie este inexistentă în 
natură, constituind doar un model teoretic de referință. 
În realitate, lanţurile trofice sînt constituite dintr-un 
număr mai mare de verigi, diferenţiindu-se numeroase 
tipuri, în funcţie de resursele inițiale de hrană și trans- 
formările pe care aceasta le suferă pe parcursul lanțurilor. 
Cele mai simple lanțuri trofice, apropiate de tipul ele- 
mentar, sînt lanţurile producător-reducător pe parcursul 
căreia masa vegetală moartă este direct mineralizată. 
Deși relativ simple, astfel de lanțuri implică participarea 
la mineralizare a unui număr mare de populaţii specia- 
lizate pentru descompunerea anumitor clase de substanțe 
din constituția producătorilor. Ecosistemele majore sînt 
structurate trofic pe scheletul unor lanțuri complexe, 
care includ producători — erbivore — prădători carni- 
vori de diferite grade, ușor de identificat atît în ecosis- 
temele terestre, cît și în cele acvatice. Într-o pădure de 
stejar (Quercus robur) din Europa, frunzele sînt consu- 
mate de insecte fitofage (Orchestes quercus, Melolontha 
vulgaris, Hibernia defoliata, Malacosoma neustria, Tortrix 
viridana, Lymantria dispar etc.), acestea sînt consumate 
de păsări insectivore cum este măcăleandrul (Erithacus 
rubecula) sau silvia (Sylvia atricarpilla), ce pot constitui 

Fig. 5.1. Reţeaua trofică a ecosistemului pădure de stejar (după 
P. Duvigneaud 1974, modificat). 


hrană pentru răpitoare cum este ciuful de pădure (Strix 
aluco) (Fig. 5.1). Într-un lac, algele unicelulare (Scene- 
desmus, Navicula, Pandorina, Cosmarium etc.) ce for- 
mează fitoplanctonul, sînt consumate de zooplancton 
(Gamarus, Cyclops, Daphnia, Limnaeus), acesta consti- 
tuie hrană pentru puietul de crap (Cyprinus carpio) care 
la rîndul său este consumat de ştiucă (Esox lucius). Pe 
traiectul unor astfel de lanţuri trofice are loc o descreș- 
tere treptată a numărului de indivizi și biomasei din 
fiecare verigă, concomitent cu creșterea taliei consuma- 
torilor. Numărul cel mai mare de consumatori este re- 
prezentat de fitofagi, aceştia prelucrează un volum enorm 
de biomasă vegetală transformînd-o în biomasă animală 
cu însușiri proprii, diferite de a celei vegetale. Consu- 
matorii nu pun în circulaţie întreaga biomasă a specii- 
lor de pe urma cărora se hrănesc, o parte apreciabilă 
devine masă organică moartă — necromasă, angrenată 
în lanţurile trofice saprofage sau detritice. Așadar în 

lanţurile trofice producători primari — erbivore — pră- 
dători se pot grefa la fiecare nivel lanţuri trofice mai 
scurte care au ca rezultat final descompunerea substan- 
telor organice pînă la epuizarea lor energetică, echiva- 
lentă cu mineralizarea. Necromasa vegetală şi animală 
este, în condiţii de umiditate şi temperatură favorabile, 
invadată obișnuit de ciuperci și bacterii care realizează 
o mineralizare rapidă. Alteori pe seama necromasei se 
inițiază lanțuri trofice mai lungi, care includ în primele 
verigi consumatori animali de tip fito- sau zoofag, pre- 
lungind, ca un diverticul, lanţul trofic principal şi întîr- 
ziind mineralizarea. În mod asemănător lanțurilor de 
saprofagi se constituie în ecosisteme lanțuri trofice para- 
zitare ce funcționează prin parazitarea succesivă a unor 
specii de către altele. O oaie poate fi parazitată de viermi 
cestozi, acești viermi sînt parazitaţi de bacterii iar bac- 
teriile de virusuri. Într-o livadă omida fluturelui cu ab- 
domen auriu (Euproctis chrysorhaea) este parazitată de 
viespea braconidă Meteorus, iar coconii acesteia de către 
viespea pteromelidă Eupteromalus nidulans. 

Dimensiunile speciilor din lanțurile de tip saprofag 
și parazitar se reduc treptat, favorizînd dispersia elemen- 
telor și energiei în mediu. 


Analiza lanțurilor trofice dintr-un ecosistem arată 
că ele se interferează în numeroase puncte, alcătuind 
o rețea trojică complexă, în care o specie poate figura 
ca resursă de hrană sau consumator în mai multe lan- 
ţuri trofice. Cu toate variațiile regimului alimentar al 
consumatorilor, componentele rețelei trofice dintr-o bio- 
cenoză pot fi delimitate ca grupări funcţionale ale aces- 
teia, denumite niveluri trofice. Nivelurile trofice se sta- 
bilesc în raport cu producătorii primari consideraţi ca 
bază a rețelei și indică poziţia consumatorilor față de 
aceştia, respectiv numărul de transformări pe care re- 
sursele de hrană le suferă pînă la nivelul considerat. 
Cu cît nivelul trofic este mai îndepărtat de producători, 
cu atit biomasa şi energia, înglobate de speciile compo- 
nente, sînt mai reduse. Astfel structura trofică a unei 
biocenoze se poate reprezenta sub formă de piramidă, 
în care straturi orizontale de mărime descrescîndă, de 
la bază spre vîrf, reprezintă nivelurile. Piramida se nu- 
meşte trojică sau eltoniană (după Ch. Elton, 1927) şi 
poate reprezenta numărul de indivizi, biomasa sau ener- 

Fig. 5.2. Piramida trofică simplificată a ecosistemului pădure de 
stejar. 


gia conținută de fiecare nivel trofic (Fig. 5.2). Numărul 
nivelurilor trofice dintr-o biocenoză nu este de regulă 
mai redus de trei şi se păstrează sub zece. Acest număr 
este dependent de cantitatea limitată de resurse alimen- 
tare organice (respectiv de energia) introduse în bioce- 
noză prin activitatea producătorilor. Rezultă că structura 
trofică a ecosistemului este condiționată direct de pro- 
ductivitatea primară, realizată în interiorul său, produc- 
tivitate care susține întregul şir de transformări trofice 
ulterioare. Prin trecerea de la un nivel trofic inferior 
la altul superior are loc scăderea semnificativă a ener- 
giei şi materiei organice din biocenoză, pînă la dispersia 
totală în mediu, desăvîrşită prin mineralizarea completă 
dè către reducătorii saprofagi. Procesul de mineralizare 
furnizează resurse alimentare sub formă de compuși an- 
organici, necesari organismelor autotrofe, subliniind fără 
echivoc universalitatea interdependențelor alimentare din 
lumea vie. Piramida trofică şi relațiile dintre diferitele 
sale niveluri trofice constituie factor esențial al auto- 
reglării numerice a populațiilor din biocenoză, prin inter- 

acţiuni complexe de feed-back. Creșterea accentuată a 
numărului de indivizi din populaţiile ce alcătuiesc un 
nivel trofic superior aduce după sine consumul exagerat 
al indivizilor din nivelul trofic inferior şi implicit mic- 
șorarea bazei trofice a nivelului superior. Micşorarea 
bazei trofice induce o scădere corespunzătoare a numă- 
rului de consumatori. Oscilaţii de tipul acesta sînt evi- 
dente în lanţurile trofice acvatice, mai ales în raportul 
fitoplancton—zooplancton, dar și în cele terestre, îndeo- 
sebi în raportul pradă—prădător. i 
Relațiile trofice ale unei specii reprezintă parte din- 
tr-un ansamblu mai larg de relații care împreună de- 
finesc activitatea biologică a speciei în raport cu bioce- 
noza; acest ansamblu de relații este circumscris prin 
termenul larg de nişă ecologică. În accepțiunea inițială 
(Ch. Elton, 1927) nișa ecologică definea numai ansamblul 
de relații trofice ale speciei, treptat însă conținutul său 
s-a lărgit înglobînd în jurul acestui ansamblu cu rol 
de nucleu central şi celelalte tipuri de relații legate de 
adăpost, apărare, reproducere etc. Într-o comparație plas- 
tică, ecologul american E. P. Odum (1954) asemăna nișa 
ecologică a unei specii cu profesia pe care o practică 
un om, iar habitatul ei cu domiciliul uman, subliniind 
extinderea mai largă a conceptului de nișă în raport 
cu cel de habitat. Plantele își desfășoară întreaga activi- 
tate biologică într-un spaţiu înconjurător limitat, de 
unde îşi procură atît elementele, cît şi energia necesară, 
astfel că nișa lor ecologică are o componentă spațială 
preponderentă, suprapunîndu-se în cea mai mare parte 
cu habitatul. Animalele își procură hrana prin deplasări 
active în cadrul ecosistemului unde trăiesc sau uneori 
şi în ecosisteme învecinate. Aceasta are drept consecinţă 
trecerea componentei spaţiale a nișei pe un plan secun- 
dar în favoarea celei funcţional trofice, concomitent cu 
înmulţirea numărului de relaţii ce definesc nișa ecolo- 
gică. Activitatea legată de hrănire a unei specii se poate 
extinde pe unul sau mai multe nivele trofice, în care 
aceasta realizează una sau mai multe nișe ecologice. De 
regulă plantele au o singură nișă ecologică, localizată 
într-un singur nivel trofic, relaţiile lor cu biocenoza fiind 
dominate de unul din tipurile de hrănire autotrof, sapro- 
fit sau parazit. În mod excepțional nutriția plantelor 
semiparazite (clocotici — Rhinanthus sp., vise — Viscum 

album) şi a celor carnivore (roua cerului — Drosera sp., 
otrățelul de baltă — Utricularia sp.) se extinde pe două 
nivele trofice, fiind în primul caz în acelaşi timp pro- 
ducători autotrofi şi consumatori de tipul sugători de 
sevă elaborată (ca și afidele), sau, în al doilea caz, de 
tipul prădător (ca și carnivorele). Ele realizează în felul 
acesta două nișe complementare, total diferite. Anima- 
lele pot avea deseori mai multe nișe situate pe niveluri 
trofice diferite, fie concomitent, fie eșalonat în timp. 
Astfel, speciile omnivore, între care și omul, dispun de 
posibilități de utilizare atît a hranei de origine vegetală, 
cît și a celei de origine animală, comportindu-se conco- 
mitent ca şi consumatori de ordinul I (fitofagi) și con- 
sumatori de ordinul II (zoofagi). La alte specii nişa 
ecologică se modifică odată cu dezvoltarea ontogenetică, 
cum este cazul bibanului (Perca fluviatilis), la care pu- 
ietul este erbivor iar adultul carnivor prădător, ori se 
modifică sezonier, ca la graur (Sturnus vulgaris), care 
în perioada de primăvară cînd îşi crește puii este, la noi, 
un insectivor exclusiv, iar spre toamnă și mai ales iarna 
în arealul de migrare din Africa devine frugivor. 

În mod natural se realizează în ecosisteme adaptări 
subtile ale speciilor pentru utilizarea diferențiată a re- 
surselor alimentare chiar în cadrul aceluiaşi nivel trofic, 
prin consumul specific al unor anumite componente sau 
părţi ale acestora, prin diferenţierea spațială a resurselor 
accesibile sau decalarea în timp a activităţii trofice a spe- 
ciilor asemănătoare. Adaptările acestea sînt rezultatul 
unui îndelungat proces de coevoluţie, bazat pe perfecţio- 
narea relaţiilor trofice în direcţia exploatării complete 
a resurselor existente într-un anumit spaţiu, fără pe- 
riclitarea procesului de regenerare a acestora. Erbivorele 
mari din savana africană manifestă adaptări divergente, 
corespunzătoare mai multor nișe ecologice, ceea ce face 
posibilă convieţuirea în același teritoriu a unor efective 
apreciabile, în raport cu resursele vegetale de savană. 
Pe parcursul migraţiilor din zonele aride spre cele de- 
presionare mai umede, în anotimpul secetos, se stabilește 
o succesiune de pășunat cu consumul diferențiat al anu- 
mitor plante sau organe de plante ce cresc în acest teri- 
toriu: turme de bivoli (Sincerus caffer) şi zebre (Equus 
burchelli) pornesc în faţa convoiului consumînd ierbu- 
rile rigide bogate în celuloză, apoi antilopa tapi (Dama- 

liscus korigan) şi antilope gnu (Chonocaetes taurinus} 
consumă frunzele tinere regenerate pe tufe sau trun- 
chiuri şi în urmă gazelele (Gazella thomsoni) caută fruc- 
tele bogate în proteine căzute pe sol. În același ecosis- 
tem consumul vegetației poate fi net diferențiat și sub 
aspect spaţial: girafele (Giraffa camelopardalis) se hră- 
nesc cu frunze diferite de pe viîrfurile arbuștilor la cîţiva 
metri de sol, în timp ce rinocerii (Dicerorhinus bicornis) 
"consumă ramurile şi frunzele de la înălțimi mult mai 
reduse din exteriorul boschetelor de Accacia, iar unele 
ungulate mici pe cele din interiorul acestor tufișuri, de 
la aceeași înălțime (P. Duvigneaud, 1974). Rezultate ti- 
pice ale coevoluţiei sînt relaţiile de echilibru ce se sta- 
bilesc în mod natural între speciile gazdă și cele parazite 
prezente într-o regiune. Specializarea chimică a celor 
doi parteneri impune ataşarea parazitului de o singură 
gazdă sau de un număr restrîns de gazde, ceea ce re- 
duce, pe de o parte, intensitatea atacului asupra gazdei 
și, pe de altă parte, concurența între paraziți. Decalarea 
în timp a activităţii trofice poate induce diferenţierea 
diurnă sau sezonieră a unor nișe ecologice; rîndunica şi 
liliacul sînt specii ce se hrănesc cu insecte pe care le 
vînează din zbor, prima ziua, cea de a doua noaptea, 
„astfel că nișele lor sînt bine delimitate și complementare. 
Constituirea nișelor ecologice dintr-un ecosistem e- 
chivalează cu edificarea însăşi a rețelei sale trofice de 
la stadiul de colonizare a biotopului spre cel de climax. 
Biotopul primar crează posibilitatea realizării de nișe 
ecologice de către un număr limitat de specii capabile 
să se dezvolte în condiţiile determinate de proporţia di- 
feriţilor factori fizico-chimici (umiditate, temperatură, 1u- 
mină, elemente chimice etc.). Prin urmare complexul fac- 
torilor de biotop acţionează ca un filtru 'care reglează 
` numărul de populaţii apte de colonizarea biotopului res- 
pectiv. Biotopul uniform, cu condiții extreme în care re- 
surse esenţiale ca apa sau energia sînt deficitare, joacă 
rolul unui filtru foarte restrictiv, ce permite doar popu- 
larea cu un număr redus de specii, aşa cum e cazul de- 
șerturilor aride sau reci. Biotopul cu condiţii favorabile 
şi variate oferă posibilitatea întîlnirii pe spaţii restrînse 
a unui mare număr de specii, aşa cum se întîmplă în pă- 
durile tropicale sau recifele de corali. Speciile pătrunse 
prin filtrul de biotop interacționează între ele, integrîn- 

du-se în rețeaua caracteristică ecosistemului, prin acti- 
vitatea lor crează nișe ecologice noi sau modifică nișele 
existente, fapt ce determină pătrunderea de noi specii 
sau excluderea unora din cele existente. În felul acesta 
biocenoza acționează ca un al doilea filtru, ce contribuie 
la selectarea compoziţiei biocenozei şi în același timp la 
marcarea nișei ecologice reale a fiecărei populaţii. Ac- 
țiunea biocenozei este rezultatul unui complex de factori, 
în cadrul căreia resursele alimentare au rol esenţial. 
Menţinerea unei specii în ecosistem depinde direct de 
suficiența resurselor sale alimentare, definită ca raport 
între rata de regenerare şi rata de consum a acestor re- 
surse. Biocenoza asigură regenerarea cu viteze diferite 
a resurselor de hrană accesibile speciilor colonizatoare, 
ceea ce duce la situația favorizării unor grupe de specii 
care consumă resursele cu rata de regenerare cea mai 
mare. Din cadrul acestor grupe speciile care valorifică cel 
mai eficient resursele alimentare devin dominante pen- 
tru nivelurile trofice, în care își desfășoară activitatea. 
Speciile ce se hrănesc pe seama unor resurse pe care bio- 
cenoza nu le poate regenera în ritmul necesar sînt eli- 
minate din ecosistem, iar cele care utilizează mai puţin 
eficient resursele existente la un anumit nivel trofic se 
menţin prin efective reduse. Există cazuri cînd astfel de - 
specii evoluează sub presiunea selectivă a biocenozei spre 
modificarea necesităţilor lor biologice (hrană, adăpost, a- 
părare de dușmani, reproducere) în direcţia nișelor eco- 
logice rămase libere sau mai puţin aglomerate din eco- 
sistem, asigurîndu-și astfel supraviețuirea. Fără îndoială 
că în ansamblul complex al interrelaţiilor din ecosistem 
mai intervin şi alți factori care concură la menţinerea 
sau eliminarea unei specii, dar cei trofici rămîn esenţiali. 

În stadiile tinere de evoluție a ecosistemului, nișele 
sale ecologice sînt nesaturate, fie pentru că nu s-a com- 
pletat ansamblul de specii capabile să folosească toate 
resursele, fie că efectivele populațiilor acestor specii nu 
au ajuns la dimensiuni care să permită exploatarea com- 
pletă a resurselor accesibile. Pe parcursul evoluţiei eco- 
sistemului spre stadiul de climax sînt constituite toate 
nișele ecologice prin stabilizarea unui anumit număr de 
specii și optimizarea efectivelor populaţionale, astfel în- 
cît să se realizeze o exploatare a resurselor nutritive în 
condiţiile regenerării lor permanente. Proporția de uti- 


158 


lizare a resurselor de hrană în condiţii de regenerare na- 
turală normală variază în limite largi la diferitele ca- 
tegorii de consumatori, apreciată pe baza unor studii a- 
nalitice (L. B. Slobodkin și colab. 1967) ca fiind de 2— 
100%% la erbivore, 4—50/% la sugători de sevă, 10—15%/, la 
granivore şi cca 30% la carnivore. Datele sugerează creş- 
terea rolului direct a resurselor alimentare în reglarea 
populațiilor de la prima spre ultima categorie de specii. 

Menţinerea unei populaţii naturale în limite optime 
nu este determinată, decît în mod accidental, de moartea 
masivă a indivizilor săi, ca urmare a lipsei de hrană; fe- 
nomenul are loc în cadrul unor conexiuni mult mai com- 
plexe cu implicaţii nu numai în activitatea trofică, ci și 
în cea de reproducere a speciilor. Autoreglarea populații- 
lor în raport cu abundența resurselor mediului ambiant 
asigură menţinerea lor în condiţiile dezvoltării biologice 
normale a tuturor indivizilor. Structura trofică a ecosis- 
temelor naturale și mecanismele de autoreglare a aces- 
tora sînt rezultatul unei evoluții permanente, de aceeași 
vîrstă cu viața însăși, iar starea lor actuală este rezulta- 
tul unor remanieri succesive generate de modificările 
biotopului și de progresele evolutive ale lumii vii. Ele ne 
apar astăzi ca legități naturale de necontestat, de care 
omul este obligat să ţină seama în activitatea de gospo- 
dărire a resurselor planetei, pentru asigurarea în viitor 
a perpetuării sale în condiţii de bunăstare. 


5.2. OMUL ȘI RESURSELE ALIMENTARE 


5.2.1. NECESITĂŢILE ALIMENTARE ALE OMULUI 


Resursele alimentare consumate de către om trebuie 
să-i asigure, pe de o parte, compușii indispensabili edi- 
ficării materiale a propriului organism iar, pe de altă 
parte, cantitatea de energie capabilă să întreţină fluxul 
permanent ce susține metabolismul bazal, activitatea fi- 
zică şi intelectuală precum și să compenseze pierderile 
de căldură în mediul înconjurător. 

Se apreciază că un număr de cca 45—50 de com- 
puși şi elemente sînt esenţiali pentru desfășurarea vieţii 

în condiţii de sănătate a individului uman (N. S. Scris- 
mshaw, V. R. Young, 1976). Aceștia sînt luaţi prin diges- 
tie din hrana consumată şi transportaţi în celule unde 
sînt utilizați pentru sinteza altor sute de compuşi adi- 
ționali specifici, necesari vieții. 

Cerinţele de hrană ale omului manifestă variaţii in- 
dividuale legate de vîrstă, sex, starea fiziologică, fiind 
în acelaşi timp semnificativ influențate de factori de 
mediu de natură fizică (temperatura ambientală) bio- 
logică (prezența unor organisme infecțioase şi parazite) 
sau socială (activitatea socială, tipurile de îmbrăcăminte, 
condițiile sanitare și igiena personală etc.). Condiţiile de 
mediu pot influenţa situaţia nutriţiei prin modificarea 
directă a cerințelor sau prin efectul lor în producerea 
şi utilizarea hranei. 

Aportul de substanțe nutritive în organism se re- 
feră în primul rînd la compușii energetici a căror con- 
ținut este măsurat în calorii. Există un necesar energetic 
strict ce susține activitatea vitală de bază a protoplasmei 
vii, desfăşurată în afara oricărui excitant extern, acti- 
vitate denumită metabolism bazal. Valoarea energetică 
a metabolismului bazal variază la un bărbat tînăr, nor- 
mal, între 1 700 şi 2 000 kcal/zi. În afară de nevoile ba- 
zale, există nevoi de relaţie ce includ surplusul ener- 
getic utilizat pentru încorporarea hranei, cel pentru ac- 
tivitatea musculară și intelectuală și cel pentru menţi- 
nerea constantă a temperaturii organismului. Dintre 
toate acestea consumul muscular determină în cea mai 
mare măsură necesarul suplimentar de alimente energe- 
tice. În condiţiile zonei temperate cheltuială zilnică de 
energie a unui individ variază între 2 500 și 3 000 kcal/zi 
pentru un individ ce prestează activităţi fizice medii, 
mergînd pînă la 3500—5 000 kcal și chiar mai mult 
pentru un individ ce prestează activităţi fizice grele 
(un cosaș consumă normal pînă la 7 200 kcal/zi). Nevoile 
energetice cresc cu vîrsta fiind maxime între 15—25 ani 
după care scad în mod treptat, astfel pentru un băiat ele 
ajung de la 1300 kcal/zi la vîrsta de 1 an pînă la 
3 600 kcal la vîrsta de 19 ani. Necesarul energetic scade 
cu vîrstă putînd ajunge la bătrîni pînă 2 100—2 400 kcal, 
nu numai ca urmare a restrîngerii activităţilor, fizice 
ci şi a încetinirii metabolismului bazal. Femeile care 
alăptează au nevoie de un supliment de 700— 

1000 kcal/zi. Locuitorii regiunilor calde ale globului 
consumă, în condiţii echivalente de trăâvaliu, o cantitate 
mai redusă de energie decît cei din regiunile reci. Pentru 
generalizări globale, privind necesarul de resurse ali- 
mentare al populaţiei umane, se adoptă ca referință 
pentru bărbați individual în vîrstă de 25 ani, cu greu- 
tate de 65 kg, perfect sănătos ce trăieşte în climatul 
temperat și desfășoară o muncă medie, apreciat a avea 
nevoie de un consum de 3 200 kcal/zi. Pentru femei re- 
ferința se face raportat la aceleași condiții de climă și 
vîrstă, avînd însă greutatea de 55 kg și prestîind o muncă 
uşoară; necesarul energetic este estimat la 2 300 kcal/zi. 
Făcîndu-se media tuturor situaţiilor alimentare foarte 
variate pe glob, se apreciază că raţia zilnică a omului 
mijlociu trebuie să se situeze între 2250 și 2750 kcal, 
respectiv că media de 2 400 kcal/zi reprezintă un mini- 
mum pentru un randament fizic, intelectual și moral 
eficient (P. Dunigneand, 1974). Nerealizarea necesarului 
de energie în regimul alimentar al individului este de- 
numită cu termenul de subnutriţie. Subnutriţia poate 
fi cauzată de dereglări patologice ale absorbției și meta- 
bolizării compușilor energetici, sau poate lua aspectul 
generalizat al insuficienţei acestor compuși din raţia ali- 
mentară a unor populaţii întregi. 

Desfășurarea în condiţii normale a funcțiunilor or- 
ganismului uman este determinată şi de aportul unor 
compuși indispensabili pe care acesta nu-i poate sinte- 
tiza, astfel că raţia alimentară este definită nu numai 
de conţinutul energetic, ci și de conţinutul său în astfel 
de compuşi absolut necesari. Între aceștia se detașează, 
ca deosebit de importanţi, 9—10 aminoacizi, a căror pre- 
zenţă simultană în celule este obligatorie pentru sinteza 
de proteine specifice organismului. Ele sînt utilizate ca 
substanțe plastice sau catalizatori ai reacţiilor metabo- 
lice: leucina (Leu), valina (Val), fenilalanina (Phe), Treo- 
nina (Thr), izoleucina (Ile), lizina (Lys), metionina (Met), 
cistina (Cys), triptofan (Trp). Proporția acestor amino- 
acizi (Fig. 5.3) este specifică, lipsa sau insuficiența unuia 
dintre ei face imposibilă sinteza proteinei. necesare. Dacă 
un aminoacid esenţial este introdus în exces în organism 
el nu poate fi depozitat ca rezervă pentru sinteze ulte- 
rioare, ci va fi catabolizat ca aliment energetic; mai mult 
decît atît organismul uman chiar şi în stare de inaniție 

Fig. 5.3. Acizii esenţiali din hrama omului: leucina 

(Leu), valina (Val), fenilalanina (Phe), treonina 

(Thr), izoleucina (Ile), lizina (Lys), metionina (Met), 

cistina (Cys), triptofan (Trp) (după N. S. Scrim- 
shaw, V. R. Young 1976). 


elimină zilnic prin urină o anumită cantitate de produşi 
azotați rezultați din utilizarea proteinelor tisulare în 
procesele metabolice. Rezultă că aportul de aminoacizi 
trebuie să fie permanent. Proteinele utilizate de om, ca 
resurse de hrană, au valoare biologică diferită, determi- 
nată de conţinutul în aminoacizi indispensabili, de pro- 
porția existentă între ei şi de concentrația celui cu va- 
loarea cea mai redusă în raport cu necesitățile organis- 
mului. Resursele proteice cu valoarea cea mai ridicată 
sînt cele animale (ouă, carne, lapte) bogate în aminoacizi 
esențiali în proporţii echilibrate. Resursele proteice de 
origine vegetală conţin în mod obișnuit aminoacizi în 
proporţii neechilibrate față de necesităţile metabolismu- 
lui uman. Astfel grîul şi porumbul sînt deficitare în li- 
zină, orezul şi sorgul sînt deficitare în triptofan, manio- 
cul este deficitar în methionină, iar leguminoasele au 
conţinut redus de aminoacizi cu sulf-cisteină şi methio- 
nină. Dintre resursele vegetale, făina de soia şi frunzele 
verzi sînt cel mai bine echilibrate în aminoacizi esen- 
ţiali, fapt ce deschide largi perspective de întrebuințare 
directă a lor în viitor, pentru satisfacerea nevoilor pro- 
teice ale populaţiei umane. Gradul de utilizare- a amino- 

acizilor esenţiali din rația alimentară este condiţionată 
de aminoacidul cu conţinutul cel mai redus în raport cu 
cerințele organismului. În cazul hrănirii unilaterale, de 
exemplu cu porumb, organismul nu poate utiliza ceilalți 
aminoacizi pentru sinteze proteice decît pînă la epuiza- 
rea lizinei, după aceea aminoacizii rămași sînt angrenaţi 
în metabolismul energetic. Dacă prin adaus de alte ali- 
mente -(lapte, carne) se ridică conţinutul în lizină al ra- 
tiei, poate fi utilizat în sinteze proteice și restul cantităţii 
de aminoacizi din proteina porumbului. Efectul comple- 
mentar, manifestat în rațiile alimentare variate, are un 
rol deosebit pentru satisfacerea necesităţilor metabolis- 
mului proteic uman, atît în prezent, cît și în viitor. El 
stă la baza evoluţiei spontane a unor regimuri alimen- 
tare relativ echilibrate, chiar dacă uneori aceste regi- 
muri aveau ca suport principal proteine de origine ve- 
getală: în Orientul Apropiat pîinea de grîu, cu conţinut 
redus de lizină, era mîncată cu brînză, bogată în acest 
aminoacid, în India, Mexic, Jamaica, consumul de piine 
și orez este tradiţional însoţit de consumul de fasole, 
mazăre și alte leguminoase. Cu toate -că proteinele ani- 
male au conținut complet și adecvat de aminoacizi esen- 
ţiali, se apreciază că rația alimentară optimă pentru om 
este cea care conţine un amestec de proteine de natură 
animală și vegetală. Pentru un individ mijlociu sînt ne- 
cesare un minim de 53 g proteină/zi, din care 20 g pro- 
teină animală. Foamea proteică cronică provoacă, îndeosebi 
la copii, boala numită kwashiorkor, caracterizată prin ede- 
me, hiperpigmentare, atrofii musculare, tulburări digestive 
și comportamentale grave, mergîndfiină la moarte. 
Alături de aminoacizii esenţiali, organismul uman 
utilizează ca elemente plastice și lipoizi, dintre care co- 
lesterolul şi lecitina cu o importanță deosebită, fără ca 
să existe însă mecanisme biochimice proprii pentru sin- 
teza lor, astfel că prezenţa în rația alimentară completă 
este obligatorie. Se mai adaugă la substanţele cu rol plas- 
tic, catalizatori complecși, sau elemente de importanţă me- 
tabolică esenţială, ce nu pot fi sintetizaţi de organism, ci 
numai luaţi în cantităţi suficiente din sursele de hrană; 
între acestea se pot cita în special acidul ascorbic (vita- 
mina C), thiamina (vitamina B,), riboflavina (vitamina Bg), 
niacina (acidul nicotinic), calciu, fosfor, fier şi iod. Ab- 
sența prelungită a unor vitamine din dietă provoacă avi- 

taminoze grave, cunoscute ca: scorbut (vitamina C), beri- 
beri (vitamina B,), pelagra (vitamina PP), rahitism (vita- 
mina D) ş.a., iar lipsa unor elemente esenţiale provoacă 
rahitism, decalcifiere (Ca), anemie (Fe), gușă endemică (1). 
Absența unuia sau mai multor compuși indispensabili or- 
ganismului din alimentele utilizate, determină starea de 
malnutriție. Ea poate să se instaleze chiar şi în situaţia 
unui regim alimentar excesiv de bogat în calorii dacă 
acesta este prea uniform. Ca şi în cazul subnutriţiei, mal- 
nutriția poate fi efectul unor stări patologice individuale 
(genetice sau infecțioase) sau doar a unor raţii alimentare 
deficitare așa cum se întîlnesc azi la un mare număr de 
populații. 

Situaţia unor oameni a căror regim alimentar depă- . 
șeşte caloric şi foarte adesea şi calitativ necesităţile or- 
ganismului, definită prin supranutriţie, este tot atît de 
dăunătoare ca şi a celor malnutriți. Numeroase boli car- 
diovasculare, diabetul și altele sînt favorizate de supra- 
nutriție. Omul este rezultatul unei evoluţii îndelungate 
pe plan fiziologic și social, milenii de-a rîndul el şi-a 
procurat cu mare greutate hrana necesară printr-o acti- 
vitate fizică susținută deci cu un consum energetic ridi- 
cat. Societatea modernă a determinat reducerea activităţii 
fizice a omului înlocuind în cea mai mare parte consumul 
propriu de energie prin energia fosilă — aceasta favori- 
zează în numeroase cazuri acumularea energetică în bio- 
masa proprie ce depășește limitele normale. Societatea 
modernă a înarmat însă omul şi cu cunoştinţele necesare 
optimizării raţiei sale alimentare în raport cu necesitățile 
reale ale organismu, dîndu-i posibilitatea să hotărească 
în cunoștință de cauză asupra problemelor legate atît de 
consumul cît și de producerea de hrană. 


5.2.2. POZIȚIA TROFICĂ A OMULUI ÎN BIOSFERĂ 


Omul trăiește și își desfăşoară în mod practic întreaga 
activitate în ecosistemele terestre ale biosferei ca specie 
constitutivă a rețelei lor trofice. Regimul său alimentar, * 
omnivor îi permite să ocupe un număr apreciabil de nișe 
ecologice dispersate pe aproape toate nivelurile caracte- 
ristice consumatorilor. Omul influențează rețeaua trofică 
a ecosistemelor în direcţia satisfacerii nevoilor sale ali- 

mentare; stimulează proliferarea producătorilor de resurse 
alimentare proprii, în detrimentul altora, înlătură sau re- 
duce semnificativ efectivele speciilor concurente, vehicu- 
lează masiv resurse dintr-un ecosistem în altul determi- 
nînd situaţii trofice inexistente în mod natural. De-a lun- 
gul istoriei el trece de la stadiul de culegător de resurse 
alimentare la cel de producător conștient al acestora, prin 
intermediul unor plante și animale amplificîndu-şi baza 
trofică şi conferindu-i cu timpul un grad din ce în ce mai 
ridicat de asigurare. Ansamblul de activităţi destinate 
producerii dirijate a resurselor alimentare s-au constituit 
din primele epoci de existenţă a societății umane într-o 
îndeletnicire rămasă pînă astăzi de importanță esenţială, 
definită prin termenul general de agricultură. Agricultura 
a iniţiat și susținut apoi, permanent, un lung şir de pro- 
cese interdependente care au determinat dezvoltarea ci- 
vilizaţiei şi creşterea populaţiei umane pînă la dimensiu- 
nile actuale, 


Societatea preagricolă bazată pe cules și vînat 

Societatea umană din paleolitic era alcătuită din tri- 
buri care îşi procurau hrana prin cules și vînătoare, în 
mod asemănător cu unele triburi primitive ce s-au mențţi- 
nut pînă azi în diferite regiuni ale globului. Această so- 
cietate a existat cu certitudine în forme foarte variate, 
impuse în primul rînd de condiţiile naturale în care tră- 
iau. Structura raţiei lor alimentare varia în funcţie de re- 
sursele existente, fiind alcătuită preponderent din cereale, 
fructe, rădăcinoase, carne de vînat sau de pește. În zona 
temperată, rația alimentară varia probabil și cu anotimpul, 
fiind mai bogată în rădăcinoase şi frunze primăvara, în 
fructe şi semințe spre toamnă și în carne pe parcursul 
iernii. Pentru procurarea hranei, populaţiile de culegători 
și vînători explorau arii întinse pe care ajungeau să le 
cunoască mai bine decît se bănuiește astăzi, identificînd 
şi utilizînd selectiv un număr remarcabil de plante şi 
animale comestibile. Populaţii actuale vedda (Sri Lanka) 
de culegători şi vînători socotesc comestibile peste 40 spe- 
cii de plante şi 20 specii de animale iar aborigenii austra- 
lieni cunosc în jur de 300 specii de plante alimentare. În 
funcţie de rodnicia ținuturilor, populaţiile primitive ac- 
tuale sînt dispersate în grupuri reduse de 6—50 indivizi 
în permanentă căutare de hrană (J. Lips 1955) şi este pro- 
babil că şi populaţiile neolitice să fi avut o situaţie asemă- 

nătoare. Activităţile variate de căutare a hranei, la care 
participă întregul grup nu permiteau o diviziune reală a 
muncii. Rodnicia naturală, respectiv productivitatea ecosis- 
temelor naturale determină amplitudinea nomadismului şi 
implicit densitatea populaţiei dintr-un teritoriu. În lungile 
peregrinări pentru căutarea hranei, bătrînii şi copiii consti- 
tuiau un balast pentru grup ceea ce limita numărul lor şi 
creşterea populațiilor. Se apreciază că omul putea să ob- 
țină în situaţia de culegător şi vînător în jur de 10 kcal/ 
m?/an, ceea ce înseamnă că pentru întreţinerea anuală a 
unei fiinţe umane era necesară o suprafață de minimum 
10 ha în ecosisteme cu productivitate medie şi mult mai 
mare în ecosistemele cu productivitate redusă. Triburile 
primitive cu economie bazată pe cules și vînat ce au dăi- 
nuit pînă în zilele noastre arată densități ale populaţiei 
extrem de mici: 1—0,8 loc/km? pentru vînătorii din pree- 
ria americană de pe coasta Pacificului şi 0,02 loc/km? pen- 
tru populația aborigenă a Australiei de dinaintea coloni- 
zării europene. (G. Childe 1936). Cercetări recente (Pu- 
ia, V., Soran, 1977) arată că la sfîrșitul paleoliticului, în 
neolitic, teritoriul ţării noastre, beneficiind de o produc- 
tivitate mai ridicată decît a celor citate anterior, ar fi putut 
întreţine viața doar a unei populaţii de 800 000 de locui- 
tori. 

În societatea de culegători și vînători, omul era in- 
clus în reţeaua trofică a ecosistemelor la fel ca celelalte 
specii de consumatori. Dimensiunile populațiilor sale erau 
semnificativ determinate de interacțiunile din cadrul 
acestei rețele ce orientau evoluţia ecosistemelor spre sta- 
rea de maximă stabilitate definită prin climax. Aşadar în 
primele stadii ale umanizării omul era o ființă perfect in- 
tegrată în reţeaua de interacțiuni a biosferei. Treptat, 
omul paleolitic începe să controleze focul pe care și-l 
ia apoi aliat în lupta pentru procurarea hranei. Cu ajuto- 
rul focului el învaţă să-și pregătească hrana, mărindu-i 
gradul de digestibilitate, dieta sa căpătînd astfel particu- 
larităţi noi, deosebite de a celorlalte specii animale. Unel- 
tele, chiar și primitive cum erau cele paleolitice, îl în- 
zestrează pe om cu posibilități mai mari de procurare a 
hranei şi de apărare împotriva carnivorelor mari. Acumu- 
larea treptată a cunoștințelor privind cerințele ecologice 
ale principalelor specii alimentare de plante și animale 
determină populaţiile umane să întreprindă acţiuni pen- 

tru crearea sau lărgirea unor habitate prielnice acestor 
specii; astfel, cu scopul de a mări efectivele turmelor de 
bizoni, triburile de indieni din America de Nord au 
extins, prin foc, preeria pe spaţii uriaşe. 

Omul primitiv folosind uneltele şi focul a inițiat 
pentru prima dată în biosferă, acțiuni de anvergură prin 
amenajarea artificială a unui habitat favorabil nevoilor 
proprii, definit azi ca oikumen. Geneza oikumenului este 
legată în primul rînd de lărgirea bazei alimentare a popu- 
laţiei umane prin extinderea covorului vegetal ierbos în 
detrimentul celui forestier, apoi prin înlocuirea treptată 
pe suprafeţe întinse a ecosistemelor naturale cu ecosis- 
teme artificale. Aceasta înseamnă sub aspect ecologic în- 
locuirea unor ecosisteme climax prin altele mai tinere 
cu-o productivitate subordonată din ce în ce mai mult 
nevoilor umane. Omul devine, prin aceste acțiuni con- 
știente, o specie cu rol reglator semnificativ a reţelelor 
trofice din biosferă. 


Geneza agriculturii: omul producător de resurse ali- 

mentare 

Trecerea de la stadiul de procurare a hranei prin 
cules și vînat, la cel de producător a acesteia pe seama 
unor plante cultivate şi animale domestice a avut loc pe 
parcursul unei lungi perioade de tranziţie în care agri- 
cultura se constituie ca activitate specifică societăţii 
umane. Geneza agriculturii este apreciată astăzi ca cea 
mai importantă revoluţie din istoria -omenirii. Ea conferă 
omului o poziţie alimentară avantajoasă, unică printre 
celelalte vieţuitoare din biosferă şi în contrast cu consti- 
tuţia s-a fizică destul de fragilă. 

Teritoriile în care au avut loc pentru prima dată cul- 
tura plantelor și domesticirea animalelor ca şi formele 
primare ale agriculturii constituie încă obiectul unor dis- 
pute ştiinţifice. Dovezile arheologice din această pe- 
rioadă, chiar dacă sînt destul de sărace, indică totuşi mai 
multe centre şi tot atîtea variante de început ale agri- 
culturii. Centrele de cultură ale primelor plante agricole 
corespund cu centrele genice ale acestora (N. I. Vavilov 
1926), situate în general în zona subtropicală a emisferei 
nordice şi caracterizate printr-o diversitate excepțională 
de forme. Este probabil ca în regiunile considerate ca cen- 
tre genice, plantele luate ulterior în cultură să fi format 

pe suprafeţe întinse fitocenoze exclusiv dominate, dotate 
cu capacitatea de reproducere spontană. De pe aceste su- 
prafeţe erau recoltate periodic şi depozitate în mod pri- 
mitiv resurse apreciabile de hrană, după obiceiuri păs- 
trate, la unele triburi, pînă în zilele noastre. De exemplu 
triburile ojibva din nord-vestul Americii de Nord recol- 
tau, la venirea europenilor pe acest continent, orez săl- 
batic din lacurile puţin adinci ale ținutului și îl depozitau 
în hambare primitive ca niște agricultori veritabili, la fel 
orezul sălbatic adunat de băştinași. constituia articol de 
comerț în Senegal, chiar şi în vremurile moderne. Arau- 
canii și peruvienii din America de Sud culegeau cartof 
sălbatic, triburile din Noua Guinee fructe ale sagotieru- 
lui, cele din Australia tuberculi de batate (J. Lips 1955). 
În mod asemănător populaţiile mezo-și neolitice au pu- 
tut recolta seminţe și fructe de plante ce cresc în zonele 
foarte favorabile, socotite azi ca centre genice: grîu, orz, 
mazăre din zone mai înalte ale Asiei Centrale, hrișcă și 
sorg în China central-vestică, porumb în America Cen- 
trală, banane în Abisinia etc. Cîmpurile de recoltare, 
întinse adesea pe sute de kilometri pătraţi, au devenit cu 
timpul centrul activităţii populațiilor de culegători, ele 
reprezentau surse principale de hrană, ce se impuneau a 
fi apărate împotriva ocupării de către populaţii. din afară. 
Productivitatea ridicată a acestor cîmpuri, perpetuată na- 
tural, şi dezvoltarea tehnicilor de conservare a recoltelor 
a permis restrîngerea activității nomade de căutare a 
hranei şi stabilizarea relativă în apropierea cîmpurilor, 
concomitent cu creșterea aici a densităţii populaţiei. Fără 
intenţie specială sau uneori conștient, culegătorii au con- 
tribuit pe parcursul recoltării la reînsămînțarea speciilor 
folositoare: o mare parte din boabele cerealelor cădeau la 
recoltare ca urmare a rachisului fragil sau a reţinerii 
slabe în palei, multe organe subterane scăpau recoltării 
sau erau adesea lăsate intenţionat pentru regenerare. Tri- 
burile au învăţat de timpuriu că de regenerarea cîmpuri- 
lor de recoltare şi de abundența animalelor vînate de- 
pindea existența lor. Descoperirile arheologice atestă pro- 
funzimea acestei convingeri reflectată în viața spirituală 
a triburilor sub forma unui extins cult al fertilităţii. 
Productivitatea „cîmpurilor de recoltare“ era asigurată 
de multe ori prin aluviunile aduse de inundaţiile perio- 
dice sau în mod obişnuit prin mineralizarea biomasei ră- 

mase în ecosistem după îndepărtarea recoltei ce repre- 
zenta o proporţie redusă. Fitocenoza acestor cîmpuri, do- 
minată de planta de interes alimentar de primă impor- 
tanță rămînea totuşi una naturală complexă, ocupa solul 
tot timpul anului şi îndeplinea un pronunţat rol protec- 
tor față de sol, eroziunea pluvială era redusă la valori 
nesemnificative. 

Crearea agriculturii, chiar şi în formele sale cele mai 
primitive, presupune efectuarea de către om a unor lu- 
crări ale solului, vizînd semănarea sau plantarea culturilor, 
iar după aceea îngrijirea şi recoltarea acestora. Îndelungi 
observaţii legate de cîmpurile spontane producătoare de 
recolte au dus la convingerea că introducerea germenilor 
de reproducere (seminţe sau organe vegetative) în sol, 
„măresc considerabil gradul de asigurare al noii recolte. 
Operația în sine presupune scormonirea pămîntului, fă- 
cută la început cu unelte destinate culesului organelor 
vegetative subterane, apoi cu unelte special concepute în 
acest scop. Omul învaţă că pentru asigurarea recoltei pe 
care el începe să o evalueze în perspectivă, chiar de la 
semănat, este necesar să protejeze plantele ce îi asigură 
hrana împotriva altor specii vegetale invadatoarea sau a 
consumatorilor animali. Treptat verigile agriculturii se ar- 
ticulează într-un ansamblu ce permite omului să creeze 
pe fondul ecosistemelor inițiale naturale ecosisteme de o 
factură nouă, destinate producerii de hrană şi menținute 
printr-o permanentă acțiune a omului-agroecosistemele. 
Primele agroecosisteme au fost create prin investiţie de 
energie umană, într-un moment cînd creșterea populaţiei 
a determinat nu numai o presiune susținută asupra eco- 
sistemelor naturale exploatate, ca resurse masive de 
hrană ci a realizat şi concentrarea de energie umană ne- 
cesară amenajării dorite a acestor ecosisteme. 

Dovezile arheologice provenite din Nordul Africii și 
Orientul Apropiat, completate cu interpolări logic plau- 
zibile (G. Childe 1936), sugerează posibilitatea de apa- 
riţie a agriculturii în această parte a lumii pe parcursul 
neoliticului, cu cea 9—10 000 de ani în urmă. Geneza agri- 
culturii este corelată în accepțiunea a numeroși cercetă- 
tori nu numai cu acumularea suficientă a cunoștințelor 
necesare practicării ei, ci şi cu modificări de ordin ecolo- 
gic, care au impus-o ca necesitate. 

Neoliticul corespunde ultimei perioade postglaciare, 
caracterizată printr-o încălzire a climatului, ce a avut 
drept consecință topirea calotei glaciare ce acoperea o 
bună parte a emisferei nordice. Topirea gheţurilor în 
Europa și deplasarea zonei de presiuni înalte au deter- 
minat retragerea înspre nord a norilor încărcaţi cu ploaie 
de provenienţă atlantică. Aversele ce udau mai înainte 
Africa de Nord și Arabia s-au îndreptat spre Europa, ast- 
tel că zonele subtropicale unde creșteau înaintașii sălbatici 
ai cerealelor cultivate astăzi şi ai animalelor domestice 
au început să fie bîntuite de secetă. Diminuări chiar şi 
reduse ale precipitațiilor au declanșat treptat schimbări 
dezastruoase în teritorii a căror climă a fost întotdeauna 
relativ uscată. Întinsele cîmpii au început să se trans- 
forme în deşerturi aride, presărate din loc în loc de oaze. 
Productivitatea ecosistemelor naturale era în scădere iar 
cîmpurile de pe care se recoltau cereale își restrîngeau 
suprafaţa. Soluţia compensării fenomenului de reducere 
a resurselor alimentare a fost cultivarea plantelor ce fur- 
nizau aceste resurse în cantitatea cea mai mare. 


Fauna a avut şi ea de suferit de pe urma aridizării 
fiind obligată să se îngrămădească în jurul cursurilor de 
apă pe care le căuta din aceleași motive ca şi populaţiile 
umane. Erbivorele erau incomparabil mai expuse aici ani- 
malelor de pradă decît pe arealele întinse de mai înainte, 
efectivele lor fiind periclitate nu numai de restrîngerea 
bazei alimentare ci și de carnivore. În lupta pentru în- 
lăturarea concurenţei carnivorelor se stabileşte un fel de 
solidaritate între vînător şi erbivorele utilizate ca hrană, 
vînătorul începe să le apere de carnivore iar dacă se 
ocupă și cu cultura unor plante poate să le furnizeze și 
hrană vegetală constituită din deșeuri vegetale neutilizate 
în dieta proprie. Pe de altă parte animalele încep să se 
deprindă cu traiul în vecinătatea omului. Cunoştinţele 
despre animale se acumulează, omul trece de la îmblin- 
zire la adevărata domesticire, iniţiază procesul de selec- 
ţie a exemplarelor cu calități favorabile, asigurînd men- 
ţinerea şi reproducerea lor. S-au încercat probabil expe- 
riențe cu multe specii din care unele au eșuat, (în jurul 
anului 3 000 î.e.n. egiptenii încercau încă să crească anti- 
lope şi gazele), dar omul a avut șansa ca fauna sălbatică 
a Asiei occidentale, care intra în perioada de uscăciune, 
să cuprindă bovine, oi, capre şi porci capabile să se ata- 

șeze strîns de om. După culesul recoltei animalele îmblîn- 
zite pasc pe miriște, în restul timpului pe pășunile din 
împrejurime. Peste un anumit prag al efectivelor, destul 
de jos de altfel, apare necesitatea amenajării unor noi 
pășuni prin defrișarea vegetației lemnoase sau trimiterea 
vitelor să pască la mari depărtări, într-o transhumanță 
ce urma în mod obișnuit migrarea naturală a turmelor 
sălbatice. Un anumit număr, mai mic sau mai mare, de 
membri ai comunităţii sînt obligaţi să însoțească regulat 
turmele pentru a le apăra de carnivore sau a mulge oile 
sau vacile. Păstorii devin în multe regiuni nomazi, dar 
mai păstrează de obicei în diferite forme, legături bazate 
pe schimburi de produse alimentare cu cultivatorii. Mo- 
delul de geneză a agriculturii în formele sale cele mai 
vechi adoptat de G. Childe (1936) nu este așa cum remarcă 
şi însuși istoricul englez decît o variantă posibilă ce îm- 
bină în mod fericit cultura pămîntului cu domesticirea 
bovinelor, ca premisă a utilizării lor în producerea di- 
rijată de hrană; din acest model au evoluat variantele 
de agricultură sedentară tradițională. Observaţii efectuate 
asupra populațiilor actuale rămase în stadii primitive de 
practică agricolă, arată că în mod generalizat cultura 
plantelor este conjugată cu creşterea unor specii de ani- 
male, păsări sau mamifere, între care nu se găsesc obli- 
gatoriu bovine. Aceste constatări ca şi probele arheolo- 
gice, întăresc convingerea, tot mai răspîndită azi, că cele 
două ramuri ale agriculturii cultura plantelor şi zoo- 
tehnia s-au constituit concomitent pe aceleași teritorii și 
nu că una a fost precedată în timp de cealaltă sau că au 
apărut pe teritorii diferite ca apoi să fuzioneze într-o 
îndeletnicire complexă. 

Crearea agroecosistemelor echivalează cu înlăturarea 
de pe o anumită suprafaţă a biocenozelor naturale, insti- 
tuite de-a lungul a unor îndelungi perioade de evoluţie 
și înlocuirea lor cu biocenoze mai simple, controlate de 
om. Primele agroecosisteme păstrau cu siguranță un nu- 
măr apreciabil de populaţii biologice din ecosistemele na- 
turale, pe care le înlocuiau. Ele se întindeau pe suprafețe 
restrînse, încadrîndu-se în ansamblul natural, fără să pre- 
judicieze evident structura inițială a acestui ansamblu. 
Dispunerea lor spaţială era condiţionată de extinderea 
spaţială a biotopurilor naturale favorabile plantelor de 
cultură, cu timpul ele s-au lărgit prin amenajări artifi- 

_ciale ale acestor biotopuri. În luncile inundabile ale flu- 
viilor, așa cum s-a întîmplat în lunca. Nilului sau în Me- 
sopotamia, extinderea s-a realizat prin desecări, în zona 
aridă prin practicarea irigaţiilor, iar în zonele cu pluvio- 
zitate ridicată prin îndepărtarea permanentă a vegetației 
naturale (de cele mai multe ori forestiere) invadante. 
Agrobiocenoza pe care omul o impune în biotopul ame- 
najat este similară stadiului tînăr, de colonizare din seria 
dinamică a ecosistemelor naturale, cu deosebirea că omul 
favorizează speciile utile în locul celor cu adaptări natu- 
rale eficiente. Omul menţine în permanenţă caracterul ju- 
venil, nesaturat al agroecosistemului, înlăturînd prin 
agrotehnică producătorii de biomasă neutilizabilă în dieta 
proprie sau a animalelor domestice, precum și pe unii 
consumatori de talie mare. El determină în felul acesta 
acumularea în agroecosistem a unei cantități semnifica- 
tive de biomasă vegetală pe care o utilizează pentru ne- 
voile sale. Cea mai mare parte a acestei biomase, repre- 
zentînd resursele alimentare pentru om şi animalele do- 
mesticite, este exportată în afara ecosistemelor şi con- 
sumată pe arii restrînse. Mărimea biomasei exportate.este ` 
sensibil mai mare decît din ecosistemele naturale, fie 
aceste din urmă reprezentate chiar prin cîmpuri de re- 
coltare. Mineralizarea biomasei ce constituie recolta are 
loc în afara agroecosistemelor, elementele extrase de către 
plante nu se mai reîntore în acelaşi agrobiotop, astfel că 
acesta devine tot mai sărac în elemente nutritive de primă 
importanţă pentru plantele cultivate. Consecința directă 
a exportului constă în perturbarea circuitelor biogeochi- 
mice proprii ecosistemelor. 


Caracterul nesaturat al agrobiocenozei reduce la va- 
lori extrem de mici funcţia antierozională, manifestată 
de biocenozele naturale, fapt ce face, ca sub acțiunea apei 
să fie îndepărtate din agrosisteme nu numai anumite ele- 
mente, ci chiar cantităţi apreciabile de sol. Fenomenul se 
corelează direct cu reducerea corespunzătoare a produc- 
tivităţii, mergînd pînă la prăbuşirea definitivă a agro- 
ecosistemului. Situaţia critică creată de exploatarea agro- 
ecosistemelor a fost rezolvată de om în două moduri: prin 
redresarea naturală a fertilităţii, ca urmare a reinstalării 
ecosistemelor naturale şi implicit a circuitelor biogeochi- 
mice naturale, sau prin compensarea artificială a pier- 
derilor, cu adaus de biomasă în curs de mineralizare, și 

inițierea unor circuite biogeochimice controlate. Prima so- 
luţie corespunde tipului de agricultură itinerantă, cea de 
a doua tipului de agricultură sedentară. 


Agricultura itinerantă 


Agricultura itinerantă este limitată astăzi la tropice, 
ea a constituit însă un sistem larg practicat altădată şi 
în zona temperată, atestat de prezența în nordul Alpilor 
a unor așezări neolitice succesive, construite şi abando- 
nate periodic în funcţie de fertilitatea pămîntului din îm- 
prejurimi. Înlocuirea ecosistemelor naturale este realizată 
în cultura itinerantă pe arii limitate şi numai pentru 
1—5 ani, astfel că agroecosistemele create sînt incluse, 
atit spaţial cît și temporal, în covorul vegetal spontan. 
La numeroase populaţii actuale, agricultura itinerantă 
crează în regiunea tropicală agroecosisteme complexe în 
care se cultivă intercalat un număr apreciabil de specii 
ce formează un covor vegetal capabil să acopere solul tot 
timpul anului şi să îndeplinească o funcţie antierozională 
evidentă. Aceste plante totalizînd în Filipine peste 
150 specii (orez, soia, mazăre, rădăcinoase, legume arbus- 
tive, batate, taro, banane, trestie de zahăr etc.) au dezvol- 
tare eșalonată, asigurînd resurse de hrana tot timpul anu- 
lui, în regiuni în care păstrarea rezervelor este extrem de 
dificilă. Diversitatea plantelor cultivate mai asigură avan- 
tajul unei diete relativ echilibrate, chiar dacă cultura 
acestora nu este cuplată decît cu creșterea unor animale 
de talie mică și productivitate redusă. Amestecul acesta 
de culturi nu este generalizat, în numeroase regiuni agro- 
ecosistemul itinerant fiind dominat de o singură specie; 
batata pentru regiunile înalte ale Guineei (unde furniza 
77%% din necesarul de calorii şi 419% din cel de proteine), 
cartoful pentru ţinuturile andine din America de Sud, 
porumbul. pentru ţinuturile mexicane ale Americii de 
Nord etc. Din punct de vedere alimentar dezavantajul 
major al sistemului agricol itinerant îl constituie faptul 
că depozitarea produselor este extrem de anevoioasă și 
că nu furnizează decît o cantitate redusă de proteină ani- 
mală (39%), îndeosebi pe seama porcilor sau a cobailor 
(porci de Guineea). Restul de proteină animală consumată 
(în mod obişnuit sub minimul necesar) se procură prin 
vinătoare, care rămîne un important mijloc de suplimen- 
tare a resurselor de hrană. 

Cu toată complexitatea multora din agroecosistemele 
itinerante, rolul lor protector este mult prea redus pentru 
a putea stăvili eroziunea rapidă a solului, mai ales că 
acestea sînt localizate astăzi în regiuni cu averse vio- 
lente, foarte dese la ecuator sau foarte rare la tropice. Ero- 
ziunea pluvială și deseori eoliană a solului, levigarea sub- 
stanţelor nutritive de către precipitaţiile abundente pre- 
cum și absorbția de către plantele de cultură la care se 
adaugă uneori concurenţa buruienilor, duc la scăderea ra- 
pidă a productivităţii şi impune după 1—3 ani, abando- 
narea terenurilor cultivate. Pe aceste terenuri abandonate 
începe evoluţia naturală a unor ecosisteme ce tind spre 
reinstalarea stării anterioare agroecosistemului; fenomenul 
este posibil dacă eroziunea pedogeochimică nu înregis- 
trează valori prea ridicate și are drept consecință refa- 
cerea după o perioadă de 10—50 ani a fertilităţii iniţiale. 
În condiţiile în care eroziunea depăşeşte anumite limite, 
ecosistemele naturale evoluează spre forme degradate, in- 
capabile de a reface fertilitatea necesară reintroducerii în 
cultură a terenurilor. Refacerea fertilității poate fi împie- 
dicată și de reluarea culturii după o perioadă prea scurtă 
de timp, sub presiunea populaţiei în creștere. Abandona- 
rea temporară a terenurilor cultivate nu presupune în 
mod obligatoriu şi migrarea în alte teritorii a popula- 
ţiilor; aşezările lor pot rămîne stabile dar se procedează 
la introducerea în circuitul agricol a noi suprafeţe ca 
într-un veritabil asolament pădure-cultură agricolă. Prac- 
tica abandonării temporare (2—3 ani) a terenurilor cul- 
tivate în vederea ameliorării naturale a fertilităţii solului 
s-a menţinut vreme îndelungată și în agricultura tradițio- 
nală sedentară. În zonele cu altitudine mai înaltă din ţara 
noastră, îndeosebi în Munţii Apuseni se practica inclu- 
derea, pînă nu demult, în asolament a unui „stadiu de 
pîrloagă“ cu scopul de îmbunătățire a structurii solului. 
Este de la sine înţeles că perioada scurtă de timp nu per- 
mitea în acest caz decît instalarea unei vegetaţii ierboase 
și că fertilitatea nu era integral refăcută în acest răstimp 
ci doar ameliorată. În același scop, dar pe alt plan, era 
recomandată introducerea în sistemul complex de asola- 
ment Dokuceav-Kosticev-Viliams a unor culturi de ierburi 
perene cu durată de 2—6 ani. Acest asolament corespun- 
dea unei agriculturi sedentare extensive în care omul dis- 
punea de vaste terenuri pentru a fi cultivate şi de mij- 

loace limitate pentru mărirea artificială a fertilităţii, el 
a devenit însă inadecvat pentru agricultura intensivă în 
sensul actual al noţiunii. Agricultura itinerantă apare 
ecologic bine adaptată la ţinuturile păduroase şi de sa- 
vană din zonele tropicale unde vegetaţia forestieră se re- 
face uşor şi echilibrul populaţiei este stabil, fapt ce ex- 
plică cel puţin în parte perpetuarea sa pînă în zilele 
noastre. În zona temperată, timpul de reinstalare a pădurii 
și refacere a fertilităţii la niveluri apropiate de cel ini- 
tial este mult mai lung și necesarul de teren, pentru ro- 
taţia culturii agricole — pădure, mult prea mare, drept 
pentru care, pînă la reluare în cultură, terenurile agricole 
nu ajungeau să parcurgă decît stadii cu ecosisteme ier- 
boase. În regiunile continentale stepice aceste stadiii ier- 
boase erau impuse chiar şi pe durate mai mari de climatul 
arid necorespunzător pădurilor. În consecinţă în zona tem- 
perată s-a renunțat de timpuriu la agricultura itinerantă. 
Creșterea rapidă a populaţiei sau fenomene climatice ne- 
favorabile (secetă, inundaţii) pot provoca grave fenomene 
de dezechilibrare a balanței alimentare declanșînd declinul 
ecologic pe întinse regiuni, sau acolo unde este posibil, 
trecerea la agricultura sedentară. Situaţia dramatică a 
populațiilor din Sahel datorată secetei prelungite din anii 
1971—1975 şi exploatării tot mai intensive, sub presiunea 
populaţiei în creștere, a resurselor alimentare a determi- 
nat prăbușirea pe arii întinse a ecosistemelor fragile, pro- 
prii regiunilor secetoase. Un număr impresionant de oa- 
meni au început să migreze în căutare de hrană. spre 
regiuni mai puţin afectate de secetă, care promițeau sa- 
tisfacerea nevoilor lor de hrană. Urmările politicii ecolo- 
gice necorespunzătoare s-au făcut cu brutalitate simțite, 
atrăgînd atenţia asupra necesităţii unei abordări mai se- 
rioase. Stăvilirea eroziunii solurilor şi conservarea capaci- 
tăţii de regenerare a ecosistemelor naturale, ca premisă 
indispensabilă a perenităţii sistemului agricol itinerant, 
presupune menţinerea unuj echilibru între producţia de 
resurse alimentare şi dimensiunile populajiei din terito- 
riu. Acest obiectiv nu este singurul care ar putea ameliora 
declinul sistemului itinerant, însăși atingerea lui nu poate 
fi decît rezultatul dezvoltării acestor regiuni cu tot an- 
samblul de schimbări materiale și spirituale, pe care dez- 
voltarea o determină. Este posibil ca dezvoltarea regiu- 
nilor în care agricultura itinerantă se mai practică să nu 

o excludă nici în viitor, dar să o îmbogăţească, adăugînd 
tradiţiei cunoștințele furnizate astăzi de ecologie. 


Agricultura sedentară tradițională 

Agricultura sedentară reprezintă direcţia ascendentă 
a agriculturii primitive, care prin evoluţia de milenii a 
ajuns la stadiul actual.de dezvoltare şi diversificare. 
Acest tip de agricultură este caracterizat prin substituirea 
definitivă a biocenozelor naturale prin  agrobiocenoze 
create de om. Importanţa solului devine în această si- 
tuaţie deosebit de mare, el trebuie să se menţină tot 
timpul ca rezervor de substanțe nutritive, cu toate că 
în mod constant este sărăcit, prin recoltare și eroziune. 
Agricultura sedentară a fost adoptată în perioada cînd 
terenurile fertile susceptibile a fi desțelenite în vederea 
cultivării au devenit insuficiente pentru satisfacerea ne- 
cesităților unei populaţii tot mai dense. Ea este prece-_ 
dată de acumularea unui imens volum de observaţii 
asupra efectului fertilizator pe care îl exercită pășunatul 
cu animale a miriștii provenite după recoltare, observaţii 
ce au dus mai tîrziu la utilizarea dejecţiilor ca îngrășă- 
mâînt organic, chiar dacă acestea nu erau produse pe teri- 
torile cultivate. Prin fertilizare cu dejecţii, omul inter- 
vine în desfășurarea ciclurilor biochimice asigurînd fie 
revenirea parțială a elementelor extrase din agroecosis- 
tem, fie transferul de elemente din ecosisteme limitrofe, 
reprezentate de obicei prin pajişti. Transferul de ele- 
mente din pajiști către ogoare, instituit de om prin in- 
termediul animalelor domestice care consumă o bună 
parte din an biomasă produsă în afara terenurilor cul- 
tivate, compensează pierderile datorate recoltei şi ero- 
ziunii, echilibrînd ciclurile biogeochimice şi asigurînd 
menţinerea fertilităţii solului. Aplicarea îngrășămintelor 
organice pe ogoarele cultivate constituie măsura cea mai 
importantă întreprinsă de omul primitiv pentru perma- 
nentizarea agroecosistemelor, ea se proiectează în prezent 
ca fiind una dintre primele atestări ale cunoștințelor 
umane privind principiile de funcţionare ale ecosisteme- 
lor. Cu timpul omul învață să folosească energia ani- 
mală pentru efectuarea lucrărilor agricole și să-și confec- 
ționeze unelte din metal; calitatea lucrărilor devine mai 
bună şi productivitatea ecosistemelor înregistrează o creş- 
tere corespunzătoare. Animalele domestice sînt impli- 

cate tot mai profund în obţinerea resurselor de hrană 
de pe urma culturii plantelor, recolta nu se mai obţine 
numai prin convertirea energiei solare incidente, ci şi 
prin investiţie de energie umană și animală, cea din urmă 
în proporţie din ce în ce mai mare. Utilizarea animalelor 
în desfășurarea lucrărilor agricole reprezintă intervenţia, 
pe cel puţin două planuri, în fluxul energetic ce stră- 
-bate agroecosistemul. Prin consum de recoltă, omul şi 
animalele convertesc o parte din energia solară, stocată 
sub formă de legături chimice, în energie proprie. Din 
această energie se investește conștient în agroecosistem 
o fracțiune care, deși nu este absorbită direct, ca şi ener- 
gia luminoasă de către plantele de cultură, determină 
creșterea productivităţii primare a agroecosistemului. Fe- 
nomenul este absent în ecosistemele naturale unde ener- 
gia biomasei se consumă în procese biologice ce nu inf 
plică obligatoriu creşterea productivităţii primare. În al 
doilea rînd, creşterea producţiei de biomasă din 
agroecosistem pe seama utilizării energiei animale- 
lor cu care se realizează principalele lucrări agricole, co- 
respunde cu un transfer energetic din pășune spre ogor, 
paralel cu transferul geochimic. O parte din energia so- 
lară incidentă la suprafața pășunilor este transferată tot 
prin intermediul animalelor domestice în agroecosiste- 
mele culturii și convertită în energie mecanică. Cu tim- 
pul, legătura dintre cultura plantelor și creșterea anima- 
lelor a devenit atît de strînsă, încît agricultura nu poate 
fi concepută decît în limitele acestui cadru. Agricultura, 
bazată pe aplicarea îngrășămintelor organice şi utilizarea 
de energie animală, s-a răspîndit pe întinse suprafețe, 
încă în lumea antică, diversificîndu-se într-un număr im- 
presionant de variante adaptate -la condiţiile ecologice şi 
culturale ale diferitelor civilizaţii. Toate aceste variante 
aparțin sistemului de agricultură tradițională (I. Puia, 
V. Soran, 1977) clădit pe cele două caracteristici comune, 
perpetuat de peste 6 000 de ani şi ocupînd încă și astăzi 
cea mai mare parte a suprafeţelor cultivate pe glob. În 
această lungă perioadă de timp, creşterea productivităţii 
agroecosistemelor tradiţionale s-a realizat lent, pe seama 
unor soiuri din ce în ce mai productive, adaptate con- 
diţiilor locale, a unor asolamente mai eficiente, a unor 
amenajări de irigaţii, a creşterii calităţii agrotehnice, fără 

însă a se modifica esenţial structura şi funcţionarea 
agroecosistemelor. 


Agricultura intensiv — industrială 

Ansamblul de transformări din economia omenirii, 
definite ca revoluţie industrială, marcată în primul rînd 
de utilizarea masivă a energiei fosile a declanșat pro- 
funde transformări în agricultura tradiţională. Omul în- 
vaţă, pe măsura dezvoltării chimiei, că nu toate elemen- 
tele sînt absorbite din agroecosistem în aceeași măsură și 
că efectul îngrășămintelor organice poate fi completat 
prin adăugarea unui număr relativ redus de compuși 
minerali, sintetizabili în laboratoare proprii. Cu timpul 
ponderea acestor compuși ce devin îngrășămintele chi- 
mice creşte pînă la înlocuirea totală a îngrășămintelor 
organice. Treptat se descoperă substanțe cu efect biocid 
asupra unor specii concurente (erbicide) sau consumatoare 
(pesticide) ale plantelor de cultură prin intermediul că- 
rora omul exercită un control mai sever asupra popula- 
ţiilor acestor specii, consumînd o cantitate mai redusă de 
energie animală şi umană. Prin mecanizarea agriculturii 
este înlocuită energia animală investită în lucrări agro- 
tehnice prin energia fosilă a combustibililor. În condiţiile 
acestor transformări, agricultura își pierde, în numeroase 
ţări, atributele sale tradiționale, devenind o agricultură 
intensiv-industrială. Cultura plantelor este posibilă în 
afara creşterii animalelor așa cum se practică astăzi pe 
întinse suprafețe din S.U.A., iar zootehnia se concen- 
trează tot mai mult în complexe industriale de creştere 
a animalelor. A 

Agroecosistemele îşi pierd complexitatea tradiţio- 
nală ce le-a asigurat perpetuarea; conexiunea păşune- 
ogor dispare, sau se diminuează la valori nesemnificative. 
Ciclurile biogeochimice din agroecosisteme sînt total de- 
pendente de om, singura legătură cu ecosistemele natu- 
rale învecinate, sau precedente agroecosistemului, se rea- 
lizează prin populaţiile de fitofagi sau alți dăunători ce 
nu pot fi distruşi sub o anumită limită. Omul duce la 
extrem simplificarea rețelei trofice a agroecosistemelor, 
dirijînd întreaga activitate productivă în direcţia nece- 
sităţilor proprii. Simplificarea agroecosistemelor este du- 
blată de o uniformizare pronunţată a întregului sistem 
agricol mondial, datorită, pe de o parte, restrîngerii specii- 

lor cultivate şi animalelor domestice şi, pe de altă parte, 
„chiar în cadrul acestora, printr-o eliminare a soiurilor şi 
raselor cu productivitate nesatisfăcătoare. Aproape. în- 
treaga cantitate de resurse alimentare mondiale, era 
practic realizată în 1979 pe seama cultivării a 30 specii 
de plante (între care griul, orezul, porumbul, cartoful, 
batatele și maniocul reprezentau cea mai mare parte din 
producţie) şi pe seama creşterii a 7 specii de animale 
(între care porcii, bovinele şi păsările sînt aproape ex- 
clusive (Fig. 5.4) (F.A.O., 1979). * 

Producţia agricolă a crescut în mod spectaculos pe 
seama unei investiţii de energie suplimentară, care a ajuns 
să depășească energia solară incidentă în agroecosisteme. 
Această energie, inclusă în îngrășăminte chimice, erbi- 
cide, pesticide, lucrări agrotehnice, administrare furaje, 
transport etc., implică dependenţa agriculturii de resur- 
sele de energie fosilă. Soiurile și rasele cele mai pro- 
ductive își datorează productivitatea capacităţii cu care 
reușesc să convertească în alimente (respectiv în energia 
chimică a compușilor lor) într-un timp cît mai scurt şi 
pe o arie cît mai restrînsă, o cantitate cît mai mare de 
energie fosilă. Intensivizarea producţiei de alimente nu 
înseamnă nici de departe o, optimizare a acestui proces 
de conversie. Dimpotrivă: evoluţia raportului dintre con- 
ţinutul energetic al alimentelor produse de agricultura 
modernă şi energia suplimentară investită (consemnată 
ca energie comercială) înregistrează o reducere a acestui 
randament de conversie. Randamentul de utilizare a ener- 
giei suplimentare este şi mai mult scăzut de transportul, 
prelucrarea și comercializarea produselor alimentare, ast- 
fel că în sistemul agroalimentar al unei ţări industriali- 
zate, cum este S.U.A. pentru fiecare calorie inglobată în 
alimente se cheltuiește în medie, pînă la consumator, 
10 calorii, iar dacă produsul alimentar este reprezentat 
prin conserve, pînă la 25 calorii. Aceeași tendință a evo- 
luţiei coeficientului de conversie se înregistrează şi în 
sistemele agroalimentare ale altor ţări, între care şi Ro- 
mânia, care cheltuia în 1950 pentru fiecare calorie ali- 
mentară 2,3 calorii energie comercială, iar în 1980 pentru 
aceeași calorie 8,3 calorii de energie comercială (D. Du- 
mitru 1979). Instituirea stadiului de agroclimax la nive- 
lul sistemelor agroalimentare naţionale, înseamnă pe 
lîngă alte măsuri şi structurarea de aşa manieră a agro- 

la principalele specii, în anul 1979 (prelucrat după FAO — Pro- 
duction Yearbook, 1979). 


ecosistemelor încît să se înbunătățească simțitor randa- 
mentul de conversie a energiei în alimente. Realizarea 
unei astfel de optimizări prin introducerea de tehnologii 
adecvate ar putea crea în țările în curs de dezvoltare 
sisteme agroalimentare cu trăsături specifice care să nu 

copieze sistemele ţărilor actual industrializate şi ca atare 
să utilizeze mai economicos resursele lor energetice, fă- 
cînd mai puţin dependentă producerea de alimente faţă 
de aceste resurse. 


Impactul agriculturii asupra biosferei și dezvoltării 
sociale 
Agricultura determină, de-a lungul celor 10 000 de 
ani de existenţă, cea mai amplă acţiune de transformare 
asupra biosferei, necomparabilă azi, ca amploare, cu nici 
o altă formă de activitate umană. Primele agroecosisteme 
se integrau în ansamblul ecosistemelor naturale, pe care 
le substituiau doar temporar și numai pe arii restrînse, 
fără a provoca perturbări majore în echilibrul structu- 
ral şi funcţional al biosferei. Cu timpul extinderea agro- 
ecosistemelor și permanentizarea lor, ca unităţi functio- 
nale, de sine stătătoare, ale biosferei, fac ca acţiunea prac- 
ticii agricole să se manifeste din ce în ce mai puternic. 
O primă consecință este restrîngerea treptată a ecosis- 
temelor forestiere în favoarea culturilor și pajiștilor. Con- 
jugată cu necesitatea de material lemnos, cererea de tere- 
nuri agricole a provocat de timpuriu distrugerea unor 
întinse suprafeţe de păduri din regiunea circumeditera- 
neană, Orientul Mijlociu, China etc. determinînd modifi- 
cări climatice negative, manifestate prin aridizare, frec- 
vența averselor violente şi a inundaţiilor, generalizate 
progresiv pe mari suprafeţe și resimţite azi la nivel glo- 
bal. Mînată de aceleași cerințe ale unei populaţii în creş- 
tere, acţiunea de despădurire face să dispară şi astăzi nu- 
mai în ţările în curs de dezvoltare peste 8,5 milioane ha 
pădure pe an, cu grave consecinţe asupra echilibrelor 
naturale din biosferă. În culturile agricole omul înlo- 
cuiește biocenoza naturală cu rol esenţial în geneza şi 
protecţia solului, printr-o biocenoză artificială incapabilă 
să îndeplinească aceste funcţii, mai mult chiar determi- 
nînd pauperizarea rapidă a solului în elemente nutritive. 
Agricultura sedentară tradițională rezolvă cu succes 
compensarea pierderii de elemente extrase diri agroeco- 
sistemele-culturi odată cu recolta, dar lasă deschisă, de-a 
lungul întregii perioade de existență a sa, problema ero- 
ziunii solului acestor agroecosisteme. În agroecosisteme, 
omul intervine periodic, afînînd solul și făcîndu-l vul- 
nerabil mobilizării de către apă sau vînt. Culturile pe care 

omul încearcă să le întreţină cît mai curate de burueni 
nu îndeplinesc decît rol protector minor, degradarea so- 
lului prin eroziune, în proporţii incomparabil mai mari 
în terenurile cultivate decît în cele acoperite cu vegetaţie 
spontană, demonstrînd fără echivoc acest lucru. Se apre- 
ciază că în China, practica agricolă îndelungată a pro- 
vocat modificarea profundă a covorului vegetal de la 
sfîrşitul paleoliticului, reprezentat prin 7004 păduri, 18%/ 
munţi și zone aride şi 12% stepe, pînă la proporţii com- 
plet diferite astăzi: 8% păduri, 18% munţi şi deșerturi, 
289% stepe. În această perioadă au apărut două categorii 
noi de terenuri: 120/ suprafeţe cultivate şi 34%/, terenuri 
erodate pe cale de a se transforma în deșerturi (V. Soran, 
I. Puia, 1980). Din nefericire fenomenul erozional s-a 
perpetuat în condiţiile lipsei cunoștințelor despre efectul 
de lungă durată a imixtiunii omului în economia habi- 
tatelor, determinînd pe vaste suprafeţe deteriorarea ire- 
versibilă a solurilor și în alte regiuni. Spectaculoasa ero- 
ziune a solurilor americane din ultimele două secole 
arată că fenomenul se amplifică odată cu capacitatea de 
influențare a omului şi că agricultura rămîne în conti- 
nuare responsabilul principal al acestei eroziuni. Analiza 
detritusului transportat de cursurile de apă din S.U.A. 
apreciat la 4 000 milioane tone anual (echivalent cu pătura 
de sol arabil de pe cca 1,6 milioane ha) arată că 30%/ 
provin din eroziuni geologice naturale, 100/ din construcții 
de căi de comunicaţie și zone urbane, 50/ din terenurile 
cultivate şi doar 100%% din păduri şi parcuri (J. Lunin 
1971). În anul 1972 se estima de către foruri internaţio- 
nale competente că prin eroziune, 1/3 din solurile de pe 
glob au pierdut mai mult de 50%/ din humus iar pro- 
porţia pămînturilor bogate a scăzut între anii 1882—1972 
de la 41,3% la 350%% din totalitatea terenurilor agricole 
(C. V. Oprea, N. Lupei 1975). 

Studiile de specialitate întreprinse în vederea întoc- 
mirii Programului naţional de perspectivă pentru amena- 
jarea bazinelor hidrografice din Republica Socialistă 
România, indicau în 1975 şi în fondul agricol al ţării 
noastre existenţa eroziunii solului pe 7,3 milioane ha, din 
care o suprafaţă de 5,3 milioane ha reprezentau fenomene 
grave, necesitind lucrări ample de combatere, în timp 
ce pentru restul de 2 milioane ha sînt suficiente măsuri 
agroameliorative specifice lucrărilor de cultivare a solu- 

lui. Problemă naţională de importanţă vitală pentru eco- 
nomia României, combaterea eroziunii solului constituie 
astăzi obiectiv pentru o serie de programe complexe pe 
termen lung, cum sînt cele referitoare la amenajarea ape- 
lor, conservarea fondului forestier, conservarea mediului 
înconjurător ş.a., avînd alocate mijloace substanţiale pen- 
tru realizarea ei. Procesul erozional, din ce în ce mai 
profund, produce perturbații de intensităţi variate în ci- 
clurile biogeochimice globale, şi chiar dacă repercusiu- 
nile sale se manifestă azi pe plan regional, nu este exclus 
ca în viitor aceste repercusiuni să se generalizeze în mod 
periculos. 

Prin acțiunea puțin selectivă a biocidelor (pesticide, 
ierbicide) pe care agricultura modernă le introduce anual 
în biosferă, efectul negativ asupra echilibrelor generale 
din lumea vie primește dimensiuni mai ample. Suprafe- 
tele întinse pe care sînt dispersate, vehicularea activă 
şi persistenţa mare a unora dintre aceste substanţe pun 
sub semnul întrebării nu contribuţia lor actuală la asi- 
gurarea unor resurse sporite de hrană pentru milioane de 
înfometați ci posibilitatea utilizării lor nelimitate în viitor. 
Se apreciază în legătură cu această persistenţă că în con- 
diţiile renunţării totale la utilizarea DDT-ului acesta ar 
mai fi prezent în biosferă şi la nivelul anului 2000 pe 
seama cantităților deja dispersate în mediu. Consecințele 
nefaste asupra biosferei şi a calităţii vieţii umane, dove- 
dite pentru unele grupe de astfel de substanţe, au impus 
renunțarea la ele în numeroase ţări odată cu căutările 
înfrigurate ale specialiștilor, de noi metode de comba- 
tere inofensive sau cu efect mai limitat asupra echilibre- 
lor biologice. 

Ar fi nedrept, şi cu totul departe de realitate, să se 
vorbească numai despre efectul negativ al practicii agri- 
cole asupra biosferei, cînd în realitate acesta a fost, de 
la geneza sa, forma de activitate umană cea mai apropiată 
desfășurării naturale a fenomenelor. Un număr aprecia- 
bil de soiuri de plante și rase de animale populează as- 
tăzi biosfera, ca rezultat al activităţii de ameliorare des- 
făşurată în decursul mileniilor în cadrul agriculturii. În- 
suşirile unora dintre acestea sînt atît de strîns determi- 
nate de activitatea umană, încît cu greu li se pot stabili 
astăzi corespondenţi între speciile sălbatice. Acolo, unde 
priceperea s-a îmbinat cu un înalt spirit de responsabili- 

tate față de natura spontană și față de generaţiile urmă- 
toare de oameni, au fost create amenajări agricole ce nu 
contravin legilor generale de funcționare ale biosferei. 
Sistemele de irigaţii din Valea Nilului sau din oazele de- 
șertului saharian, vastele terasamente cultivate cu orez 
din sud-estul Asiei, polderele olandeze născute din mare 
sau cîmpurile inverzite în plin deşert californian în Im- 
perial Valley sînt cîteva din numeroasele opere de arhi- 
tectură a mediului ce își au deopotrivă loc de cinste atît 
în patrimoniul cultural cît şi cel natural al omenirii. 
Productivitatea agricolă devine pe aceste terenuri opera 
geniului uman în cel mai strict sens al cuvîntului, de- 
monstrînd că agricultura nu este în esenţă o activitate 
distructivă, ci doar că cere, la fel ca alte activităţi ale 
omenirii, soluţii care s-o integreze în rețeaua de inter- 
acţiuni ale biosferei. 


Geneza și apoi practicarea agriculturii au avut impli- 
caţii profunde în evoluţia civilizaţiei, influențînd în mod 
direct structura economică, socială, culturală şi demo- 
grafică a societăţii umane. Agricultura a asigurat, chiar 
în formele sale incipiente, o cantitate mai abundentă și 
mai sigură de hrană decît economia, bazată pe cules și 
vînat, putînd susţine, de la început, o populaţie de cel 
puţin 25 locuitori/km?. Aceasta înseamnă că suprafața 
necesară pentru menținerea în viaţă a unui om pe timp 
de un an scade în regiuni cu productivitate medie de la 
10 ha cît era în perioada preagricolă la maximum 4 ha în 
această perioadă de început a agriculturii. Se creează pre- 
misele și are loc pe baza introducerii practicii agricole 
prima explozie demografică din istoria omenirii. Pentru 
teritoriul ţării noastre se apreciază că această explozie 
a însemnat dublarea la sfîrșitul neoliticului a populaţiei 
de la 500 000 la 1 milion de locuitori (I. Puia, V. Soran, 
1977). Descoperirea metodelor şi folosirea unor unelte și 
tehnologii mai perfecţionate la care s-au adăugat apoi și 
utilizarea îngrășămintelor organice şi a animalelor în 
muncile agricole — constituirea cu alte cuvinte a agri- 
culturii sedentare tradiţionale, a impus un nou salt în 
creşterea productivităţii agroecosistemelor şi implicit a 
dimensiunilor populaţiei umane. Suprafaţa agricolă mi- 
nimă pentru un locuitor s-a redus treptat sub 4 ha ajun- 
gînd pentru unele regiuni pînă la 1,5 ha în timpul în- 
floririi agriculturii medievale. În perioada premergătoare 

cuceririi romane şi apoi în timpul acesteia, Dacia (ce 
dispunea de culturi şi pășuni pe cca 30—400/ din su- 
` prafață) putea susține, în condiţii alimentare satisfăcă- 
toare pentru acele timpuri, un număr de 2—3 milioane 
de locuitori (V. Soran şi colab. 1979). 

Creşterea populaţiei umane în zonele în care se prac- 

tica agricultura a determinat în scurtă vreme inegalitate 
în privința densității populației. Populaţiile de agricultori 
mai dense şi-au extins treptat teritoriile în defavoarea 
populațiilor mai rare rămase la stadiul de culegători- 
vînători pe care le-au absorbit sau dislocat. Agricultura 
a făcut posibilă obținerea unui excedent de hrană în ra- 
port cu necesitățile stricte ale comunității şi, odată cu 
aceasta, posibilitatea întreținerii unor membri ce nu parti- 
cipau direct la producerea ei. S-au desvoltat în felul 
acesta condițiile materiale pentru apariția a două feno- 
mene de mare importanță socială: diviziunea muncii şi 
stratificarea în clase sociale. Alături de agricultori au 
' apărut meșteșugari însărcinați cu -producerea de unelte 
şi arme, la început în număr redus, apoi din ce în ce mai 
mulți, cu un grad de specializare tot mai adînc. Energia 
umană eliberată de povara procurării hranei a putut fi 
investită de societate în alte domenii de activitate, de- 
terminînd accelerarea progresulu civilizației. S-au ridicat 
primele cetăți cu funcții productiv neagricole şi de apă- 
rare împotriva unor încercări de cucerire a teritoriilor 
de către populații învecinate. În felul acesta, agricultura, 
oricît ar părea de paradoxal, nu numai că a produs de-a 
lungul istoriei baza de hrană indispensabilă oraşului, ci 
a şi determinat în mod direct apariția sa. Surplusul de 
resurse alimentare a făcut posibilă constituirea în clase 
dominante a unora dintre membrii comunităților, inves- 
tiți inițial cu funcții de apărare împotriva invaziilor 
străine sau cu funcții de magie destinate fertilității pă- 
mîntului și îmblînzirii forțelor violente ale naturii. Tot 
datorită acestor resurse suplimentare de hrană, a căror 
producere necesită investiții suplimentare de energie, a 
fost posibilă menținerea în viață a populațiilor învinse 
transformate în sclavi, respectiv în forță de muncă si- 
milară cu cea a animalelor. 


Progresul tehnic înregistrat de societatea umană s-a 
oglindit constant în producerea de resurse alimentare. 
Amenajări destinate acumulării apelor curgătoare sau 

pluviale, dispozitive de scoatere a apei de la mari adîn- 
cimi, prin utilizarea energiei animale, eoliene sau hi- 
draulice, a făcut posibilă extinderea irigaţiei. și mărirea 
productivităţii agroecosistemelor în zonele aride. Amelio- 
rarea plantelor de cultură și animalelor domestice, ini- 
ţial prin selecţie empirică, introducerea în cultură sau 
extinderea treptată pe noi teritorii a unor plante de cul- 
tură (secară, cartof, sfeclă de zahăr etc.) spre nordul 
Eurasiei au determinat creșteri apreciabile a resurselor 
alimentare de proveniență agricolă şi implicit mărirea 
corespunzătoare a populației umane. Pe parcursul a peste 
5—6 milenii de agricultură tradițională se apreciază că 
populația mondială a ajuns treptat la o nouă dublare 
comparativ cu perioada caracterizată prin forme pri- 
mitive de agricultură. 

Cea mai importantă îmbunătăţire adusă agriculturii 
de la constituirea sa în sistem sedentar tradiţional este 
legată de revoluţia industrială ce face posibilă realizarea 
investiţiei de energie fosilă, suplimentară, în agroecosis- 
teme. Suprafața agricolă ce poate furniza hrana necesară 
unui om pe perioada de un an scade sub 1 ha în ţările 
puternic industrializate. Generalizarea revoluţiei indus- 
triale în numeroase ţări, îndeosebi în ultimele patru de- 
cenii ale secolului nostru, concomitent cu iniţierea revo- 
luţiei ştiințifico-tehnice a determinat creşteri spectacu- 
loase nemaiîntilnite în producţia mondială de resurse ali- 
mentare. Împreună cu alte cuceriri ale științei și tehnicii 
contemporane, vizînd îmbunătăţirea condiţiilor sanitare, 
creșterea producţiei de alimente a făcut posibilă declan- 
șarea unei explozii demografice de proporţii uriașe, con- 
stînd din creşterea populaţiei planetei de la 2,486 miliarde 
locuitori în 1950 la 4,044 miliarde locuitori în 1976. Pe 
seama mai ales a creşterilor înregistrate în ţările în curs 
de dezvoltare, populația globului are tendinţa, începînd 
din deceniul al V-lea, de a se dubla într-o perioadă mai 
scurtă de 40 de ani, generînd probleme complicate legate 
de aprovizionarea cu hrană (Fig. 5.6). Creșterea rapidă 
a populaţiei umane de pe un anumit teritoriu, cu rate 
care depășesc creşterea resurselor alimentare necesare, 
a creat și amplificat treptat dependenţa trofică a acesteia 
faţă de producția de alimente de pe alte teritoriii. Situaţia 
corespunde ecologic cu o stare de disclimax, în care pira- 
mida trofică se abate semnificativ de la structura ei na- 

turală impunînd o stare de instabilitate trofică. Prin 
schimburi cu alte regiuni, iniţiate istoric foarte de tim- 
puriu, omul compensează în cele mai multe cazuri defi- 
citul alimentar prin import. Se realizează în felul acesta 
o conectare a rețelelor trofice din ecosisteme adesea în- 
depărtate geografic în rețele trofice mai cuprinzătoare 
care alcătuiesc astăzi sistemul agroalimentar, mondial. 


5.2.3. RESURSE ALIMENTARE ACTUALE ŞI POTENȚIALE 
ALE POPULAȚIEI UMANE 


Primele consideraţii, privind raportul global între 
dimensiunile populaţiei umane și resursele sale alimen- 
tare, aparțin pastorului englez Th. Malthus, care în 1798 
emite ideea amplificării accelerate a diferenţei dintre ne- 
cesitățile şi producția de alimente a societăţii. Conform 
teoriei malthusianiste, populaţia umană ar crește în pro- 
gresie geometrică în timp ce resursele alimentare se mul- 
tiplică în progresie aritmetică. Concluziile lui Th. Malthus 
erau rezultatul unor observaţii restrînse asupra feno- 
menelor demografice din Anglia de la începutul revolu- 
ţiei industriale, cînd o bună parte din populaţia de la 
sate rămasă fără pămînt a migrat spre oraşe fără a putea 
însă fi absorbită de către industrie, dar îngroșînd rîn- 
durile celor ce nu dispuneau de mijloace necesare pentru 
procurarea unor resurse alimentare minime. Generali- 
zarea acestor concluzii la nivel mondial a stat la baza a 
numeroase doctrine reacționare, menite să motiveze defi- 
citele de resurse alimentare sau războaiele. Teoria malthu- 
sianistă simplifică raportul populaţie umană — resurse 
alimentare, înlăturînd numeroase aspecte esenţiale, între 
care faptul că resursele alimentare provin de pe urma 
unor populaţii biologice capabile să realizeze rate de creş- 
tere similare populaţiei umane și că, atît creșterea popu- 
laţiei umane, cît şi producţia de hrană sînt funcţii cu 
determinare multiplă, în care factorii economico-sociali 
joacă rol semnificativ. Cercetările demografice actuale 
subliniază că peste un anumit nivel de dezvoltare al for- 
țelor de producţie şi al unui anumit nivel de cultură, 
rata de creştere a populaţiei tinde spre valori staționare, 
în timp ce cantitatea de resurse alimentare continuă să 
crească în favoarea unei diete îmbunătăţite. Numeroase 

ţări industrializate, cum sînt Marea Britanie, Suedia, 
Austria, R. F. Germania, R. D. Germană ş.a., sînt astăzi 
alarmate de grave depresiuni demografice care proiec- 
tează în viitor scăderi semnificative ale populației, în timp 
ce țări în curs de dezvoltare, ca India, Bangladesh, 
Mexico, Egipt, Zair şi multe altele înregistrează sporuri 
foarte mari ale populaţiei lor. În acest context relaţia 
populaţie — resurse alimentare apare mult mai complexă, 
incluzînd și un al treilea termen, definit prin conceptul 
foarte cuprinzător de dezvoltare. Astfel se poate vorbi 
în mod realist numai despre o ecuaţie populaţie — dez- 
voltare — resurse alimentare, într-o dinamică ce evo- 
luează pe coordonate cu totul diferite față de prima si- 
tuaţie caracterizată de Th. Malthus. 

Evoluţia civilizaţiei umane a impus înlocuirea de 
timpuriu a sistemelor autarhice de procurare a resurselor 
alimentare prin sisteme independente, a căror conexiuni 
s-au multiplicat de-a lungul timpului, pînă la constitui- 
rea unui sistem agroalimentar mondial. Recunoaşterea 
realităţii unui astfel de sistem și a necesităţii de coordo- 
nare a părţilor sale componente — sistemele naţionale 
agroalimentare, a determinat crearea în 1945 a Organi- 
zaţiei pentru alimentaţie și agricultură a Naţiunilor Unite 
(F.A.O.-Food and Agriculture Organization). 

Geneza interdependențelor de ordin alimentar între 
țări şi regiuni, adesea îndepărtate geografic, au la bază 
factori naturali (repartiție inegală a productivităţii na- 
turale și a resurselor minerale, varietatea produselor ali- 
mentare) și sociali (dezvoltare inegală, dietă diferită etc.). 
Productivitatea potenţială a biosferei diferă în limite 
largi de la o regiune la alta ceea ce crează premisele ine- 
galităţii în resurse alimentare și a transferului posibil 
dinspre regiuni bogate spre cele sărace. Zonarea clima- 
tică determină o dispunere neuniformă a diverselor ti- 
puri de resurse alimentare, îndeosebi cînd acestea sînt 
produse de către plante -şi generează schimburi avînd 
ca scop nu atît completarea unor deficite alimentare cît 
mai ales diversificarea consumului cum este cazul expor- 
tului de produse vegetale (fructe, cacao, cafea, ceai etc.) 
din ţările sudice către cele din zona temperată. Transfe- 
rul de resurse alimentare dintr-o regiune în alta a fost 
de timpuriu impus și de necesitatea procurării altor re- 
surse naturale (minerale, purtători de energie) cu răs- 

pîndire inegală pe suprafața Terrei, îndispensabile agri- 
culturii însăși, dar în mare măsură și altor forme de ac- 
tivitate umană. 

Sistemul agroalimentar mondial este rezultat prin- 
tr-un proces istoric în cursul căruia factorii economico- 
sociali au avut şi au încă şi astăzi un rol important. Dez- 
voltarea inegală a mijloacelor de producţie în ţări cu 
condiţii naturale asemănătoare a determinat mari dife- 
renţe între nivelul producţiei lor alimentare, amplificate 
pe măsura împlementării tehnologiilor agricole moderne, 
astfel că astăzi în mod paradoxal ţări cu un procent foarte 
redus de populaţie agricolă (S.U.A. — 2,30% din popula- 
ţia economic activă) furnizează produse unor ţări cu 
populaţie aproape exclusiv rurală. Dependențele alimen- 
tare actuale mai sînt încă în bună parte și efectul poli- 
ticii coloniale, practicate de ţările capitaliste avansate, 
care au subordonat producţia de alimente a coloniilor 
satisfacerii nevoilor metropolei, nesocotind necesitățile 
alimentare ale populațiilor băștinaşe şi creînd grave dis- 
torsiuni în agricultura acestora. Pe de altă parte confi- 
guraţia sistemului agroalimentar mondial mai este con- 
diționată şi de alţi factori de natură politică, etnică, cul- 
turală, geografică, religioasă etc., ce concură la stabilirea 
dietei tradiționale şi la repartizarea socială a resurselor 
din diferite ţări sau regiuni. Acești factori au capacitatea 
să modifice la un moment dat parametrii de funcţionare 
a sistemului agroalimentar mondial. Cercetări de am- 
ploare, stimulate îndeosebi de activitatea FAO și rapoar- 
tele către Clubul de la Roma, subliniază că sistemul agro- 
alimentar mondial funcționează astăzi ca parte integrantă 
cu statut de subsistem al ansamblului economico-social 
global. El se interferează în măsură mai mare sau mai 
mică cu toate sferele de activitate umană. Provenit prin 
articularea unor sisteme agroalimentare naţionale, sis- 
temul agroalimentar mondial are structură eterogenă 
care generează o problematică extrem de complexă, a că- 
rei tratare impune abordarea diferențiată şi nu simplist 
globală. Chiar dacă sistemul agroalimentar mondial con- 
stituie o realitate incontestabilă, el nu dispune decît de 
un organ de coordonare cu rol consultativ astfel că se 
cuvine a fi subliniat faptul că, în ultimă instanţă, pro- 
blemele de ordin alimentar se rezolvă astăzi în cadrul 
fiecărei ţări prin activitatea guvernelor acestora şi că ele 

constituie în primul rînd probleme ale naţiunilor. În de- 
plin acord cu principiile independenţei şi suveranităţii 
fiecărei ţări, România subliniază necesitatea rezolvării de 
către fiecare ţară a problemelor sale alimentare dar mili- 
tează activ pentru instaurarea unei noi ordini internaţio- 
nale care să creeze cadrul menit a favoriza efortul națiu- 
nilori îndreptat în acest sens. 

Analiza raportului dintre producţia de resurse ali- 
mentare île biosferei şi dimensiunile populaţiei umane 
(FAO, 1979) menţionează că se produceau în perioada 
1975—77 alimente suficiente pentru a hrăni în condiţii 
satisfăcătoare întreaga omenire la nivelul a 2 590 kcal/zi/ 
persoană, din care 2 149 kcal de proveniență vegetală și 
441 kcal de provenienţă animală. Situaţie asemănătoare 
se înregistrează și la producţia de proteină alimentară ce 
ar asigura pentru aceeaşi perioadă un consum total de 
69,3 g/zi/persoană, din care 44,8 g pe seama produselor 
vegetale iar 24,5 g pe seama produselor animale. (Ta- 
bel 5.1). Din motive economice și sociale, greu de înlătu- 
rat, distribuirea acestor calorii, la nivelul ţărilor şi al stra- 
tificării sociale din interiorul acestora, este extrem de 
inegală. Statisticile generale arată că locuitorii ţărilor în 
curs de dezvoltare dispun în medie doar de 2/3 din con- 
ţinutul caloric al raţiei alimentare a locuitorilor din ţă- 
rile dezvoltate și că chiar şi acestea provin în proporție 
de peste 80% din hrană de natură vegetală. Distribuţia 
proteinei și a altor substanţe organice indispensabile să- 
nătăţii individului este la fel de inegală îndeosebi cînd se 
raportează conţinutul la sursa de provenienţă vegetală 
sau animală. Structura dietei celor două grupe de ţări 
reflectă o stare de inegalitate a consumului alimentar şi 
mai izbitoare. Într-un sistem alimentar adecvat (cum este 
şi cel din România) consumul zilnic de 3000 kcal este 
asigurat în proporţie de două treimi de alimente de ori- 
gine vegetală și o treime din alimente de origine animală. 
Dacă se are în vedere că cele 1000 kcal provenite din 
produse animaliere se obţin astăzi prin cheltuirea în me- 
die a 7 000 kcal produse vegetale, înseamnă că echivalen- 
tul în calorii primare a rației zilnice în ţările dezvoltate, 
inclusiv în România, este în medie de 9 000 kcal, valoare 
sensibil mai -mare decît indică statisticile brute. În acest 
context luînd în discuţie două extreme ale regimului ali- 
mentar s-a calculat (I. Puia, V. Soran, 1981) că energia 

Tabelul 5.1. 
Disponibilităţile mondiale alimentare cap/zi în perioada 1975—77 (după FAO. Production yearbook v. 33, 1979) 


Orien- 
A! i E Al ja i Asi 
Originea | Terra: | de N. și | EUrOPa | Austrania | Oceania | de Est si | ticas tul A- | Atrica de 
Centrală URSS |Latină| piat Sud- 
Total 2 590 3519 3 378 3412 3 203 3 465 3553 [3656 |2208 |2053 
Energia kcal/zi| Veget. 2 149 2 208 2 278 2 070 2 026 2 483 2107 |2422 |2067 [1935 
Anim. 441 1311 1098 1342 1177 982 446 | 234 141 118 
Total 69,3 105,7 94,2 106,6 95,8 102,8 65.2| 73.9] 549| 496 
Proteine g/zi  |Veget. 44.8 33,7 41,9 33,8 33,3 51,6 38,5| 59,5| 44,3| 420 
Anim. 24,5 72,0 53,2 72,8 62,5 51,2 26,7| 14,4| 10,6 76 
Total 62,7 162,3 138,1 131,2 117,3 106,6 57.9) 52,5| 40,0| 29,8 
Lipide g/zi Veget. 28,8 62,3 48,4 28,6 26,7 29,7 266| 35,5] 31,2 8,0 
Anim. 33,9 100,0 89,7 102,6 90,6 76,6 31,8| 16,8 8,8| 21,8 
Total 492 950 842 910 855 842 492 441 408 330 
Calciu mg/zi |Veget. 237 212 215 161 200 215 196 254 310 219 
Anim. 255 738 627 749 655 627 296 186 97 111 


primară inclusă în raţia zilnică a unui cetăţean american 
este de 12 415 kcal/zi în timp ce energia primară din ra- 
ţia unui locuitor al Asiei ajunge, în medie doar la 
3 288 kcal/zi. 

În ţările puţin dezvoltate, cantitatea de cereale dis- 
ponibilă reprezintă în medie 180 kg/an/persoană și se con- 
sumă aproape în întregime direct; prin comparaţie, un 
locuitor din America de Nord consumă în medie 1 000 kg 
cereale pe an, din care numai 90,5 kg în mod direct ca 
pîine și paste făinoase iar restul ca produse animaliere. Re- 
partiţia geografică a resurselor alimentare disponibile su- 
bliniază inegalităţi şi mai pregnante (Tabelul 5.1) dar ea 
operează încă cu medii, adevărata față a dramei alimen- 
tare se desfășoară în interiorul graniţelor țărilor subdez- 
voltate unde pături largi ale populaţiei nu dispun de mij- 
loace pentru satisfacerea unui minim alimentar sau au 
un regim alimentar neechilibrat. Directorul FAO, E. Sao- 
uma (1980) aprecia că între 400 şi 500 milioane de locui- 
tori ai lumii a treia suferă de foame cronică. Foametea 
este o consecință directă a sărăciei care împiedică victi- 
mele să-și procure hrana necesară, însă ea este în ace- 
leaşi timp consecinţa carențelor în producția agricolă a ţă- 
rilor insuficient dezvoltate. Creșterea generală a disponi- 
bilităţilor alimentare din ultimul deceniu a fost depășită 
în numeroase ţări în curs de dezvoltare de sporul lor de- 
mografic (39⁄9), ceea ce a determinat mărirea considerabilă 
a importului de cereale de la 20 milioane tone în 1960 la 
43 milioane tone în 1970 şi la peste 80 milioane tone în 
1978—79. Raţia alimentară umană înregistrează între 1970 
şi 1979 creşteri generale de 12%/, în ţările dezvoltate și 
6% în cele în curs de dezvoltare. Aceasta înseamnă, la 
nivelul proteinelor, o cantitate de cca 12 g în plus pentru 
primele şi mai puţin de 3,5 g pentru cea de a doua cate- 
gorie. Consecința imediată a acestei situaţii se traduce prin 
antrenarea unor alte resurse în schimbul pentru alimente 
și prin amplificarea dependenței de ţările exportatoare 
dezvoltate. În a doua jumătate a secolului nostru o parte 
din ţările exportatoare de produse alimentare devin im- 
portatoare, astfel că astăzi doar America de Nord, Austra- 
lia, Noua Zeelandă dispun de resurse alimentare net ex- 
cedentare. Numărul redus de exportatori, concentrați în 
2—3 zone mari geografice, impun o vulnerabilitate ecolo- 
gică pronunțată a sistemului agroalimentar mondial; con- 

diţiile nefavorabile dintr-o zonă se resimt cu putere la 
nivelul mondial, atît prin micşorarea disponibilităţilor 
reale cît şi prin mărirea prețurilor şi reducerea posibili- 
tăţilor de achiziție a ţărilor sărace. Recoltele slabe ale 
primilor ani de după 1970, reducerea producţiei de îngră- 
şăminte minerale de către unele țări industrializate şi in- 
flația provocată de ţările industrializate cu economie de 
piață au contribuit la înrăutățirea bruscă a situaţiei ali- 
mentare a milioane de oameni din lumea a treia. Echipa- 
mentele agricole, pesticidele, îngrășămintele, seminţele şi 
chiar cerealele pentru consum și-au mărit de 3—4 ori pre- 
tul devenind tot mai puţin accesibile ţărilor sărace. Stocu- 
rile rezervelor de cereale din anul 1961 (1,63 milioane 
tone) suficiente pentru consumul omenirii pe timp. de 
105 zile, au scăzut după 1972 la un milion tone sau 
51 zile de consum, ceea ce indică o situaţie îngrijorătoare. 
Conjuncturi economice internaţionale, create deseori de 
activitatea din alte domenii, au adîncit starea de depen- 
denţă a unor ţări în curs de dezvoltare faţă de ţările in- 
dustrializate și penuria alimentară de la nivelul acestora. 
Unele dintre ţările în curs de dezvoltare, foste colonii au 
menţinut încă subordonarea agriculturii lor faţă de satis- 
facerea necesităților ţărilor industrializate iar altele: au 
evoluat în ultimele decenii în aceeași direcție. Suprafeţe 
întinse din cele mai productive terenuri sînt utilizate 
pentru culturi destinate exportului (soia, cafea în Brazilia, 
soia, culturi legumicole în Mexic, arahidele în Senegal, 
Gambia, Ciad), reducînd baza alimentară a populaţiei 
autohtone şi amorsînd uneori perturbații ecologice neîn- 
tilnite în agricultura tradiţională. Se estimează că între 
1972—74 exporturile alimentare ale Americii Latine co- 
respundeau cifrei de 450 kcal/zi/persoană, echivalentul 
aproximativ al deficitului alimentar total din această re- 
giune. În unele cazuri, ţările în curs de dezvoltare nu au 
acordat producţiei interne de alimente prioritatea nece- 
sară, optînd în schimb pentru investirea puţinelor resurse 
în alte domenii economice. De asemenea în multe cazuri 
ele n-au reușit să determine emanciparea economică și 
culturală a micului fermier, ezitînd să iniţieze reformele 
agrare necesare extinderii producţiei alimentare, menţi- 
nînd din motive politice preţuri agricole scăzute. Guver- 
nele a numeroase ţări în curs de dezvoltare au acordat 
politicii demografice o atenţie redusă, fapt care a deter- 

minat sporuri extrem de ridicate ale populaţiei, ce au dus 
constant la anihilarea sau reducerea semnificativă a efec- 
telor creșterii producţiei de alimente, fenomen înregistrat 
în Mexico la sfîrșitul deceniului al șaptelea. 

Criza energetică declanșată de creşterea vertiginoasă 
a preţurilor combustibililor fosili a afectat direct şi pro- 
fund sistemul agroalimentar prin scumpirea îngrășămin- 
telor, pesticidelor, tehnologiilor agricole devenite, pentru 
cele mai sărace ţări, inaccesibile în cantităţile necesare. 
Ea a început să se resimtă şi indirect prin înlocuirea unor 
culturi destinate alimentaţiei, prin culturi din a căror 
biomasă se va extrage energia necesară asigurării consu- 
mului propriu pentru unele țări agricole. Programul ener- 
getic al Braziliei, ce își propune înlocuirea cu alcool a 
unei părţi din importul de petrol, are drept consecinţă 
retragerea în 1980—81 de pe piața mondială a unei can- 
tităţi de 500 000 tone de zahăr, dar programe energetice 
bazate pe biomasa din plante cultivate au mai anunțat şi 
alte ţări, între care Suedia tot pe bază de zahăr. 

Statisticile FAO (1979) arată să aproape întreaga can- 
titate de resurse alimentare (cu excepţia celor provenite 
din pescuit) se obțin pe seama agriculturii practicate pe 
o suprafaţă de 4,56 miliarde ha, reperezentînd doar 34,910%/ 
din totalul uscatului (Tab. 5.2). În cadrul acestei supra- 
feţe, în anul 1978 figurau 3,15 miliarde ha pajiști (24,10) 
și 1,33 miliarde ha teren arabil (10,140/). Ceea ce frapează 
în mod deosebit este faptul că din suprafața socotită ara- 
bilă doar un procent extrem de redus de 87,9 milioane ha 
(0,6707, din totalul uscatului) este ocupat de culturi per- 
manente, restul reprezentînd terenuri de pe care nu se 
recoltează anual. Repartizarea suprafeţelor. agricole pe lo- 
cuitor era în medie de 0,33 la nivelul Terrei dar ea înre- 
gistrează variaţii evidente de la un continent la altul 
(Tabel 5.2). Cercetări comparative, întreprinse la noi de 
I. Puia și V. Soran (1977), asupra situaţiei terenurilor 
agricole și a comerțului cu produse alimentare de la ni- 
velul mai multor sisteme agroalimentare naţionale, scot 
în evidenţă necesitatea de a considera problema posibili- 
tăţilor de asigurare cu resurse alimentare într-o viziune 
ecologică mai cuprinzătoare care să includă pe lîngă alți 
indicatori şi pe cel de arie agricolă minimă. Aria agricolă 
minimă reprezintă suprafaţa de pe care se produce can- 
titatea de alimente necesară întreținerii unei ființe umane 

Tabelul 5.2 


Modul de utilizare a terenurilor în anul 1978 (după FAO — Production yearbook v. 33 1979) 


Repartiția medie pe locuitor ha/cap 


Mod de utilizare "Total mondial, 
ee SI ext | ARE | Aaaa ; |Euro- | Aust- | ocea- | msg 
h 'erra | Africa pa „zica, | Asia | pa” [alia | nia | URS: 
Suprafaţa continentelor 13 390 315 = 8,14 [6,85 [6,25 [7,65 [1,12 1,01 [54,28 [38,59 [8,57 
Suprafaţa uscatului 13 073 597 100 3,01 | 6,69 [5,95 [7,53 [1,08 0,98 [53,8 [38,23 [8,52 
Supraf. arab.+-culturi 
permanente 1 414 229 10,81 | 0,33 | 0,38 [10,76 [0,45 [0,18 [0,29 | 3,01 |2 0,88 
Suprafața arabilă* 1 326 320 10,14 | 0,31 [0,35 [0,74 [0,36 [0,17 [0,26 | 3,00 | 1,96 [0,87 
Culturi permanente 87 709 0,67 | 0,02 | 0,034 | 0,018 | 0,096 [0,0091| 0,030 | 0,011| 0,043 [0,0181 
Pajişti permanente 3 150 862 24,10 | 0,74 [1,82 [0,98511,9 [0,25 [0,18 [31,54 [209 [143 , 
Păduri şi tufişuri 4 056 673 31,03 | 0,95 [144 |2 3,94 [0,224 | 0,32 756 | 7,05 [3,52 
Alte terenuri** 4 451 833 34,05 | 1,04 | 305 [22 [1,22 [0,43 [0,185 [11,69 | 8,27 [2,68 


* Suprafaţa arabilă include şi terenuri temporar cultivate, pajiști temporare, sere etc. 
** Suprafeţe neutilizate potenţial productive sau inutilizabile (construcţii, drumuri etc.). 
Populaţia estimată de aceeaşi publicaţie pentru 1978: 4 258 060 000 locuitori. 


pe timp de un an. Ea este condiționată pe de o parte de 
complexul factorilor ce determină productivitatea agro- 
ecosistemelor iar pe de altă parte de complexul de factori 
legați de regimul alimentar. Productivitatea agroecosiste- 
melor variază mult de la o ţară la alta fiind dependentă 
de factorii ecologici (orografici, climatici, pedologici), bio- 
logici (însuşiri de productivitate a plantelor cultivate și 
animalelor domestice) economico-sociali (organizare, apor- 
tul ştiinţei şi tehnologiei, mijloace financiare regim ali- 
mentar etc.). Regimul alimentar corespunde modului de 
utilizare a resurselor alimentare dînd indicaţii despre efi- 
ciența lanțurilor trofice umane. Regimul alimentar pre- 
ponderent vegetarian se corelează cu o arie agricolă mai 
mică (de 2—3 ori) decît regimul alimentar bogat în pro- 
duse de origine animală, prin eliminarea în bună parte a 
pierderilor determinate de conversia în compuși proprii 
de către animale a compușilor chimici vegetali. Această 
arie este estimată de A. N. Duckman 1971 (citat de I. Puia 
și V. Soran, 1977) pentru un om de 65 kg ca fiind de 
0,09 ha la dietă austeră fără proteine animale și grăsimi 
(incompatibilă cu starea normală de sănătate), 0,19 ha la 
o dietă mai puţin austeră cu puţine proteine și puţine gră- 
simi, 0,33 ha la o dietă mixtă cu carne și lapte și 0,62 ha 
la o dietă bogată, din produse în parte prelucrate indus- 
trial. 

Aria agricolă minimă s-a micşorat treptat, pe măsura 
creşterii productivităţii agroecosistemelor, dar rămîne to- 
tuşi o mărime finită ce nu poate scădea sub o anumită 
limită, așa cum demonstrează cu suficientă convingere 
situația Japoniei. Agricultura japoneză dispune astăzi de 
un înalt grad de mecanizare și chimizare, realizînd prin- 
tre cele mai înalte nivele de productivitate din lume, 
comparabile cu cele din S.U.A. Cu toate acestea agricul- 
tura japoneză nu este în măsură să satisfacă (în condiţiile 
unei diete dezirabile) necesarul propriu de alimente, pe 
cînd cea americană furnizează cantităţi apreciabile de ali- 
mente pentru export (în valoare de 32 miliarde dolari în 
anul 1978). Situaţia alimentară diferită este în legătură 
cu situația agroecologică, exprimată prin faptul că fiecărui 
japonez îi reveneau, în medie, în 1975, doar 0,34 ha me- 
diu ambiant, 0,052 ha teren agricol (arabil+culturi per- 
manente+pajiști) şi 0,044 ha teren arabil, pe cînd unui 
cetățean american îi reveneau, la aceeași dată, 4,37 ha 


196 


mediu ambiant, 1,99 ha teren agricol şi 0,96 teren arabil. 
În situaţie asemănătoare cu Japonia, dar la nivele diferite 
se află și alte ţări industrializate cum sînt Marea Brita- 
nie, R. F. Germania, Italia ș.a., care posedă o arie agricolă 
mai redusă decît aria minimă necesară. Ele utilizează pen- 
tru compensarea deficitului propriu în produse alimentare 
parte din producţia suprafețelor agricole din alte ţări, 
furnizind în schimb produse industriale. Numeroase ţări 
din lumea a treia dispun în mod asemănător de arii agri- 
cole inferioare mediei mondiale şi tocmai în acestea, si- 
tuaţia alimentară îmbracă aspectele cele mai dramatice, 
altele însă deși cu arie agricolă peste media mondială nu 
reușesc să-și producă resursele alimentare de pe aceasta 
ca urmare a unei productivități prea scăzute. Din lipsa 
unor produse industriale sau a unor resurse naturale ce- 
rute pe piața mondială, țările sărace din lumea a treia 
nu-și pot achiziţiona din exterior hrana, astfel că deficitul 
se manifestă ca penurie cronică. Rezultă că, indiferent de 
rezolvarea stării de deficit alimentar, situaţia ţărilor in- 
dustrializate menționate şi a unora dintre cele în curs de 
dezvoltare este aceeași; în ambele grupe aria agricolă este 
mai redusă decît minimul necesar și se utilizează în con- 
secință parte din aria agricolă a altor ţări ceea ce deter- 
mină starea de dependenţă alimentară mai mult sau mai 
puţin profundă. Independenţa alimentară spre care tind 
astăzi toate ţările lumii și care în viitor va fi probabil o 
necesitate stringentă, presupune cunoașterea, cel puţin 
orientativ, a ariei agricole minime pentru anumite condiţii 
agroecologice și socio-economice, respectiv pentru un anu- 
mit sistem agroalimentar naţional. Întrucât factorul de de- 
cizie prin intermediul căruia se acţionează asupra para- 
metrilor acestui sistem îl reprezintă guvernul naţional, 
acesta este singurul în măsură să-și atribuie printr-o con- 
sultare multilaterală sarcina stabilirii ariei agricole mi- 
nime pentru ţara sa. Acţiunea este de o covîrșitoare res- 
ponsabilitate prin profunzimea implicaţiilor pe care le are 
în toate domeniile vieții economice şi sociale, dar ocoli- 
rea ei din aceste motive poate avea urmări ulterioare și 
mai grave (I. Puia, V. Soran, 1977). 

Resursele alimentare agricole au fost permanent, de-a 
lungul istoriei completate de resurse alimentare prove- 
nite din ecosisteme naturale, în proporţii care au variat 
cu regiunea și epoca de referință. Dintre acestea, ecosis- 

temele acvatice şi cele forestiere au rămas pînă astăzi 
principalele rezervoare de hrană încă insuficient exploa- 
tate. 

Ecosistemele acvatice, diferenţiate în ecosisteme ma- 
rine şi de apă dulce, ocupă un spaţiu imens la nivel pla- 
netar. Ele realizează o productivitate primară impresio- 
nantă capabilă să susțină producerea anuală a unei bio- 
mase secundare apreciată la 2 000—2 400 milioane tone/an. 
Constituită în cea mai mare proporţie din organisme co- 
mestibile sau potenţial comestibile pentru om (sub aspect 
chimic, organoleptic, dimensional) această productivitate 
secundară se apreciază a putea furniza pentru om, în con- 
dițiile de asigurare a regenerării normale, o cantitate de 
100 milioane tone alimente de origine animală. La ea se 
mai poate adăuga recoltarea directă a unor plante acva- 
tice, îndeosebi alge, utilizabile în hrana omului. Statisticile 
FAO (1979) menționează că se pescuia în 1978 o cantitate 
de 72,38 milioane tone din mări și oceane. Între cele mai 
mari producătoare numărîndu-se S.U.A., U.R.S.S., Peru, 
Norvegia, India, Thailanda, Japonia. Ariile cu cea mai 
mare productivitate, care contribuie în mod aproape exclu- 
siv la realizarea cantităţii pescuite, sînt cele ale platourilor 
continentale, îndeosebi în zona de flux şi reflux (upwel- 
ling) care nu ocupă decît 10%, din suprafața oceanului. 
Restul de 900/, din ocean reprezintă un deşert biologic a 
cărui productivitate este limitată de cantitatea redusă de 
elemente nutritive indispensabile vieţii. Pescuitul marin 
furnizează cele mai mari cantități de pește recoltat în 
Nordul Atlanticului, coastele peruviene și est-asiatice ale 
Pacificului. Acesta a înregistrat creșteri semnificative odată 
cu extinderea tehnologiilor moderne de pescuit de la 
cca 20 milioane tone în 1948 la cca 71 milioane tone în 
1971, după această dată creşterile sînt mult mai lente, 
sugerînd apropierea de capacitatea maximă de recoltare 
- la nivelul actualei structuri specifice. Epuizarea popula- 
ţiilor de hamsii anşoa (Engraulis encrasicholus) de pe 
coastele peruviene în urma pescuitului intensiv este prin- 
cipalul factor al scăderii cu 70%/ a producţiei piscicole a 
acestui stat de la 12,53 milioane tone în 1970 la 3,36 mi- 
lioane tone în 1978, fără a exista perspectiva unei redre- 
sări prea apropiate. Fenomenul atrage în mod serios 
atenţia asupra labilităţii echilibrelor marine și a epuizării 
rapide prin supraexploatare a unor resurse pe care nu le 

putem încă precis evalua. Pericolului generat de supra- 
exploatare i se adaugă cel al poluării, cu mult mai puţin 
selectiv şi generalizat pe arii extrem de întinse. Catastrofe 
petroliere, deversări industriale de natură diferită, radio- 
activitatea deşeurilor afectează împreună capacitatea mării 
de a produce resurse alimentare. 

Analizat prin prisma energetică, pescuitul oceanic 
modern apare ca o activitate economică cu randament 
scăzut în cadrul căreia fiecare kilogram proteină digesti- 
bilă se obţine cu investirea a cca 79 000 kcal (V. Soran, 
I. Puia, 1978) fapt care împreună cu costul ridicat al 
echipamentelor limitează accesul larg al ţărilor în curs de 
dezvoltare la exploatarea resurselor marine. 

Utilizarea directă a algelor marine în hrana oamenilor 
înregistrează progrese în regiunile de coastă, cu oarecare 
tradiție în acest sens. Fără a avea o pondere semnificativă 
în consumul alimentar se menţionează totuşi că în Japo- 
nia consumul de alge pe familie a crescut de la 2,9 kg 
în 1963 la 5,1 kg în 1973 şi se înregistrează în continuare 
tendinţe de creștere. O contribuţie mai substanțială se 
preconizează a avea algele la asigurarea hranei unor ani- 
male domestice, fie prin recoltarea lor în zonele cu maree, 
fie prin cultivare în bazine naturale şi artificiale, ultimul 
procedeu avînd un grad de asigurare mult mai mare, dar 
necesitînd în același timp investiţii costisitoare de energie 
şi echipament tehnic. 

Producţia de pește din apele continentale se ridică 
la peste 7 milioane tone, cea mai mare cantitate fiind în- 
registrată în Asia. În ţările industrializate, productivitatea 
apelor interioare (îndeosebi a rîurilor) și implicit produc- 
ţia de peşte este grav afectată de poluarea chimică, din 
nefericire în curs de extindere şi în numeroase țări în 
curs de dezvoltare. Poluarea și tendinţa de extindere a 
terenurilor agricole prin desecarea unor lacuri și bălți 
restrîng uneori în mod nejustificat surse de aprovizionare 
ieftină cu proteină animală. Se speră ca în următorii ani, 
ecosistemele acvatice continentale să contribuie mai mult 
la aprovizionarea regională cu hrană prin controlul po- 
luării, exploatarea optimă, amenajarea bazinelor piscicole 
naturale a canalelor de irigație şi chiar a orezăriilor în 
regim de submersie, în scopul măririi producţiei de pește. 

Utilizarea. globală a resurselor alimentare provenite 
din ecosistemele forestiere, sub formă de vînat sau pro- 

duse vegetale, întîmpină mari dificultăţi, prelucrarea lor 
nefiind de cele mai multe ori integrată în activităţile eco- 
nomice organizate. Pentru triburile primitive din pădurile 
sau savanele tropicale, aceste resurse mai constituie încă 
parte apreciabilă din dieta zilnică. Ele ar putea însă aduce 
o contribuție mai mare la satisfacerea nevoilor alimentare 
a tuturor ţărilor prin extinderea numărului de specii ve- 
getale consumate direct și printr-o îmbinare judicioasă a 
creșterii animalelor domestice şi a unui vînat variat. 

Cercetarea științifică și tehnologică din ultimele de- 
cenii pun în fața omenirii mijloace noi de producere a 
unor resurse alimentare prin metode industriale sau semi- 
industriale, în afara ecosistemelor naturale și agroecosis- 
temelor. Aceste mijloace chiar dacă sînt în curs de extin- 
dere vor necesita deocamdată tehnologii sofisticate și con- 
sumuri mari de energie, ceea ce va limita accesul la ele 
tocmai a naţiunilor sărace confruntate în modul cel mai 
acut cu problemele de alimentaţie, plasîndu-le în felul 
acesta şi în următoarele decenii la periferia căilor de solu- 
ţionare reală a problemelor alimentare la nivel mondial. 


România se numără printre ţările ce dispun de re- 
surse naturale climatice și edafice favorabile dezvoltării 
agricole, la nivelul satisfacerii corespunzătoare a necesi- 
tăților alimentare proprii și a unor disponibilități semnifi- 
cative pentru export. Ea este de asemenea deținătoarea 
unei îndelungi tradiții agrare căruia ultimele trei decenii 
i-au adăugat noi valențe, prin crearea de structuri orga- 
nizatorice bazate pe proprietatea socialistă asupra fondului 
funciar, pe înzestrare cu mijloace tehnologice moderne, 
pe reglementări care să asigure o distribuire echitabilă a 
resurselor alimentare. 

În anul 1979 din întreaga suprafaţă a ţării, 63% 
(14,967 milioane ha) se afla în circuitul agricol iar din 
aceasta 65,6%/, (9,817 milioane ha) reprezintă teren arabil, 
300/0 (4,488 milioane ha) păşuni și fînețe și 4,69% (0,664 mi- 
lioane ha) vii și livezi. Raportat la numărul actual de lo- 
cuitori, aceasta înseamnă o medie de 0,679 ha/loc. teren 
agricol şi 0,452/ha/loc teren cultivat, situaţia ce plasează 
România într-o poziţie favorabilă în raport cu media mon- 
dială şi cu situaţia funciară a numeroase alte ţări. În 
perspectiva dezvoltării economice şi demografice a Ro- 
mâniei. suprafața agricolă ce revine unui locuitor se va re- 
duce în următorul deceniu, sub 0,4 ha/loc. Analiza prile- 

juită de studiul fundamental pentru protecţia şi îmbună- 
tăţirea capacităţii de producţie a fondului funciar (1980) 
arată că productivitatea terenurilor noastre agricole va- 
riază în limite largi, în funcţie de influența negativă a 
unor factori naturali și de exploatare, astfel că din totalul 
de terenuri agricole doar 37,8%/, sînt înzestrate cu poten- 
tial ridicat de producție, restul fiind situate pe terenuri ce 
şi-au pierdut parţial capacitatea de producţie. Industriali- 
zarea şi urbanizarea în ritm susținut generează şi în Ro- 
mânia tendința de scoatere a unor terenuri (de multe ori 
dintre cele mai productive) din circuitul agricol. În an- 
samblul acestei situaţii, importanța fondului de teren 
agricol al ţării se evidențiază deosebit de pregnant, păs- 
trarea suprafeţelor actuale agricole și amenajarea în viitor 
a altor terenuri cu potenţial productiv, constituind una 
din condiţiile fundamentale ale dezvoltării independente 
a sistemului nostru agroalimentar. În acest sens, menţio- 
năm că în cincinalul 1976—1980 suprafața arabilă a în- 
registrat o creștere de 112,5 mii ha; asigurînd premisele 
ca la nivelul anului 1985 pe baza punerii în valoare a 
încă 154 mii ha să fie realizate prevederile Directivelor 
Congresul al XII-lea al P.C.R. — 10 milioane ha teren 
arabil. 

În condiţiile menţinerii aproape constante a suprafeței 
agricole, România înregistrează în perioada 1950—1979 o 
creştere a producţiei agricole globale de 355%/, cu un spor 
mediu anual de 4,5%/. Această creștere reflectă procesul 
de transformare intensivă a agriculturii românești, susţi- 
nut de investiţii tehnologice şi energetice considerabile, 
concretizate în creșterea de 10 ori a numărului de trac- 
toare, de 206 ori a îngrășămintelor chimice utilizate anual, 
de peste 10 ori a suprafețelor irigate, în introducerea pe 
scară largă a soiurilor de plante și rase de animale de 
înaltă productivitate. La toate acestea se adaugă creşterea 
de 4 ori, numai în perioada 1960—1979, a numărului de 
specialiști agricoli încadraţi, între care a celor cu studii 
superioare de aproape 5 ori. Producţia de resurse alimen- 
tare agricole, raportată pe locuitor, a crescut în aceste 
ultime decenii la cereale boabe de la 315,7 la 877,0 kg, 
floarea soarelui de la 13,1 la 40,3 kg, sfeclă de zahăr de 
la 35,7 la 277 kg, de cartofi de la 98,2 la 206,9 kg, carne 
de la 39,5 la 116,6 kg, lapte de la 140,6 la 248,9 litri şi 
ouă de la 67 la 321 buc. (Anuar statistic, 1980). 

Creşterea producţiei de resurse alimentare, concomi- 
tent cu sporirea veniturilor băneşti ale populaţiei și cu 
amplificarea urbanizării, au determinat îmbunătățirea 
treptată a regimului alimentar marcată de sporirea conți- 
nutului său energetic şi de diversificarea calitativă. Luînd 
în considerare recomandările științei, obiceiurile tradiţiile 
şi specificul de consum ale poporului nostru ca și expe- 
riența pe plan mondial, din iniţiativa şi sub îndrumarea 
nemijlocită a tovarăşului Nicolae Ceauşescu, secretar ge- 
neral al Partidului Comunist Român, preşedintele Repu- 
blicii Socialiste România, a fost elaborat Programul de ali- 
mentaţie științifică a populaţiei. 

Programul stabileşte în mod orientativ pentru cetă- 
țenii patriei noastre ce este normal să se consume — can- 
titativ şi structural — în funcţie de vîrstă şi sex, de spe- 
citicul activităţii şi efortul fizic, de obiceiuri și tradiţii de 
consum din diferite zone ale țării în așa fel încît să se 
prevină bolile generate de un consum alimentar necores- 
punzător şi să se asigure o stare bună de sănătate a popu- 
laţiei. 

- În prezent în ţara noastră consumul mediu zilnic 
efectiv realizat este de peste 3 300 kcal pe locuitor, situ- 
îndu-se la un nivel ridicat. Pornind de la condiţiile con- 
crete din țara noastră și de la structura populaţiei, spe- 
cialiștii din domeniul nutriţiei au stabilit că din punct de 
vedere fiziologic, consumul mediu zilnic necesar pe un lo- 
cuitor este de 2 700—2 800 kcal, comparabil cu nivelurile 
determinate pentru populaţiile din alte ţări europene. În 
acest context programul prevede îmbunătăţirea structurii 
alimentaţiei populaţiei astfel încît pînă în 1985 nevoile 
de consum mediu zilnic să fie de circa 2 800—3 000 kcal 
pe un locuitor. În raport de cerinţele unei alimentații 
științifice, de condiţiile specifice ţării noastre, se are în 
vedere inițierea unor măsuri pentru îmbunătăţirea trep- 
tată a structurii consumului alimentar, în primul rînd 
prin creșterea ponderii legumelor și fructelor cu un con- 
ţinut ridicat în vitamine şi elemente minerale, precum și 
a proteinelor de origine animală. Totodată este necesară 
reducerea concomitentă a participării în consumul ali- 
mentar a derivatelor din cereale, grăsimilor, a zahărului 
şi produselor din zahăr. Reflectînd aceste cerințe a con- 
sumului, obiectivele generale ale planului de dezvoltare 
economică a României în perioada. 1981—1985 stabilesc 

la 44—46%/, participarea zootehniei la realizarea produc- 
ției agricole. 

Dezvoltarea intensivă a agriculturii în vederea creş- 
terii în ritm susținut a resurselor noastre alimentare con- 
stituie unul dintre obiectivele prioritare ale economiei 
naţionale, definit prin conceptul cuprinzător de revoluţie 
agrară. După cum sublinia secretarul general al Partidului 
tovarășul Nicolae Ceauşescu, la Congresul al II-lea al con- 
siliilor de conducere ale unităţilor agricole socialiste, al 
întregii ţărănimi, al consiliilor oamenilor muncii din in- 
dustria alimentară, silvicultură şi gospodărirea apelor, din 
19—20 februarie 1981: „Ne propunem de fapt să realizăm 
o adevărată revoluţie agrară în ce privește producţia, pro- 
ductivitatea muncii, nivelul tehnic, eficienţa economică, 
activitatea socială generală din satele noastre [...] 
Aceasta impune valorificarea mai deplină a întregii su- 
prafeţe agricole, folosirea judicioasă a bazei. tehnico-ma- 
teriale de care dispune agricultura, a forței de muncă şi 
a specialiştilor“. 

© Valorificarea cu maximum de randament a întregii 
suprafețe agricole a ţării, ridicarea fertilităţii solului, ex- 
tinderea irigaţiei, mecanizarea tuturor lucrărilor agricole, 
distribuirea mai judicioasă a cadrelor de specialitate și 
generalizarea rapidă a rezultatelor cercetării științifice 
vor face să crească producţia agricolă a ţării în actualul 
cincinal cu 24,5—27,5%/, faţă de cincinalul precedent. Creş- 
terea și diversificarea producţiei de resurse alimentare 
vor avea loc în condiţiile unei îmbunătăţiri a randamen- 
telor de utilizare a energiei, a asigurării pentru toată 
*- populaţia ţării a unui regim alimentar rațional. 
îmbunătăţirea situaţiei alimentare a omenirii este po- 
sibilă în măsura în care ea este abordată în mod realist 
la nivelul fiecărei ţări și în acelaşi timp la nivelul comu- 
nităţii mondiale. Aceasta presupune analiza cererii anti- 
cipate de hrană, nu numai prin prisma posibilităților teh- 
nologice de dezvoltare a producției mondiale de alimente 
ci si prin prisma posibilităţii de a atrage în circuitul eco- 
nomic şi celelalte resurse ce concură la ridicarea acestei 
producţii. Studii FAO arată că la actuala tendință de evo- 
luţie a populaţiei, pentru ameliorarea situaţiei alimentare 
a omenirii şi eradicarea foametei și subnutriţiei cronice ar 
fi necesar să se asigure o creştere mult mai rapidă a pro- 
ducţiei de resurse alimentare decît a populaţiei. În cursul 

ultimului deceniu şi jumătate producţia alimentară a de- 
pășit numai cu puţin sporul demografic, în viitor această 
producție ar trebui să crească în ţările în curs de dezvol- 
tare cu o rată medie anuală de 3,4%/ din care producţia 
animală cu rata de 4,5%/, astfel ca să se asigure la sfîrși- 
tul secolului o producţie globală de 4 ori mai mare, din 
care producţia de alimente de origine animală dé 5 ori 
mai mare. 

Cel mai ridicat potenţial de creştere a productivităţii 
agricole în viitor este deținut de ţările în curs de dezvol- 
tare, ca urmare atît a utilizării incomplete a fondului fun- 
ciar cît și ca urmare a nivelului încă scăzut al randamen- 
tului de exploatare a terenurilor deja cultivate. 

Extinderea terenurilor cultivate este una din căile de 
realizare a producţiei agricole şi a reprezentat și în pe- 
rioada 1952—1972 ponderea principală din creșterea în- 
registrată în ţările lumii a treia (Fig. 5.5). Se apreciază că 
întinse suprafeţe, îndeosebi din America Latină şi Africa, 
ar putea fi transformate în terenuri agricole în zona de 

lanos şi respectiv de savană semiumedă din sudul Saha- 
rei. Unii specialiști (Hopper D. 1976) merg pînă la a socoti 
că azi se cultivă în medie doar 44%/, din suprafaţa poten- 
tial arabilă, într-o repartizare geografică foarte neuni- 
formă. (Europa 880%, Asia 83%/, U.R.S.S. 640/, America 
de Nord 510%, Africa 22%/, America de Sud 11074, Austra- 
lia şi Noua Zeelandă 10%/) şi lasă să se întrevadă posibi- 
litatea de extindere corespunzătoare. Realizarea tehnică 
a acestei speranţe este fără îndoială posibilă (aşa cum de- 
monstrează amenajările funciare din Olanda, California, 
Arabia Saudită) dar ea depinde de un însemnat număr 
de factori economici şi ecologici, ce nu pot fi nici mini- 
malizaţi și nici trecuţi cu vederea. Se știe că majoritatea 
solurilor de bună calitate din lume sînt deja cultivate și 
că, în afara cîtorva excepții, terenurile apte pentru irigaţii 
sînt încadrate deja în sisteme corespunzătoare. Pentru a 
aduce în circuitul agricol permanent resurse marginale de 
terenuri agricole este nevoie de mobilizarea unor cantităţi 
uriașe de energie, de amenajări costisitoare care ar de- 
termina creşterea preţurilor la alimente cu mult peste 
nivelul lor istoric, făcîndu-le inaccesibile unor mase largi 
de oameni cu venituri modeste, tocmai din ţările lumii 
a treia (L. Brown, E. P. Eckholm 1976). Dorinţa de ex- 
tindere a terenurilor agricole și încercările disperate ale 
unor ţări în curs de dezvoltare de a-și asigura pe această 
cale, creşterea producţiei agricole determină, în unele ca- 
zuri de la limita deșerturilor, subminarea echilibrelor 
ecologice deosebit de fragile şi expansiunea ireversibilă a 
deșerturilor, iar în altele, din zona ecuatorială, eroziunea 
sau laterizarea solurilor. Se apreciază că fenomenul de de- 
șertizare se desfăşoară astăzi într-un ritm rapid, amenin- 
ind aproape 300%% din suprafața uscatului, și că principala 
cauză se datorează gospodăririi necorespunzătoare, în dis- 
cordanţă cu principiile ecologice. Deseori extinderea su- 
prafețelor cultivate are loc concomitent cu scăderea ver- 
tiginoasă a randamentului; în Sudan extinderea între 
1960 şi 1973 a acestor suprafețe de la 300000 ha la 
1500 000 ha se corelează cu o reducere a randamentului 
în jur de 750%% (H. N. Houérou 1979). În ţările avan- 
sate, industrializarea și urbanizarea determină restrînge- 
rea unor suprafeţe agricole productive, la aceasta adău- 
gîndu-se și restrîngerea altor suprafeţe din raţiuni comer- 
ciale iar mai nou energetice. După aprecieri O.N.U. (S. Ne- 

gut, 1978), zonele urbane ocupă astăzi peste 65 milioane 
ha fiind nevoie pînă în anul 2 000, în condiţiile actuale- 
lor tendinţe, de încă 60 milioane ha, care după toate 
probabilitățile vor afecta terenurile productive sau rela- 
tiv productive din imediata apropiere a orașelor actuale. 
Pe de altă parte, se exprimă temeri în rîndul ecologilor 
că creșterea suprafeţelor agricole și urbane peste o anu- 
mită limită, concomitent cu reducerea celor ocupate de 
ecosisteme naturale și îndeosebi a celor forestiere va pu- 
tea provoca grave perturbări în ciclurile biogeochimice 
ale unor elemente indispensabile vieţii, cum sînt oxigenul 
şi carbonul și vor micșora gradul de stabilitate şi puterea 
de regenerare a biosferei. Numeroși specialiști apreciază 
că în următoarele decenii nu vom asista la o creștere 
spectaculoasă și eficientă a terenurilor agricole permanent 
cultivate ci mai degrabă la o exploatare mai eficientă, 
pe baze ecologice atît a ecosistemelor agricole existente 
cît şi a celor naturale. Se aşteaptă punerea la punct a 
unei strategii mai subtile de utilizare a puţinelor resurse 
pluviale din zonele semiaride, fără investiţii masive de 
fonduri și energie, inspirate din tradiţia locală destul de 
bogată iar în savana semiumedă extinderea creşterii nu 
numai a animalelor domestice tradiționale ci și a unui 
vînat de erbivore mari, bine adaptate condiţiilor din acele 
zone. Cele mai mari speranţe alimentare se leagă astăzi 
de creşterea randamentelor de producţie, printr-o genera- 
lizare a metodelor intensive la nivelul ţărilor în curs de 
dezvoltare. Randamente deosebit de scăzute fac ca In- 
dia, Filipine, Bangladesh și alte țări din sudul Asiei să 
recolteze de pe un hectar de trei ori mai puţin orez decît 
Japonia a căror soluri nu au o fertilitate naturală mai 
bună. Experienţa excepţională întreprinsă de numeroase 
țări din lumea a treia, cunoscută sub numele de „revolu- 
ţia verde“ a arătat, fără echivoc, posibilitatea de sporire 
rapidă a cantităţii de alimente pe seama îmbunătăţirii pro- 
ductivităţii. În Mexico, producţia agricolă totală a cres- 
cut între 1950 şi 1970 la: grîu de 8 ori (de la 750 kg/ha 
la 3 200 kg/ha), porumb de 2,5 ori, fasole de 2 ori, sorg de 
14 ori. „Revoluţia verde“ iniţiată în Mexico și extinsă 
apoi la sfîrşitul deceniului al șaptelea în numeroase ţări 
în curs de dezvoltare a însemnat aplicarea pe scară largă 
a trei categorii de factori tehnologici (E. Welhausen, 1976): 
cultivarea de soiuri cu producţie ridicată, rezistente la 

boli şi capabile să utilizeze eficient cantităţi sporite de 
fertilizanţi, generalizarea unor tehnologii moderne de or- 
ganizare a teritoriului, fertilizare, agrotehnică, comba- 
tere a buruienilor şi dăunătorilor, stimularea printr-o 
politică adecvată de preţuri a investiţiilor în material 
semincer, fertilizanți şi tehnologie. Progresele obţinute de 
genetică şi fiziologia plantelor au dus la crearea de soiuri 
și hibrizi noi de plante ce întrec cu mult performanţele 
productive și rezistența la boli a soiurilor primitive. La 
porumb au fost creaţi hibrizi ce au permis creșterea re- 
coltelor din 1950 pînă astăzi cu peste 1400/, la grîu soiu- 
rile semipitice, productive, rezistente la cădere și la ru- 
gină au permis creșterea de cca 3 ori a producţiilor. Con- 
tribuţia substanţială a echipei de amelioratori condusă de 
N. Borlaug de la CIMMYT— Mexico, la crearea primelor 
soiuri intensive de grîu şi îmbunătăţirea situaţiei alimen- 
tare a milioane de oameni și-a găsit o recunoaștere, cum 
nu se poate mai potrivită, în decernarea acestuia a Pre- 
miului Nobel pentru pace pe anul 1970. 

Realizarea potenţialului productiv al soiurilor inten- 
sive necesită investiţii sporite de îngrășăminte şi mecani- 
zare adecvată. După aprecieri FAO, cele peste 8 milioane 
tone îngrășăminte folosite anual (1977) în agricultura 
mondială aduc un spor de producţie care echivalează cu 
peste 509% din producţia de cereale. Pentru asigurarea 
hranei locuitorilor planetei la nivelul anului 2 010 prin 
intensificarea agriculturii pe terenurile aflate deja în cul- 
tură va fi necesar ca producţia de îngrășăminte să crească 
la 300 milioane de tone, ceea ce, avînd în vedere că la 
ora actuală se consumă pentru îngrășăminte mai puţin 
de 50%% din energia globală, ar fi posibil printr-o reorien- 
tare a acestui consum în direcţia unor nevoi vitale. Astăzi 
creșterea randamentului culturilor agricole ce se obţine 
cu o tonă suplimentară de îngrășăminte sau de combus- 
tibil este mult mai mare în ţările în curs de dezvoltare 
decît în cele industrializate. Întrucît în ţări înaintate din 
punct de vedere agricol cum sînt cele din Europa Occi- 
dentală, America de Nord, Japonia, Noua Zeelandă se în- 
trebuințează deja îngrășămînte în cantităţi masive, o tonă 
în plus aplicată în aceste țări nu va produce mai mult de 
cinci tone suplimentare de cereale. În ţări cum sînt Bra- 
zilia, India, Indonezia etc., o tonă în plus de îngrășăminte 
poate să producă cel puţin zece tone, suplimentare de ce- 

reale. O situaţie asemănătoare există și sub raportul ener- 
giei; cheltuirea unor mari cantități de energie suplimen- 
tară în sistemele agroalimentare ale ţărilor avansate cum 
sînt S.U.A., Japonia, Marea Britanie ș.a. duc la randa- 
mente energetice în scădere în producţia de alimente. Spre 
deosebire de acestea, în majoritatea ţărilor lumii a treia, 
învestirea unor cantităţi moderate de energie pentru ac- 
tivarea pompelor de irigaţii, îngrășăminte minerale, pesti- 
cide, agrotehnică minimală ar duce la creșteri semnifica- 
tive ale producţiei agricole. Se estimează că cca 20%/ din 
producţia agricolă vegetală se pierde ca urmare a concu- 
renței buruienilor, bolilor și consumatorilor naturali (in- 
secte, păsări, mamifere) înainte de a fi recoltată și că alte 
10% sînt pierdute după depozitare. Produsele chimice, în 
care s-au pus mari speranțe, au ameliorat în regiuni în- 
tinse situaţia pierderilor de alimente, fără a rezolva însă 
în mod definitiv problema combaterii. Deceniile urmă- 
toare vor trebui să introducă, prin combaterea integrată, 
mijloace noi, complexe, mai accesibile ţărilor în curs de 
dezvoltare și mai puţin poluante decît cele actuale. 

Intensivizarea agriculturii, în ţările lumii a treia, im- 
pune în viitor nu aplicarea rigidă a tehnologiilor practi- 
cate în țările avansate, ci mai degrabă adoptarea unor 
opţiuni tehnologice proprii, adecvate condiţiilor locale, 
tinzînd să evite risipa de energie şi să reducă la minimum 
impactul cu mediul înconjurător. 

Promovarea unei agriculturi organice (există deja Fe- 
deraţia internațională a mişcării pentru agricultura orga- 
nică, cu 80 organizații din peste 30 ţări, majoritatea occi- 
dentale) concomitent cu creșteri chiar numai moderate 
de îngrăşăminte minerale, utilizarea unor mijloace tradi- 
tionale de luptă împotriva dăunătorilor (rațele împotriva 
purecilor, vectori ai unor virusuri la orezării, pești în ca- 
nale, împotriva ţînţarilor, cenuşă de lemn sau resturi ve- 
getale toxice, împotriva insectelor din depozite), procura- 
rea de energie din surse neconvenţionale (eoliană, solară) 
va putea produce un impact semnificativ, favorabil asupra 
producerii de alimente. 

Dezvoltarea agricolă în ţările sărace implică schim- 
bări complexe sociale, politice şi economice. Fără adopta- 
rea unor programe hotărîte din partea guvernelor ţărilor 
respective în vederea înfăptuirii acestor schimbări nu se 
poate realiza progresul necesar satisfacerii nevoilor ali- 

Fig. 5.6. Evoluţia numerică a populaţiei umane (prelucrat după 
V. Trebici 1980). 


mentare. Este notabil exemplul R. P. Chineze care a 
asigurat concomitent cu creșterea producţiei agricole, 
structuri sociale ce au dus la repartiţia echitabilă a aces- 
teia. Corelarea creșterii demografice cu posibilităţile pro- 
ducţiei de resurse alimentare va constitui în viitor una 
din pîrghiile care vor contribui la soluționarea problemei 
alimentare în ţările lumii a treia iar cunoașterea ariei 
agricole minime va constitui un reper prețios în efortu- 
rile spre dobîndirea independenței alimentare -pe care 
şi-o propune ca obiectiv mai apropiat sau mai îndepăr- 
tat majoritatea țărilor lumii. 

Procesul de modernizare a agriculturii ţărilor în curs 
de dezvoltare ar putea fi mult accelerat cu ajutorul asis- 
tenței economice și tehnice din partea naţiunilor pros- 
pere. Crearea unor instituţii naţionale și internaționale 
capabile să asigure colaborarea pentru crearea şi adminis- 
trarea unui fond de rezerve alimentare ar impune o sta- 

bilitate în economia alimentară mondială și ar contribui 
la asigurarea capacităţii comunităţii internaţionale de a 
face faţă crizelor alimentare. Stabilitatea preţurilor, im- 
pusă de un sistem eficace de rezerve, ar fi favorabilă atît 
producătorilor și consumatorilor cît și factorilor de deci- 
zie care în numele guvernelor elaborează strategii alimen- 
tare pe termen lung. Problemele alimentare deosebit de 
stringente ale omenirii alertează un număr apreciabil de 
specialiști pentru găsirea unor soluţii viabile de rezolvare 
a penuriei alimentare și care, chiar dacă astăzi se lovesc 
de inerția tradiției alimentare sau de imperfecţiuni tehno- 
logice, s-ar putea să devină, în viitorul previzibil, un re- 
mediu alimentar semnificativ. Specialiștii preconizează de 
pe acum soluţii acceptabile, legate de modificarea regi- 
mului alimentar prin renunţarea la o parte din compo- ' 
nența sa de natură animală şi suplinirea constituenţilor 
esenţiali animali prin constituenți vegetali cu aceeași va- 
loare fiziologică, extracția directă a proteinei vegetale 
din organe vegetative (frunză), cultura industrială a unor 
talofite, alge în medii apoase sau bacterii producătoare de 
proteine pe hidrocarburi, crearea unor ferme maritime pe 
platforma continentală, transferuri de gene de la bacterii 
fixatoare de azot la cereale şi economisirea de fertili- 
zanţi etc. 

Abordarea problemei mondiale a alimentaţiei desco- 
peră de fiecare dată o zguduitoare latură morală şi etică. 
În timp ce unii indivizi ai aceleași comunităţi internațio- 
nale unitare, dispun de surplus de bunuri alimentare, un 
număr covirşitor al semenilor lor nu-şi pot asigura nici 
măcar strictul necesar supravieţuirii. 


O nouă ordine economică mondială pentru care mi- 
litează cu vigoare ţările în curs de dezvoltare, și pe care 
România o înscrie la loc de seamă printre problemele 
contemporaneității, presupune, înainte de toate, eforturi 
din partea comunităţii internaţionale de a asigura satis- 
facerea nevoilor de trai ale tuturor membrilor acesteia, la 
un nivel decent. 

Resursele alimentare sînt utilizate de către toate fiin- 
fele vii în cadrul unor rețele complexe de relaţii trofice, 
astfel că fiecare specie se hrănește pe seama activităţii 
biologice a altor specii, care asigură regenerarea continuă 
a resurselor consumate. Reţeaua trofică constituie matri- 
cea prin care se realizează circulația materiei şi energiei 

din ecosisteme. Ea se restructurează în funcţie de abun- 
denta resurselor alimentare materiale și energetice, prin 
restrîngerea sau expansiunea unor populații, dar păs- 
trează caracterul de piramidă în care producătorii primari 
alcătuiesc baza iar consumatorii de diferite categorii se dis- 
pun treptat spre vîrf. Conformaţia piramidală a reţelei 
trofice dintr-un ecosistem este condiție esenţială a stabili- 
tății acestuia. 

Prin practicarea agriculturii omul a câștigat o pozi- 
ție dominantă în reţeaua trofică a ecosistemelor în care 
trăieşte, modificînd această rețea în sensul maximizării 
producţiei de resurse alimentare destinate nevoilor prâ- 
prii, şi creînd impresia unei emancipări totale din această 
rețea. Analiza globală a situaţiei alimentare umane arată 
însă, pe de o parte, faptul că omul va rămâne şi în viito- 
rul previzibil dependent de producţia de hrană realizată 
de unele specii de plante și animale iar pe de altă parte, 
că independența alimentară a oricărei ţări sau regiuni va 
fi posibilă numai prin instituirea unor reţele trofice de 
tip piramidal. Criza mondială de alimente din unele re- 
giuni este rezultatul unor dereglări din reţeaua lor trofică; 
la nivelul mondial ea nu corespunde unei situaţii reale 
generate de insuficiența alimentelor, ci de o repartiție 
profund inegală, pe care o nouă ordine economică este 
chemată să o corecteze. 

RESURSELE NATURALE ȘI DESTINUL 
COMUN AL OAMENILOR 


Perspectiva social-istorică asupra gospodăririi resur- 
selor naturale ale Pămîntului scoate la lumină numeroa- 
sele greșeli ecologice săvîrşite de generaţiile anterioare 
în diverse regiuni ale globului, transformate, sub acţiunea 
lor, în zone improprii vieţii, și aduce în discuţie respon- 
sabilitatea uriașă pe care generaţia actuală o are nu nu- 
mai pentru satisfacerea necesităţilor propriilor membri ci 
și pentru tezaurul de resurse pe care îl va lăsa urmașilor. 

Într-un timp extrem de scurt, echivalent cu durata 
unei generaţii, omul a reuşit să-și explice și apoi să re- 
producă pentru sine numeroase fenomene naturale sau 
mergînd mai departe, să le amplifice pînă la dimensiuni 
nemaiîntilnite. Noile posibilităţi tehnice au schimbat sem- 
nificativ raporturile omului cu natura și cu sine însăși. 
Societatea a început să exploateze masiv toate resursele 
planetei pe seama cărora și-a clădit întreaga prosperitate. 
Cu toate acestea, tehnologii sofisticate pe care omul le 
pune frecvent între el și resursele naturale pînă la trans- 
formarea în diverse produse, creează pentru consumator 
impresia independenței față de aceste resurse. Principiul 
rentabilităţii economice imediate în exploatarea resurse- 
lor naturale, exacerbat de economia capitalistă, a creat o 
ierarhizare arbitrară, ce părăseşte criteriul utilității abso- 
lute a acestora, favorizînd risipirea lor, chiar dacă ele sînt 
neregenerabile și indispensabile generaţiilor viitoare. 

Legănat de speranţele bunăstării aduse de progresul 
ştiinţifico-tehnic, şi al eliberării de sub hazardul fenome- 
nelor naturale, omul contemporan descoperă, mai ales în- 

cepînd cu deceniul al VIII-lea al veacului nostru un tip 
nou, mult mai profund de dependenţă, faţă de dimensiu- - 
nile şi resursele limitate ale planetei, ale naturii acesteia. 
Studii fecunde ale unor ecologi şi economiști (între care 
remarcabilele rapoarte către Clubul de la Roma) avînd la 
bază demersul sistemic asupra fenomenelor, au' contribuit 
la definirea problematicii privind gospodărirea resurselor 
naturale relevînd deficiențe, propunînd soluţii de viitor 
pentru remedierea lor, incitînd la discuţii aprinse, sensi- 
bilizind opinia publică şi pregătind transferul acestei 
problematici către cele mai înalte foruri internaţionale. 
Etorturilor depuse de oamenii de ştiinţă pentru conştienti- 
zarea maselor largi în privinţa raporturilor de dependenţă 
față de resursele naturale şi a necesităţii unei noi atitu- 
dini în utilizarea lor li s-au adăugat argumente directe 
generate de conjuncturi economice nefavorabile, grefate 
pe aprovizionarea cu resurse naturale. Dincolo de impli- 
caţiile lor sociale dramatice, acestea au declanșat o 
vie preocupare în legătură cu resursele, lărgind mult 
limitele resurselor cunoscute şi prefigurind căi de utili- 
zare mai rațională dar subliniind în același timp fără în- 
doială că resursele neregenerabile sînt totuşi limitate, că 
pentru numeroase resurse regenerabile rata de consum 
este cu mult mai mare decît cea de refacere, că omul risi- 
peşte resurse apreciabile pentru activităţi destinate distru- 
gerii sau deteriorării mediului său de trai. 

Numeroase luări de poziţie în problema gospodăririi 
resurselor naturale, avînd la bază un volum impresio- 
nant de date științifice și unghiuri de abordare diferite, 
converg astăzi spre definirea unor principii larg accep- 
tate ce trebuie să călăuzească această activitate umană: 

Conceptul de resurse naturale are o semnificaţie pro- 
fundă, incluzînd toate elementele naturale indispensabile 
vieţii omului şi nu numai cele destinate dezvoltării sale 
economice. 

Utilizarea resurselor naturale ale planetei nu este un 
privilegiu -exclusiv al generaţiei actuale, ele aparţin în 
egală măsură și generaţiilor viitoare ca suport necesar 
existenţei lor. 

Conservarea resurselor naturale în beneficiul genera- 
ţiilor viitoare nu este posibilă prin adoptarea unui pro- 
gram de încetinire sau anulare a progresului tehnic ci 

prin orientarea acestuia spre perfecționarea activităţii le- 
gate de gestiunea resurselor. 

Studiul proceselor naturale de utilizare ciclică a re- 
surselor materiale în biosferă poate sugera modele via- 
bile de tehnologii similare care să elimine sau să dimi- 
nueze procesul de epuizare a acestora. 

Diversificarea opțiunilor energetice ale societăţii ar 
putea asigura satisfacerea necesităților pînă la conectarea 
tehnologică la sursa energetică solară. 

Consumul unilateral, intens, al resurselor naturale 
de către om poate periclita existenţa altor specii, produ- 
cînd treptat deteriorarea țesăturii fragile a biosferei și în 
fond a mediului specific existenţei umane. Supraexploa- 
tarea excesivă şi poluarea sînt factori de risc ce amenință 
nu numai prosperitatea urmașilor noștri ci însăşi existenţa 
vieţii. Între acestea, spectrul distrugerii și poluării provo- 
cate de un eventual război nuclear este echivalat cu cel 
al eșuării vieţii pe planetă. 

Gestiunea resurselor naturale are un pronunţat carac- 
ter global şi naţional în același timp, sistemul economic 
mondial reprezentînd cadrul real al utilizării acestor re- 
surse. Ea se realizează astăzi în condiţiile unei flagrante 
inegalităţi dintre naţiuni determinată nu atît de repar- 
tiția inegală a resurselor, cît mai ales de nivelul de dez- 
voltare al mijloacelor tehnice de utilizare a acestor re- 
surse. Instituirea unei gospodăriri raționale a resurselor 
naturale mondiale are un profund caracter etic, fiind in- 
separabil legată de lichidarea subdezvoltării și de instau- 
rarea unei noi ordini economice mondiale care să asigure 
condiţii de viață decente pentru toți membrii comunităţii 
internaţionale. 

Adoptarea unei concepţii noi în problemele utilizării 
resurselor naturale se impune cu stringență de pe acum 
în sensul evitării risipirii lor pentru alte raţiuni decît cele ` 
vitale. Ceea ce numim generaţii viitoare sînt de fapt copiii 
noștri care vor trebui să trăiască într-un climat mai ra- 
țional pe o planetă pe care o moștenesc de la noi, cei 
de azi. 

